
PRATARMĖ 


Šv. Pranciškumi Asyžiečiu domėtasi visais laikais ir 
įvairių Žmonių - tikinčių ir netikinčių, krikščionių, 
musulmonų ir budistų, poetų, gamtos mylėtojų, tai- 
kos skelbėjų ir kt. 

Šv. Pranciškaus asmenybės neįmanoma apibrėžti 
įprastinėmis kategorijomis. Tai buvo žmogus, ban- 
dęs sutalpinti ir suderinti visa, kas įsivaizduojama 
tobulame žmoguje. 

Šioje knygoje turime kelis fragmentus iš šventojo 
raštų. Jie yra iš XIII amžiaus ir lietuvių kalba pa- 
sirodo pirmą kartą. Viliuosi, kad negausioje mūsų 
dvasinėje literatūroje šventojo mintys praturtins ne 
tik tobulėjimo keliu bekopiantį, bet ir gyvenimo raiz- 
gynuose ramybės bei prasmės beieškantį. 

Šv. Pranciškaus išlikę raštai nėra skirti filosofi- 
nėms diskusijoms ar teoriniam žongliravimui. Jų tik- 
slą ir prasmę šventasis aiškiai išsako savo „Testa- 
mente“: „Pats Aukščiausiasis man apreiškė, kad turiu 
gyventi Evangelija. Aš surašiau tai glaustai ir pa- 
prastais žodžiais“. 

Tad ir šio rinkinio mintys, kaip visas šv. Pranciš- 
kaus gyvenimas, yra didžios sielos kvietimas realiai 
ir asmeniškai įgyvendinti Kristaus Evangeliją. 


T. Placidas Barius OFM 

ĮVADAS 


Šiek tiek paradoksalu, kad mažasis Asyžiaus netur- 
tėlis, troškęs likti nežinomas, nepastebėtas, dabar ta- 
po toks garsus ir taip visų mylimas. Tačiau kad ir 
kaip keista, per tuos septynis su puse šimtmečio, 
praėjusius nuo jo mirties, šv. Pranciškus iš tiesų 
giliai įkrito žmonėms į širdis. Įvairaus tikėjimo žmo- 
nės ėmė žavėtis juo ir gerbti jį. Biografai leido vieną 
knygą po kitos, išsamiai aprašinėdami jo gyvenimą. 
Studentai gilinosi į jo kūrinius, patarimus ir darbus, 
norėdami perprasti jo dvasią. Bėgant metams ir am- 
žiams, dailininkai įamžino jo gyvenimą drobėse, po- 
etai šlovino jį savo giesmėmis. Ir nesuskaičiuosi, kiek 
žmonių —vyrų ir moterų —iš įvairiausių kraštų pa- 
sirinko jo gyvenimo būdą, o daugelis pasiekė tokį 
tobulumą, kad buvo pripažinti šventaisiais ir palai- 
mintaisiais. Ir šiandien nepanašu, kad susidomėji- 
mas juo slūgtų ar kad jo daromas poveikis silptų. 
Veikiau ir viena, ir kita stiprėja. Iš tikrųjų visa tai 
turi priežastį, ir ji glūdi paties šv. Pranciškaus asme- 
nybėje, jo dvasioje, įkvėpusioje jį šitokiam gyvenimo 
būdui, kurį jis paliko seksiantiems jo pėdomis. Iš šių 
dalykų mums turi bent kai kas paaiškėti, jeigu nori- 
me suprasti, iš kur tas jo populiarumas ir įtaka, 
sklidusi ir tebesklindanti daugeliui tų, kuriuos jis 
įkvėpė, pažadino tobulesniam gyvenimui Kristuje, 
Karaliuje ir Pasaulio Šerdyje. 


Sv. Pranciškaus dvasia 


Kai šv. Pranciškus Asyžietis Šv. Damijono bažnytė- 
lėje parklupo prieš Nukryžiuotąjį ir išgirdo jo žo- 
džius: „Pranciškau, eik ir atstatyk mano namus“, jo 
širdyje įvyko perversmas, visam laikui uždegęs jį 
gailesčiu nukryžiuotam savo Mokytojui. Štai kaip 
pirmasis Pranciškaus biografas Tomas Celanietis ap- 
rašo šį vidinį pasikeitimą: „Nuo šiol šventoje jo sie- 
loje įsišaknijo gailestis Nukryžiuotajam ir, kaip gali- 
ma pamaldžiai nujausti, pagarbintos Dievo kančių 
žaizdos giliai įsispaudė jo širdin, nors dar ne kūnan. 
... Ir nuo tada jis jau nebegalėdavo sutvardyti verks- 
mo, raudos dėl nuolat jam prieš akis iškylančio Kris- 
taus kančių. Savo atodūsiais jis nuklojo visus kelius 
ir, atmindamas Kristaus žaizdas, nebeleido sau nė 
menkiausios paguodos“. 

Tokia didi buvo ši meilė, prasiveržusi iš Pranciš- 
kaus širdies, kad jis nebetroško nieko daugiau, kaip 
tik tapti panašus į Kristų, sekti Juo taip tobulai, kaip 
tik gali, tapti viena su Juo. Šv. Bonaventūras vėliau 
rašė: „Nukryžiuotasis Jėzus Kristus it miros aromatas 
nuolat ilsėjosi ant Pranciškaus krūtinės, ir jį apėmusi 
meilės ugnis kurstė troškimą iki galo būti perkeis- 
tam į Jėzų?. Tomas Celanietis irgi teigė: „Jis buvo 
nuolat persiėmęs Jėzumi, apimtas Jėzaus; Jėzų jis 
nešiojo savo širdyje, Jėzus buvo jo lūpose, Jėzus — 
jo ausyse, Jėzus — jo akyse, Jėzus - jo glėbyje, Jėzus 
—- visuose jo nariuose““. 

Tai meilė Kristui įkvėpė Pranciškų atsižadėti vis- 

ko, kas galėtų atitraukti jį nuo tobulo vienijimosi su 
Kristumi. Tai ji paskatino pasirinkti tobulą, visišką 
neturtą. Neturtystė lydėjo Kristų visą Jo žemiškąjį 
gyvenimą, nuo pat pirmošios akimirkos Motinos įs- 
čiose iki paskutiniosios — Kalvarijoje, ant kryžiaus“. 
Tad ir Pranciškus, anot Celaniečio, „priglaudė ją sa- 
vo skaisčiame glėbyje, ir nė valandėlę jis nenustojo 
būti jos vyru. Tai, pasakys jis savo sūnums, yra to- 
bulėjimo kelias, amžinųjų turtų laidas ir pažadas. ... 
Iš tiesų nuo pat savo vienuolystės pradžios iki mir- 
ties jis buvo turtingas, turėdamas abitą, virvę, apa- 
tines kelnes ir nieko daugiau“. 

Tačiau Pranciškaus neturtas nebuvo vien medžia- 
ginis skurdas, materialios gerovės atsižadėjimas ir 
griežtumas sau, naudojantis kuo paprastesniais daik- 
tais. Tai buvo visiškas savojo „aš“ atsisakymas — su 
didžiausiu nusižeminimu, „visų dorybių sergėtoju ir 
puošmena““. Pranciškaus atsižadėjimas buvo absoliu- 
tus, visa apimantis savęs aukojimas. Jis atidavė savo 
kūną Viešpačiui, likdamas visiškai skaistus, ir atsisa- 
kė savo valios, pasirinkdamas klusnumą be jokio 
išskaičiavimo. Įsidėmėjęs Kristaus žodžius: „Kiekvie- 
nas iš jūsų, kuris neatsižada visos savo nuosavybės, 
negali būti mano mokinys“ (Lk 14,33), jis nukry- 
žiavo save kartu su Kristumi, kad, atsižadėję visko, 
kas buvo jo, galėtų tapti tobuliausiu Kristaus mo- 
kiniu“. 

Tad pirmieji Pranciškaus sekėjai, ėmę burtis aplink 
jį, atrado, kad jis yra vienintelė gyvenimo norma, 
gyvas pavyzdys, kurio jiems taip trūko, nes sekdami 

juo, jie sekė Kristumi ir, gyvendami kaip jis, vienijosi 
su Kristumi. Bet kadangi norinčių sekti juo vis dau- 
gėjo, Pranciškus matė nebegalėsiąs ilgai likti vienin- 
teliu jų gyvenimo kriterijumi; jis suprato, kad jų 
gyvenimo būdas turės būti tiksliau apibrėžtas. Tad 
surašė, kokie turėtų būti brolijos „Regula ir gyveni- 
mas“. 

Šie „Regula ir gyvenimas“ nebuvo tikslus, nuodug- 
niai parengtas darbas. Viską, ko troško, kas atitiko 
jo palinkimus, Pranciškus rado šventoje Evangelijoje, 
kur apreikštas jo dieviško Mokytojo gyvenimas ir 
mokymas. 

Todėl savo Regulą jis pagrindė esmine nuostata: 
„Laikytis Kristaus mokymo ir sekti Jo pėdomis“. Jis 
norėjo, kad jo broliai gyventų taip, kaip mokė Kris- 
tus, ir vaikščiotų tais pačiais pėdsakais, kuriuos įs- 
paudė Kristaus pėdos. Tačiau sekimas Kristumi ne- 
turėjo būti vien išoriškas. Jis turėjo visiškai perkeisti 
jų vidų, kūną padaryti klusnų Kristaus dvasiai, įžieb- 
ti serafiškąją meilę Tam, kuris yra „kelias, tiesa ir 
gyvenimas“ (Jn 14, 6). 

Tačiau Pranciškus, būdamas tikras katalikas ir 
apaštališkas vyras, visiškai atsidavęs Apaštalų Sos- 
tui, norėjo, kad jo bendražygių „Regula ir gyveni- 
mui“ nuo pat pradžių vadovautų ir juos gintų Kata- 
likų Bažnyčia. Jis suprato, jog tik tuomet jie galės 
būti tikri, kad laikosi Kristaus mokymo ir seka Jo 
pėdomis. Todėl kai tik susibūrė vienuolika bendra- 
žygių, jis kartu su jais patraukė į Romą prašyti savo 
„Regulai ir gyvenimui“ Šventojo Sosto patvirtinimo. 

Gavęs leidimą kurtis, Pranciškaus ordinas per ke- 
lerius metus smarkiai išaugo — nuo pirmo sekėjo, 
kuris nebuvo labai atkaklus ir ištvermingas ir kurio 
net vardo nežinome“, iki tūkstančių, po dešimtmečio 
ar kiek vėliau susibūrusių „Nendrių kapituloje““. 
Šiems pirmiesiems broliams buvo būdinga visų pir- 
ma meilė Kristui — Kristui prakartėlėje, Kristui ant 
kryžiaus, Kristui Eucharistijoje,- stipri brolystės dva- 
sia, meilė neturtui, kurį jie, kaip ir jų tėvas, įasme- 
nino vadindami sužadėtine Neturtyste, nuolanku- 
mas, atsidavimas maldai ir darbui, nuoširdus klus- 
numas. Kaip tik šitai darė juos brolija, laiminga ant- 
gamtiniu džiugesiu, kuris paprastai spinduliuoja iš 
širdies, visiškai atsižadėjusios savęs, nuolat besiver- 
žiančios į Kristų, jos Karalių". 


Sv. Pranciškaus raštai 
Rankraščių rinkiniai 


Ankstyvuosiuose pranciškonų istorijos šaltiniuose, 
ypač dviejose Tomo Celaniečio parašytose šv. Pran- 
ciškaus biografijose, esama aiškių nuorodų į paties 
šventojo raštus. Celanietis užsimena apie juos ar tie- 
siog cituoja ištraukas iš tokių Pranciškaus darbų kaip 
„Perspėjimai“, dvi jo „Regulos“, „Testamentas“, įvai- 
rūs laiškai, „Saulės giesmė“. Kita vertus, Celanietis 
nesistengia pateikti šių darbų sąrašo, surinkti jų ar 
bent jau cituoti tiksliai ir ištisai. Vis dėlto akivaizdu, 

kad jis buvo puikiai su jais susipažinęs ir galėjo 
lengvai jais pasiremti. 

Kas pirmas surinko visus Pranciškaus raštus, nėra 
žinoma. Bet aišku, kad jie buvo pradėti kaupti iš 
karto po šventojo mirties. Seniausias ir kartu nea- 
bejotinai svarbiausias Pranciškaus raštų rinkinys ras- 
tas rankraštyje, žinomame kaip Asyžiaus kodeksas 
MS 338. Iš pradžių jis buvo pranciškonų bibliotekoje 
Sacro Convento, Asyžiuje, bet dabar saugomas Asy- 
žiaus miesto bibliotekoje. 

Šis rankraštis ne vien šv. Pranciškaus raštai. Be jų, 
čia yra dar liturginių gaidų, kai kurių „Legendų“ ar 
šv. Pranciškaus biografijų dalių, konkrečiai - „Legen- 
da Versificata S. Francisci“, ir keletas kūrinių apie 
šv. Klarą. Paties Pranciškaus darbai, įėję į šį ran- 
kraštį, išdėstyti tokia tvarka: „Antroji regula“ (fol. 
12r-15v); „Testamentas“ (fol. 16r-18r); „Perspėjimai“ 
(fol. 18r-23v); trys laiškai (fol. 23v-32v) - „Visiems 
tikintiesiems“, „Generalinei kapitulai“ ir „Visiems 
dvasininkams“; „Dorybių išaukštinimas“ (f0l. 32v- 
331); „Sesers Saulės giesmė“ (f01. 33r-34r); „Viešpaties 
maldos parafrazė“ (fol. 34r-34v); „Dievo kančios pa- 
maldos“ (fol. 34v-—42r) ir „Vienuolių gyvenimas ere- 
muose“ (fol. 43). Taigi šiame rankraštyje yra dešimt 
šv. Pranciškaus kūrinių, pripažintų autentiškais, ir 
vienas — „Viešpaties maldos parafrazė“,- kurio au- 
tentiškumu abejojama!!. 

Savaime iškyla šio kodekso amžiaus problema, 
ypač tos jo dalies, kurią sudaro šv. Pranciškaus dar- 
bai. Visi sutinka, kad rankraščių rinkinys siekia bent 

jau XIV a. pradžią. Bet, kaip pastebi kai kurie tyri- 
nėtojai, esama vilties, kad ta dalis, kurią sudaro šv. 
Pranciškaus raštai, gali būti ankstyvesnė. Pavyz- 
džiui, br. Cajetan Esser OFM straipsnyje „Franzis- 
kanische Studien“ (1939) siūlo apytikriai XIII a. vidu- 
rį. Savo samprotavimus jis baigia išvada, kad antroji 
Asyžiaus kodekso MS 338 dalis, kaip tik ta, kurią 
sudaro šv. Pranciškaus darbai, tikrai siekia XIII a. 
trečią ketvirtį, bet gal ir XIII a. pirmos pusės pabai- 
gą'*. Tokia data atrodo visai pagrįsta, nors kiti šiuo- 
laikiniai tyrinėtojai labiau linksta nurodyti XIII a. 
pabaigą“. 

Antras šv. Pranciškaus darbų rinkinys rastas kitoje 
ankstyvųjų rankraščių grupėje, vertingame kodekse, 
žinomame kaip Ognissanti MS, kadangi jis aptiktas 
pranciškonų Visų Šventųjų (Ognissanti) vienuolyne 
Florencijoje, Italijoje. Šį rankraštį, išsamiai aptartą 
Paul'iaus Sabatier'*, sudaro šie šv. Pranciškaus dar- 
bai: „Pirmoji regula“; „Testamentas“; „Laiškas mini- 
strui“ apie sunkiai nusidėjusius vienuolius; „Laiškas 
visiems dvasininkams“ (apie Švenčiausiosios Eucha- 
ristijos garbinimą); „Perspėjimai“; „Garbinimas prieš 
pamaldas“ („Sanctus, sanctus, sanctus“); „Dievo gar- 
binimas“ („Tu es Sanctus Dominus Deus“); „Dorybių 
išaukštinimas“; „Švenčiausiosios Mergelės pasveiki- 
nimas“; „Laiškas generalinei kapitulai ir visiems vie- 
nuoliams“; „Laiškas visiems krikščionims“; „Vienuo- 
lių gyvenimas eremuose“; „Palaiminimas broliui Leo- 
nui“?. Šis rankraštis siekia XIV a. ir buvo sudarytas 
maždaug apie 1370 metus“. 

Raštų leidimai 


XVI a. pradžioje buvo išspausdinti du veikalai, ku- 
riuose, be visų kitų, buvo ir keli šv. Pranciškaus kū- 
riniai. Pirmasis šių leidinių buvo pavadintas „Specu- 
lum B. Francisci et Sociorum Ejus“. Pirmiausia jis bu- 
vo išleistas 1504 m. Venecijoje ir dar sykį - 1509 m. 
Mece. Čia randame „Pirmąsias Ordino regulas“ ir 
keletą šv. Pranciškaus maldų. Antrasis leidinys pir- 
mą kartą pasirodė 1509 m. Ruene, pavadintas „Spe- 
culum Minorum“, paskui — 1511 m. Salamankoje, pa- 
vadintas „Monumenta Ordinis Minorum“ ir 1512 m. 
Paryžiuje - „Firmamenta Trium Ordinum B. Francis- 
ci“. Čia taipgi buvo keli šv. Pranciškaus kūriniai, 
šiek tiek daugiau negu pirmajame“. 

Bet iš visų šv. Pranciškaus raštų ankstyvųjų lei- 
dimų svarbiausias buvo br. Luko Waddding'o OFM 
Antverpene 1623 m. išleistas „B. P. Francisci Assi- 
siatis Opuscula“5. Waddding suskirstė šį rinkinį į 
tris dalis. Pirma apėmė septyniolika šv. Pranciškaus 
laiškų, kelias maldas ir „Testamentą“. Antrą sudarė 
dvi „Regulos“. Trečią — dvidešimt aštuonios kon- 
ferencijos, „Dievo kančios pamaldos“ ir įvairios Ži- 
nutės, pastabos, pranašystės, maksimos, parabolės ir 
t. t. 

Vis dėlto Waddding'o leidimas, nors kadaise ir 
vertingas, nebuvo tikrai mokslinis. Be autentiškų 
šventojo darbų, į jį pateko ir keli tokie, kurie galėjo 
būti Pranciškui priskirti tik su abejone, ir tam tikri 
posakiai, kurie negalėjo būti jo. Nepaisant to, Wad- 

ding'o leidimas tapo pagrindu daugeliui kitų vėles- 
nių leidimų ir, tiesą sakant, pranciškonų tyrinėtojų 
laikomas vertingu net dabar. 

Tačiau šiuo metu žymiausias, svariausias šv. Pran- 
ciškaus raštų leidimas yra 1904 m. išleistas ir 1949 m. 
pakartotas Ouaracchi Šv. Bonaventūro kolegijos tė- 
vų, pavadintas „Opuscula Sancti Patris Francisci As- 
sisiensis“. Šis tikrai mokslinis leidimas rėmėsi anks- 
tyvaisiais rankraščiais, jį sudarė vien autentiški šv. 
Pranciškaus darbai. „Saulės giesmė“ čia nepateko ne 
dėl to, kad Ouaracchi leidėjai suabejojo jos auten- 
tiškumu, bet dėl to, kad norėta įtraukti tik lotynų 
kalba rašytus kūrinius". Šia knyga remiasi mūsų an- 
gliškasis „Šventojo Pranciškaus kūrinių“ vertimas. 

Nuo Ouaracchi leidinio pasirodymo 1904 m. prie 
šių raštų buvo dar daug padirbėta. Net šiandien 
tebesitęsia diskusijos dėl jų autentiškumo ir tebe- 
mėginama nustatyti vis tikslesnę jų datą. 1951 m. 
pasirodė vokiškas raštų vertimas „Die Schriften Des 
HI. Franziskus von Assisi“?, išleistas dviejų pranciš- 
konų — dr. Cajetan'o Esser'io ir dr. Lothar'o Har- 
dick'o, o 1959 m. - naujas vertimas į prancūzų kalbą, 
išleistas Alexandre'o Masseron'o?!. Abu šie vertimai 
pagrįsti naujausiomis mokslinėmis nuomonėmis apie 
Pranciškaus raštus ir abu vertingi leidžiant kiekvie- 
ną naują raštų variantą. 


2. 1533 17 


Pražuvę šv. Pranciškaus rankraščiai 


Iš ankstyvųjų pranciškonų tyrinėjimų akivaizdu, kad 
jiems buvo žinomi ir kiti šv. Pranciškaus darbai, 
"nors ir neišlikę užrašyti ankstyviausiuose rankraš- 
čiuose. Pirmasis šv. Pranciškaus biografas Tomas iš 
Celano ir pirmųjų vienuolių Anglijoje veiklos met- 
raštininkas Tomas iš Eklestono remiasi šv. Pranciš- 
kaus rašytais, bet iki šių dienų neišlikusiais laiškais. 
„Pirmajame šv. Pranciškaus gyvenime“ Tomas iš 
Celano pamini laiškus, Pranciškaus rašytus kardino- 
lui Hugolinui, Ostijos vyskupui ir pirmam oficialiam 
Ordino globėjui. Šiuose laiškuose, pasak Celaniečio, 
Pranciškus numatė, kad Hugolinas kada nors taps 
popiežiumi, nes pavartojo tokį kreipinį: „Šventajam 
Tėvui, sinjorui Hugolinui, viso pasaulio Vyskupui“, 
Labai gaila, kad šie laiškai neišliko; jie tikrai aiškiau 
nušviestų Pranciškaus ir kardinolo santykius?“. 
Tomas iš Eklestono „De Adventu Fratrum Mino- 
rum in Angliam““ taipgi mini du laiškus, Pranciš- 
kaus rašytus maždaug tuo pat metu. Abu, deja, ne- 
išlikę. Vienas, pasak jo, Pranciškaus buvo rašytas 
generalinėje kapituloje““, „stovint lietuje, bet nesu- 
šlampant“, ir adresuotas „ministrui ir broliams Pran- 
cūzijoje, kad, išvydę šį laišką, jie džiaugtųsi ir šlo- 
vintų Triasmenį Dievą giedodami: „Mes garbiname 
Tave, Tėve, Sūnau ir Šventoji Dvasia“. Netrukus 
buvo parašytas ir antrasis laiškas — Bolonijos žmo- 
nėms. Jame Pranciškus išpranašauja būsimą žemės 
drebėjimą. „Šis žemės drebėjimas,- priduria Ekles- 

tonietis,- ištiko šalį prieš Fridricho karą ir truko 
keturiasdešimt dienų tokiu smarkumu, kad buvo su- 
purtyti visi Lombardijos kalnai'3. Eklestonietis nu- 
rodo, jog šis laiškas parašytas „prasta lotynų kalba“. 
Deja, daugiau nieko apie šiuos laiškus nežinome. 

Vėlesniame veikale, pavadintame „Speculum Per- 
fectionis“, arba „Tobulybės veidrodis“, aprašyti dar 
keli šv. Pranciškaus darbai. Jie taipgi pražuvę. Pir- 
masis jų yra nedidelis kūrinėlis, žinomas kaip „Trum- 
pas šv. Pranciškaus testamentas“. Nežinomas „Specu- 
lum Perfectionis“ autorius rašo, kad Pranciškus, prieš 
mirtį sirgdamas Sienos mieste“, pasiuntė pakviesti 
brolį Benediktą iš Pirato“ ir perteikė jam visą esmę 
to, ką norėjo užrašyti. „Užrašyk,- pasakė šventasis,- 
kad aš laiminu visus savo brolius, kurie yra įstoję į 
Ordiną ir kurie įstos į jį iki pasaulio pabaigos. Ir 
kadangi dėl silpnumo bei ligos skausmų negaliu 
daug kalbėti, aš glaustai pareiškiu savo valią ir troš- 
kimą visiems broliams - dabartiniams ir būsimiems 
- šiais trimis priesakais. Tegu jie visuomet myli vie- 
nas kitą, kaip aš juos pamilau ir myliu, temyli ir 
gerbia savo sužadėtinę Neturtystę ir telieka visados 
ištikimi ir klusnūs šventosios Motinos Bažnyčios 
aukštiesiems dvasininkams ir kunigams. Tai bus žen- 
klas, kad jie atsimena mane, mano palaiminimą, ma- 
no testamentą“'?. Tačiau šio Sienos „Pro-Testamen- 
to“, kaip kartais jis vadinamas, niekur kitur užrašyto 
nerandame. 

Tame pačiame „Speculum Perfectionis“ dar rašyta, 
kad Pranciškus, sukūręs „Sesers Saulės giesmę“, „už- 

rašė ir kelis šventus žodžius su melodija klarisėms, 
neturtėlėms seselėms, suraminti, paguosti ir pamo- 
kyti, žinodamas, kaip labai jos sielojasi dėl jo ligos“. 
Šiame laiške, kurį Pranciškus pasiuntė Neturtėlėms 
klarisėms per vieną savo brolį, jis ragina jas gyventi 
ir bendrauti nuolankiai ir būti vienos minties ir vie- 
nos sielos tarnaujant artimui. Mat, kaip pats sakė, 
„mato, kad jų pasikeitimas ir šventas gyvenimas ne 
vien Ordino broliams daro garbę, bet ir yra didelė 
pamoka visai Bažnyčiai“. Pranciškus drąsino jas ir 
toliau gyventi griežtu neturtu, kaip jos darė nuo pat 
pradžių, ir prašė Viešpaties, kad suteiktų joms ma- 
lonę likti iki mirties ištikimoms šventam gailestin- 
gumui, neturtui ir klusnumui. Jis perspėjo jas ypač 
pasirūpinti savo kūno reikmėmis iš tos išmaldos, 
kurią Viešpats joms duoda, ir tai daryti su džiaugs- 
mu ir dėkingumu. Galiausiai prisakė, kad sveikosios 
kantriai slaugytų ligones, o negaluojančios kantriai 
kęstų savo ligą. Laiškas rašytas po „Saulės giesmės“ 
— 1225 m. vasarą arba kiek vėliau. Daugiau apie jį 
ankstyvuose rankraščiuose nieko nerandame“. 
Trečias kūrinys, aprašytas „Speculum Perfectio- 
nis“, bet, kaip ir anie du, iki šių dienų jokiame 
šaltinyje neišlikęs, yra šv. Pranciškaus laiškas šv. 
Klarai, kaip nurodo „Speculum“, rašytas paskutinę 
savaitę prieš savo mirtį“. Tuo metu Klara sirgo ir 
manė, kad gali mirti anksčiau už Pranciškų“. Trokš- 
dama prieš mirtį dar kartą jį pamatyti, ji pasiuntė 
Pranciškui žinutę apie tai. Bet Pranciškus beįstengė 
tik išsiųsti jai guodžiantį ir laiminantį laišką paža- 

dėdamas, kad vis dėlto, iki Dievas ją pasišauks, ji ir 
jos seserys dar galės jį pamatyti. Jo pažadas liko 
ištesėtas, bet tik po mirties: mat broliai atnešė jo 
kūną į San Damiano, į Klaros ir jos seselių namus, 
gabendami laidoti“. 

Mes galime tik apgailestauti, kad kai kurie Pran- 
ciškaus rankraščiai dingo, kad ankstyvuosiuose šalti- 
niuose išliko tik jų nuotrupos ar įrašai apie juos. Be 
abejonės, jie būtų padėję mums labiau pajausti ir 
suprasti Pranciškų ir jo gyvenimo būdo idealą. 


Pranciškaus raštų vertė 


Paprastai viduramžiais berniukai įgydavo pradinį 
išsilavinimą kokioje nors bažnytinėje mokykloje, pri- 
klausančioje katedrai ar parapijos bažnyčiai. Daž- 
niausiai tvarkaraštį sudarydavo gramatika ir katali- 
kų tikybos mokymasis bei praktika. Gramatika reiš- 
kė lotynų kalbos studijas, kurios apėmė tiek kalbė- 
jimą ir rašymą lotyniškai, tiek ir pagrindinių gra- 
matikos taisyklių mokymąsi*. O tikybos mokymasis 
reiškė ne vien doktrinos pažinimą ir sakramentų 
praktiką, bet ir liturgijos supratimą, ir Šv. Rašto 
studijas. 

Pranciškus gavo pradinį išsilavinimą Asyžiuje, 
bažnytinėje mokykloje prie Šv. Jurgio bažnyčios, ne- 
toli nuo namų. Kaip ilgai jis lankė šią mokyklą ir ar 
prityrę, sumanūs buvo jo mokytojai, kiek jis pats 
išmoko per tas dienas, lieka paslaptis. Tačiau iš viso 

jo gyvenimo ir ypač raštų aišku, kad jis nebuvo 
„silpnaprotis“ („idiota“) ar visiškas beraštis, kaip pats 
save vadino“. Formalų Pranciškaus išsilavinimą pra- 
turtino bendravimas su trubadūrais ir menestreliais, 
anuo metu dažnai sutinkamais tokiuose miesteliuose 
kaip Asyžius. Trubadūrai buvo rimų ir eilių kūrė- 
jai“, jie dainavo savo dainas apie riterių meilę ir 
žygdarbius provansalų tarme“. Menestreliai nebuvo 
kūrėjai, jie paprastai dainuodavo kitų sukurtas dai- 
nas, trubadūrų dainas. Bet jie taip pat buvo nepa- 
keičiami kasdieniame gyvenime, nes buvo nuolat 
kviečiami į dvarus ir pilis linksminti svečių, juos 
galėdavai sutikti kryžkelėse ir miestų aikštėse. Jie 
dainuodavo apie Karolį Didįjį, šventąjį Gralį, karalie- 
nę Ginevrą ir burtininką Merliną, pasakodavo popu- 
liarias tų laikų istorijas ir skleidė paprastiems žmo- 
nėms tam tikrą kultūrą, kurios šie buvo išsiilgę. 

Be to, Pranciškus buvo mokomas prekybininko 
verslo. Jo tėvas Petras Bernardonė buvo drabužių 
pirklys. Jis veždavo savo prekes iš Prancūzijos, ir jo 
verslas tarp pasiturinčių Asyžiaus piliečių greitai su- 
klestėjo. Kaip ir dauguma tėvų, jis troško matyti 
savo užaugusį sūnų tęsiant jo verslą ir mėgino Pran- 
ciškui įskiepyti tam pomėgį — tokį, kokį jautė jo 
apsukrūs pagalbininkai, mokantys pirkti ir parduoti. 

Taigi Pranciškus turėjo tokį išsilavinimą, kokį ir 
kiekvienas eilinis to meto jaunuolis. Bet kai jis visa 
savo širdimi ir protu atsigręžė į Viešpatį ir kai vai- 
kinai iš gretimų miestelių ėmė juo sekti, Pranciškus 
nebeturėjo laiko niekam kitam, kaip tik tobulumo 

siekimui - tiek savo, tiek tų, kurie vienaip ar kitaip 
pradėjo gyventi kaip jis. Visa, ką jis rašė, buvo pa- 
rašyta norint padėti šiems jaunuoliams ir priartinti 
juos prie Visagalio Dievo. 

Kai kurie jo raštai, ypač Regula, kilo iš to meto 
būtinybės. Tačiau, be šių, buvo ir tokių kūrinių, 
kurie prasiveržė ir siūbtelėjo iš vidinio poreikio pa- 
daryti gera kitiems ar — tokia buvo „Sesers Saulės 
giesmė“ — išreikšti gilų dėkingumą, kurį jis jautė 
pasaulio Kūrėjui. Jo raštai, deja, sudaro palyginti 
mažą tomelį, ir dauguma jų, kaip minėta, rašyti pas- 
kutiniaisiais gyvenimo metais, kai jis galbūt labiau 
nei bet kada jautė turįs ką nors padaryti savo jau- 
nuolių išganymui, kol dar gali. Visi raštai, žinomi 
kaip jo ir pripažinti tikrai autentiškais, pateko į da- 
bartinį rinkinį. Be to, gale pridėti dar keli kūriniai, 
kurių autentiškumu abejojama, ir Trečiojo ordino Re- 
gula, kuri pasiekė mus surašyti ne jo paties, o kar- 
dinolo Hugolino, bet vis dėlto išreiškia visą Pran- 
ciškaus gyvenimo būdo esmę, perteiktą taip, kad 
tiktų visiems, negalintiems palikti pasaulio ir gyven- 
ti bendruomenėje, nors ir trokštantiems eiti tobulu- | 
mo kelių. 

Paprastai Pranciškus savo kūrinius diktuodavo se- 
kretoriui ar kokiam kitam pagalbininkui —- dažniau- 
siai broliui Leonui — lotyniškai arba Umbrijos tarme. 
Tačiau du jo kūriniai pasiekė mus užrašyti jo paties 
ranka: „Laiškas broliui Leonui“ ir „Viešpaties pašlo- 
vinimas“, abu skirti broliui Leonui. Jie labiausiai ir 
atskleidžia Pranciškaus galvoseną ir stilių, nors ir 

kiti raštai, kad ir taisyti sekretoriaus ar kitų (kaip 
buvo, pavyzdžiui, su „Regula“), vis vien perteikia 
savitą Pranciškaus raiškos būdą. Jo lotynų kalba kar- 
tais netaisyklinga ar netgi „bloga“, kaip sakė Ekles- 
tonietis apie laišką Bolonijos žmonėms, yra nemažai 
pasikartojimų. Bet apskritai visas jo raiškos būdas 
persmelktas vidinio būtinumo ir gilaus žmogiškos 
prigimties pažinimo, ir tai daro jo siūlomus prak- 
tinius patarimaus itin vertingus ir netgi būtinus, 
norint gyventi Kristuje ir dėl Kristaus. Ir pagaliau 
vienu savo kūriniu — „Sesers Saulės giesme“ jis pa- 
kyla iki tokių poetinių aukštumų, kad įkvepia dau- 
gelį vėlesnių poetų, netgi Dantę Aligjerį. 

Iš Pranciškaus raštų akivaizdu, kad jis gerai iš- 
manė Šventąjį Raštą ir buvo susipažinęs su keliais 
kitais veikalais. Jis cituoja ar bent jau mini vieną ar 
kitą Šv. Rašto vietą daugiau nei du šimtus kartų. 
Neįskaičiuojant „Dievo kančios pamaldų“, kurios su- 
darytos vien iš psalmių ištraukų, Pranciškus maž- 
daug 39 kartus cituoja arba pasiremia ištraukomis iš 
14 Senojo Testamento knygų ir 200 kartų - iš 19 
Naujojo Testamento knygų. Dažniausiai jis remiasi 
Evangelija pagal šv. Matą, rečiau — pagal šv. Luką 
ir dar rečiau — pagal šv. Joną“. Be to, Pranciškus 
pateikia ištraukų ir iš kitų šaltinių, pavyzdžiui, šv. 
Benedikto „Regulos“*. 

Pranciškaus rūpinimasis kitais nebuvo rūpinima- 
sis vien artimiausiais savo sekėjais, trijų jo įkurtų 
Ordinų nariais. Iš tiesų jo dėmesys aprėpė visus — 
viso pasaulio dvasininkus ir tikinčiuosius. Tai ypač 

matyti iš įvairių jo laiškų, nors ir kiti darbai tinka 
visiems, ne vien artimiausiems bendražygiams. 

Tačiau Pranciškus nebuvo filosofas, pašauktas abs- 
trakčiam mąstymui. Jis buvo greičiau poetas ir apaš- 
talas, persiėmęs „čia ir dabar“ savo sekėjų ir apskritai 
visų tikinčiųjų gyvenimu. Kaip tik todėl jo raštai yra 
ne sistemingas asketikos ar mistinės teologijos vado- 
vėlis, bet greičiau kasdieniai patarimai ir pastabos, 
paraginimai tobuliau gyventi. Vis dėlto, nors Pran- 
ciškus nebuvo tilosofas siaurąja šio žodžio prasme, 
jis gerai perprato žmogaus širdies siekius ir reikmes, 
jam kovojant dėl išganymo ir šventumo. Šv. Pranciš- 
kaus raštuose yra daug dalykų, patenkinančių šiuos 
širdies poreikius: Švenčiausiojo būties Eucharistijoje 
garbinimas, stiprus pasitikėjimas Šventąja Komunija, 
nuoširdus nuodėmių išpažinimas, atgailos ir apsima- 
rinimo praktika, dorybių — kantrumo, užuojautos, 
geraširdiškumo, paprastumo, tyrumo ir nuolankumo 
ugdymas; malda ir pasitikėjimas Dievu, meilė ir atsi- 
davimas Švenčiausiajai Dievo Motinai. Visa tai ir dar 
daugiau randame Pranciškaus raštuose, visa tryško 
iš tyrumos širdies, liepsnojančios meile Dievui ir 
artimui. Būtent dėl to jo veikalai net po 750 metų 
savo aktualumu ir gaivastim patraukia kiekvieną, 
juose jauti atkaklumą, galintį kelti širdį vienytis su 
Kristumi meilėje. 

Nuo pat tos 1894 metų dienos, kai Paul Sabatier 
išleido „Šv. Pranciškaus gyvenimą“, vėl imta aiškin- 
tis, ko troško šv. Pranciškus, kurdamas savo Ordiną. 
Stengdamiesi išspręsti šią problemą, įvairūs tyrinė- 

ptenias die 


istorijos šaltinius, ypač šv. Pranciškaus raštus. 

Sabatier tvirtino, kad geriausias informacijos apie 
šventąjį šaltinis yra šv. Pranciškaus kūriniai ir kad 
vienintelė, tikroji paties Pranciškaus valia išreikšta 
pradinėje 1209/1210 m. Reguloje. Jis manė, kad 1223 
m. Regula turi mažai ką bendra su pirmine, nebent 
pavadinimą, nes vėlesnė Regula parodo ne tai, ko 
Pranciškus troško savo Ordinui, bet ko kardinolas 
Hugolinas ir Bažnyčia iš jo išreikalavo“. Sabatier at- 
rodo, kad „Testamentas“ iš tiesų yra 1223 m. Regulos 
atšaukimas. 

Kitas tyrinėtojas — Sabatier amžininkas Walter 
Goetz sutinka su pagrindiniais Sabatier teiginiais ir 
mano, kad „Testamentas“ labiau atitinka 1221 m. Re- 
guloje išreikštą Pranciškaus mintį negu 1223 m. Re- 
guloje. Mat pastaruosiuose pastebima stipri kardino- 
lo Hugolino įtaka. Tačiau Goetz vengia primygtinio 
Sabatier teigimo, kad Pranciškus buvo kardinolo sa- 
vanaudiškumo auka, nors pritaria Sabatier, jog „Tes- 
tamentas“ labiausiai atskleidžia Pranciškaus Ordino 
idealą. J. R. H. Moorman, rašęs 1940 m., taip pat lai- 
ko 1223 m. Regulą blankiu tikrųjų Pranciškaus ke- 
tinimų šešėliu, ir vien 1221 m. Regula jam atrodo 
atitinkanti idealą“*. 

Vis dėlto „Testamentas“ nebuvo skirtas tapti ga- 
lutiniu kriterijumi, pagal kurį galima patikrinti, koks 
turėtų būti idealus Pranciškaus brolių gyvenimo bū- 
das. Jame visai neaptarti kai kurie Regulos punktai, 
nors čia aptinkame savo griežtumu sukrečiantį drau- 

dimą siekti popiežiaus dvaro malonių ir pakankamai 
griežtą draudimą savaip aiškinti Regulą. Bet tai ne- 
turėjo tiek reikšmės, kiek pagrindinis Regulos prie- 
sakas nepriimti pinigų“. Todėl „Testamentui“ negali 
būti teikiama tokia pirmenybė, kokią jam suteikė 
minėtieji kritikai; paprasčiausiai jis turi būti laiko- 
mas tuo, kuo yra — ne kokiai nors kitai Regulai, bet 
vien priminimu, perspėjimu, paraginimu ir testa- 
mentu, arba paskutine šv. Pranciškaus valia“. 

Iš tikrųjų, kaip pastebėta iš naujo aptariant kelis 
Regulos variantus, yra ne trys Regulos, bet viena. 
Vadinamoji Pirmoji regula (1221) buvo ta pati pradi- 
nė Regula (1209/1210), tik papildyta tuo, ko pritrūko 
per pirmąjį Ordino gyvavimo dešimtmetį. 1223 m. 
Regula buvo 1221 m. Regula, bet jau tiksliai sufor- 
muluota ir parašyta visoms reguloms įprasta kalba. 
Ir pagaliau „Testamentas“ buvo paskutinis šv. Pran- 
ciškaus prašymas tobulai laikytis Regulos ir pran- 
ciškonų gyvenimo būdo. 

Taigi, norint iki galo suprasti, kokį Ordiną šv. 
Pranciškus įsivaizdavo, svarbi tiek Regula, tiek „Tes- 
tamentas“. Tačiau esama dar ir kitų Pranciškaus kū- 
rinių. Tiesa, kiekviename jų menkai atsispindi šven- 
tojo biografija. Jie paprasčiausiai nebuvo tam skirti. 
Tačiau būtų didelė klaida atsisakyti šių kūrinių, at- 
kuriant šv. Pranciškaus biografiją. Jie, nors ir ne- 
pateikdami kokių nors konkrečių faktų, vis dėlto 
atskleidžia šventojo asmenybę ir dvasią. Kaip tik dėl 
to pirmasis Pranciškaus biografas Tomas Celanietis 
taip dažnai remiasi jo kūriniais ir juos cituoja. Ir tai, 

ką jie atskleidžia apie Pranciškų, liudija, jog jis buvo 
be galo žmogiškas netgi tada, kai jau buvo tapęs 
šventu mistiku. Jie atskleidžia, kad jis ir protu su- 
vokė tikėjimo tiesas bei asketiško gyvenimo pagrin- 
dus. Bet dar labiau jie liudija, kad jo širdis buvo 
sujungta su Mokytojo Širdimi ir kad taip, neatski- 
riamai susivienijęs su Mokytoju, jis siekė išganymo 
savo bičiuliams. 

Pranciškaus Asyžiečio kūriniai yra nenykstamos 
vertės ir krikščioniui, siekiančiam išganymo šiame 
beprotiškame pasaulyje ir blaškomam pasaulio vilio- 
nių, ir vienuoliui, besigrumiančiam dėl tobulumo 
bendruomenėje, ir kunigui, apraizgytam -parapijos 
rūpesčių, ir biografui, rašytojui, poetui, netgi ma- 
žiems vaikams, turintiems savo rūpestėlį - išmokti 
mylėti Dievą. Šv. Pranciškus kiekvienam yra šven- 
tasis, kiekvieną įkvepiantis tobulesniam gyvenimui 
ir visuotinesnei pilnatvei Kristuje, Karaliuje ir Visa- 
tos Šerdyje. 


Br. Placid Hermann OFM 

Pirma dalis 


„MAŽESNIŲJŲ BROLIŲ 
REGULA IR GYVENIMAS“ 


1221 metų Regula' 


1206 metų pradžioje Pranciškus iš Asyžiaus galutinai nu- 
traukė ryšius su pasauliu?. Jo elgesys ir iki tol kėlė tėvui 
Petrui Bernardonei didelį nerimą, ypač tai, kad jis par- 
davė kelis rietimus audeklo ir pasisavino pinigus“. Vil- 
damasis atgauti pinigus ir atkalbėti sūnų nuo to, ką pats 
laikė klystkeliais, Pranciškaus tėvas iškvietė jį stoti prieš 
Asyžiaus pilietinę valdžią. Bet Pranciškus atsisakė ateiti, 
aiškindamas, kad jau stojo tarnauti Viešpačiui ir todėl 
nebėra pavaldus pasaulietinei valdžiai. Tada tėvas iškvie- 
tė jį pas Asyžiaus vyskupą. Šiam reikalavimui Pranciškus 
pakluso ir čia, tėvo ir vyskupo akivaizdoje, nusimetė savo 
rūbus, ir paklojo tėvui po kojomis, tardamas: „Nuo dabar 
aš laisvai galiu sakyti „Tėve mūsų, kuris esi danguje“, o 
ne „tėve Petrai Bernardone““*. 

Nuo tada Pranciškus visiškai atsidavė Dievo tarnystei. 
Kelerius metus jis plušo atstatinėdamas kelias gretimų 
apylinkių bažnyčias, pirmiausia — Šv. Damijono, vėliau — 
Šv. Petro, esančią netoli Asyžiaus“, o jau paskui - mažutę 
Švč. Marijos Angeliškosios bažnytėlę Asyžiaus miškų glū- 
dumoje. Pasak Tomo Celaniečio, kai jis baigė šiuos dar- 
bus, ėjo tretieji jo atsivertimo metai“. 

Maždaug tuo metu kartą jis atėjo į šv. Mišias Švč. 
Marijos Angeliškosios, arba Porciunkulės, kaip ji buvo 
vadinama, bažnytėlėje. Čia išgirdo skaitant Evangelijos 
ištrauką, raginančią: „Eikite ir skelbkite, jog prisiartino 
dangaus karalystė. Gydykite ligonius, prikelkite mirusius, 


29 


apvalykite raupsuotus, išvarinėkite demonus. Dovanai ga- 
vote, dovanai ir duokite! Neįsigykite nei aukso, nei sidab- 
ro, nei variokų savo kapšams prikimšti; nei keiionmaišio, 
nei dvejų marškinių, nei kurpių, nei lazdos, nes dar- 
bininkas vertas savo valgio“ (Mt 10, 7-10). Štai, pasakė 
sau Pranciškus, kaip tik tai, ko aš trokštu. Ir iškart, at- 
sisakęs ligi šiol vilkėtų atsiskyrėlio drabužių“, liko su 
šiurkščiu paprasto valstiečio palaidiniu, susijuosęs per 
liemenį virve, ir basas“. 

Greitai Pranciškų pastebėjo kiti jaunuoliai ir paprašė 
leisti jiems prisidėti prie jo ir gyventi taip kaip jis. Pir- 
masis buvo Bernardas iš Kvintavalės, po jo — Petras Ka- 
tani, vėliau + Egidijus iš Asyžiaus!“. Kitų metų (1209) 
balandį Pranciškaus bendražygių jau buvo vienuolika!!. 
Pradžioje Pranciškui net mintis nekilo laikytis kokių nors 
gyvenimo taisyklių, bet pamatęs, kad jo sekėjų vis dau- 
gėja, suprato, jog taisyklės bus neišvengiamos ir joms 
reikės Bažnyčios palaiminimo. 

Todėl jis keliais paprastais žodžiais surašė trumpą 
Regulą, pagrįsdamas ją Šv. Rašto ištraukomis ir pridė- 
damas tai, kas būtina, kad šios taisyklės tiktų gyveni- 
mui'2. Paskui su savo bendražygiais iškeliavo į Romą, 
norėdamas gauti Šventojo Sosto pritarimą. Čia, kilus gin- 
čams ir visiems delsiant, jis pajėgė įtikinti popiežių Ino- 
centą III bent žodžiu viešai patvirtinti jo surašytą Regulą. 
Tai įvyko 1209 m. balandžio 16 d. Deja, ši trumpa Regula 
savo pradine forma iki šių dienų neišliko“. Bet visą to- 
lesnį dešimtmetį brolija ja vadovavosi kaip savo gyve- 
nimo principais, kuriuos palaikė paties Pranciškaus pa- 
vyzdys. 

Laikui bėgant, vienuolių vis daugėjo, jie ėmė veikti ir 
kitose šalyse už Italijos ribų, tad pradinę Regulą prireikė 
papildyti. Tai buvo padaryta brolijos generalinėse kapi- 
tulose!“, kur buvo aptariamos ir sprendžiamos naujai iš- 

kylančios problemos, patariant ir pritariant Šventojo Sos- 
to atstovams, dalyvavusiems šiose kapitulose“. 

„Legenda apie tris bičiulius“ pasakoja mums, kad šiose 
generalinėse kapitulose Pranciškus duodavo broliams „pa- 
tarimų, pastabų ir nurodymų, kaip jam atrodė gerai, pasi- 
tarus su Viešpačiu“!“. Be viso kito, jis patarė jiems ypatin- 
gai garbinti Švenčiausiąją Eucharistiją ir gerbti kunigus, 
atlikti Dievo pamaldas nuolankiai ir su atsidavimu, netei- 
sti tų, kurie gyvena ištaigingai, gerbti vienas kitą, vaikš- 
čioti pasaulyje taip, kaip garbini Dievą, nesukelti kitų 
pykčio ir apkalbų ir nebūti pernelyg griežtiems atgailo- 
jant ir baudžiant save už nuodėmes. Kai kurie patarimai 
pateko į pirmą kartą peržiūrėtą 1221 m. Regulą. 

Tomas Celanietis ypač pabrėžia vieną patarimą, įt- 
rauktą į Regulą: „Jis taip mylėjo žmogų, kupiną dvasinio 
džiaugsmo, kad vienoje generalinėje kapituloje kaip per- 
spėjimą visiems įrašė šiuos žodžius: „Tegu broliai saugosi, 
kad neatrodytų niūrūs ir liūdni veidmainiai, tebūna lin- 
ksmi Viešpatyje, malonūs ir atlaidūs“". Ir pagaliau pradi- 
nė Regula, įsakius popiežiui Honorijui III, buvo papildyta 
dar dviem taisyklėm: privalomu vienerių metų novicia- 
tu'š ir draudimu keliauti „po pasaulį, peržengus klusnu- 
mą“?. 

Taigi 1221 m. iškilo būtinybė Regulą peržiūrėti ir sut- 
varkyti. 1217 m. Ordinas buvo suskirstytas į provincijas 
ir drauge įsteigtos provincijos ministro pareigos? Be to, 
atsirado tam tikrų klaidų, piktnaudžiavimų ir nukrypi- 
mų, ypač Pranciškui 1219 m. būnant Rytuose?! Todėl 
prireikė kur kas tiksliau apibrėžti ministrų S ir 
pritaikyti Regulą vadovavimui Ordino nariams? Tada 
Pranciškus 1220 ir 1221 metais ėmėsi perrašinėti ir E 
pradinę Regulą, atsižvelgdamas į tuo metu iškilusias reik- 
mes. 

Baigęs taisyti, davė ją broliui Cezariui iš Spejerio patik- 

rinti ir papuošti Šventojo Rašto ištraukomis“. Brolis Ce- 
zaris tai padarė, ir taip atsirado vadinamoji 1221 metų 
Pirmoji regula. Tačiau jie nebuvo pateikti Šventajam Sos- 
tui — iš dalies dėl to, kad tai buvo iš esmės ta pati 1209 
m. viešai patvirtinta Regula, tik šiek tiek papildyta, iš 
dalies dėl to, kad jos kalba nebuvo pakankamai oficiali, 
tokia, kokia patenkintų Šventąjį Sostą kaip galutinė jau- 
nojo Ordino Regulos išraiška. 

Žinoma, ši Regula-šiandien nėra oficiali“, bet tebėra 
svarbi ir tikrai vertinga, ypač Pranciškonų ordino na- 
riams, o ir visiems, besigilinantiems į jo dvasią, kadangi 
joje iš tikrųjų smulkiai ir konkrečiai išreikštas Pranciškaus 
gyvenimo būdo idealas, pagal kurį jo broliai turėjo gy- 
venti. 


1221 METŲ REGULA 


Vardan Dievo Tėvo ir Sūnaus, ir Šventosios Dvasios. 
Amen. Štai gyvenimas, kurį brolis Pranciškus prašė 
garbingojo popiežiaus Inocento leisti jam gyventi ir 
tai patvirtinti. Popiežius patenkino jo prašymą ir 
patvirtino Regulą jam ir jo broliams — dabartiniams 
ir būsimiems. 

Brolis Pranciškus ir jo įpėdiniai, kaip Ordino va- 
dovai, turi pasižadėti gerbti ir klausyti jo švente- 
nybės popiežiaus Inocento ir jo įpėdinių. Kiti vie- 
nuoliai įpareigojami klausyti brolio Pranciškaus ir jo 
įpėdinių. 

1 skyrius. Broliai turi gyventi klusnumu, 
neturtu ir skaistybe 


Brolijos Regula ir gyvenimas yra toks, kad jie turi 
gyventi klusniai, be turto ir skaisčiai, laikydamiesi 
mūsų Viešpaties Jėzaus Kristaus mokymo ir sekdami 
jo pėdomis, nes Jis sako: „Jei nori būti tobulas, eik 
parduok, ką turi, išdalyk vargšams, tai turėsi lobį 
danguje. Tuomet ateik ir sek paskui mane“ (Mtd9, 
21) ir: „Jei kas nori eiti paskui mane, teišsižada pats 
savęs, tepasiima savo kryžių ir teseka manimi“ (Mt 
16, 24). Dar kitur Jis sako: „Jei kas ateina pas mane 
ir nelaiko neapykantoje savo tėvo, motinos, žmonos, 
vaikų, brolių, seserų ir net savo paties gyvybės,- 
negali būti mano mokinys“ (Lk 14, 26). „Ir kiekvie- 
nas, kas paliko namus, brolius, seseris, tėvą, motiną, 
žmoną, vaikus, dirvas dėl manęs, gaus šimteriopai 
ir paveldės amžinąjį gyvenimą“ (Mt 19, 29). 


2 skyrius. Kaip priimti ir aprengti vienuolius 


Jeigu Dievas ką įkvėptų gyventi mūsų gyvenimą ir 
jis ateitų pas mūsų brolius, tegu jie maloniai jį pri- 
ima ir, jeigu mato, kad jis apsisprendęs laikytis mū- 
sų Regulos, kuo greičiau veda pas savo ministrą, 
saugodamiesi jokiu būdu neįsikišti į jo žemiškus 
reikalus. Ministras savo ruožtu turi jį maloniai sutik- 
ti, padrąsinti ir viską papasakoti apie mūsų gyveni- 
mo būdą. Po to kandidatas turi parduoti visą savo 
turtą ir pinigus išdalyti vargšams, jeigu jis nori ir 
gali tai padaryti sąžiningai ir be kliūčių. Tačiau vie- 

nuoliai ir jų ministrai turi būti atsargūs ir jokiu būdu 
nesikišti į jo reikalus. Jie privalo neimti iš jo jokių 
pinigų — nei patys, nei per tarpininką. Bet jeigu 
broliai ko stokoja, gali priimti kitas medžiagines gė- 
rybes, kaip ir visi vargšai, tik ne pinigus. 

Kai kandidatas sugrįžta, ministras turi jį viene- 
riems metams aprengti kaip naujoką, duodamas jam 
dvi tunikas be gobtuvo, virvę ir kelnes bei kape- 
roną“, nutįsusį iki virvės. Kai naujokui skirti metai 
baigiasi, jam turi būti leista pareikšti klusnumą; po 
to jis nebegali pereiti į jokį kitą ordiną arba bastytis 
po pasaulį, nepaisydamas klusnumo, kurį prisakė 
Popiežius“. Evangelija sako mums: „Nė vienas, kuris 
prideda ranką prie arklo ir žvalgosi atgal, netinka 
Dievo karalystei“ (Lk 9, 62). 

Jeigu kas trokšta įstoti į Ordiną, bet negali laisvai, 
be kliūčių, parduoti savo nuosavybės, nors dvasioje 
ir yra pasiryžęs tai padaryti, jis turi palikti visa, ir 
to pakanka. 

Nė vienas kandidatas negali būti priimtas nesilai- 
kant Bažnyčios taisyklių ir įsakymų. 

Davusieji klusnumo įžadus vienuoliai gali turėti 
vieną abitą su gobtuvu ir, jei būtina, kitą be jo. Jiems 
taip pat galima turėti virvę ir kelnes. Visi vienuoliai 
privalo dėvėti skurdžius, vargingus rūbus ir lopyti 
juos storos pašukinės drobės ar kitos prastos me- 
džiagos skiautėmis su Dievo palaiminimu. Kaip mū- 
sų Viešpats sako mums Evangelijoje, „tie, kurie iš- 
taigingai vilki ir prabangiai gyvena, yra karaliaus 
rūmuose“ (Lk 7, 25). 

Ir net jei žmonės vadintų juos veidmainiais, tegu 
broliai nesiliauja darę gera. Tevengia jie prašmatnių 
ir brangių rūbų šiame pasaulyje, kad turėtų ką dėvė- 
ti dangaus karalystėje. 


3 skyrius. Dievo tarnyba ir pasninkas 


Mūsų Viešpats sako mums Evangelijoje: „Ta veislė 
[piktosios dvasios] neišvaroma nieku kitu, tik malda 
ir pasninku“ (plg. Mk 9, 28) ir kitoje vietoje: „Kai 
pasninkaujate, nebūkite paniurę kaip veidmainiai“ 
(Mt 6, 16). Todėl visi broliai, ar jie būtų dvasininkai, 
ar paprasti broliukai, turi atlikti Dievo tarnybą —- 
„Živinum officium“", garbindami Dievą ir melsda- 
miesi, kaip kiekvienam iš jų dera. 

Dvasininkai turi kalbėti brevijorių, melsdamiesi 
už gyvus ir mirusius kaip Romos kurijos dvasinin- 
kai. Kiekvieną dieną už brolių kaltes ir apsileidimus 
jie turi sukalbėti „Miserere“ (50 psalmę) ir vieną „Tė- 
ve mūsų“, be to, „De Profundis“ (129 psalmę) ir 
„Tėve mūsų“ už mirusius brolius. 

Jie gali turėti tik tas knygas, kurių reikia maldos 
gyvenimui. Paprasti broliai (ne kunigai), mokantys 
skaityti Psalmyną, gali turėti po vieną jo egzemp- 
liorių, bet tiems, kurie nemoka skaityti, tai neleidžia- 
ma. 

Broliai Aušrinę valandą (Matutinum) turi kalbėti 
„Tikiu“, dvidešimt keturis „Tėve mūsų“ ir „Garbė 
Dievui Tėvui“. Garbinimo valandą (Laudes) jie turi 
sukalbėti penkis, Pirmąją valandą (Prima) - „Tikiu“ 

ir septynis „Tėve mūsų“ kartu su „Garbė Dievui Tė- 
vui“. Trečiąją (Tertia), Šeštąją (Sexta) ir Devintąją 
(Nona) valandą jie turi sukalbėti septynis, Vakarinę 
valandą (Vespera) - dvylika, ir Naktinę valandą 
(Completa) - „Tikiu“, septynis „Tėve mūsų“ ir „Garbė 
Dievui Tėvui“. Už mirusius jie turi kalbėti septynis 
„Tėve mūsų“ ir „Amžinąjį atilsį“, kasdien - tris „Tėve 
mūsų“ už vienuolių prasižengimus ir kaltes. 

Visi vienuoliai be išimties turi pasninkauti nuo 
Visų Šventųjų iki Kalėdų ir nuo Trijų Karalių, kai 
mūsų Viešpats pradėjo savo pasninką, iki Velykų. 
Regula neįpareigoja brolių pasninkauti kitu metu, 
išskyrus penktadienį. Iš klusnumo Evangelijai jie ga- 
li valgyti bet kokį maistą, kuris prieš juos padėtas 
(plg. Lk 10, 8). 


4 skyrius. Santykiai tarp ministrų 
ir kitų brolių 


Brolių, išrinktų ministrais, vadinasi, kitų vienuolių 
tarnais, pareiga yra priskirti savo globotinius įvai- 
riems provincijos namams. Po to jie turi dažnai juos 
lankyti, stiprinti ir teikti dvasinių patarimų. Visi kiti 
mylimieji mano broliai turi klausyti jų visa kame, 
kas susiję su sielų išganymu ir neprieštarauja mūsų 
gyvenimo būdui. 

Broliai turi elgtis tarpusavy taip, kaip moko mus 
Viešpats: „Tad visa, ko norite, kad jums darytų žmo- 
nės, ir jūs patys jiems darykite“ (Mt 7,12) ir: „Ko 
nenori, kad tau darytų, nedaryk ir kitam“ (Tob 4, 16). 


36 


Tegul ministrai, taigi — kitų tarnai, atsimena mūsų 
Viešpaties žodžius: „Žmogaus Sūnus irgi atėjo, ne 
kad jam tarnautų, bet pats tarnauti“ (Mt 20, 28). Tegu 
nepamiršta, kad jiems patikėta rūpintis brolių sie- 
lomis. Jeigu kuri per jų kaltę ar blogą pavyzdį pra- 
žūva, teismo dieną jie turės už ją atsakyti Viešpačiui 
Jėzui Kristui. 


5 skyrius. Įpuolusių į nuodėmę brolių 
pasitaisymas 


„Baisu pakliūti į gyvojo Dievo rankas!“ (Žyd 10, 31), 
todėl ministrai turi akylai sergėti savo pačių ir brolių 
sielas. Jei ministras liepia ką nors, kas prieštarauja 
mūsų gyvenimui ar vienuolio sąžinei, vienuolis ne- 
turi jo klausyti. Negali būti jokios pareigos paklusti, 
jeigu tai reiškia padaryti nuodėmę. 

Be to, vienuoliai, pavaldūs ministrams - savo tar- 
nams,- proto šviesa ir skaistumo dvasia turi ištirti 
savo ministrų, taigi — tarnų, elgseną. Jeigu jie mato, 
kad kuris nors iš jų gyvena pasaulietišką ir nepa- 
maldų gyvenimą —- ne taip, kaip reikalauja mūsų 
gyvenimo tobulumas,- tai turi tris kartus jį įspėti. 
Jeigu šis ir tada nesitaiso, nepaisydami jokio priešta- 
ravimo, jie turi per Sekminių kapitulą pranešti apie 
tai generaliniam ministrui, kuris yra viso Ordino 
tarnas. 

Jeigu vienuolis aiškiai nusiteikęs gyventi kūnu, o 
ne dvasia“, kad ir kur jis būtų, kiti įpareigojami su 
gailesčiu ir nusižeminimu jį perspėti, pamokyti ir 
pataisyti. Jeigu jis, tris kartus perspėtas, atsisako ką 

nors keisti, vienuoliai privalo kuo greičiau siųsti jį 
pas savo ministrą, taigi — tarną, ar bent jau viską 
jam apie tai papasakoti. Ministras gali elgtis su juo 
taip, kaip mano esant teisinga pagal Dievo valią. 

Broliai, tiek ministrai, kurie yra tarnai, tiek jų 
globotiniai, tebūna atsargūs, kad, įpuolus kam nors 
į nuodėmę ar rodant blogą pavyzdį, nesupyktų ir 
nenusimintų; nelabasis būtų tik patenkintas, per vie- 
no žmogaus nuodėmę į pinkles įviliojęs daugelį kitų. 
Priešingai, jie turi kuo galėdami nusidėjėliui dvasiš- 
kai pagelbėti. „Ne sveikiesiems reikia gydytojo, o li- 
goniams“ (Mt9, 12). 

Visiems broliams be išimties draudžiama panau- 
doti valdžią ar galią, ypač vienas kitam. Mūsų Vieš- 
pats Evangelijoje mums sako: „Tautų valdovai engia 
tautas ir didžiūnai rodo joms savo galią“ (Mt 20, 25). 
Nedera, kad taip būtų tarp brolių. Kas tarp jų norėtų 
tapti didžiausias, tas tebūnie kitų tarnas, ir kas pa- 
norėtų būti pirmas, tas tebūnie jų vyresnysis, taigi 
— tarnas (Mt 20, 26-28). „Kas vyriausias tarp jūsų, te- 
būnie tarsi mažiausias, o viršininkas tebūnie lyg tar- 
nas“ (Lk 22, 26). 

Vengdami daryti bloga ar kalbėti pikta, broliai 
turėtų džiugiai vienas kitam tarnauti ir, kupini ar- 
timo meilės, vienas kito klausyti. Tai - tikrasis, šven- 
tas mūsų Viešpaties Jėzaus Kristaus paklusnumas. 
Neklusnūs ir nesilaikantys Dievo įsakymų broliai, 
klajojantys iš vienos vietos į kitą, gali būti tikri, kad 
yra pražuvę, kol pasilieka savo nuodėmėse. Bet jeigu 
jie vykdo Viešpaties įsakymus, kaip yra pasižadėję 

pagal Evangeliją ir mūsų gyvenimo būdą, gali būti 
ramūs, kad jų klusnumas tikras ir kad pats Viešpats 
juos laimina. 


6 skyrius. Prašykite ministrų pagalbos, ir tegu 
niekas iš brolių nebūna vadinamas „prioru“ 


Broliai, negalintys laikytis Regulos, kad ir kur jie 
būtų, privalo kuo greičiau kreiptis pagalbos į savo 
ministrą ir viską jam apie tai papasakoti. Šis turi 
padaryti viską, ką gali, kad jiems padėtų, kaip norė- 
tų, kad būtų pasirūpinta juo pačiu, jeigu jis atsidurtų 
panašiose aplinkybėse. 

Niekas neturi būti vadinamas „prioru“ (viršinin- 
ku). Visi esame „mažesnieji broliai“, be jokio išskirti- 
numo, ir turime būti pasirengę mazgoti vienas kitam 
kojas. 


7 skyrius. Darbas ir tarnystė kitiems 


Broliai, tarnaujantys ir dirbantys pasauliečiams, ne- 
turi imtis saugoti pinigų ir vyno atsargų. Jiems savo 
darbdavių namuose draudžiama užimti viršininkų, 
prižiūrėtojų vietas ar imtis tokio darbo, kuris sukeltų 
apkalbas ir pražudytų jų pačių sielas. Jie turėtų būti 
mažiausi, mažesni už kiekvieną ir pavaldūs kiek- 
vienam tuose namuose. 

Broliai, turintys darbą, privalo darbuotis saugoda- 
miesi, kad tai netaptų kliūtimi dvasiniam jų tobu- 
lėjimui ir kūd galėtų melstis, nesukeldami apkalbų. 
Psalmininkas mums sako: „Savo darbo vaisiais mai- 

tinsies, laimingas būsi ir mylimas“ (Ps 127, 2), ir šv. 
Paulius prideda: „Kas nenori dirbti, tenevalgo“ (2 Tes 
3,10). Kiekvienas telieka tame darbe ir toje vietoje, 
į kurią buvo pašauktas. Kaip atlyginimą už darbą 
jie gali priimti viską, ko jiems reikia, iškyrus pinigus. 
Jeigu būtina, jie gali prašyti išmaldos, kaip ir kiti 
broliai. Jiems leidžiama turėti darbui reikalingus 
įrankius. 

Visi broliai turi sunkiai darbuotis darydami gera, 
kaip yra pasakyta: „Nuolat dirbk ką nors naudinga, 
kad nelabasis visuomet rastų tave užimtą“? ir: „Dy- 
kinėjimas yra sielos priešas“. Todėl tie, kurie tar- 
nauja Viešpačiui, tebūna nuolatos užimti malda ar 
gerais darbais. 

Nesvarbu, kur jie būtų — eremuose ar kur kitur, 
tebūna budrūs, kad nepradėtų savintis kokios nors 
vietos, stengtis ją išlaikyti, ginti nuo ko nors kito. 
Kiekvienas, kuris pas juos ateina —- draugas ar prie- 
šas, valkata ar pokštininkas, ar koks plėšikas,- tebū- 
na šiltai, mielai sutiktas. 

Kad ir kur jie būtų, kad ir kas juos ištiktų, visi 
broliai, kaip dvasinės nuostatos žmonės, tegul „ne- 
murmėdami“ (1 Pt4, 9) būna pagarbūs ir dėmesingi 
vienas kitam. Tebus matyti, kad jie laimingi su Vieš- 
pačiu, džiugūs ir paslaugūs, kaip to iš jų ir tikimasi. 
Žiūrėkite, kad nebūtumėte niūrūs ar prislėgti lyg 
veidmainiai. 

8 skyrius. Broliams draudžiama imti pinigus 


Mūsų Viešpats Evangelijoje mums sako: „Būkite bud- 
rūs ir saugokitės bet kokio godumo“ (Lk 12, 15) ir 
blogio, taip pat: „Saugokitės, kad jūsų širdis nebūtų 
apsunkusi nuo svaigalų, girtybės ir kasdienių rū- 
pesčių“ (Lk 21,34) ir šio pasaulio troškimų. Todėl 
visi broliai, ar jie kur būtų apsistoję, ar keliautų, 
privalo jokiu būdu ir jokia forma neimti ir nepriimti 
pinigų nei naudotis kitų paimtais — rūbams ar kny- 
goms, ar kaip alga, ar kokiam kitam reikalui, nebent 
būtiniausioms ligonių reikmėms. Mes neturėtume 
vertinti jų ar godoti labiau nei dulkių. Tie, kurie 
mano, kad jų vertė didesnė, ar trokšta jų, patenka į 
pavojų būti nelabojo suklaidinti. Mes palikome visa, 
ką turėjome, tad būkime atidūs, kad neprarastume 
dangaus karalystės dėl kokio trupinio. Jeigu kada 
rastume kur pinigų, galvokime apie juos ne daugiau 
kaip apie dulkes, kurias trempiame kojomis, nes tai 
tuštybių tuštybė ir visa tuštybė (Koh 1, 2). 

Jeigu kuris iš brolių kaupia ar saugo pinigus, iš- 
skyrus tuos, kurie skirti ligoniams, tegu kiti jį laiko 
apgaviku, vagimi ir plėšiku, ir išdaviku, kuris turi 
iždą?, kol jis to nuoširdžiai neapgaili. Vienuoliams 
griežtai draudžiama priimti išmaldą pinigais ar kad 
kas nors kitas jiems juos paimtų, todėl jie negali 
prašyti jų nei patys, nei per kitus, nei namams, nei 
gyvenamai vietai. Taipgi draudžiama lydėti ką nors, 
kas renka pinigus saviems namams. 

Broliai su Dievo palaiminimu gali laisvai imtis bet 

kurios veiklos, neprieštaraujančios mūsų Regulai. Bet 
jei raupsuotieji stokoja būtiniausių dalykų, vienuo- 
liai turi rinkti jiems išmaldą, tik tesisaugo pinigų. 
Be to, jie neturi leistis į ilgas keliones dėl aiškiai 
pasaulietinių priežasčių. 


9 skyrius. Išmaldos prašymas 


Tesidžiaugia broliai, galėdami būti nusižeminę ir 
neturtingi kaip mūsų Viešpats Jėzus Kristus, tegu 
nuolat prisimena, kad šiame pasaulyje mes priva- 
lome nieko neturėti, bet gavę „maisto, drabužį, pa- 
stogę, būkime patenkinti“ (1 Tim 6, 8), kaip sako šv. 
Paulius. Tebūna jie džiugūs, gyvendami tarp visuo- 
menės atstumtųjų, benamių, vargetų, bejėgių, ligo- 
nių, raupsuotųjų ir elgetaujančių pakelėse. Jeigu 
jiems ko trūksta, tegu nesigėdija prašyti išmaldos, 
prisimindami mūsų Viešpatį Jėzų Kristų, gyvąjį Sū- 
nų, visagalį Dievą, kurio „veidas tapo kietas kaip 
uola“ (Iz 50, 7) ir kuris nesigėdijo. Jis buvo vargšas 
ir neturėjo savo namų, ir gyveno iš išmaldos - Jis 
pats, Švenčiausioji Mergelė Marija ir Jo mokiniai. 
Jeigu žmonės įskaudina juos ir atsisako duoti iš- 
maldą, tedėkoja jie Dievui, nes per tuos įžeidimus 
buvo pašlovinti prieš mūsų Viešpaties Jėzaus Kris- 
taus teismo sostą. Gėda bus tiems, kurie taip darė, 
o ne tiems, kurie tai kentė. Išmalda yra vargšų pavel- 
das ir teisė, palikta mums mūsų Viešpaties Jėzaus 
Kristaus. Broliai, prašantys išmaldos, gaus didelį at- 
pildą, kartu praturtindami ir tuos, kurie ją duoda. 

Visa, ką Žmonės palieka jiems, šiame pasaulyje yra 
prarasta, bet už jų gailestingumą ir išmaldą Dievas 
jiems gausiai atlygins. 

Tenesidrovi broliai vienas kitam pasisakyti, ko 
jiems trūksta, kad galėtų pasirūpinti vienas kitu. Jie 
turi mylėti ir rūpintis vienas kitu lyg broliai, kaip 
Viešpats juos įkvepia, kaip motina myli ir rūpinasi 
savo sūnumi. Šv. Paulius sako: „Kuris valgo, tegul 
neniekina nevalgančio, o kuris nevalgo, tegul netei- 
sia valgančio“ (Rom 14, 3). Kad ir kur jie būtų, jeigu 
reikia, vienuoliai gali valgyti bet kokį paprastą mais- 
tą, kaip mūsų Viešpats pasakoja apie karalių Dovy- 
dą, kuris „valgė padėtinės duonos ir davė jos valgyti 
savo palydovams, nors niekam nevalia jos valgyti, 
tik kunigams“ (Mk 2, 26). Ir teprisimena jie kitus 
Viešpaties žodžius: „Saugokitės, kad jūsų širdis ne- 
būtų apsunkusi nuo svaigalų, girtybės ir kasdienių 
rūpesčių, kad toji diena neužkluptų jūsų netikėtai. 
It žabangai ji užgrius visus žemės gyventojus“ (Lk 
21, 34-35). 

Sunkiu laiku, kai trūksta būtiniausių dalykų, vie- 
nuoliams leidžiama pasirūpinti savimi taip, kaip Die- 
vas duos, nes būtinybė nepažįsta įstatymo“?. 


10 skyrius. Ligoniai 


Jeigu vienuolis suserga, kad ir kur jis būtų, kiti 

neturi teisės jo palikti, kol kas nors paskiriamas jį 

slaugyti taip, kaip pats norėtų būti slaugomas. 
Jeigu tai tikrai neišvengiama, jie vis dėlto gali jį 

palikti su kokiu nors pasauliečiu, įsipareigojusiu 
slaugyti sergantįjį. 

Aš meldžiu sergantį brolį dėkoti už viską Dievui; 
tebūna patenkintas būdamas toks, kokio Dievas jo 
nor,-ligoto ar sveiko,- nes kaip tik tuos, kurie „skirti 
amžinajam gyvenimui“ (Apd 13,48), Dievas moko, 
per ligą ir skausmą pažadindamas atgailos dvasią. 
Jis pats sako mums: „Aš baru ir ugdau tuos, kuriuos 
myliu“ (Apr 3, 19). 

Bet jeigu sergantis brolis leidžiasi savo ligos pris- 
legiamas, jeigu nuliūsta ir ima rūstauti ant Dievo ir 
brolių, vis ieškodamas vaistų ir palengvinimo kūnui, 
kuris greitai turės mirti ir kuris yra sielos priešas,- 
tai liudija jo viduje esant blogį ir rodo, kad jis - 
geidulingas, kūniškas žmogus, nepanašus į tikrą vie- 
nuolį, nes savo kūnu rūpinasi labiau negu siela. 


11 skyrius. Broliai turi mylėti vienas kitą; kito 
menkinimas ar skaudinančios apkalbos 
draudžiamos 


Neleisdami sau niekinti kitų, apkalbinėti (2 Tim 2, 
14) ir ginčytis, tegu broliai kaip įmanydami vengia 
plepėti, kiek tik Viešpats jiems suteikia tam progų. 
Nei tarpusavy, nei su kitais neturi kilti kivirčų. Tegu 
pasitenkina nuolankiai kiekvienam atsakydami: „Esa- 
me nenaudingi tarnai“ (Lk 17, 10). Jie privalo nepasi- 
duoti pykčiui, nes Evangelija perspėja: „Jei kas pyks- 
ta ant savo brolio, turi atsakyti teisme. Kas sako savo 
broliui: „Pusgalvi!““, turės stoti -prieš aukščiausiojo 

teismo tarybą. O kas sako: „Beproti!“, tas smerktinas 
į pragaro ugnį“ (Mt 5, 22). 

Broliai įpareigoti mylėti vienas kitą, nes mūsų 
Viešpats sako: „Tai mano įsakymas, kad vienas kitą 
mylėtumėte, kaip aš jus mylėjau“ (Jn 15,12). Ir tegu 
jie įrodo savo meilę darbais, kaip moko šv. Jonas: 
„Vaikeliai, nemylėkite žodžiu ar liežuviu, bet darbu 
ir tiesa“ (1 Jn 3, 18). 

Jie turi apie nieką blogai nekalbėti (Tit 3,2), 
nesiskųsti nei liežuvauti ar šmeižti, nes parašyta: „Jie 
- Dievo nekenčiami šmeižikai ir apkalbinėtojai“ 
(Rom 1,29). Tegu būna „omūs, visiems žmonėms 
terodo meilumą“ (Tit3,2), nekritikuodami ir ne- 
smerkdami. Kaip moko mūsų Viešpats, jie neturi 
prisileisti net minties kad ir apie lengviausias kitų 
kaltes (plg. Mt 7,3; Lk 6,41), bet verčiau su sielos 
skausmu teperkrato savąsias (Iz 38, 15). Jie turi sten- 
gtis „įeiti pro ankštus vartus“ (Lk 13, 24), nes, Evan- 
gelijos žodžiais tariant: „Kokie ankšti vartai ir koks 
siauras kelias į gyvenimą! Tik nedaugelis jį atranda“ 
(Mt 7,14). 


12 skyrius. Privalu vengti blogų ryšių 
su moterimis 


Nesvarbu, kur vienuoliai būtų ar eitų, jie privalo 
vengti moterų žvilgsnio ar draugijos, kai tai yra 
blogis. Niekas neturi kalbėtis su jomis vienas. Ku- 
nigai gali kalbėtis su jomis per išpažintį arba dva- 
siškai joms vadovaudami, bet tik taip, kad nekiltų 

apkalbų. Vienuoliams griežtai draudžiama leisti ko- 
kiai nors moteriai pareikšti jiems klusnumą. Kartą 
davę patarimą, tegu leidžia jai eiti ir gyventi atgailos 
gyvenimą ten, kur ji nori. 

Mes turime budriai save stebėti ir neleisti niekam 
suteršti mūsų jausmų tyrumo, nes Viešpats sako: 
„Kiekvienas, kuris geidulingai žvelgia į moterį, jau 
svetimauja savo širdimi“ (Mt 5, 28). 


13 skyrius. Bausmė už nesusivaldymą 


Jeigu vienuolis yra gundomas ir padaro paleistuvys- 
tės nuodėmę, iš jo turi būti atimtas abitas. Dėl savo 
sugedimo jis prarado teisę jį nešioti, todėl privalo jį 
atiduoti ir išeiti iš Ordino. Paskui teatgailoja už savo 
nuodėmes. 


14 skyrius.-Kaip broliai turi keliauti 


Keliaudami po šalį, broliai turi į kelionę nieko neimti 
— „nei lazdos, nei krepšio, nei duonos, nei pinigų“ 
(Lk 9,13). Užėję į kuriuos nors namus, pirmiausia 
tesako: „Ramybė šiems namams“ (Lk 10,5). Ir tepa- 
silieka „tuose namuose, valgydami ir gerdami, kas 
duodama“ (Lk 10, 7). 

Tegu nesipriešina įžeidinėjami; jeigu kas suduos 
jiems per vieną skruostą, teatsuka jam ir kitą (plg. 
Mt 5, 39). 

Jeigu kas-paimtų jų apsiaustą, tenegaili jam ir 
marškinių. Tegu duoda kiekvienam, kuris prašo, ir 

jeigu Žmogus paima tai, kas yra jų, teneprašo, kad 
sugrąžintų (plg. Lk 6, 29-30). 


15 skyrius. Vienuoliams negalima laikyti 
gyvulių ar jodinėti arkliais 


Vienuoliams, ar jie būtų kunigai, ar broliukai, ar 
keliautų po šalį, ar būtų apsistoję vienoje vietoje, 
neleidžiama laikyti jokių gyvulių — nei pačių, nei 
kitų prižiūrimų, ar dar kaip kitaip. Jiems taip pat 
draudžiama joti arkliais, jeigu to daryti neverčia liga 
ar kokia kita bėda. 


16 skyrius. Misionieriai tarp saracėnų 
ir kitų netikinčiųjų 


Mūsų Viešpats kalbėjo savo apaštalams: „Štai aš 
siunčiu jus kaip avis tarp vilkų. Todėl būkite gudrūs 
kaip žalčiai ir neklastingi kaip balandžiai“ (Mt 10, 
16). Taigi broliai, kuriuos Dievas įkvėpė misionie- 
riauti tarp saracėnų ir kitų netikinčiųjų, iš savo vy- 
resniojo, jų tarno, turi gauti leidimą. Šis savo ruožtu, 
jeigu mato, kad jie tam tinkami, teduoda leidimą ir 
tenedaro kliūčių. Jis turės atsiskaityti prieš Dievą, 
jeigu pasielgs neprotingai ir neapgalvotai. 
Keliaujantys broliai gali dvasiškai veikti dvejopai. 
Vienas būdas - vengti ginčų, disputų ir būti klus- 
niems kiekvienai žmonių valdžiai dėl Viešpaties (1 
Pt 2,13), taip liudijant savo krikščioniškumą. Kitas 
būdas — matant, kad tokia Dievo valia, atvirai skelbti 

Viešpaties žodį, kviesti klausančiuosius tikėti Dievą 
visagalį — Tėvą, Sūnų ir Šventąją Dvasią,- visa ko 
Kūrėją, tikėti Sūnų — Atpirkėją ir Išganytoją,- aiš- 
kinti, kad jie gali būti pakrikštyti ir tapti krikščio- 
nimis, nes „kas negims iš vandens ir Dvasios, nejeis 
į Dievo karalystę“ (Jn 3, 5). 

Tepasakoja jie visa tai ir dar daugiau, kaip Dievas 
juos įkvepia, nes mūsų Viešpats sako Evangelijoje: 
„Kas išpažins mane žmonių akivaizdoje, ir aš jį išpa- 
žinsiu savo dangiškojo Tėvo akivaizdoje“ (Mt 10, 32) 
ir: „Jei kas gėdysis manęs ir mano žodžių, to gėdysis 
ir Žmogaus Sūnus, kai ateis su savąja bei Tėvo ir 
šventųjų angelų šlove“ (Lk 9, 26). 

Kad ir kur broliai būtų, tegu nuolat prisimena, 
kad visiškai atsižadėjo savęs ir visą save atidavė 
Viešpačiui Jėzui Kristui. Todėl tebūna pasirengę iš 
meilės Jam stoti prieš kiekvieną priešą, regimą ar 
neregimą. Jis pats mums sako: „O kas pražudys savo 
gyvybę dėl manęs ir dėl Evangelijos, tas ją išgelbės“ 
(Mk 8, 35) amžinajam gyvenimui. „Palaiminti perse- 
kiojami dėl teisybės, jų yra dangaus karalystė“ (Mt 
5,10). „Jie persekiojo mane, tai ir jus persekios“ (Jn 
15, 20). „Kai pradės jus persekioti viename mieste, 
bėkite į kitą“ (Mt 10, 23). „Palaiminti jūs, kai dėl ma- 
nęs jus niekina ir persekioja bei meluodami visaip 
šmeižia“ (Mt 5, 11). „Džiaukitės tą dieną ir linksmin- 
kitės, nes jūsų laukia gausus atlygis danguje“ (Lk 6, 
23). „Aš sakau jums, savo bičiuliams: nebijokite tų, 
kurie žudo kūną ir paskui nebegali daugiau pa- 
kenkti“ (Lk 12, 4). „Žiūrėkite, kad neišsigąstumėte“ 

(Mt 24,6). „Savo ištverme jūs laimėsite savo sielas“ 
(Lk 21, 19). „Bet kas ištvers iki galo, bus išgelbėtas“ 
(Mt 10, 22). 


17 skyrius. Pamokslininkai 


Joks brolis negali mokyti, nepaisydamas Bažnyčios 
teisės ar neturėdamas savo ministro leidimo. Pasta- 
rasis savo ruožtu privalo būti atsargus, neduoti lei- 
dimo nepatikrinęs, be atrankos. Tačiau, pasiremdami 
jų pavyzdžiu, tikėjimą skelbti turėtų visi broliai. 

Ministrai ir pamokslininkai turi atsiminti, kad ši 
tarnystė broliams ar pamokslavimas nėra jų svar- 
biausioji pareiga, todėl tebūna pasirengę nepriešta- 
raudami atsisakyti to, vos jiems bus liepta. Su meile, 
kuri yra Dievas (plg. Jn 4,8), aš prašau visų savo 
brolių, ar jie būtų užsiėmę pamokslais ar malda, ar 
rankų darbu, stengtis kiekviena proga nusižeminti: 
nesigirti, nebūti savimi patenkintiems ir nesidi- 
džiuoti kiekvienu gėriu, kurį Dievas per juos pasako 
ar padaro, ar kurį sukuria juose; kaip mūsų Viešpats 
sako: „Bet jūs džiaukitės ne tuo, kad dvasios jums 
pavaldžios“ (Lk 10, 20). 

Mes privalome būti tvirtai įsitikinę, kad Šaks ne- 
turime savo, išskyrus ydas ir nuodėmes. Todėl džiau- 
kimės, kai „pakliūvame į visokius išmėginimus“ (Jok 
1, 2), kai kenčiame kūno ar sielos skausmą ar kitokį 
šio pasaulio vargą, nes visa tai yra amžinojo gyveni- 
mo vardan. Taigi sergėkimės išpuikimo ir tuščia- 
garbystės, šio pasaulio išminties ar prigimtinio gud- 

ravimo vardan. Pasaulio dvasia mėgsta daug kalbėti, 
bet nieko nedaryti, siekdama išorinių, pastebimų 
šventumo ženklų, netrokšdama tikro pamaldumo ir 
vidinio sielos šventumo. Tai apie tokius žmones mū- 
sų Viešpats yra pasakęs: „Iš tiesų sakau jums: jie jau 
atsiėmė savo užmokestį“ (Mt 6,2). O Dievo Dvasia 
įkvepia mus apmarinti savo žemąją prigimtį ir nie- 
kinti ją, laikyti ją gėdos bei menkystės šaltiniu, be 
jokios vertės. Nuolankumas, kantrybė, tobulas pa- 
prastumas ir tikra širdies ramybė yra jos tikslas, bet 
užvis labiausiai ji siekia Dievo baimės, dieviškos 
išminties ir dieviškos Tėvo, Sūnaus ir Šventosios 
Dvasios meilės. 

Mes turime visą gėrį priskirti aukščiausiajam Die- 
vui, suprasdami, kad visa gera priklauso Jam. Ir Jam 
turime už visa dėkoti, nes visas gėris kyla iš Jo. 
Aukščiausiajam ir vieninteliam tikrajam Dievui te- 
būna visa garbė ir šlovė, Jam - visas gyrius ir iš Jo 
- visa palaima, Jam — padėka ir Jo — visas didin- 
gumas, nes visas gėris priklauso Jam vienam, ir „nie- 
kas nėra geras, tik Dievas“ (Lk 18, 19). Ir matydami 
žmones darant ar girdėdami kalbant bloga ar pikt- 
žodžiaujant prieš Dievą, sakykime ir darykime gera, 
garbindami Dievą, kuris yra šventas per amžius. 


18 skyrius. Ministrai kapituloje 
Kiekvienais metais per šv. Mykolo Arkangelo šventę 
ministrai ir jų vienuoliai gali burtis, kur nori, aptarti 


dieviškų reikalų. Visi ministrai įpareigoti per Sek- 

mines atvykti į kapitulą Porciunkulės Švč. Marijos 
bažnyčioje; tie, kurie yra užjūriuose ar kitapus Alpių 
— kartą per trejus metus, o visi kiti — kartą per metus, 
jeigu generalinis ministras, viso Ordino tarnas, ne- 
rengia dar kokių susibūrimų. 


19 skyrius. Broliai turi būti katalikai 


Visi broliai turi būti katalikai ir gyventi bei kalbėti, 
kaip dera katalikams. Kiekvienas, kuris žodžiais ar 
darbais atsižada katalikų tikėjimo ir praktikos, turi 
būti visiškai atskirtas nuo Ordino, jeigu jis to neap- 
gaili. Visus kitus dvasininkus ir vienuolius mes turi- 
me laikyti savo vyresniaisiais visa kame, kas susiję 
su sielos išganymu ir neprieštarauja mūsų vienuoli- 
niam gyvenimui. Mes privalome gerbti jų padėtį, 
pareigas ir tarnystę. 


20 skyrius. Vienuolių išpažintys ir Šventosios 
Komunijos priėmimas 


Mano vienuoliai, tiek kunigai, tiek paprasti broliai, 
turi eiti išpažinties pas Ordino kunigus. Jeigu tai 
neįmanoma, jie gali išpažinti nuodėmes kokiam nors 
kitam geram katalikų kunigui. Ir jei jau gavo atgailą 
ir išrišimą iš bet kurio katalikų kunigo, turi būti 
tikri, kad nuodėmės jiems atleistos, tik tepasirūpina 
skirtą atgailą atlikti nuolankiai ir su tikėjimu. 
| Jeigu jie prireikus negali arti rasti kunigo, tai tegul 
prisipažįsta kaltes vienas kitam, kaip pataria šv. Jo- 

kūbas: „Tad išpažinkite vieni kitiems savo nuodė- 
mes“ (Jok 5, 16). Tačiau tai nereiškia, kad nebereikia 
viso to vėliau išpažinti kunigui, nes išrišimo ir at- 
leidimo galia suteikta tik jam. 

Ir deramai jau apgailėję ir išpažinę savo nuodė- 
mes, jie su didžiu nusižeminimu ir pagarba gali pri- 
imti mūsų Viešpaties Jėzaus Kristaus Kūną ir Kraują, 
atmindami paties mūsų Viešpaties žodžius: „Kas val- 
go mano kūną ir geria mano kraują, tas turi amžinąjį 
gyvenimą“ (Jn 6,55) ir: „Tai darykite mano atmini- 
mui“ (Lk 22, 19). 


21 skyrius. Kaip broliai gali garbinti ir mokyti 


Radę tinkamą progą, mano broliai teragina žmones 
garbinti Dievą, tardami: „Bijokime Jo ir garbinkime, 
šlovinkime Jį ir laiminkime, dėkokime Jam ir ado- 
ruokime Jį, Dievą visagalį, Trejybę ir Vienybę - Tė- 
vą, Sūnų ir Šventąją Dvasią, visa ko Kūrėją“. „At- 
siverskite, nes prisiartino Dangaus karalystė“ (Mt 3, 
2); prisiminkite, kad greitai turėsime mirti. „Atleis- 
kite, ir jums bus atleista, duokite, ir jums bus duota“ 
(Lk 6,38); „jeigu jūs neatleidžiate, nei jūsų dangiš- 
kasis Tėvas neatleis jums jūsų prasižengimų“ (Mk 
11, 26). Išpažinkite visas savo nuodėmes. 

Gera tiems, kurie miršta apgailėję nuodėmes, jie 
turės buveinę dangaus karalystėje. Vargas tiems, ku- 
rie miršta be atgailos, jie bus velnio vaikai, nes jo 
darbus darė, ir eis į amžinąją ugnį. Budėkite ir ven- 
kite visokio blogio, ištverdami iki galo. 

22 skyrius. Perspėjimas vienuoliams 


Prisiminkite mūsų Viešpaties Jėzaus Kristaus žo- 
džius: „Mylėkite savo priešus, darykite gera tiems, 
kurie jūsų nekenčia“ (Lk 6,27). Pats mūsų Viešpats 
Jėzus Kristus, kurio pėdomis turime sekti (plg. 1 Pt 
2, 21), jį išdavusį žmogų vadino savo draugu ir lais- 
va valia pasidavė budeliams. Taigi mūsų draugai yra 
tie, kurie be priežasties mus vargina ir kamuoja, 
žeidžia ar žemina, kelia skausmą ar kančią, tampa 
mūsų kankinystės ir mirties kaltininkais. Juos mes 
turime mylėti, labai mylėti, nes už visa, ką jie mums 
padaro, mums suteikiamas amžinasis gyvenimas. 

Mes turime nekęsti savo žemesniosios prigimties 
su jos ydomis ir nuodėmėmis, nes, mėgdama pasau- 
lietišką gyvenimą, ji gali atskirti mus nuo Viešpaties 
Jėzaus Kristaus meilės ir amžinojo gyvenimo, trauk- 
dama žemyn į pragaro gelmes. Dėl savo pačių kaltės 
esame sugedę, apgailėtini, nepažįstantys jokio gėrio, 
godūs ir trokštantys daryti vien blogį, kaip sako 
Viešpats Evangelijoje: „Iš vidaus, iš žmonių širdies, 
išeina pikti sumanymai, paleistuvystės, vagystės, 
žmogžudystės, svetimavimai, godumas, suktybės, 
klasta, begėdystės, pavydas, šmeižtai, puikybė, neiš- 
manymas. Visos tos blogybės išeina iš vidaus ir su- 
teršia žmogų“ (Mk 7, 21-22). 

Mes jau palikome pasaulį, ir visa, ką turime dary- 
ti,- tai rūpintis vykdyti Dievo valią ir Jam patikti. 
Turime būti labai budrūs, antraip tapsime lyg šalike- 
lės ar akmenuota, ar erškėčiais apaugusi žemė, apie 

kurią Viešpats kalba Evangelijoje: „Sėkla yra Dievo 
žodis. Pakelėje - tai tie, kurie klausosi, paskui ateina 
velnias ir išrauna žodį iš jų širdies, kad jie netikėtų 
ir nebūtų išgelbėti. Ant uolų — tie, kurie, išgirdę žo- 
dį, su džiaugsmu jį priima, bet neturi šaknų: kurį 
laiką jie tiki, bet gundomi atkrinta. Kas krito tarp 
erškėčių,- tai tie, kurie išgirdo, bet tolyn eidami liko 
nusmelkti rūpesčių, turtų ir gyvenimo malonumų ir 
neduoda vaisiaus. Nukritusi į gerą žemę sėkla — tai 
tie, kurie klauso žodžio, išsaugo jį taurioje ir geroje 
širdyje ir duoda vaisių kantrumu“ (Lk 8, 11-15). 
Taigi, broliai, palikime „mirusiems laidoti savo nu- 
mirėlius“ (Mt 8, 22), kaip sako Viešpats. Mes turime 
ypatingai saugotis piktų šėtono kėslų ir vilionių; juk 
vienintelis jo noras - sutrukdyti žmogui kelti protą 
ir širdį į Viešpatį, savo Dievą. Jis slankioja aplink, 
vildamasis slapta įsėlinti į žmogaus širdį, prisiden- 
gęs gera dingstimi — kokiu geru darbu ar naudingu 
sumanymu, ir išdildyti iš žmogaus atminties Dievo 
žodžius bei įsakymus. Šio pasaulio rūpesčiais ir troš- 
kimais jis stengiasi atbukinti žmogaus širdį ir įsi- 
rengti joje sau buveinę, kaip mūsų Viešpats ir per- 
spėja: „Netyroji dvasia, išėjusi iš žmogaus, klaidžioja 
bevandenėse vietose, ieškodama poilsio, ir neranda. 
Tada ji sako: „Grįšiu į savo namus, iš kur išėjau“. 
Sugrįžusi randa juos tuščius, iššluotus ir išpuoštus. 
Tada eina, pasiima kitas septynias dvasias, dar pik- 
tesnes už save, ir įėjusios jos ten apsigyvena. Ir 
paskui tam žmogui darosi blogiau negu pirma“ (Mt 
12, 43—45). Todėl mes privalome budriai save stebėti, 

antraip pražūsime ir mintimis bei širdimi nutolsime 
nuo Dievo, manydami, kad ką nors turėti ar veikti 
yra savaime vertinga, kad taip mes įgysime šiokį 
tokį pranašumą. 

Su meile, kuri yra Dievas (plg. Jn 4, 16), aš mel- 
džiu visų savo brelių - tiek ministrų, tiek jų valdinių 
- atmesti visokį prisirišimą, visus reikalus bei rūpes- 
čius ir tarnauti, mylėti, šlovinti bei garbinti mūsų 
Viešpatį Dievą tyra širdimi ir protu“, nes šito Jis 
užvis labiausiai trokšta. Įkurkime savo viduje bu- 
veinę, kur Jis galėtų apsigyventi, Jis, Viešpats Dievas 
visagalis — Tėvas, Sūnus ir Šventoji Dvasia. Jis pats 
mums sako: „Todėl visą laiką budėkite ir melskitės, 
kad pajėgtumėte išvengti visų būsimųjų nelaimių ir 
atsilaikyti Žmogaus Sūnaus akivaizdoje“ (Lk 21, 36). 

„Eidami melstis“ (Mk 11, 25), sakykite: „Tėve mū- 
sų, kuris esi danguje“ (Mt 6,9). Garbinkime jį tyra 
širdimi, nes mums „reikia visuomet melstis ir nepa- 
liauti“ (Lk 18, 1); kaip tik tokius žmones Tėvas laiko 
savo garbintojais. „Dievas yra dvasia, ir jo garbin- 
tojai turi šlovinti jį dvasia ir tiesa“ (Jn 4,24). Mes 
turime kreiptis į Jį kaip į „savo sielų ganytoją ir 
sargą“ (1 Pt 2, 25). Viešpats sako: „Aš esu gerasis ga- 
nytojas“ (Jn 10, 11). Ganau savo avis ir „už savo avis 
aš guldau gyvybę“ (Jn 10, 15). 

„Visi jūs esate broliai. Ir nė vieno iš savųjų neva- 
dinkite tėvu, nes turite vienintelį Tėvą danguje. Taip 
pat nesivadinkite mokytojais, nes jūsų vienintelis 
Mokytojas yra Kristus“ (Mt 23, 8-10), kuris yra dan- 
guje. 

„Jei pasiliksite manyje ir mano žodžiai pasiliks 
jumyse,- jūs prašysite, ko tik norėsite, ir bus jums 
suteikta“ (Jn 15,7). „Nes kur du ar trys susirinkę 
mano vardu, ten ir aš esu tarp jų“ (Mt 18, 20). „Ir 
štai aš esu su jumis per visas dienas iki pasaulio 
pabaigos“ (Mt 28, 20). „Žodžiai, kuriuos aš jums kal- 
bėjau, yra dvasia ir gyvenimas“ (Jn 6,64). „Aš esu 
kelias, tiesa ir gyvenimas“ (Jn 14, 6). Todėl mes turi- 
me ištikimai laikytis mūsų Viešpaties Jėzaus Kris- 
taus žodžių, gyvenimo, mokymo ir Evangelijos. Iš 
savo širdies gerumo jis meldė už mus savo Tėvą ir 
apreiškė mums Jo vardą, kaip sakė pats: Tėve, „aš 
apreiškiau tavo vardą žmonėms, kuriuos man davei 
iš pasaulio. Jie buvo tavo, o tu juos atidavei man, ir 
jie laikėsi tavojo žodžio. Dabar jie suprato, jog visa, 
ką man esi davęs, iš tavęs kyla. Tavo man patikėtus 
žodžius aš perdaviau jiems, o jie priėmė juos ir tikrai 
pažino, kad esu iš tavęs išėjęs; įtikėjo, kad esi mane 
siuntęs. Aš meldžiu už juos. Ne už pasaulį meldžiu, 
bet už tavo man pavestuosius. Jie juk yra tavieji! Ir 
visa, kas mano, yra tavo, o kas tavo — tai mano, ir 
aš pašlovintas juose. ... Šventasis Tėve, išlaikyk išti- 
kimus savo vardui visus, kuriuos esi man pavedęs, 
kad jie būtų viena, kaip ir mes. ... Tai kalbu pasauly- 
je, kad jie turėtų savyje manojo džiaugsmo pilnatvę. 

Aš jiems perdaviau tavo žodį, bet pasaulis jų ne- 
kentė, nes jie ne iš pasaulio, kaip ir aš ne iš pasaulio. 
Aš neprašau, kad juos paimtum iš pasaulio, bet kad 
apsaugotum juos nuo piktojo. ... Pašventink juos tie- 
sa! Tavo žodis yra tiesa. 

Kaip tu esi mane atsiuntęs į pasaulį, taip ir aš juos 
pasiunčiau į pasaulį. Dėl jų aš pašventinu save, kad 
ir jie būtų pašventinti tiesa. Ne tik už juos aš mel- 
džiu, bet ir už tuos, kurie per jų žodį mane įtikės: 
tegul visi bus viena! ... kad jie pasiektų tobulą vie- 
nybę ir pasaulis pažintų, jog tu esi mane siuntęs ir 
juos myli taip, kaip mane mylėjai. Tėve, aš noriu, 
kad tavo man pavestieji būtų su manimi ten, kur ir 
aš; kad jie pamatytų mano šlovę, kurią esi man 
suteikęs, nes pamilai mane prieš pasaulio įkūrimą. 
.„„ Aš pagarsinau tavo vardą ir dar garsinsiu, kad 
meilė, kuria mane pamilai, būtų juose ir aš būčiau 
juose“ (Jn 17, 6-26). 


23 skyrius. Malda, garbinimas ir dėkojimas 


Visagali, aukščiausiasis ir tobuliausiasis Dieve, Tėve 
šventas ir teisingas, Viešpatie, dangaus ir žemės Ka- 
raliau, mes dėkojame Tau, kad esi. Savo šventa valia 
Tu sukūrei visus kūrinius — dvasiškus ir kūniškus, 
padarei mus pagal savo atvaizdą ir panašumą ir 
leidai mums gyventi rojuje per savo Vienatinį Sūnų, 
Šventojoje Dvasioje. Ir tai mūsų pačių kaltė, kad 
nupuolėme. Mes dėkojame Tau už tai, jog iš tos 
šventos meilės, kuria mus pamilai, sukūręs mus per 
savo Sūnų, Tu nusprendei, kad Jis turi gimti - tikras 
Dievas ir tikras Žmogus - iš palaimintosios Mergelės 
Marijos ir savo krauju, kančia ir mirtimi išvaduoti 
mus iš mūsų vergijos. Dėkojame Tau, kad Tavo Sū- 
nus ateis antrą kartą su didžia galybe ir garbe ir 

įmes į amžinąją ugnį pasmerktuosius — tuos, kurie 
atsisakė atgailos ir nepanoro pažinti Tavęs, o tuos, 
kurie pažino Tave, garbino ir kupinu atgailos gy- 
venimu tarnavo Tau, pakvies: „Ateikite, mano Tėvo 
palaimintieji, paveldėkite nuo pasaulio sukūrimo 
jums paruoštą karalystę“ (Mt 25, 34). 

Mes visi esame vargšai nusidėjėliai, neverti net 
Tavo vardo minėti, todėl meldžiame mūsų Viešpatį 
Jėzų Kristų, Tavo mylimąjį Sūnų, „kuriuo Tu gėriesi“ 
(Mt 17,5), ir Šventąją Dvasią dėkoti Tau už viską, 
kaip Tau ir jiems patinka. Jis, be jokio trūkumo, 
niekada neišsilenkė Tavosios valios, ir todėl kaip tik 
per Jį Tu galėjai tiek daug mums padaryti. 

Ir mes prašome garbingąją Jo Motiną, palaimintąją 
Mariją, visuomet Mergelę, šventuosius Mykolą, Ga- 
brielių ir Rapolą, visus palaimintųjų dvasių, sera- 
fimų, cherubinų, sostų ir viešpatysčių, galybių ir 
jėgų, angelų ir arkangelų chorus, šv. Joną Krikš- 
tytoją, šv. Joną Evangelistą, šv. Petrą ir šv. Paulių, 
šventuosius patriarchus, pranašus, Nekaltuosius vai- 
kelius, apaštalus, evangelistus, mokinius, kankinius, 
išpažinėjus, mergeles, palaimintuosius Eliją ir Eno- 
chą ir kitus švėntuosius, gyvus ir mirusius ar dar 
kada nors gimsiančius, mes visų jų nuolankiausiai 
meldžiame iš meilės Tau dėkoti Tau, aukščiausiajam 
amžinajam Dievui, gyvam ir teisingam, kartu su Ta- 
vo Sūnumi, mūsų mylimuoju Viešpačiu Jėzumi Kris- 
tumi, ir Šventąja Dvasia Guodėja per amžių amžius. 
Amen. 

Mes, Mažesnieji broliai, nieko neverti tarnai, nuo- 

lankiai prašome ir maldaujame kiekvieno, kad liktų 
ištikimas, išlaikytų tikrą tikėjimą ir atgailos gyveni- 
mą, nes kito kelio būti išganytam nėra. Mes prašome 
taip daryti visą pasaulį, visus, kurie tarnauja mūsų 
Viešpačiui ir Dievui šventojoje visuotinėje apaštali- 
nėje Bažnyčioje, visą hierarchiją, visus kunigus, dia- 
konus, subdiakonus, akolitus, egzorcistus, lektorius, 
ostiarijus, visus dvasininkus, vienuolius ir vienuoles, 
mes prašome visus vaikus, didelius ar mažus, visus 
vargšus ir skurstančius, karalius ir princus, darbi- 
ninkus ir ūkininkus, tarnus ir amatininkus, mes mel- 
džiame visas mergeles ir moteris, ištekėjusias ar ne, 
visus pasauliečius, vyrus ir moteris, kūdikius ir jau- 
nuolius, senus ir jaunus, sveikus ir ligotus, mažus 
ir didelius — visą žmoniją, visas gentis, šeimas, tau- 
tas, įvairiomis kalbomis kalbančius ir apskritai visus 
žmones, kad ir kokiame pasaulio kampelyje jie gy- 
ventų, dabar ar kada nors; mes, Mažesnieji broliai, 
maldaujame, kad jie visi išlaikytų tikrą tikėjimą ir 
atgailos gyvenimą. 

Visa širdimi ir visa siela, visu protu ir visomis 
jėgomis, visomis savo galiomis ir supratimu, kiek- 
vienu gabumu ir kiekviena pastanga, kiekvienu jaus- 
mu ar emocija, polinkiu ar troškimu mylėkime Vieš- 
patį, savo Dievą, davusį ir duodantį mums visa — 
kūną ir sielą, ir visą gyvenimą. Tai Jis sukūrė mus 
ir atpirko, ir savo malone išgelbės - tokius niekingus 
ir apgailėtinus, kokie esame, nedėkingus ir blogus, 
kiaurai ir perdėm sugedusius. Jis aprūpino mus vi- 
sokiu gėriu ir nepaliauja jį teikęs. 

Nesiilgėkime ir netrokškime nieko daugiau, neieš- 
kokime jokio kito malonumo ar džiaugsmo kur nors 
kitur, tebūnie džiaugsmo šaltinis vien mūsų Kūrėjas, 
Atpirkėjas ir Išganytojas. Jis vienas yra tikrasis Die- 
vas, tobulas gėris, visas gėris, kiekvienas gėris, tik- 
riausias ir aukščiausias gėris, ir Jis vienintelis yra 
geras, mylįs, romus, švelnus ir suprantantis, Jis vie- 
nas - šventas ir tikras, ištikimas ir teisingas, švelnus, 
nekaltas ir tyras; ir tik iš Jo, per Jį ir Jame - visiškas 
atleidimas, visa malonė ir garbė atgailojantiems nu- 
sidėjėliams, teisiesiems ir palaimintiesiems, kurie 
džiūgauja danguje. 

Niekas tad neturi mūsų traukti atgal, niekas — 
atskirti nuo Jo, įsiterpti tarp mūsų ir Jo. 

Per visus amžius ir metų laikus, kiekviename 
krašte ir vietovėje, kiekvieną dieną ir per dienų die- 
nas tebūna tvirtas, tikras ir nuolankus mūsų tikė- 
jimas, išsaugokime jį savo širdyse, kur mes turime 
mylėti, garbinti, adoruoti, tarnauti, šlovinti ir laimin- 
ti, giedoti ir sveikinti, aukštinti ir dėkoti aukščiau- 
siajam visagaliam amžinajam Dievui, Trejybei ir Vie- 
nybei — Tėvui, Sūnui ir Šventajai Dvasiai, visatos 
Kūrėjui ir Gelbėtojui tų, kurie Jį tiki, viliasi ir kurie 
Jį myli. Jis, be pradžios ir be galo, yra nekintantis, 
neregimas, nepaaiškinamas ir neapsakomas, neper- 
prantamas ir neaprėpiamas, šventas ir vertas viso- 
kios garbės ir išaukštinimo, šlovingiausias, kilniau- 
sias, švelniausias, mylimiausias, šviesiausias ir trokš- 
tamas labiau už viską per amžių amžius. 

Vardan Dievo aš prašau vienuolių suvokti prasmę 

to, kas čia, šioje Reguloje, sielų gelbėjimui surašyta, 
ir nuolatos tai vis iš naujo prisiminti. Meldžiu visa- 
galį Dievą, Trejybę ir Vienybę, palaiminti tuos, kurie 
moko, mokosi ar per kuriuos kas nors gauna šią 
Regulą, išlaiko ją atmintyje ir gyvena ja praktiškai, 
palaiminti juos, kai jie kartoja ar daro tai, kas čia 
mūsų išganymui surašyta. Parklupęs prie jų kojų, aš 
meldžiu, kad jie visi mylėtų, laikytųsi ir brangintų 
šią Regulą. Vardan klusnumo dorybės aš, brolis 
Pranciškus, visagaliu Dievu ir jo šventenybe Popie- 
žiumi remdamasis, griežtai draudžiu ką nors prie 
šios Regulos pridėti ar iš jų išmesti ir įsakau visiems 
broliams laikytis būtent jos, o ne kokios nors kitos. 

Garbė Tėvui ir Sūnui, ir Šventajai Dvasiai. Kaip 
buvo pradžioje, dabar ir visados, ir per amžius. 
Amen. 

1223 metų Regula“ 


Pirmoji — 1221 m. Regula neatitiko vienuolių, ypač vyres- 
niųjų ir mokytesnių broliukų lūkesčių ir vilčių labiausiai 
dėl to, kad nebuvo surašyta oficialiai priimta terminija ir 
kad jos taisyklės buvo suformuluotos nepakankamai tiks- 
liai. Todėl Pranciškus buvo verčiamas perrašyti Regulą, 
be abejo, patariant, jog tokia, kokia ji yra dabar, vargu 
ar bus priimtini tiksliam Romos kurijos mąstymui kaip 
galutinė vienuolių ordino Regula. 

Todėl Pranciškus pradėjo rūpintis suteikti Regulai pri- 
imtinesnę išraišką. „Speculum Perfectionis“ rašoma, kad 
jis pasitelkė į pagalbą savo artimą draugą brolį Leoną 
kaip bendradarbį ir sekretorių ir brolį Bonizą iš Bolonijos, 
kanonų teisės žinovą, kad būtų garantuotas dėl juridinių 
darbo aspektų““. 

Regulos taisymas truko 1221 ir 1222 m., o 1223 m. 
pavasarį Pranciškus jau galėjo ją duoti kardinolui Hugo- 
linui, kad šis padėtų suteikti jai galutinę išraišką?'. Kai 
jie baigė darbuotis, Pranciškus įteikė Regulą Sekminių 
kapitulai. Tai įvyko 1223 m. birželio 11 d. Be abejonės, 
kapitula apsvarstė ją ir truputį pataisė. Tai, kas iš viso 
to išėjo, jau buvo Regula, glausčiau ir tiksliau, oficialesne 
kalba išreiškianti 1221 m. Regulos dvasią ir taisykles? 

Šią Regulą, dažniausiai vadinamą Antrąja, 1223 m. lap- 
kričio 29 d. popiežius Honorijus III patvirtino bule „Solet 
annuere“. Todėl ji dažnai vadinami „Regula Bullata“. Bet 
reikia pabrėžti, kad Antroji regula savo turiniu jokiu bū- 
du nebuvo visai nauja Regula. Popiežius Honorijus kaip 
galėdamas pažymėjo tai savo bulėje, teigdamas: „Mes, 
remdamiesi Apaštalų Sosto galia, šiuo dokumentu pat- 
virtiname ir leidžiame bei giname jūsų Ordino regulą, 
pripažintą jau mūsų pirmtako - amžino atminimo popie- 
žiaus Inocento“. Taigi šia prasme Pranciškonų ordinas 

įgijo vieną Regulą, kadangi 1221 m. Regula buvo pa- 
prasčiausiai ta pati pradinė Regula (1209), papildyta tuo, 
kas per prabėgusius metus pasirodė esą būtina. Arba, 
kitaip tariant, pradinė Regula (1209), Pirmoji regula (1221) 
ir Antroji regula (1223) buvo tik Mažesniųjų brolių tos 
pačios Regulos raidos etapai““. 

Jeigu panagrinėsime 1223 m. Regulą, pamatysime, kad 
svarbiausi skyriai yra pirmas ir paskutinis. Pirmame sky- 
riuje drąsiai išdėstoma tai, kas bus išsamiai aiškinama 
tolesniuose: „Mažesniųjų brolių Regula ir gyvenimas yra 
toks: laikytis mūsų Viešpaties Jėzaus Kristaus šventos 
Evangelijos, gyvenant klusniai, be turto ir skaisčiai“. Ir 
paskutiniame skyriuje viskas apibendrinama vienu saki- 
niu: „Taigi tvirtai remdamiesi katalikų tikėjimu, mes gali- 
me visuomet gyventi neturtu ir klusnumu, ir mūsų Vieš- 
paties Jėzaus Kristaus Evangelija, kaip ir esame iškilmin- 
gai pasižadėję“. 

Šv. Pranciškus visąlaik jautė, kad jo Ordino regula 
buvo jam duota paties Dievo. Savo „Testamente“ jis teigia: 
„Kai Dievas atsiuntė man kelis brolius, nebuvo, kas man 
pasakytų, ką turiu daryti, bet Aukščiausiasis pats apšvietė 
mane, kad turiu gyventi Evangelija“. Šią Regulą jis pava- 
dino „gyvenimo knyga, išganymo viltimi, Evangelijos es- 
me, tobulėjimo keliu, dangaus vartų raktu ir amžinąja 
sandora“.*? 

1223 METŲ REGULA 


1 skyrius. Čia prasideda Mažesniųjų brolių 
gyvenimas Viešpaties vardan*! 


Mažesniųjų brolių Regula ir gyvenimas yra toks: 
laikytis šventosios mūsų Viešpaties Jėzaus Kristaus 
Evangelijos, gyvenant klusniai, be turto ir skaisčiai. 
Brolis Pranciškus pasižada klausyti jo šventenybės 
popiežiaus Honorijaus ir teisėtai išrinktų jo įpėdinių 
bei Romos Bažnyčios ir juos gerbti. Kiti vienuoliai 
turi klausyti brolio Pranciškaus ir jo įpėdinių. 


2 skyrius. Apie tuos, kurie nori gyventi šį 
gyvenimą, ir kaip juos reikia priimti 


Jeigu kas nori pripažinti mūsų Regulą ir ateina pas 
brolius, šie turi nusiųsti jį pas savo provincijos mi- 
nistrą, kadangi tik jam, kaip ir kitų provincijų mi- 
nistrams, leidžiama priimti į Ordiną vienuolius. Jie 
privalo kruopščiai ištirti, ar katalikiškas kandidatų 
tikėjimas, ar pripažįsta jie Bažnyčios sakramentus. 
Jeigu jie tiki visa, ko moko katalikų tikėjimas, ir yra 
pasirengę išpažinti tai viešai bei tvirtai laikytis iki 
pat savo gyvenimo pabaigos ir jeigu nėra vedę arba 
yra vedę, bet jų žmonos jau įstojusios į vienuolyną, 
arba, pasižadėję gyventi skaisčiai, yra gavę iš savo 
vyskupo leidimą, o jų žmonos jau tokio amžiaus, 
kad dėl jų nebegali kilti joks įtarimas, tai tegul mi-- 
nistras papasakoja jiems, ką sako šventoji Evangelija 

(Mt 19,21) - kad jie turi eiti, parduoti viską, kas 
jiems priklauso, ir išdalyti vargšams. Jeigu jie negali 
to padaryti, pakanka jų geros valios, jų nusiteikimo. 

Broliai ir jų ministrai privalo būti atsargūs ir ne- 
sikišti į naujokų žemiškus reikalus, kad šie galėtų 
savo gėrybių atsisakyti laisvai, kaip Dievas juos įkve- 
pia. Jeigu jie prašytų patarimo, ministrai gali nu- 
siųsti juos pas kokius nors dievobaimingus žmones, 
kurie patartų, kaip savo turtą išdalyti vargšams. 

Kai šitai atlikta, tegu ministrai aprengia kandi- 
datus bandomojo laikotarpio abitu, t. y. duoda dvi 
tunikas be gobtuvų, virvę ir kelnes bei kaperoną, 
siekiantį virvę, jeigu patys kokiu nors metu nenu- 
sprendžia, kad dar ko nors reikia. Po metų noviciato, 
davę klusnumo įžadus ir pasižadėję visada laikytis 
Regulos ir šio gyvenimo būdo, naujokai turi būti pri- 
imti. Palikti Ordiną, kaip pabrėžė jo šventenybė Po- 
piežius, griežtai draudžiama“. Juk Evangelija mums 
sako: „Nė vienas, kuris prideda ranką prie arklo ir 
žvalgosi atgal, netinka Dievo karalystei“ (Lk 9, 62). 

Broliai, jau davę klusnumo įžadus, gali turėti vie- 
ną tuniką su gobtuvu ir, jeigu nori, dar vieną be 
gobtuvo. Jeigu ką verčia būtinumas, gali avėti batus. 
Visi broliai turi dėvėti skurdžius rūbus ir lopyti juos 
pašukinės drobės ar kokios kitos prastos medžiagos 
skiautėmis su Dievo palaiminimu. 

Aš įspėju visus brolius ir meldžiu juos nesmerkti 
ir neniekinti žmonių, kurie vilki švelniu ir prašmat- 
niu rūbu, mėgaujasi prabangiu valgiu bei gėrimų; 
kiekvienas verčiau tegu teisia ir niekina pats save. 

3 skyrius. Apie Dievo tarnybą bei pasninką ir 
apie tai, kaip vienuoliai turi keliauti po pasaulį 


Dvasininkai turi atlikti Dievo tarnybą Romos kuri- 
jos“* nustatyta tvarka, išskyrus Psalmyną, todėl jiems 
leidžiama turėti brevijorių“*. O paprasti broliukai tu- 
ri sukalbėti 24 „Tėve mūsų“ per Aušrinę, 5 - per 
Garbinimo valandą, o Pirmąją, Trečiąją, Šeštąją ir 
Devintąją valandą - po 7, per Vakarinę - 12 ir per 
Naktinę valandą - 7. Jie turi sukalbėti kelias maldas 
už mirusius. 

Visi vienuoliai turi pasninkauti nuo Visų Šventųjų 
iki Kalėdų. Tuos, kurie savo noru pasninkauja 40 
dienų po Trijų Karalių, laimina Dievas, nes šį laiką 
savo šventu pasninku pašventino pats Viešpats (plg. 
Mt4, 2). Tačiau tie, kurie nenori to daryti, neturi būti 
verčiami. Visi vienuoliai privalo pasninkauti per ga- 
vėnią prieš Velykas, bet kitu metu pasninkauti jie 
neprivalo, išskyrus penktadienius. Tačiau jeigu tikrai 
būtina, nuo kūno pasninko jie atleidžiami. 

Štai mano patarimas, prašymas ir karščiausias 
troškimas: tegul mano broliai Viešpatyje Jėzuje Kris- 
tuje keliaudami po pasaulį nesikivirčija, nesivaidija, 
nesivelia į ginčus (plg. 2 Tim 2,14) ir nekritikuoją 
kitų, bet būna malonūs, taikūs, romūs, neišpuikę, 
paslaugūs ir nuolankūs, su kiekvienu kalba pagar- 
biai, kaip iš jų ir tikimasi. Jiems draudžiama joti 
arkliais, jeigu to daryti neverčia tikras būtinumas ar 
liga. „Į kuriuos tik namus užeisite, pirmiausia tarki- 
te: „Ramybė šiems namams“ (Lk 10, 5) ir, Evangelijos 

žodžiais tariant, „valgykite, kas bus jums padėta“ (Lk 
10, 8). 


4 skyrius. Broliams draudžiama imti pinigus 


Aš griežtai draudžiu visiems broliams kokiu nors 
būdu imti pinigus, tiek patiems, tiek per tarpininką. 
Ministrai ir gvardijonai turi sąžiningai pasirūpinti 
ligonių reikmėmis ir visų brolių apranga, kreipda- 
miesi pagalbos į dvasios bičiulius, atsižvelgdami į 
gyvenamosios vietos sąlygas, metų laiką, švelnų ar 
atšiaurų klimatą, kaip jiems atrodo geriausia tomis 
aplinkybėmis. Tai neatleidžia jų nuo draudimo ko- 
kiu nors būdu imti pinigus. | 


5 skyrius. Kaip reikia darbuotis 


Broliai, kuriems Dievas davė malonę darbuotis, tegul 
dirba tikėjimo ir pamaldumo dvasia. Tegul vengia 
tinginystės — šio sielos priešo — ir nepraranda maldos 
ir atsidavimo dvasios, kuriai turi būti palenkta kiek- 
viena žemiška pastanga. Kaip atlygį už darbą jie gali 
priimti viską, ko tik jiems reikia - patiems ar brolijai, 
tik ne pinigus. Ir tegul tai daro nuolankiai, kaip 
tikimasi iš tų, kurie tarnauja Dievui ir siekia tobu- 
liausio neturto. 

6 skyrius. Apie tai, kad broliai turi 
nieko nesisavinti; apie išmaldos rinkimą; 
apie sergančiuosius 


Broliai turi nieko nesisavinti — nei namų, nei vietos, 
nei dar ko nors. Kaip ateiviai ir svečiai šiame pasau- 
lyje (1 Pt 2, 11), tarnaujantys Dievui neturiu ir nuo- 
lankumu, jie turi su pasitikėjimu prašyti išmaldos. 
Ir nėra jokios priežasties, dėl ko jie turėtų gėdytis, 
nes Dievas dėl mūsų pats apiplėšė save šiame pasau- 
lyje. Tai — didžiausias neturto išaukštinimas ir tai, 
mano brangūs broliai, padaro jus dangaus karalystės 
paveldėtojais ir karaliais, skurdžiais žemiškų gėry- 
bių, bet turtingais dorybių. Tai turi būti jūsų dalia, 
nes ji veda į gyvybės šalį. Ir prie šio neturto, mano 
mylimieji, jūs turite prisirišti visa širdimi ir nenorėti 
ko nors mažesnio negu Dangus dėl mūsų Viešpaties 
Jėzaus Kristaus. 

Kad ir kur broliai vienas kitą sutiktų, tegu parodo, 
jog yra tos pačios šeimos nariai. Ir tenesidrovi at- 
skleisti vienas kitam, ko jiems trūksta. Juk kaip moti- 
na myli savo kūdikį ir juo rūpinasi, taip ir vienuolis 
turi mylėti bei rūpintis savo dvasios broliu - ir dar 
labiau negu ji. Jeigu brolis suserga, kitų pareiga jį 
slaugyti, kaip patys norėtų būti slaugomi. 


7 skyrius. Apie natgailą, skirtiną 
nusidėjusiems broliams 


Jeigu kuris nors iš brolių, gundomas priešo, mirtinai 

nusideda, jis turi kuo greičiau, neatidėliodamas, 
kreiptis pagalbos į savo provincijos ministrą - jeigu 
tai tokia nuodėmė, dėl kurios broliams privalu į jį 
kreiptis. Jei provincijos ministrai yra kunigai, jie turi 
šiems vienuoliams paskirti deramą atgailą. Jeigu jie 
nėra kunigai, turi pasirūpinti, kad atgailą paskirtų 
kuris nors Ordino kunigas, kaip jiems atrodo geriau- 
sia prieš Dievą. Tegu vyresnieji būna atidūs, kad 
nesupyktų ar nenusimintų, jog vienuolis pasidavė 
nuodėmei, nes jų ar kitų pyktis ir apmaudas ap- 
sunkina artimo meilę. 


8 skyrius. Ordino generalinio ministro 
rinkimas ir Sekminių kapitula 


Vienas Ordino narys turi būti brolių išrinktas Or- 
dino generaliniu ministru, visos brolijos tarnu, ir 
broliai griežtai įpareigojami jo klausyti. Šiam mirus, 
provincijų ministrai ir kustodai per Sekminių kapi- 
tulą turi išrinkti jo įpėdinį. Kapitula tebūna toje vie- 
toje, kuri buvo paskirta generalinio ministro. Tokia 
kapitula turėtų būti šaukiama kartą per trejus metus, 
bet nebūtinai tuo pat metu, jeigu taip lieps gene- 
ralinis ministras. 

Jeigu visiems provincijų ministrams ir kustodams 
kada paaiškėja, kad generalinis ministras nebegali 
tarnauti broliams ir jų palankiai veikti, tie, kurie turi 
teisę, teišrenka juo kurį nors kitą brolį. 

Po Sekminių kapitulos provincijų ministrai ir kus- 
todai gali kartą per metus dar sukviesti savo globo- 

tinius į vietos kapitulas, jeigu jie nori ir jeigu tai 
prasminga. 


9 skyrius. Apie pamokslininkus 


Broliams draudžiama sakyti pamokslus bet kurioje 
vyskupijoje, jeigu tam prieštarauja jos vyskupas. Joks 
brolis tenedrįsta pamokslauti žmonėms, jeigu Ordi- 
no generalinis ministras nėra jo ištyręs ir leidęs tai 
daryti. 

Be to, aš patariu broliams ir raginu juos pamoks- 
lauti apgalvotais, paprastais ir tyrais žodžiais. Jie 
turėtų siekti vien klausytojų dvasinio gėrio, trumpai 
papasakodami jiems apie ydas ir dorybes, bausmę 
ir garbę, nes ir mūsų Viešpats, būdamas šioje žemė- 
je, kalbėjo glaustai. 


10 skyrius. Kaip brolius perspėti ir pataisyti 


Vyresnieji, t. y. kitų brolių tarnai, turi savo žmones 
lankyti ir perspėti, nuolankiai ir geraširdiškai patai- 
sydami, neliepdami nieko, kas būtų priešinga jų pa- 
čių sąžinei ar mūsų Regulai. Broliai savo ruožtu 
teatmena, kad dėl Dievo jie yra išsižadėję savo va- 
lios. Todėl aš griežtai liepiu jiems klausyti savo vy- 
resniųjų, kaip jie yra pasižadėję Dievui, jeigu tai 
neprieštarauja jų sąžinei ir Regulai. Broliai, kurie yra 
įsitikinę, kad jie nebegali dvasiškai laikytis Regulos, 
gali ir privalo, kad ir kur būtų, kreiptis pagalbos į 
savo vyresniuosius. Šie turi švelniai, su meile juos 

priimti ir būti su jais tokie malonūs, kad vienuoliai 
galėtų kalbėti ir atsiverti jiems kaip šeimininkai savo 
tarnams. Kaip tik šitaip turėtų būti: vyresnieji turėtų 
būti brolių tarnai. 

Iš visos širdies aš meldžiu brolius Viešpatyje Jėzu- 
ję Kristuje sergėtis puikybės, gyrimosi, išdidumo, 
pavydo ir godumo, šio pasaulio rūpesčių ir troški- 
mų, nepaniekinti kitų ir nesiskųsti. Tie, kurie ne- 
mokyti, tegu godžiai netrokšta studijuoti. Jie turėtų 
suprasti, jog vienintelis dalykas, kurio jiems verta 
siekti,- kad juose veiktų Dievo dvasia, kai jie mel- 
džiasi atkakliai, tyra ir nesavanaudiška širdimi. Kar- 
tu jie turi būti nusižeminę ir kantrūs, kęsdami perse- 
kiojimus ar ligas, mylintys tuos, kurie juos perse- 
kioja, šmeižia ar kaltina, kaip Viešpats Jėzus moko 
mus: „Mylėkite savo priešus ir melskitės už tuos, 
kurie jus persekioja ir šmeižia“ (Mt 5, 44). „Palaiminti 
persekiojami dėl teisybės: jų yra dangaus karalystė“ 
(Mt 5,10). „Bet kas ištvers iki galo, bus išgelbėtas“ 
(Mt 10, 22). 


11 skyrius. Broliams draudžiama įeiti 
į moterų vienuolyną 


Aš griežtai draudžiu visiems broliams turėti įtartinų 
ryšių ar pokalbių su moterimis. Nė vienas negali 
įžengti į moterų vienuolyną, išskyrus tuos, kurie yra 
gavę Apaštalų Sosto leidimą. Jiems draudžiama būti 
vyrų ar moterų globėjais ar krikšto tėvais, kad nekil- 
tų apkalbų tarp brolių ar apie brolius. 

12 skyrius. Apie tuos, kurie nori apaštalauti 
tarp saracėnų ir kitų netikinčiųjų 


Jeigu kurį nors brolį Dievas įkvepia apaštalauti tarp 
saracėnų ar kitų netikinčiųjų, jis privalo paprašyti 
savo provincijos ministrą leidimo. Šis savo ruožtu 
turi duoti leidimą tik tiems, kurie jam atrodo tin- 
kami. 

Ministrai irgi privalo prašyti Popiežių, kad vieną 
iš Romos Bažnyčios kardinolų paskirtų šios brolijos 
globėju, vadovu ir patarėju; šitaip mes galėtume būti 
visiškai. pavaldūs ir klusnūs Bažnyčiai. Taigi, tvirtai 
remdamiesi katalikų tikėjimu, mes galime visuomet 
gyventi neturtu ir klusnumu, ir mūsų Viešpaties 
Jėzaus Kristaus Evangelija, kaip kad ir esame iškil- 
mingai pasižadėję“. 


4/46 


Šv. Pranciškaus „Testamentas 


Prieš mirtį šv. Pranciškus sirgdamas padiktavo tai, ką 
pats pavadino „priminimu, perspėjimu, raginimu ir savo 
testamentu“. Galimas dalykas, Pranciškus tai padarė rug- 
sėjo mėnesį, o gal pirmą antrą spalio dieną, prieš pat 
mirtį 1226 m. spalio 3 d.“ Popiežius Grigalius IX, bulėje 
„Ruo elongati“** cituodamas šį „Testamentą“, teigia, kad 
jis parašytas „circa ultimum vitae suae“- prieš pat gyveni- 
mo pabaigą. „Testamentą“ mini ankstyvieji Ordino istori- 
kai, konkrečiai — Tomas Celanietis*? ir šv. Bonaventūras““. 

Priešingai, negu mano kai kurie tyrinėtojai, kaip jau 
minėta šios knygos pagrindinėje pratarmėje, „Testamen- 


72 


tas“ nėra būdas „atšaukti 1223 m. Regulą“. Kad tai buvo 
tam tikras „atšaukimas“, manė Paul Sabatier. Jo nuomone, 
1223 m. Regula neišreiškė Pranciškaus idealo, ją Pranciš- 
kus buvo verčiamas rašyti prieš savo valią, o „Testamen- 
tas“ pabrėžtinai skelbė tikruosius jo idealus. Tačiau nei 
Pranciškaus paskutinių metų gyvenimo istorija, nei „Tes- 
tamentas“ niekuo nepagrindžia tokio požiūrio. 

„Testamente“ nematyti šv. Pranciškaus pastangų pa- 
teikti užbaigtą savo idealų visumą. Pavyzdžiui, jame ne- 
minima pagrindinė Regulos taisyklė — draudimas imti 
pinigus. Kita vertus, kai kurie sakiniai čia griežtesni negu 
Reguloje. Pavyzdžiui: „Klusnumo vardan aš griežtai drau- 
džiu broliams, kad ir kur jie būtų, kreiptis į Romos kuriją, 
tiek patiems, tiek per tarpininkus, prašant Popiežiaus raš- 
to“. Ir dar: „Aš griežtai draudžiu bet kuriam iš savo bro- 
lių, ar jis būtų kunigas, ar paprastas broliukas, savaip 
aiškintis Regulą ar šiuos mano žodžius, sakant: „Tai reikia 
suprasti šitaip“. 

Tikriausiai aplinkybės, kuriomis parašytas „Testamen- 
tas“, lėmė nepaprastą šv. Pranciškaus griežtumą. „Tes- 
tamentas“ buvo parašytas kenčiant sunkią ligą, mirties 
akivaizdoje ir aiškiai žinant, jog kai kurie broliai linksta 
siekti Apaštalų Sosto privilegijų ir aiškintis „Regulą“ taip, 
kad išvengtų tam tikrų įpareigojimų. Toksai sergantis ir 
susirūpinęs Ordino ateitimi, jis kalbėjo gerokai griežčiau, 
negu jam buvo įprasta. 

Dėl „Testamento“ kalbinės išraiškos greitai po Pran- 
ciškaus mirties kilo abejonių, ar broliai privalo laikytis 
šios paskutinės savo įkūrėjo valios. Ši problema ir tam 
tikros abejonės dėl kai kurių Regulos dalių 1230 m. buvo 
pateiktos svarstyti popiežiui Grigaliui IX, klausiant, ar 
tikrai „Testamentą“ reikia laikyti saistančiu sąžinę. 

Savo bulėje „Ouo elongati“! Popiežius atsakė neigia- 
mai. Šventasis Tėvas, žinoma, nepaneigė „Testamento“ 

dvasinės vertės nei to, kad jis vertas visų brolių pagarbos 
kaip paskutinė jų mirštančio brolijos įkūrėjo valia. Jis tik 
teigė, kad „Testamentas“ nesaisto ir neįpareigoja sąžinės. 
Vis dėlto ankstyvojo laikotarpio vienuoliai, linkę į rigo- 
rizmą (palaipsniui jie sudarė spiritualų sąjūdį), laikėsi 
nuomonės, kad „Testamentas“ rimtai juos įpareigoja kaip 
vienintelis kriterijus Regulai suprasti. Šios nuomonės ilgai 
laikytasi ir sunkiai atsisakyta. Tačiau „Testamentas“ tebėra 
labai gerbiamas kaip šv. Pranciškaus išminties ir dvasin- 
gumo išraiška, kaip liudijimas jo tėviško rūpinimosi tais, 
kurie gyvens po jo. 


TESTAMENTAS 


Dievas įkvėpė mane, brolį Pranciškų, taip pradėti 
atgailos gyvenimą. Kol dar gyvenau nuodėmėse, 
man buvo labai koktu matyti raupsuotuosius, bet 
pats Viešpats nuvedė mane pas juos, ir man jų labai 
pagailo". O kai pažinau juos, kas anksčiau man atro- 
dė koktu, virto kūno ir sielos paguoda, tikra palai- 
ma. Ir po to, ilgai netrukęs, atsiskyriau nuo pasaulio. 

Ir Dievas savo bažnyčiose uždegė mane tokiu tikė- 
jimu, kad ėmiau iš visos širdies melstis, tardamas: 
„Mes garbiname Tave, Viešpatie Jėzau Kristau, čia“ 
ir viso pasaulio bažnyčiose ir šloviname Tave, kad 
šventuoju kryžiumi atpirkai pasaulį“. 

Be to, Viešpats man įkvėpė ir dabar tebepalaiko 
tokį didelį tikėjimą kunigais, gyvenančiais pagal 
šventosios Romos Bažnyčios įstatymus, dėl jų šven- 
timų, kad noriu ieškoti jų globos, nors jie mane ir 
persekiotų. Ir nors būčiau išmintingas kaip Saliamo- 

nas ir sutikčiau skurdžiausius pasaulyje kunigus, vis 
dėlto prieš jų valią nesakyčiau pamokslų tose parapi- 
jose, kuriose jie gyvena. Aš apsisprendžiau paklusti 
kunigams, mylėti ir gerbti juos ir visus kitus kaip 
aukštesnius už save. 

Aš atsisakau kreipti dėmesį į jų nuodėmes, nes 
juose matau Dievo Sūnų, ir jie yra geresni už mane. 
Darau taip todėl, kad šiame pasaulyje savo akimis 
negaliu kitaip regėti aukščiausiojo Dievo Sūnaus, 
kaip tik per Jo švenčiausiąjį Kūną ir Kraują, kurį jie 
priima ir vieninteliai dalija kitiems. 

Todėl užvis labiausiai noriu, kad Švenčiausias Sak- 
ramentas būtų garbinamas, šlovinamas ir laikomas 
brangiose vietose. Kur tik randu švenčiausiąjį Jo var- 
dą ar Jo žodžius netinkamoje vietoje, pakeliu juos ir 
prašau, kad ir kiti paimtų juos iš ten ir padėtų, kur 
dera. Gerbkime ir branginkime visus teologus ir 
tuos, kurie mums skelbia Dievo žodį, nes kaip tik 
jie perteikia mums dvasią ir gyvenimą. 

Kai Dievas davė man kelis brolius, nebuvo, kas 
man pasakytų, ką turiu daryti, bet pats Aukščiau- 
siasis man apreiškė, kad turiu gyventi Evangelija. 
Aš surašiau tai glaustai ir paprastais žodžiais, o 
Popiežius patvirtino. Tie, kurie pasirinko šį gyveni- 
mą, visa, ką turėjo, atidavė vargšams. Jiems pakanka 
vieno abito, sulopyto iš vidaus ir išorės, virvės ir 
kelnių. Jie atsisakė turėti ką nors daugiau. 

Tie iš mūsų, kurie buvo kunigai, kalbėjo brevijorių 
kaip ir kiti kunigai, tuo tarpu paprasti broliukai 
kalbėjo „Tėve mūsų“, ir mes džiaugėmės radę prie- 

globstį prastutėlėse ir apleistose bažnyčiose. Mes ne- 
reikalavome teisės mokytis ir buvome kiekvienam 
nuolankūs. Aš darbavausi savo rankomis ir netgi 
dabar esu pasiryžęs darbuotis; trokštu iš visos šir- 
dies, kad visi broliai dirbtų kokį nors darbą, kurį 
galima atlikti neužsitraukiant gėdos ir apkalbų. Tie, 
kurie nemoka, tegul išmoksta —- ne tam, kad norėtų 
ką nors gauti už savo pastangas, bet kad parodytų 
gerą pavyzdį ir išvengtų tinginiavimo. Jei negautu- 
me už savo darbą atlyginimo, eikime prie Viešpaties 
stalo ir prašykime išmaldos, keliaudami nuo durų 
prie durų. Dievas apreiškė man, jog sveikintiš turi- 
me šitaip: „Viešpaties ramybė su jumis“. 

Broliai turi būti atsargūs ir nepriimti bažnyčių, 
varganų būstų ir visko, kas tik jiems statoma, jeigu 
tai nesiderina su neturtu, kurio laikytis esame pasi- 
žadėję Regula; jie gali užimti tas vietas tik kaip 
svečiai ir pakeleiviai. 

Klusnumo vardan aš griežtai draudžiu broliams, 
kad ir kur jie būtų, kreiptis į Romos kuriją tiek 
patiems, tiek per tarpininkus, prašant Popiežiaus raš- 
to - dėl bažnyčios ar kokios kitos vietos, siekiant pa- 
mokslauti ar dėl to, kad jie yra persekiojami. 

Jeigu jie kur nors nepriimami, tekeliauja į kitą 
kraštą, kur su Dievo palaiminimu galėtų gyventi at- 
gailos gyvenimą. 

Aš esu pasiryžęs klausyti Ordino generalinio mi- 
nistro ir to gvardijono, kurį jis laiko tinkamiausių 
man paskirti. Noriu būti jo belaisvis, kad negalėčiau 
nei kur keliauti, nei ką nors daryti prieš jo norą ir 

įsakymą, nes jis yra mano vyresnysis. Nors sergu ir 
esu nevertas, noriu nuolatos turėti šalia savęs ku- 
nigą, kuris kalbėtų su manimi Liturgines valandas, 
kaip nurodyta Reguloje. 

Visi kiti broliai taip pat turi klausyti savo gvar- 
dijonų ir garbinti Dievą, kaip parašyta Reguloje. Jei 
kas nors iš jų atsisako atlikti Dievo tarnybą kaip 
nurodyta Reguloje ir nori juos pakeisti arba nėra 
ištikimas katalikų tikėjimui, kiti broliai klusnumo 
vardan privalo nuvesti jį pas arčiausiai gyvenantį 
kustodą. Šis privalo jį dieną naktį sergėti kaip belais- 
vį, kad negalėtų ištrūkti, kol pats perduos šį brolį 
jo ministrui. Jis klusnumo vardan privalo atiduoti 
brolį vienuolių globai, kad šie prižiūrėtų jį dieną 
naktį kaip belaisvį, kol pristatys Ostijos vyskupui“, 
kuris yra Ordino vyriausiasis, globėjas ir tvarkytojas. 

Tenesako broliai, kad tai nauja Regula. Juk tai — 
tik priminimas, perspėjimas, paraginimas ir mano 
testamentas, kurį aš, niekam tikęs brolis Pranciškus, 
palieku jums, mano broliai, kad mes galėtume kuo 
katalikiškiau laikytis Viešpačiui pasižadėtos Regu- 
los. Generalinis ministras ir visi kiti ministrai bei 
kustodai iš klusnumo privalo nieko prie šių žodžių 
nepridėti ir nieko neišmesti. Tegul broliai visados 
turi šį raštą su savimi, kaip ir Regulą. Ir visose 
kapitulose, kai skaitoma Regula, tebūna perskaityti 
ir šie žodžiai. 

Klusnumo vardan aš griežtai draudžiu bet kuriam 
iš savo brolių, ar jis būtų kunigas, ar paprastas bro- 
liukas, savaip aiškintis Regulą ar šiuos mano žo- 


77 


džius, sakant: „Tai reikia suprasti šitaip“. Dievas įk- 
vėpė mane parašyti Regulą ir šiuos žodžius tiesiai 
ir paprastai, todėl ir jūs turite suprasti juos tiesiai 
ir paprastai ir gyventi pagal juos, darydami gera iki 
mirties. Ir kas galės viso to laikytis, tas tebūna dan- 
guje palaimintas Aukščiausiojo Tėvo palaiminimu, o 
žemėje - jo mylimiausiojo Sūnaus, Šventosios Dva- 
sios Guodėjos, visų dangaus galybių ir šventųjų. Ir 
aš, brolis Pranciškus, vargšas niekam tikęs jūsų tar- 
nas, prisidedu prie šio švenčiausiojo palaiminimo — 
ranka ir širdimi. Amen. 


Vienuolių gyvenimas eremuose“ 


Nuo pat pirmųjų Bažnyčios gyvavimo dienų įvairiose 
vienuolijose buvo ir cenobitų, ir eremitų. Cenobitai suda- 
rė vienuolių bendruomenę. Eremitai gyveno nuošaliai, 
vienumoje melsdamiesi ir mąstydami. Tad ir broliai pran- 
ciškonai nuo pat Ordino gyvavimo pradžios galėdavo 
pasitraukti į nedidukus eremus, kad tobuliau atsidėtų 
maldai ir kontempliacijai. 

Pranciškų patį visada traukė atkampios vietos. Dar bū- 
damas jaunas jis mėgdavo eiti su kokiu nors bendražygiu 
į grotą ar olą, esančią netoli Asyžiaus, kur jie galėdavo 
netrukdomi kalbėtis ir kur Pranciškus atverdavo širdį 
Dievui“. Asyžiaus vyskupo kieme išsižadėjęs pasaulio, 
kelerius metus jis gyveno ir vilkėjo kaip eremitas??. Ir kai 
paskui, gavę 1209 m. Regulos patvirtinimą, Pranciškus ir 
vienuolika jo bendražygių grįžo iš Romos į Spoleto slėnį, 
pirmiausia jie aptarė, ar turi gyventi griežtą eremitų, ar 
bendruomeninį gyvenimą, melsdamiesi ir darbuodamiesi 
dėl sielų išganymo“ė. 

Tačiau, nors jie ir pasirinko bendruomeninį maldos ir 
apaštalavimo gyvenimą, Pranciškus tebetroško nuošalių 
vietų, vadinamų eremais, kuriuose bent keli broliai galėtų 
gyventi vienumoje, o kiti bent retkarčiais tenai pasitrauk- 
ti9?. Tomas Celanietis daugelį kartų mini tokius eremus, 
dažnai nenurodydamas tikslios jų vietos“, o kartais ir 
įvardindamas juos konkrečiai: San Urbano, Sarteano, Rie- 
ti, Podggio Bustone, Greccio, La Verna ir net vieną, esantį 
Ispanijoje“!. 

Trumpi nurodymai, pavadinti „Vienuolių gyvenimas 
eremuose“, įtikinamiausiai datuojami 1222 ar 1223 m. To- 
kią datą lemia tai, kad čia vartojamas specifinis terminas 
custos, žymintis provincijos padalinio — kustodijos - vy- 
resnįjį. Labai gali būti, kad šis terminas imtas vartoti po 
to, kai 1217 m. Ordinas buvo suskirstytas į provincijas, 
bet 1221 m. Reguloje custos dar nėra. Tik 1223 m. Regulo- 
je tiksliai apibrėžiamos provincijos ministro ir kustodo 
pareigos. Todėl panašiausia, kad šis mažas darbelis para- 
šytas tuomet, kai terminas custos buvo jau labai paplitęs, 
t.y. 1222 ar 1223 m. 


VIENUOLIŲ GYVENIMAS EREMUOSE 


Trys ar daugiausia keturi broliai gali eiti kartu į 
eremą gyventi maldos gyvenimo. Du iš jų turi elgtis 
su kitais dviem ar vienu kaip motina su savo vaiku. 
Motinos turi gyventi Mortos gyvenimą, kiti du - 
Marijos Magdalietės“. 

Tie, kurie gyvena Marijos gyvenimą, privalo turėti 
atskirą atitvertą buveinę —- kiekvienas savą, kad ne- 
būtų priversti kartu gyventi ar miegoti. Leidžiantis 

saulei, tegul jie kalba Naktinės valandos maldas. 
Broliai privalo dėmesingai laikytis tylos ir, atsikėlę 
iki Aušrinės valandos, atlikti Dievo tarnybą. Pirmas 
ir svarbiausias jų rūpestis tebūna „siekti Dievo ka- 
ralystės ir jo teisybės“ (Lk 12, 31). Pirmoji ir Trečioji 
maldos valandos turi būti kalbamos laiku, po Trečio- 
sios valandos tyla nebeprivaloma, jie gali kalbėtis ir 
eiti pas motinas. Jeigu jie nori, iš meilės Viešpačiui, 
kaip ir kiti varguoliai, gali prašyti jų išmaldos. Pas- 
kui deramu laiku tesimeldžia Šeštąją, Devintąją ir 
Vakarinę valandas. 

Jiems draudžiama leisti kam nors įžengti į tą ati- 
tvertą buveinę, kurioje gyvena, ir neštis ten savo 
valgį. į 

Tie broliai, kurie yra motinos, turi budriai vengti 
pašalinių ir iš klusnumo savajam kustodui laikyti 
sūnus atokiai nuo kitų, kad niekas negalėtų su jais 
kalbėtis“. Broliai, kurie yra sūnūs, tenesikalba su 
niekuo, išskyrus savo motinas ar kustodą““, kai šis, 

-Dievo laiminamas, sumano juos aplankyti. Sūnūs ga- 
li keistis vietomis su motinomis pagal tai, kokia 
tvarka jiems tuo metu atrodo tinkamiausia. Bet visi 
turi rūpeštingai, karštai ir uoliai laikytis to, kas jiems 
čia išdėstyta. 

Pranciškaus „Gyvenimo pavyzdys“ 
ir „Paskutinė valia“ šv. Klarai“ 


Klara iš Asyžiaus, Faveronės di Offreduccio ir jo žmonos 
Ortolanos duktė, gimė 1194 m. Apie 1212 m. Klara susipa- 
žino su naujuoju šv. Pranciškaus gyvenimo būdu, kuris 
įkvėpė jai drąsos nutraukti ryšius su pasauliu ir pradėti 
gyvenimą, kupiną tobulo atsidavimo Kristui. Tais pačiais 
metais, kovo 18 d., Verbų sekmadienio rytą, vilkėdama 
prabangiais ir puošniais drabužiais, ji atėjo į šv. Mišias 
Šv. Rufino katedroje, Asyžiuje. Tą pat naktį ji slapčia 
pabėgo iš namų ir Švč. Marijos Angeliškosios bažnytėlėje, 
arba Porciunkulėje, buvo Pranciškaus priimta į pačios 
pasirinktą neturto gyvenimą. Paskui ji iškeliavo trumpai 
pagyventi su vienuolėmis benediktinėmis į Sv. Pauliaus 
vienuolyną Bastijoje, o vėliau — į San Angelo di Panza, 
netoli Asyžiaus. Bet Pranciškus greitai gavo jai namus 
prie Šv. Damijono bažnyčios, kur, pasak jos biografo To- 
mo Celaniečio, „ji nuleido savo sielos inkarą“. Pamažu 
naujasis jos gyvenimo būdas patraukė ir kitas. 

Pati Klara savo Reguloje pasakoja: „Kai palaimintasis 
tėvas pamatė, kad mes nebijome neturto, sunkaus darbo, 
sielvarto, pažeminimo ar pasaulio paniekos, bet greičiau 
tuo didžiai džiaugiamės, įkvėptas meilės jis mums parašė 
„Gyvenimo pavyzdį“. Šią „Forma vivendi“, arba „Gyve- 
nimo pavyzdį“, Klara keliais žodžiais pateikia žemiau“". 
Paskui dar priduria: „Tad mes ir tos, kurios ateis po 
mūsų, niekuomet neatsižadėkime didžiausio neturto, kurį 
esame pasirinkę. Prieš pat savo mirtį jis surašė mums 
savo paskutinę valią“. Ši „paskutinė valia“ pateikta že- 
miau, po „Gyvenimo pavyzdžio“.* 

Pranciškus pats buvo šv. Klarai gyvenimo pavyzdys ir 
kelias. Tačiau, be abejonės, jis nuo pat pradžių jai ir jos 

sekėjoms davė trumpą Regulą. Nepanašu, kad tie keli 
žodžiai, Klaros pacituoti Reguloje, būtų visa „Forma vi- 
vendi“, arba „Gyvenimo pavyzdys“, surašytas jai šv. Pran- 
ciškaus. Bet tie keli žodžiai tikriausiai išreiškia visą esmę 
to, ką jis jai davė. Mus pasiekusioji šv. Klaros Regula yra 
galutinė, pačios Klaros parengta gyvenimo pabaigoje“. Ji 
atskleidžia, kad ji rėmėsi Pranciškaus 1223 m. Mažesniųjų 
brolių Regula, nes yra į juos labai panaši, net žodinė 
išraiška beveik ta pati. 

Pirmoji iš žemiau pateiktų ištraukų — „Gyvenimo pa- 
vyzdys“ — priskiriama pirmosioms šv. Klaros vienuolinio 
gyvenimo dienoms. Antroji - Pranciškaus paskutinė valia 
Neturtėlėms klarisėms, kaip nurodo pati Klara, surašyta 
jo gyvenimo pabaigoje. Tikslesnės jų datos nustatyti nepa- 
vyko. 


PRANCIŠKAUS „GYVENIMO PAVYZDYS“ 
IR „PASKUTINĖ VALIA“ ŠV. KLARAI 


Gyvenimo pavyzdys 


Kadangi pats Dievas įkvėpė jus tapti Aukščiausiojo 
Karaliaus ir Dangaus Tėvo dukterimis ir Šventosios 
Dvasios sužadėtinėmis, pasirenkant gyventi švento- 
sios Evangelijos tobulumu, aš trokštu ir pažadu jums 
pats ir savo vienuolių vardu visada globoti jus su 
tokia pat meile ir rūpestingumu, kaip ir juos. 


Paskutinė valia 


Aš, mažasis brolis Pranciškus, linkiu jums gyventi 
tokį gyvenimą ir laikytis tokio neturto, kaip Aukš- 

čiausiasis mūsų Viešpats Jėzus Kristus ir jo Šven- 
čiausioji Motina, ir taip ištverti iki galo. Meldžiu jus, 
mano seserys, ir raginu nuolatos išlaikyti šį neturtą 
ir gyvenimo šventumą. Budriai stebėkite save, kad 
nepraraštumėte to per kieno nors pamokymus ir 
patarimus. 


Perspėjimai“ 


„Mūsų šventojo tėvo Pranciškaus perspėjantys žodžiai“ — 
toks yra pilnas šio veikalo pavadinimas Ouaracchi leidiny 
„Opuscula“. Šį kūrinį sudaro 28 gana trumpi perspėjimai, 
paraginimai ar priminimai pirmiesiems broliams, susiję 
su įvairiais asketiško gyvenimo aspektais. Jie gali būti 
savotiškas „tobulėjimo veidrodis“ kiekvienam, kuris pa- 
šauktas sekti Pranciškumi, kadangi Pranciškus čia atsklei- 
džia dar nežinomus pranciškoniško idealo bruožus. „Per- 
spėjimai“ kupini žmogiškosios prigimties pažinimo ir 
praktinio blaivaus proto. 

Nėra tiksliai žinoma, kada ir kaip „Perspėjimai“ buvo 
pirmą kartą surašyti, bet atrodo, kad jie buvo surinkti tik 
po šventojo mirties. „Legenda apie tris bičiulius“?! ir kiti 
šaltiniai atskleidžia, kad generalinėse kapitulose Porci- 
unkulėje, netoli Asyžiaus, šv. Pranciškus mėgo broliams 
duoti „patarimų, pastabų ir pamokymų“. Šie „Perspėjimai“ 
- tokie, kokie mus pasiekė,- gali būti kaip tik per anas 
kapitulas duotų pastabų ir pamokymų rinkinys, papil- 
dytas dar kitais, pasakytais kitu metu. Paul Sabatier lin- 
kęs manyti, kad tai —- kardinolo Hugolino ir šv. Pran- 
ciškaus pastabos, likusios pradinės Regulos juodraštyje ar 
netinkamos Regulai"?. Vis dėlto jie turėtų būti laikomi 
įvairiais gyvenimo momentais Pranciškaus duotų patari- 
mų rinkiniu. 

PERSPĖJIMAI 


I. Švenčiausiasis Sakramentas 


Mūsų Viešpats Jėzus pasakė savo mokiniams: „Aš 
esu kelias, tiesa ir gyvenimas. Niekas nenueina pas 
Tėvą kitaip, kaip tik per mane. Jeigu pažinote mane; 
tai pažinsite ir mano Tėvą. Jau dabar jį pažįstate ir 
esate matę“. Pilypas jam sako: „Viešpatie, parodyk 
Tėvą, ir bus mums gana“. Jėzus taria: „Jau tiek laiko 
esu su jumis, ir tu, Pilypai, vis dar manęs nepažįsti! 
Kas yra matęs mane, yra matęs Tėvą!“ (Jn 14, 6-9). 
Šventasis Raštas byloja mums, kad Tėvas gyvena 
„neprieinamoje šviesoje“ (1 Tim 6, 16) ir kad „Dievas 
yra dvasia“ (Jn 4,24), o šv. Jonas priduria: „Dievo 
niekas niekada nėra matęs“ (Jn 1,18). Kadangi Die- 
vas yra dvasia, jis gali būti regimas tik dvasioje. 
„Dvasia teikia gyvybę, o kūnas nieko neduoda“ (Jn 
6, 63). Bet Dievas Sūnus lygus Tėvui, todėl Jis gali 
būti regimas tokiu pat būdu, kaip Tėvas ir Šventoji 
Dvasia. Štai kodėl pasmerkti visi, kurie matė mūsų 
Viešpatį Jėzų Kristų — žmogų, bet savo dvasioje ne- 
matė ar netikėjo jo dieviškumu - tuo, kad jis tikrai 
buvo Dievo Sūnus. Lygiai taip dabar pasmerkti visi, 
kurie mato kunigo rankose Kūno sakramentą, duo- 
nos ir vyno pavidalu konsekruojamą ant altoriaus 
mūsų Viešpaties žodžiais, ir neregi ar netiki dvasioje 
ir Dieve, kad tai tikrai yra mūsų Viešpaties Jėzaus 
Kristaus švenčiausiasis Kūnas ir Kraujas. Pats Aukš- 
čiausiasis mums pasakė: Tai mano Kūnas ir Kraujas, 
naujosios sandoros Kraujas (plg. Mk 14, 22-24) ir: 

„Kas valgo mano kūną ir geria mano kraują, tas turi 
amžinąjį gyvenimą“ (Jn 6, 54). 

Iš tikrųjų pati Dievo Dvasia, gyvenanti savo išti- 
kimuosiuose, priima mūsų Viešpaties švenčiausiąjį 
Kūną ir Kraują. Kiekvienas, kuris neturi tos Dvasios 
ir drįsta priimti Jį, „valgo ir geria sau pasmerkimą“ 
(1 Kor 11, 29). Todėl mes galime Šventojo Rašto žo- 
džiais paklausti: „O žmonės, kaip dar ilgai jūsų šir- 
dys bus kietos?“ (Ps 4, 3). Kodėl tu atsisakai pažinti 
tiesą ir „tikėti Dievo Sūnumi?“ (Jn 9, 35). Jis kasdien 
nusižemina taip, kaip tada, kai iš savo „dangiškojo 
sosto“ (Išm 18, 15) nužengė į Mergelės įsčias: jis kas- 
dien ateina pas mus, kad jį nužemintą regėtume, kai 
nužengia iš Tėvo širdies į kunigo rankas. Jis pasi- 
rodo mums konsekruotoje duonoje, kaip kadaise pa- 
sirodė apaštalams žmogišku kūnu. Savo akimis jie 
matė tik jo kūną, bet patikėjo, kad jis yra Dievas, 
nes patyrė tai savo siela. Taip ir mes savo akimis 
matome tik duoną ir vyną, bet turime įžvelgti giliau 
ir tvirtai tikėti, kad tai yra jo švenčiausias Kūnas ir 
Kraujas, gyvas ir tikras. Tokiu būdu Viešpats nuo- 
latos lieka su savo mokiniais, kaip jis ir pažadėjo: 
„Ir štai aš esu su jumis per visas dienas iki pasaulio 
pabaigos“ (Mt 28, 20). 


II. Savivalės žala 


Dievas pasakė Adomui: „Nuo visų sodo medžių tau 
leista valgyti, bet nuo gero bei pikto pažinimo me- 
džio tau neleista valgyti“ (Pr 2,16-17). Ir Adomas 

galėjo valgyti nuo visų sodo medžių, kiek tik norėjo, 
kol nesulaužė įsakymo, nepadarė nuodėmės. Žmo- 
gus valgo nuo gėrio pažinimo medžio, kai teigia, 
kad gėris jo viduje kyla iš jo paties, kai didžiuojasi 
gėriu, kurį Dievas jame sukuria, per jį padaro ar 
pasako. Taip, nelabojo pakurstytas, jis peržengia Die- 
vo įsakymą, ir šis vaisius tampa jam blogio pažinimo 
vaisiumi. Todėl tai, kad jis turi už tai kentėti baus- 
mę, tėra paprasčiausias teisingumas. 


III. Tobulas ir netobulas klusnumas 


Mūsų Viešpats sako mums Evangelijoje: „Kiekvienas 
iš jūsų, kuris neatsižada visos savo nuosavybės, ne- 
gali būti mano mokinys“ (Lk 14,33) ir: „Kas nori 
išgelbėti savo gyvybę, tas ją praras“ (Mt 16, 25). Žmo- 
gus palieka visa, ką turi, ir praranda savo kūną ir 
savo gyvybę, kai paklusdamas visiškai atsiduoda į 
savo vyresniojo rankas. Visa, ką jis padaro ar pasako 
gera, žinodamas, kad tai neprieštarauja vyresniojo 
valiai, yra tikrasis klusnumas. Gali būti, kad brolis 
supranta, jog yra daugybė veikimo būdų, kurie būtų 
geresni ar jo sielai naudingesni negu tai, ką jo vyres- 
nysis jam liepia. Tuomet tepaaukoja jis savo valią 
Dievui ir tepadaro visa, ką gali, kad įvykdytų tai, 
ko nori vyresnysis. Tai tikrasis klusnumas iš meilės, 
malonus Dievui ir artimui. 

Jeigu vyresnysis liepia savo valdiniui daryti ką 
nors prieš sąžinę, tegu valdinys neatmeta su panieka 
jo autoriteto, nors ir negali paklusti. Ir jeigu kas nors 

jį dėl to persekiotų, tegul dar labiau aną myli — dėl 
Viešpaties. Brolis, kuris pasirenka geriau kentėti per- 
sekiojimus negu būti atskirtas ir taip apsaugotas nuo 
savo kolegų, iš tiesų atkakliai laikosi tikro klusnu- 
mo, nes guldo gyvybę už savo brolius (plg. Jn 15, 
13). Yra daugybė vienuolių, kurie, norėdami pada- 
ryti ką nors, kas labiau tobula, negu liepia jų vyres- 
nysis, žvalgosi atgal ir sugrįžta prie savo pačių va- 
lios, kurią buvo jau paaukoję (plg. Pat 26, 11). Tokie 
žmonės yra žudikai, nes savo blogu pavyzdžiu pra- 
žudo daug sielų. 


IV. Niekas tegu nesiskelbia, kad jo pareigos 
aukštesnės 


Aš „atėjau, ne kad man tarnautų, bet pats tarnauti“ 
(Mt 20, 28),- mums sako mūsų Viešpats. Tie, kuriems 
patikėti kiti, tegul nesididžiuoja savo pareigomis la- 
biau, negu kad būtų išrinkti mazgoti savo broliams 
kojas. Ir netekę valdžios, tegul nenusimena labiau, 
negu netekę užduoties mazgoti kojas. Juo labiau jie 
nuliūsta, juo didesnis pavojus kyla jų sielai. 


V. Tegul niekas nepasiduoda išpuikimui ir 
tesididžiuoja tik Viešpaties kryžiumi 


Pasistenkite suvokti visą jums Dievo duotą taurumą. 
Jis sukūrė jūsų kūną pagal savo mylimojo Sūnaus 
paveikslą ir jūsų sielą, panašią į save (plg. Pr 1, 26). 
Ir iki šiol kiekvienas gyvūnas po dangumi tarnauja, 

pripažįsta savo Kūrėją ir paklūsta jam labiau negu 
jūs. Ir ne vien velniai kalti dėl Jo nukryžiavimo; tai 
jūs kartu su jais nukryžiavote Jį ir tebekryžiuojate, 
patirdami malonumą iš savo ydų ir nuodėmių. 

Ką tu turi, kad galėtum didžiuotis? Jeigu būtum 
toks protingas ir mokytas, kad viską žinotum ir galė- 
tum kalbėti visomis kalbomis, ir net dangaus pas- 
laptys būtų tau kaip atversta knyga, vis vien ne- 
galėtum tuo didžiuotis. Bet kuris demonas žinojo 
daugiau apie dangiškuosius dalykus ir žino daugiau 
apie žemiškuosius negu bet kuris žmogus, vis dėlto 
vienintelis, gavęs iš Dievo ypatingą aukščiausios iš- 
minties apreiškimą. Jeigu tu būtum gražiausias ir 
turtingiausias žmogus pasaulyje ir galėtum daryti 
stebuklus ir išvarinėti demonus, visa tai būtų nebū- 
dinga tavo esmei, nepriklausytų tau, ir tu negalėtum 
tuo didžiuotis. Bet yra vienas dalykas, kuriuo visį 
galime didžiuotis: mes galime didžiuotis panieki- 
nimais, pažeminimais (plg. 2 Kor 12, 15) ir kasdieniu 
priėmimu mūsų Viešpaties Jėzaus Kristaus šventojo 
kryžiaus. 


VI. Kristaus sekimas 


Mano broliai, žvelkite į Gerąjį Ganytoją. Kad išgel- 
bėtų savo avis, Jis kentėjo kryžiaus agoniją. Jos sekė 
Juo persekiojamos, gundomos, išjuokiamos, alkanos 
ir ištroškusios, žeminamos ir išmėginamas. Ir už tai 
Dievas atlygino joms amžinuoju gyvenimu. Mums 
turi būti gėda dėl savęs; šventieji visa tai iškentė, o 

mes, Dievo tarnai, mėginame pelnyti garbę ir šlovę, 
skaičiuodami ir skelbdami tai, ką jie yra nuveikę. 


VII. Žinojimą turi lydėti geri darbai 


Šv. Paulius sako mums: „Raidė užmuša, o Dvasia 
teikia gyvybę“ (2 Kor 3, 6). Žmogų raidė užmuša, kai 
jis nori mokėti ištraukų vien tam, kad žmonės laiky- 
tų jį labai išsilavinusiu ir taip jis galėtų „daryti pini- 
gus“ bei dalyti juos giminėms ir draugams. Brolis 
yra užmuštas raidės, kai nebetrokšta sekti Sventojo 
Rašto dvasia, o vien nori žinoti, ką sako Šventasis 
Raštas, kad galėtų tai aiškinti kitiems. Kita vertus, 
iš Šventojo Rašto pasisemia gyvybės tie, kas savo 
žodžiais ir pavyzdžiu kreipia į aukščiausiąjį Dievą, 
kuriam priklauso visas gėris, visa, ką jie žino ar nori 
sužinoti. Jie savo žinojimo nepaverčia pasitenkinimo 
savimi šaltiniu. 


VIII. Saugokitės pavydo nuodėmės 


Šv. Paulius sako mums: „Nė vienas negali ištarti: 
„Jėzus yra Viešpats“, jei Šventoji Dvasia nepaskatina“ 
(1 Kor 12, 3) ir: „Nėra kas gera darytų, nėra nė vieno“ 
(Rom 3,12). Todėl žmogus, pavydintis savo broliui 
gėrio, kurį Viešpats sako ar daro per jį, nusideda 
burnojimu prieš Dievą, nes iš tiesų pavydi pačiam 
Dievui, vieninteliam visokio gėrio šaltiniui. 

IX. Artimo meilė 


Mūsų Viešpats sako Evangelijoje: „Mylėkite savo 
priešus“ (Mt5, 44). Žmogus iš tikrųjų myli savo prie- 
šą, kai neįsižeidžia, nesupyksta dėl jam padarytos 
skriaudos, bet iš meilės Dievui jaučia stiprų gailestį 
dėl to, kad priešas pakenkė savo sielai, ir savo meilę 
įrodo praktiškai. 


X. Išorinis apsimarinimas 


Daugelis žmonių kaltina nelabąjį ar savo artimą, 
įpuolę į nuodėmę ar įskaudinti. Bet tai neteisinga. 
Kiekvienas turi savą priešą, kurį gali suvaldyti, ir 
šis priešas yra jo žemesnioji prigimtis, traukianti į 
nuodėmę. Palaimintas brolis, kuris laiko šį priešą 
įkalintą, budriai sergėdamas jį ir taip nuo jo apsi- 
saugodamas. Kol jis taip elgiasi, joks kitas priešas, 
nei regimas, nei neregimas, negali jam pakenkti. 


XI. Niekas neturi piktintis kito nuopuoliu 


Niekas neturi vienuolio liūdinti, išskyrus nuodėmę. 
Ir netgi tuomet, kai, kad ir kokia nuodėmė būtų 
padaryta, nusimena ar pyksta ne iš gailesčio ir ar- 
timo meilės, o dėl kokios kitos priežasties, jis tik 
didina savo kaltę. Brolis gyvena teisingai ir išvengia 
nuodėmės, kai niekuomet nepyksta ir dėl nieko ne- 
susierzina. Palaimintas, kuris nieko sau nepasilieka, 

bet atiduoda, „kas ciesoriaus - ciesoriui, o kas Dievo 
— Dievui“ (Mt 22, 21). 


XII. Kaip pažinti Dievo dvasią 


Mes galime būti tikri, kad žmogus yra geras vienuo- 
lis ir turi Dievo dvasią, jei, Dievui atlikus ką gero 
per jį, žemesnioji prigimtis neskatina jo didžiuotis 
ir jei po to jis pats sau atrodo nevertas, niekam tikęs 
ir blogesnis už kitus. Mūsų žemesnioji prigimtis prie- 
šinasi kiekvienam gėriui. 


XIII. Kantrybė 


Mes niekada negalime pasakyti, koks kantrus ar 
nuolankus yra žmogus, kai viskas jam klojasi gerai. 
Bet kai tie, kurie bendradarbiauja su juo, padaro ką 
nors visiškai jam priešinga, tada mes galime tai pa- 
sakyti. Žmogus turi tiek kantrybės ir nusižeminimo, 
kiek turi tuo metu, ne daugiau. 


XIV. Neturto dvasia 


„Palaiminti turintys vargdienio dvasią: jų yra dan- 
gaus karalystė“ (Mt 5, 3). Yra daugybė žmonių, kurie 
visą laiką skiria maldai ir įvairioms religinėms prak- 
tikoms, apsimarinimui ilgai trunkančiais pasninkais 
ir t.t. Bet jei kas ištaria nors žodelytį, papeikiantį 
juos ar priekaištaujantį, užgaunantį jų savigarbą ir 
orumą, jei ką nors iš jų paima, jie iškart puola kovoti 

ir susierzina. Tokie žmonės neturi vargdienio dva- 
sios. Žmogus tikrai turi vargdienio dvasios, kai ne- 
apkenčia savęs ir myli tuos, kurie užgauna jį per 
skruostą (plg. Mt 5, 39). 


XV. Taikdariai 


„Palaiminti taikdariai: jie bus vadinami Dievo vai- 
kais“ (Mt 5, 9). Tie yra tikri taikdariai, kurie iš meilės 
mūsų Viešpačiui Jėzui Kristui sugeba išlaikyti proto 
ir širdies ramybę, nepaisydami visko, ką kenčia šia- 
me pasaulyje. 


XVI. Širdies tyrumas 


„Palaiminti tyraširdžiai: jie regės Dievą“ (Mt 5, 8). 
Žmogus yra tikrai tyros širdies, kai neturi laiko šio 
pasaulio dalykams, bet nuolat ieško dangiškųjų, nie- 
kuomet nepamesdamas iš akių Dievo ir garbindamas 
Jį skaisčia širdimi ir siela. 


XVII. Nuolankus brolis 


Palaimintas brolis, kuris nesididžiuoja gėriu, Dievo 
sakomu ar daromu per jį labiau negu per ką kitą. 
Bloga yra iš savo artimo trokšti daugiau, negu pats 
nori duoti Dievui. 

XVIII. Gailestingumas 


Palaimintas žmogus, kuris pakenčia savo artimo klai- 
das ir trūkumus, kaip norėtų, kad ir kiti jam būtų 
pakantūs, jei pats atsidurtų tokioje padėtyje. 


XIX.- Laimingas vienuolis ir nelaimingas 
vienuolis 


Palaimintas vienuolis, kuris visa, ką turi gera, pri- 
skiria savo Viešpačiui. Tas, kuris priskiria ką nors 
sau, „paslepia savyje šeimininko pinigus“ (Mt 25, 18), 
tad iš jo „bus atimta ir tai, ką jis tariasi turįs“ (Lk 8, 
18). 


XX. Doras ir nuolankus brolis 


Palaimintas brolis, kuris, žmonių liaupsinamas ar 
aukštinamas, neima manyti apie save geriau, negu 
jų niekinamas, atstumiamas, užgauliojamas ir vadi- 
namas nemokša. Žmogus yra toks, koks jis yra Dievo 
akyse, ir niekas daugiau". Vargas broliui, kuris, pa- 
skirtas vadovauti kitiems, netrokšta pats laisva valia 
palikti valdžios. Tr palaimintas brolis, kuris, prieš 
savo valią išrinktas vadovauti, visuomet nori būti 
kitų valdinys. 


XXI. Laimingas brolis ir kvailas brolis 


Palaimintas brolis, kuris randa sau džiaugsmo ir 
laimės mūsų Viešpaties žodžiuose ir darbuose, kuris 

pasakoja juos, kad žmonės su džiaugsmu pamiltų 
Dievą. Vargas broliui, kuris linksmina save kvailais 
plepalais, stengdamasis prajuokinti žmones. 


XXII. Plepus brolis 


Palaimintas brolis, kuris niekada nepasako daugiau 
negu būtina. Jis niekada netuščiažodžiaus (plg. Pat 
29, 20) ir neatvers kiekvienam savo širdies, bet gerai 
pagalvos prieš sakydamas. Vargas broliui, kuris ne- 
laiko slaptoje Dievo jam duotų malonių. Žmonės 
turėtų pastebėti jas tik per jo gerus darbus, o jis nori 
kiekvienam apie jas papasakoti, vildamasis ką nors 
iš to laimėti. Šitaip ir jis jau atsiima savo atpildą, ir 
jo klausytojams nėra jokios naudos. 


XXIII. Tikrasis pasitaisymas 


Palaimintas brolis, kuris priima priekaištus, kaltini- 
mus ir bausmes iš kitų taip kantriai, lyg jie kiltų iš 
jo paties. Palaimintas, kuris ramiai klauso, kai jam 
duodamos pastabos, nuolankiai išpažįsta savo kaltę 
it sąžiningai, rūpestingai ją atitaiso. Palaimintas, ku- 
ris neskuba teisintis, bet priima apsunkinimus ir 
neteisingus kaltinimus tuo, ko nėra padaręs. 


XXIV. Tikrasis nuolankumas 


Palaimintas žmogus, kuris vienodai kuklus su savo 
valdiniais ir su vyresniaisiais. Palaimintas brolis, ku- 

ris nuolat trokšta, kad jį taisytų. Žmogus yra „ištiki- 
mas ir protingas tarnas“ (Mt 24, 45), kai skuba išpirk- 
ti kaltę už visus savo nusižengimus, vidujai — per 
atgailą, išoriškai — per jų išpažinimą ir atitaisymą. 


XXV. Tikroji meilė 


Palaimintas vienuolis, kuris myli savo silpną, ser- 
gantį ir niekuo jam nenaudingą brolį lygiai taip, kaip 
ir sveiką, stiprų, iš kurio gali turėti naudos. Palai- 
mintas, kuris myli ir gerbia savo brolį taip pat labai, 
kai jo nėra, kaip ir tuomet, kai jis yra, ir kuris 
nepasakys nieko jam už akių, ko negalėtų geraširdiš- 
kai pasakyti į akis. 


XXVI. Tegul broliai gerbia dvasininkus 


Palaimintas Dievo tarnas, kuris pasitiki kunigais, gy- 
venančiais pagal Romos Bažnyčios nustatytą tvarką. 
Vargas tiems, kurie juos niekina. Nors jie ir nusidėtų 
kuo, niekas neturi jų teisti, nes Dievas pasilieka teisę 
juos teisti pats. Jų padėtis ypatinga, nes jiems patikė- 
tas mūsų Viešpaties Jėzaus Kristaus Kūnas ir Krau- 
jas, kurį jie priima ir vieninteliai dalina kitiems. To- 
dėl kiekvienas, kuris nusideda prieš juos, padaro 
didesnį nusikaltimą, negu nusidėdamas prieš ką tik 
nori visame pasaulyje. 

XXVII. Dorybė ir yda 


Ten, kur Meilė ir Išmintis, 

nėra nei Baimės, nei Tamsos. 

Ten, kur Kantrybė ir Nuolankumas, 
nėra nei Pykčio, nei Apmaudo. 

Ten, kur Neturtas ir Džiaugsmas, 

nėra nei Godumo, nei Šykštumo. 

Ten, kur Ramybė ir Kontempliacija, 
nėra nei Susirūpinimo, nei Nerimasties. 
Ten, kur Dievo baimė, apsauganti būtį, 
negali patekti joks priešas. 

Ten, kur Gailestingumas ir Atsargumas, 
nėra nei Nesaikingumo, nei Žiaurumo. 


XXVIII. Dorybė tebūna laikoma slaptoje, 
antraip ji bus prarasta 


Palaimintas brolis, kuris danguje krauna lobį (plg. 
Mt 6, 20) - Dievo jam duotas malones - ir nenori jų, 
parodyti viešai, kad už jas ką nors gautų. Dievas 
pats atskleis savo darbus, kam panorės. Palaimintas 
brolis, kuris nuostabų Dievo veikimą laiko slaptoje. 

Antra dalis 


„AŠ NUSPRENDŽIAU 
PASIŲSTI JUMS LAIŠKĄ“ 


Laiškas visiems tikintiesiems' 


Čia pateiksime keletą šv. Pranciškaus laiškų. Žinoma, ne 
visi jo laiškai pasiekė mus? ir ne visi iš tų, kurie kartais 
priskiriami jam, yra autentiški*. Tačiau tarp tų, kurie 
laikomi tikrai autentiškais, yra „Laiškas visiems tikin- 
tiesiems“. Vienas iš seniausių rankraščių pateikia jo pa- 
antraštę — „Įspėjimas ir raginimas“. 

Šis laiškas yra nuoširdus kreipimasis į visus tikin- 
čiuosius prašant siekti šventumo per maldą, sakramentus, 
marinimąsi, teisingumą, labdaringumą ir nusižeminimą; 
išlaikyti nuolatinę taiką ir ramybę atleidžiant priešams ir 
mylint juos; laikytis Kristaus įsakymų ir priesakų; gar- 
binti Šventąją Eucharistiją; gyventi tikrai katalikišką gy- 
venimą visa jo pilnatve. Šis laiškas patraukia vaizdingu 
pasakojimu apie užkietėjusį neteisėtų gėrybių savininką 
paskutinėmis jo gyvenimo akimirkomis. 

Negalime tiksliai nustatyti laiško parašymo datos. Ta- 
čiau laiško pradžioje Pranciškus pažymi, kad rašė jį sirg- 
damas ir neturėdamas jėgų pats keliauti pas žmones jų 
pamokyti: „Suprasdamas, kad dėl savo ligos ir silpnumo 
pats negaliu kiekvieno aplankyti...“ 

Tomas Celanietis pasakoja, kad Pranciškus dukart ne- 
sėkmingai bandė nuvykti į Rytus: pirmą kartą — „šeš- 
taisiais savo atsivertimo metais“, o antrą - šiek tiek vėliau, 
„neilgai trukus“. Pirmą kartą, 1212 m. pabaigoje, jam 
sukliudė netikęs vėjas, nunešęs laivą į Slavonijos kraštą. 
Antrą kartą jis buvo priverstas atsisakyti kelionės į Is- 

paniją dėl ligos*. 1214 m. pabaigoje Pranciškus sugrįžo į 
Porciunkulę. Taigi kai kurie pamokslininkai tvirtina, kad 
„Laiškas visiems tikintiesiems“ parašytas kaip tik šios 
ligos metu“. 

Vis dėlto 1219 m. Pranciškus pagaliau nuvyko į Rytus“. 
Jam teko stebėti, kaip musulmonai 1219 m. rugpjūčio 29 
d. puola ir įveikia Damietą, o po šio mūšio sudarius 
laikinas paliaubas, jis pasimatė su sultonu Maliku al 
Kamiliu ir skelbė jam Dievo žodį". Iš Egipto Pranciškus 
nuvyko į Siriją ir greičiausiai 1220 m. pabaigoje grįžo į 
Italiją. Paskui jis vėl smarkiai susirgo. Brolis Jordanas iš 
Giano savo „Metraštyje“ rašo, kad po kelionės Pranciškus 
buvo labai nusilpęs*. Todėl kai kas priskiria šį laišką kaip 
tik šiam Pranciškaus gyvenimo metui, pridurdami, kad 
ir turiniu, ir forma jis gana panašus į Pirmąją regulą 
(1221). 

Žinoma, Pranciškaus gyvenime buvo ir trečias sunkios 
ligos laikotarpis — kaip tik paskutinieji dveji metai: nuo 
stigmatizacijos 1224 m. iki mirties 1226 m. Gali būti, kad 
laiškas parašytas kaip tik tada, nes jis labai panašus į 
„Laišką visiems dvasininkams“, priskiriamą šiam pas- 
kutiniajam gyvenimo tarpsniui, ir į 1226 m. Pranciškaus 
„Testamentą“. Tie keleri paskutiniai metai turbūt buvo 
vaisingiausi Pranciškaus kūryboje. Todėl teisingiausia bū- 
tų šį laišką ir datuoti paskutiniais gyvenimo metais. 

„Laiškas visiems tikintiesiems“ buvo vadinamas -gra- 
žiausiu ir gyviausiu, ryškiausiu iš visų Pranciškaus raši- 
nių. Jame gausu ištraukų iš Šventojo Rašto, ypač iš tų 
vietų, kurios Pranciškui buvo labai brangios. Grakštesnis 
negu paprastai stilius leidžia manyti, kad laiškas buvo 
taisomas. 

LAIŠKAS VISIEMS TIKINTIESIEMS 


Visiems krikščionims, vienuoliams, dvasininkams ir 
pasauliečiams, vyrams ir moterims, kiekvienam, šia- 
me pasaulyje gyvenančiam, brolis Pranciškus, jūsų 
tarnas ir valdinys, siunčia savo nuolankų sveikini- 
mą, maldaudamas jums tikros dangiškos ramybės ir 
nuoširdžios meilės Dieve. 

Aš esu visų tarnas, todėl turiu kiekvieną aplankyti 
ir padėti jam pažinti gaivius savo Viešpaties žo- 
džius. Tačiau suprasdamas, kad dėl ligos ir silpnu- 
mo pats negaliu kiekvieno aplankyti, aš nuspren- 
džiau pasiųsti jums laišką, skleidžiantį žinią mūsų 
Viešpaties Jėzaus Kristaus - Tėvo Žodžio - ir Švento- 
sios Dvasios žodžiais, kurie yra „dvasia ir gyveni- 
mas“ (Jn 6, 64). 

Mūsų Viešpats Jėzus Kristus yra didis Tėvo Žodis, 
šventas ir pakylėtas. Apie Jo atėjimą Tėvas per ark- 
angelą Gabrielių apreiškė garbingajai, malonės kupi- 
nai Mergelei Marijai, kurios įsčiose jis gavo silpną 
žmogišką mūsų prigimtį. Jis buvo neaprėpiamai tur- 
tingas, ir vis dėlto tiek Jis, tiek Švenčiausioji Jo Mo- 
tina pasirinko neturtą. 

Artėjant kančios valandai, su savo mokiniais Jis 
šventė Velykas ir, imdamas duoną, „sukalbėjo palai- 
minimą, laužė ir davė mokiniams, tardamas: „Imkite 
ir valgykite: tai yra mano kūnas“. Paskui, paėmęs 
taurę, sukalbėjo padėkos maldą ir davė jiems, tar- 
damas: „Gerkite iš jos visi, nes tai yra mano kraujas, 
Sandoros kraujas, kuris už daugelį išliejamas nuo- 

dėmėms atleisti“ (Mt 26, 26-29). Ir taipgi meldė Tėvą: 
„Mano Tėve, jeigu įmanoma, teaplenkia mane ši tau- 
rė“ (Mt 26,39); ir jo prakaitas sruvo ant žemės lyg 
tiršti kraujo lašai (plg. Lk 22, 44). Tačiau jis nusilenkė 
savojo Tėvo valiai ir tarė: „Tėve, tebūnie tavo valia; 
ne kaip aš noriu, bet kaip tu“ (Mt 26,42 ir 39). O 
Tėvo valia buvo tokia, kad jo švenčiausias ir šlovin- 
giausias Sūnus, kurį jis atidavė mums ir kuris gimė 
dėl mūsų išganymo, paaukotų save patį kaip kruvi- 
ną auką ant kryžiaus altoriaus. Ir ne dėl savęs paties, 
„per kurį visa yra atsiradę“ (Jn 1,3), bet dėl mūsų 
nuodėmių, „palikdamas mums pavyzdį, kad mes ei- 
tume jo pėdomis“ (1 Pet 2, 21). Tokia yra Tėvo valia, 
kad mes visi būtume išgelbėti per jo Sūnų ir kad 
priimtume jį tyromis širdimis ir skaisčiais kūnais. 
Bet mažai kam rūpi priimti Jį ir būti Jo išgelbėtam, 
nors Jo „jungas švelnus“, o „našta lengva“ (Mt 11, 30). 

Visi, kurie atsisako „paragauti ir pamatyti, koksai 
Viešpats geras“ (Ps 33, 9), ir kurie myli „tamsą labiau 
nei šviesą“ (Jn 3,19), yra pražuvę. Juk jie atsisako 
laikytis Dievo įsakymų, ir apie juos pranašas kalba: 
„Tu papeikei prakeiktus išdidžiuosius, kurie nusi- 
gręžė nuo Tavo įsakymų“ (Ps 118, 21). Kita vertus, 
tie, kurie myli Dievą, yra laimingi ir palaiminti. Jie 
daro taip, kaip mūsų Viešpats prisako Evangelijoje: 
„Mylėk Viešpatį, savo Dievą, visa širdimi, visa siela 
ir visu protu“ ir „savo artimą kaip save patį“ (Mt 22, 
37-39). Mes turime mylėti Dievą ir garbinti jį tyra 
širdimi ir protu, nes šito Jis labiausiai iš mūsų trokš- 
ta, kaip pats mums paaiškino: „Tikrieji garbintojai 

šlovins Tėvą dvasia ir tiesa“ (Jn 4, 23). „Jo garbintojai 
turi šlovinti jį dvasia ir tiesa“ (Jn 4, 24). Garbinkime 
Jį ir melskimės dieną ir naktį, tardami: „Tėve mūsų, 
kuris esi danguje“ (Mt 6,9), nes turime „visuomet 
melstis ir nepaliauti“ (Lk 18, 1). 

Be to, mes turėtume išpažinti visas savo nuodėmes 
kunigui ir priimti iš jo mūsų Viešpaties Jėzaus Kris- 
taus Kūną ir Kraują. Žmogus, kuris nevalgo jo Kūno 
ir negeria jo Kraujo, negali įeiti į Dievo karalystę 
(plg. Jn 6,54). Tiktai valgyti ir gerti jis turi vertai, 
deramai, nes „kas valgo ir geria, to Kūno neišskir- 
damas, tas valgo ir geria sau pasmerkimą“ (1 Kor 11, 
29). Taip būna, jei žmogus nesupranta, kuo skiriasi 
šis Kūnas nuo kito maisto. 

Dar mes turime „duoti tikrų atsivertimo vaisių“ | 
(Lk 3,8) ir mylėti savo artimą kaip save patį. Kiek- 
vienas, kuris nemylės savo artimo arba negali mylėti 
kaip paties savęs, turi bent jau daryti jam gera ir 
niekuo nepakenkti. 

Tie, kuriems patikėta galia teisti kitus, tegu teisia 
gailestingai, kad ir patys galėtų tikėtis Dievo gailes- 
tingumo. „Teismas negailestingas tam, kuris nevyk- 
dė gailestingumo“ (Jok 2, 13). Mes turime būti gera- 
širdžiai ir nusižeminę ir duoti išmaldą; visa tai ap- 
valo mūsų sielas nuo nuodėmės paliktų plėnių. Mes 
netekome visko, ką palikome šiame pasaulyje, ir tu- 
rime vien teisę į atpildą už savo gailestingumą ir 
duotą išmaldą. Už tai mes gausime atlygį, pelnytą 
atpildą iš Dievo. 

Taip pat mūsų pareiga — pasninkauti, vengti ydų 

ir nuodėmių, saikingai valgyti ir gerti ir būti katali- 
kais. Dažnai lankykimės bažnyčiose ir didžiai gerb- 
kime kunigus, ne dėl jų pačių asmens — jie irgi gali 
būti nusidėjėliai, bet dėl jų kilnios tarnystės. Juk jie 
vieninteliai gali dalyti mūsų Viešpaties jėzaus Kris- 
taus švenčiausiąjį Kūną ir Kraują. Tik jie atnašauja 
Jį aukodami ant altoriaus. Jie priima Jį ir dalija ki- 
tiems. Supraskime, kad niekas negali būti išgelbėtas 
kitaip, kaip tik per mūsų Viešpaties Jėzaus Kristaus 
Kūną ir Kraują ir šventus Dievo žodžius. O būtent 
dvasininkai ir perteikia mums Jo žodžius, būtent jie 
dalija Švenčiausiąjį Sakramentą, ir jie vieninteliai turi 
tokią teisę, daugiau niekas. 

Vienuoliams būtina stengtis dar labiau, vykdant 
kartu ir visas eilinio krikščionio pareigas, nes jie 
paliko pasaulį. ' 

Mes turime bjaurėtis savo žemesniąja prigimtimi 
kaip ydų ir nuodėmių šaltiniu. Mūsų Viešpats sako 
Evangelijoje, kad iš žmogaus širdies išeina pikti su- 
manymai ir nuodėmės (plg. Mt 15, 18-19), ir moko 
mus: „Mylėkite savo priešus, darykite gera tiems, 
kurie jūsų nekenčia“ (Lk 6, 27). Mes esame įpareigoti 
tvarkyti savo gyvenimą pagal mūsų Viešpaties Jė- 
zaus Kristaus priesakus ir patarimus, tad atsižadėki- 
me savęs ir savo žemesniajai prigimčiai uždėkime 
klusnumo jungą; juk visi esame tai pasižadėję Die- 
vui. Tačiau negali būti privalu paklusti kitam, jei tai 
reiškia nuodėmę ar nusikaltimą. 

Žmogus, įpareigotas valdyti ir laikomas vyresniuo- 
ju, tebūna iš visų mažiausias. Tegul tarnauja savo 

broliams ir taip kiekvieną užjaučia, kaip norėtų, kad 
tokioje padėtyje jį užjaustų kiti. Jeigu kuris iš jo 
brolių pultų nuodėmėn, tegu nepyksta, priešingai, 
tegu jį švelniai, kantriai ir nuolankiai pataiso ir 
padrąsina. 

Ne mūsų dalia būti pasaulietiškai išmaningiems 
ir apsukriems. Mes būkime tiesūs, kuklūs ir tyri. 
Neapkęskime savo žemosios prigimties kaip savo 
gėdos šaltinio, nes patys esame kalti, kad tapome 
apgailėtini ir visiškai sugedę, ne ką vertesni už 
kirminus, kaip mūsų Viešpats per pranašą mums 
sako: „Aš gi esu kirminas, o ne žmogus; pasityčioji- 
mas ir žmonių atmata“ (Ps 21, 7). Nenorėkime vado- 
vauti kitiems; mes esame tarnai, tad būkime „klusnūs 
kiekvienai žmonių valdžiai dėl Viešpaties“ (1 Pt 2, 
13). Tie, kurie tai darys ir ištvers iki galo, turės Dievo 
dvasią (plg. Is 11, 2); ji apsigyvens juose ir pasiliks, 
ir jie bus „savo dangiškojo Tėvo vaikai“ (Mt 5, 45), 
nes Jo darbus jie daro. Tai jie yra mūsų Viešpaties 
Jėzaus Kristaus nuotakos, broliai ir motinos. Žmogus 
tampa Jo nuotaka, kai jo ištikima siela per Šventąją 
Dvasią susivienija su Jėzumi Kristumi. Esame Jo 
broliai, kai vykdome Jo dangiškojo Tėvo valią (Mt 
12, 50). Ir esame Jo motinos, kai nuoširdžiai su meile 
įkurdiname Jį savo širdies ir sielos soste, turėdami 
gryną sąžinę, ir leidžiame Jam gimti, darydami gera. 
Tebūna tai kelrodis ir kitiems. 

Kaip didinga, šventa ir nuostabu turėti dangiškąjį 
Tėvą! Kaip šventa, gražu ir miela turėti dangiškąjį 
Sužadėtinį! Koks šventas ir mylimas, malonus ir kuk- 

lus, teikiantis ramybę, džiaugsmą, mielas ir labiau 
už viską trokštamas dalykas turėti tokį Brolį, kuris 
guldė gyvybę už savo avis (plg. Jn 10, 15) ir meldė 
už mus savo Tėvą: Šventasis Tėve, išlaikyk ištikimus 
savo vardui visus, kuriuos esi man pavedęs. Tėve, 
visi, kuriuos tu davei man pasaulyje, buvo tavo, ir 
tu davei juos man. Tavo man patikėtus žodžius aš 
perdaviau jiems, o jie priėmė juos ir tikrai pažino, 
kad esu iš tavęs išėjęs, įtikėjo, kad tu esi mane siun- 
tęs. Aš meldžiu už juos, ne už pasaulį: palaimink 
juos ir pašventink. Dėl jų aš pašventinu save, kad ir 
jie būtų pašventinti ir pasiektų tobulą vienybę, kad 
jie būtų viena, kaip esame mes. Tėve, aš noriu, kad 
tavo man pavestieji būtų su manimi ten, kur ir aš, 
kad jie pamatytų mano šlovę tavo karalystėje (plg. 
Jn 17, 6—-24). 

Visos būtybės, esančios danguje, žemėje ir jūrų 
gilybėse, tegul giria, garbina, šlovina ir laimina Die- 
vą (plg. Apr 5, 13), kuris tiek daug mums davė, tiek 
gero padarė ir padarys. Jis mūsų galia ir stiprybė, 
ir tik Jis vienas yra geras (plg. Lk 18, 19), vienas visų 
aukščiausias, visagalis, nuostabiausias ir šlovingiau- 
sias; Jis vienas šventas ir vertas SyrIaus ir šlovės per 
amžių amžius. Amen. 

Visi, kurie atsisako atgailos ir mūsų Viešpaties 
Jėzaus Kristaus Kūno ir Kraujo, yra akli, nes negali 
regėti tikrosios šviesos — mūsų Viešpaties Jėzaus 
Kristaus. Jie nuolaidžiauja savo ydoms bei nuodė- 
mėms ir tenkina savo blogus įgeidžius bei troški- 
mus, nesusimąstydami apie tai, ką yra pasižadėję. 

Savo kūnu jie vergauja pasauliui ir žemesniajai pri- 
gimčiai, jos įgeidžiams, kupini šio pasaulio rūpesčių 
ir nerimasties. Savo dvasia jie yra velnio vergai. Jie 
buvo jo suklaidinti ir tapo jo vaikais, atsidėjusiais 
daryti jo darbus. Jiems stinga dvasinio įžvalgumo, 
nes juose negyvena Dievo Sūnus, o kaip tik Jis yra 
tikroji Tėvo išmintis. Tai apie tokius žmones sakoma 
Šventajame Rašte: „Tarsi apsvaigę, sakytum galvos 
nebetekę“ (Ps 106, 27). Jie galėtų aiškiai matyti ir tu- 
rėtų puikiai suprasti, ką daro; jie sąmoningai suvo- 
kia darą blogai ir žino, kad praranda savo sielas. 
Tad supraskite, aklieji, savo priešų — pasaulio, kū- 
no ir velnio — suklaidinti, puolusi mūsų prigimtis 
mėgsta nuodėmes ir nekenčia tarnauti Dievui. Ir taip 
yra dėl to, kad blogis ir nuodėmė išeina iš žmogaus 
širdies, kaip sakoma Evangelijoje. Juk jūs neturite 
nieko gero šiame pasaulyje ir nieko nesiekiate ana- 
me. Įsivaizduojate, jog mėgavimasis šio gyvenimo 
beverčiais malonumais niekuomet nesibaigs, tačiau 
jūs klystate. Ateis diena ir valanda, tokia diena ir 
valanda, apie kurią jums nė mintis neateina į galvą 
ir apie kurią nieko nežinote. Pirmiausia ištinka liga, 
tada prisiartina mirtis; draugai ir giminaičiai sulekia 
ir pataria mirštančiam žmogui: „Sutvarkyk savo rei- 
kalus“. Žmona ir vaikai, draugai ir giminės, visi 
atrodo gedintys. Apsidairęs jis mato juos raudan- 
čius. Ir jam kyla bloga paskata. Mintyse jis sau nu- 
sprendžia ir taria: „Štai aš atiduodu savo kūną ir 
sielą, ir viską, ką turiu, į jūsų rankas“: Iš tikrųjų 
žmogus, kuris taip padaro, yra pražuvęs, nes savo 

kūną ir sielą, ir viską, kas neapsaugota, atiduoda į 
tokias rankas. Dievas per savo pranašą mums sako: 
„Prakeiktas žmogus, kuris pasitiki žmogumi“ (Jer 17, 
5). Paskui jie pakviečia kunigą. Šis ir klausia ser- 
gančio žmogaus: „Ar tu nori būti išrištas iš visų 
nuodėmių?“ Mirštantysis atsako: „Noriu“. — „O ar esi 
pasirengęs iš savo turto atlyginti nuostolius, kuriuos 
esi padaręs, visas apgavystes ir sukčiavimus, per 
kuriuos nukentėjo tavo draugai?“ — klausia jį kuni- 
gas. „Ne“,- atsako jis. Ir kunigas klausia: „Kodėl gi 
ne?“ — „Mat aš viską atidaviau savo giminėms ir 
draugams“,- atsako. Paskui jo balsas ima silpti, ir 
vargšas žmogus miršta nelaiminga mirtimi. 

Mes visi turėtume suprasti, kad visai nesvarbu, 
kur ar kaip Žmogus miršta; jeigu jis yra mirtinosios 
nuodėmės būsenoje ir neatgailauja, nors galėjo tai 
padaryti, bet nepadarė, velnias išplėšia jo sielą iš 
kūno su tokiu skausmu ir kančia, kad tai gali supras- 
ti tik tas, kas tai patyrė. Jo talentas ir sugebėjimai, 
visos žinios ir išmintis, kuriuos jis laikė savo nuosa- 
vybe, iš jo atimama, tuo tarpu giminės ir draugai 
išsineša jo turtą ir dalijasi tarpu savęs. Paskui jie 
sako: „Tebūnie prakeikta jo siela; jis galėjo turėti 
daugiau ką mums palikti, bet neturėjo“. Ir kirminai 
vaišinasi jo kūnu. Taip jis per šį trumpą gyvenimėlį 
praranda ir kūną, ir sielą ir keliauja į pragarą, kur 
jo kentėjimams nebus galo. 

Vardan Tėvo ir Sūnaus, ir Šventosios Dvasios. 
Amen. 

Su meile, kuri yra Dievas (plg. Jn 4, 16), aš, brolis 

Pranciškus, mažiausiasis iš jūsų tarnų ir vertas bu- 
čiuoti tiktai jūsų kojas, prašau ir maldauju visų, 
kuriuos pasieks šis laiškas, išgirsti šiuos mūsų Vieš- 
paties Jėzaus Kristaus žodžius nusižeminimo ir mei- 
lės dvasia, juos įgyvendinti ir tobulai jų laikytis. 
Tiems, kurie patys negali jų perskaityti, tegul dažnai 
juos skaito kiti, ir tebūna šie žodžiai visada jų min- 
tyse, ištvermingai darant gera, nes šie žodžiai yra 
„dvasia ir gyvenimas“ (Jn 6, 64). Tie, kurie vengs tai 
daryti, turės paskutiniąją dieną už tai atsakyti prie- 
šais Kristaus teisėjo sostą: Ir telaimina Dievas Tėvas, 
Sūnus ir Šventoji Dvasia tuos, kurie šiuos žodžius 
priima, supranta ir perrašę siunčia kitiems, jeigu jie 
atkakliai ištvers taip iki galo (plg. Mt 10, 22). 


Laiškas visiems dvasininkams“ 


Šį trumpą šv. Pranciškaus kūrinėlį br. Luke Wadding 
OFM šventojo raštų rinkinyje įdėjo tarp jo laiškų. Atrodo, 
kad čia jam būti tinka labiau, negu tarp raštų, susijusių 
su Mažesniųjų brolių Regula ir gyvenimu. Wadding 
pradeda šį laišką atvira dedikacija: „Mano gerbiamiesiems 
mokytojams Kristuje; visiems dvasininkams, kurie yra 
pasaulyje“. Tačiau senesniuose kodeksuose tokio sakinio 
nėra!?, 

Šiame laiške labiausiai dėmesys sutelktas į Švenčiau- 
siosios Eucharistijos garbinimą ir tinkamų šventintų indų 
reikalingumą. Jame raginama gerbti Kristaus vardą ir už 
rašytus Jo žodžius. 

: Laiško turinys rodo, kad Pranciškus rašė jį gyvenimo 
pabaigoje, kai Švenčiausioji Eucharistija buvo visiškai 
užvaldžiusi jo mintis. Daugeliu minčių laiškas labai pana- 

šus į „Testamentą“. Be to, Wadding'o įžanginiame pas- 
veikinime priduriama: „Kadangi dėl savo silpnumo nega- 
liu kreiptis į jus pats tiesiogiai, meldžiu su meile ir gailes- 
tingumu priimti šį priminimą, šį trumpą pamokymą, kurį 
jums siunčiu“. Tai irgi liudija, kad laiškas rašytas per 
paskutinę Pranciškaus ligą. 


LAIŠKAS VISIEMS DVASININKAMS 


Mes, dvasininkai, negalime žiūrėti pro pirštus į nuo- 
dėmingą kai kurių Žmonių apsileidimą ir neišmany- 
mą, kuriuo jie nusikalsta mūsų Viešpaties Jėzaus 
Kristaus Kūnui ir Kraujui. Jie neatidūs ir šventam 
Jo vardui, ir raštuose užrašytiems Jo žodžiams, o juk 
tais žodžiais konsekruojamas Jo Kūnas. Mes žinome, 
kad fo Kūno nėra, kol pirma šiais žodžiais neperkei- 
čiam duona. Iš tikrųjų šiame pasaulyje mes niekaip 
kitaip negalime turėti, regėti akimis ir kontempliuoti 
Aukščiausiojo, kaip tik per Jo Kūną ir Kraują, Jo 
vardą ir žodžius; per juos buvome sukurti, ir jie mus 
iš mirties vėl sugrąžino gyveniman. 

Tie, kurie atsakingi už šiuos šventuosius slėpinius, 
ir ypač tie, kurie lengvabūdiškai atlieka savo užduo- 
tis, turi suprasti, kad taurės, korporalai ir altoriaus 
drobės, kur aukojamas mūsų Viešpaties Jėzaus Kris- 
taus Kūnas ir Kraujas, turi būti visiškai tam tinkami. 
Be to, daugelis dvasininkų palieka Švenčiausiąjį Sak- 
ramentą nederamose vietose ar nepagarbiai Jį neša, 
arba nevertai Jį priima, arba dalija visiems atėju- 
siems be atrankos. Taip pat šventas Dievo vardas ir 

užrašyti Jo žodžiai kartais paminami po kojomis, nes 
„uslinis žmogus nepriima to, kas ateina iš Dievo 
Dvasios“ (1 Kor 2, 14). 

Iš tiesų dėl viso šito mus apima tikras meilės 
skausmas; mylėdamas mus, Dievas atiduoda save į 
mūsų rankas; mes liečiame Jį ir kasdien priimame Jį 
į savo burnas. Ar mes pamiršome, kad turime pulti 
į Jo glėbį? 

Todėl turime atitaisyti šiuos ir visus kitus įžei- 
dimus. Jeigu mūsų Viešpaties Jėzaus Kristaus Kūnas, 
priešingai visoms taisyklėms, kur nors būtų paliktas 
apleistas, nuneškime Jį į Jam skirtą vietą, kur Jis gali 
būti saugiai laikomas. Lygiai taip pat reikėtų surin- 
kti ir pakelti, ir padėti tinkamon vieton Dievo vardą 
ir rašytinius Jo žodžius, jeigu jie randami numesti į 
purvą. Mes visi žinome, kad esame įpareigoti taip 
elgtis pagal Dievo ir Motinos Bažnyčios įsakymus. 
Kiekvienas, kuris atsisako paklusti, tegul supranta, 
kad teismo dieną privalės atsakyti už tai mūsų Vieš- 
pačiui Jėzui Kristui. 

Kiekvienas, kuris padaugino šį raštą, kad kuo dau- 
giau žmonių jo paklausytų, gali būti tikras, kad jį 
laimina Dievas. 


Laiškas generalinei kapitulai“ 


Norint nustatyti tikslią „Laiško generalinei kapitulai“ pa- 
rašymo datą, iškyla šiokių tokių sunkumų. Ubertino iš 
Kazalės savo „Arbor vitae crucifixae Jesu Christi“, užbaig- 
tame 1305 m., priskiria šį laišką šv. Pranciškaus „dienų 

pabaigai“. Asyžiaus rankraštyje teigiama, kad Pranciškus 
jį rašė sirgdamas. 

Tikra atrodo tai, kad laiškas rašytas patvirtinus pas- 
kutinę Regulą, 1223 m. lapkričio 29 d., kadangi kalbant 
apie įsipareigojimus Dievo tarnybai, čia minimi tiktai 
„dvasininkai“. Be to, daugelyje laiško variantų teigiama, 
kad jis skirtas „generalinei kapitulai“. Jeigu taip yra iš 
tikrųjų, laišką reikėtų datuoti 1224 m., nes būtent tada 
įvyko paskutinė generalinė kapitula prieš Pranciškaus 
mirtį 1226 m. Asyžiaus rankraštyje tvirtinama vien tai, 
kad jis buvo skirtas kapitulai, o ne būtent generalinei 
kapitulai. Pagal tai laišką galima būtų priskirti ir truputį 
vėlesniam laikui - po 1224 m. generalinės kapitulos. Tuo 
metu vyko daug vietinių, arba provincijos, kapitulą, o 
brolis Elijas — generalinis ministras, arba Pranciškaus 
vikaras — kaip oficialus provincijų vizitatorius galėjo jiems 
pirmininkauti. Šiaip ar taip, šis laiškas Pranciškaus rašy- 
tas gyvenimo pabaigoje, ir greičiausiai — iškart prieš 1224 
m. Sekminių generalinę kapitulą. 

Laiške visų pirma rašoma apie pagarbą Švenčiausiajai 
Eucharistijai, ypač — apie deramą šventų Mišių aukojimą 
ir Dievo pamaldų laikymą. Šioje liturginėje tarnyboje 
Pranciškus didžiausią dėmesį skiria tyrai intencijai, tai 
yra kad tai būtų daroma be jokių slaptų motyvų, o vien 
Dievo garbei. Priežastys, kuriomis jis motyvuoja tokią 
pagarbą švenčiant šiuos šventus slėpinius, tikrai įkve- 
piančios. Atkakliau už viską jis reikalauja pamaldžiai 
atsakinėti per Dievo pamaldas, ypač chorui!2. Nuolankus 
savo paties silpnumo išpažinimas būdingas visai jo dvasi- 
nei laikysenai. Dauguma dalykų, apie kuriuos kalbama 
šiame laiške, dar kartą pabrėžiami 1226 m. „Testamente“. 

Laiškas baigiamas karšta malda, prašant malonės sekti 
Kristumi ir taip pasiekti amžinąją laimę Dieve, visų Aukš- 
čiausiame“, 

LAIŠKAS GENERALINEI KAPITULAI 


Laiškas, kurį šv. Pranciškus savo gyvenimo pabaigoje 
nusiuntė generalinei kapitulai ir visiems broliams. 


Vardan aukščiausiosios Trejybės ir švenčiausiosios 
Vienybės — Tėvo, Sūnaus ir Šventosios Dvasios. 
Amen. 

Visiems broliams, didžiai gerbiamiems, labai myli- 
miems, Mažesniųjų brolių ordino generaliniam mi- 
nistrui ir jo įpėdiniams, visiems ministrams ir kus- 
todams, paprastiems Ordino kunigams Kristuje ir 
visiems broliams, klusniesiems ir be pretenzijų, pir- 
miesiems ir paskutiniesiems, brolis Pranciškus, ma- 
žiausias iš jūsų tarnų, nevertas ir nuodėmingas, siun- 
čia sveikinimus Tame, kuris atpirko ir nuskaistino 
mus savo brangiu Krauju. Išgirdę Jo vardą, su baime 
ir pagarba pulkite ant žemės ir šlovinkite Jį. Viešpats 
Jėzus Kristus, Aukščiausiojo Sūnus, yra jo vardas, 
šventas per amžius. Amen. 

Todėl klausykite, Dievo sūnūs ir mano broliai, ir 
„Ąsidėmėkite mano žodžius“ (Apd 2, 14). Klausykite 
širdimi (plg. Iz 55, 3) ir pakluskite Dievo Sūnaus bal- 
sui. Laikykitės Jo įsakymų nuoširdžiai ir įgyvęn- 
dinkite Jo patarimus visa savo siela. „Dėkokite Vieš- 
pačiui, nes jis yra geras“ (Ps 135,1), „garbinkite jį 
savo darbais“ (Tob 13, 6). Jis pasiuntė jus į visą pa- 
saulį kaip tik todėl, kad žodžiais ir darbais liudytu- 
mėte Jo Žinią ir taip įtikintumėte kiekvieną, „kad 
nėra kito visagalio Dievo, išskyrus Jį“ (Tob 13, 4). 
Tad dėl švento klusnumo bukite susivaldantys ir 

kantrūs, nesvyruodami kilniai laikykitės Jam duotų 
pažadų. „Dievas elgiasi su jumis kaip su sūnumis“ 
(Žyd 12, 7). 

Bučiuodamas jūsų kojas, su didžiausia meile, ko- 
kia tik sugebu mylėti, aš maldauju jūsų rodyti kuo 
didesnę pagarbą mūsų Viešpaties Jėzaus Kristaus 
švenčiausiajam Kūnui ir Kraujui, per kurį buvo su- 
taikinta su visagaliu Dievu „visa, kas yra žemėje ir 
danguje“ (plg. Ko! 1,20). Ir aš meldžiu visų savo 
brolių kunigų —- dabartinių ir būsimų,- visų, no- 
rinčių būti Aukščiausiojo kunigais, būkite laisvi nuo 
žemiškų prisirišimų laikydami Mišias ir nuoširdžiai, 
su pagarba aukokite tikrą mūsų Viešpaties Jėzaus 
Kristaus švenčiausio Kūno ir Kraujo auką, turėdami 
šventą ir tyrą intenciją - ne dėl žemiškos naudos ar 
žmonių pagarbos, ne iš meilės kokiai žmogiškai esy- 
bei. Darykite tai „ne dėl akių tarnaudami, lyg žmo- 
nėms patikti norėdami“ (Ef 6, 6). Dievo malonei pa- 
dedant, visas jūsų dėmesys turi būti sukauptas į Jį, 
visa valia — įtikti Jam, nes tik Jis vienas padaro šį 
stebuklą. Jis sako mums: „Tai darykite mano atmini- 

ui“ (Lk 22, 19), todėl žmogus, kuris elgiasi kitaip, 
yra išdavikas - kaip Judas,- ir jis „bus kaltas Vieš- 
paties Kūnu ir Krauju“ (1 Kor 11, 27). 

Kunigai, atsiminkite Mozės Įstatymą; kas bent išo- 
riškai Jį pažeidžia, miršta „be jokio pasigailėjimo“ 
(Žyd 10, 28) paties Dievo nuosprendžiu. „Tik pagal- 
vokite: kaip dar sunkesnės bausmės nusipelnys tas, 
kuris sutrypia kojomis Dievo Sūnų, išniekina Naujo- 
sios Sandoros kraują, kuriuo buvo pašventintas, ir 

įžeidžia malonės Dvasią!“ (Žyd 10, 29). Žmogus pa- 
niekina, sutepa ir pamina po kojų Dievo Avinėlį, 
kaip sako šv. Paulius, neskirdamas duonos, kuri yra 
Kristus, nuo kito maisto (1 Kor 11, 29), arba nesirū- 
pindamas, ar Jį priimti, ar daryti ką nors kita, ir 
priimdamas Jį nevertai. Arba net malonės būsenoje 
priimdamas Jį be tikėjimo ir tikro atsidavimo. Dievas 
per pranašą Jeremiją mums sako: „Tebūna prakeik- 
tas, kas nerangiai Viešpaties darbą vykdo!“ (Jer 48, 
10). Viešpats atstumia kunigus, kurie atsisako priim- 
ti tai į širdį, šiais žodžiais: „Pakeisiu visa, kas neša 
jums palaimą, prakeikimu“ (Mal 2, 2). 

Taigi klausykitės, mano broliai: jeigu teisinga šlo- 
vinti palaimintąją Mergelę Mariją, nešiojusią Jį savo 
švenčiausiose įsčiose, jeigu šv. Jonas Krikštytojas dre- 
bėjo ir bijojo tik paliesti šventą Kristaus galvą, jeigu 
kapas, kur Kristus taip trumpai gulėjo, šitaip ger- 
biamas, tai koks tada šventas, doras ir vertas turi 
būti kunigas, savo rankomis liečiantis Kristų — Kris- 
tų, kuriam skirta nebe mirti, bet džiaugtis amžinuoju 
gyvenimu ir garbe, Kristų, į kurį „geidžia pažvelgti 
net angelai“ (1 Pt 1, 12). Kunigas priima Jį į savo širdį 
ir burną ir dalija Jį kitiems. 

Tad atsiminkite savo didingumą, mano broliai ku- 
nigai. „Pašvęskite save ir būsite šventi“ (Kun 11, 44), 
nes Dievas yra šventas. Šiuo sakramentu Dievas jus 
pagerbė labiausiai iš visų žmonių, todėl ir jūs turite 
mylėti, gerbti ir garbinti Jį labiau negu kiti. Iš tikrųjų 
didžiulis sielvartas, niekingas silpnumas turėti Jį, 
esantį su jumis, ir nukreipti savo dėmesį į ką nors 

kita pasaulyje. Visą mūsų esybę turėtų persmelkti 
baimė, visas pasaulis turėtų drebėti, o dangus - džiū- 
gauti, kai Kristus, gyvojo Dievo Sūnus, atsiduria 
prie altoriaus esančio kunigo rankose. Koks nuos- 
tabus didingumas! Kokia stulbinanti malonė! O aukš- 
čiausiasis nuolankume! O nuolankioji didybe! Tau- 
rume! Tai visos visatos Viešpats, Dievas ir Dievo 
Sūnus, dėl mūsų išganymo šitaip nusižemina ir su- 
telpa mažame duonos gabalėlyje. Pažvelkite į Dievo 
nusileidimą, mano broliai, ir „išliekite Jam savo šir- 
dis“ (Ps 61,9). Nusižeminkite patys, kad Jis galėtų 
jus išaukštinti (1 Pt 5, 6). Nieko nepasilaikykite sau, 
kad Tas, kuris jums atidavė visą save, galėtų gauti 
jus pilnutinai. 

Todėl mano patarimas, mano nuoširdus prašymas 
Viešpatyje yra toks: ten, kur broliai gyvena, tebūnie 
laikomos tiktai vienerios Mišios per dieną pagal 
šventosios Bažnyčios apeigyną. Jeigu vienoje vietoje 
yra keli kunigai, kiekvienas artimo meilės vardan 
turi džiaugtis, patarnaudamas kito aukojimui“. Mū- 
sų Viešpats Jėzus Kristus savo malone apdovanos 
juos visus, jeigu jie bus to verti. Mes matome, kad 
Jis yra daugybėje skirtingų vietų, nors lieka nedalus 
ir nepatiria nuostolio; Jis visur yra vienas ir tas pats 
ir veikia su Dievu Tėvu ir Šventąja Dvasia Guodėja 
per amžių amžius. Amen. 

„Kas iš Dievo yra, tas Dievo žodžių klauso“ (/n 8, 
47). Todėl mes, ypatingu būdu pašaukti tarnauti Die- 
vui, esame įsipareigoję ne tik klausyti ir vykdyti jo 
įsakymus; mes turime savimi įrodyti Kūrėjo didin- 

gumą bei savo priklausomybę Jam, labai rūpestingai 
laikydami liturgines knygas ir visa, kur surašyti 
šventi Jo žodžiai. Aš raginu visus savo brolius ir 
drąsinu juos Kristuje rodyti kuo didesnę pagarbą 
Dievo žodžiams, kur tik jie rastų juos užrašytus. 
Jeigu jie netinkamai laikomi ar guli kur nors nepa- 
garbiai išmėtyti, reikia juos surinkti ir padėti, pager- 
biant tais žodžiais jiems kalbėjusį Dievą. Dievo žo- 
džiai pašventina daugybę dalykų, ir kaip tik Kristaus 
žodžių galia ant altoriaus konsekruojamas Sakra- 
mentas. 

Aš išpažįstu visas savo nuodėmes Dievui, Tėvui, 
Sūnui ir Šventajai Dvasiai, palaimingiausiajai Mer- 
gelei Marijai ir visiems šventiesiems danguje ir že- 
mėje, mūsų Ordino generaliniam ministrui, savo ger- 
biamam vyresniajam, visiems Ordino kunigams ir 
visiems paprastiems broliams. Esu labai kaltas, kad 
nusidėjau daugybę kartų, ypač nesilaikydamas Re- 
gulos, kaip buvau pasižadėjęs Dievui, ir nekalbėda- 
mas brevijoriaus, kaip reikalauja Regula, dėl aplai- 
dumo ar ligos, ar gal dėl to, kad esu neišmanėlis ir 
niekada nesimokiau. 

Todėl aš maldauju generalinį ministrą, savo vy- 
resnįjį, prižiūrėti, kad visi laikytųsi Regulos ir kad 
dvasininkai garbintų Dievą su atsidavimu“, rūpin- 
damiesi ne tiek giesmės melodija, kiek širdžių darna, 
o jų žodžiai harmoningai sklistų iš širdies ir širdys 
vienytųsi su Dievu. Tebūna jų tikslas širdies tyrumu 
patikti Dievui, o ne savo saldžiu giedojimu pama- 
loninti susirinkusiųjų ausis. Aš pats, kiek Dievas 

man duos malonės, pasižadu to griežtai laikytis ir 
perduosiu kartu su manimi gyvenantiems broliams, 
kad jie galėtų tai įgyvendinti per pamaldas ir kitur, 
kaip nurodyta Reguloje. Jeigu koks brolis taip neda- 
rys, aš nelaikysiu jo kataliku ar vienu savo brolių ir 
netgi atsisakysiu jį matyti ir su juo kalbėtis, kol jis 
tai apgailės. Taip sakau ir apie visus tuos, kurie 
klajoja, visiškai negalvodami apie įprastą tvarką. Mū- 
sų Viešpats Jėzus Kristus paaukojo savo gyvenimą, 
užuot atmetęs savo švenčiausiojo Tėvo valią. 

Per mūsų Viešpatį Jėzų Kristų aš, brolis Pranciš- 
kus, niekam tikęs ir nevertas Viešpaties sutvėrimas, 
įsakau broliui Elijui, Ordino generaliniam ministrui, 
ir jo įpėdiniams, visiems vyresniesiems ir gvardijo- 
nams, dabartiniams ir būsimiems, saugoti šio laiško 
nuorašą ir rūpestingai pagal jį gyventi. Aš meldžiu 
jų nuodugniai laikytis to, kas jame surašyta, ir pri- 
žiūrėti, kad ir kiti to laikytųsi, kaip nori visagalis 
Dievas, dabar ir visada, kol tik gyvuos pasaulis. 

Telaimina Dievas tuos, kurie taip daro, ir tebūna 
visuomet su jais. Amen. 

Visagali, amžinasis, teisingasis ir gailestingasis 
Dieve, apdovanok mus, varganus, savo malone, kad 
dėl Tavęs vieno darytume tai, ko, kaip žinome, Tu 
nori, kad trokštume vien to, kas Tau malonu, kad, 
vidujai išgryninti ir apšviesti, degdami Šventosios 
Dvasios ugnimi, galėtume sekti Tavo Sūnaus, mūsų 
Viešpaties Jėzaus Kristaus, pėdomis ir taip rasti kelią 
pas Tave, Aukščiausiasis, vien tik per malonę Tavo, 
kuris gyveni ir viešpatauji kaip tobula Trejybė ir 

paprasta Vienybė, ir esi pašlovintas, Dieve visagali, 
per amžių amžius. Amen. 


Laiškas ministrui“ 


„Laiško ministrui“ turinys liudija, kad jis parašytas prieš 
patvirtinant 1223 m. Antrąją regulą, nes laiške teigiama, 
kad „iš visų Regulos skyrių, kuriuose kalbama apie mirti- 
nąją nuodėmę, mes padarysime vieną skyrių“. Čia turima 
galvoje tik Pirmoji regula, nes tiktai ten yra keli skyriai, 
kuriuose kalbama apie mirtinąją nuodėmę (5,13, 20 sky- 
riai). Be to, ši ištrauka taip pat byloja apie būsimus 
Regulos pakeitimus, o tokie pakeitimai negalėjo būti svar- 
stomi po galutinio Regulos patvirtinimo 1223 m. Popie- 
žiaus bule. Vadinasi, laiškas turėtų būti parašytas tarp 
1221 ir 1223 m., greičiausiai 1222 m. pabaigoje arba 1223 
m. pradžioje, nes jame rašoma, kad tie pakeitimai bus 
pasiūlyti artėjančioje Sekminių kapituloje. 

Greičiausiai laiškas skirtas vienam iš provincijų minis- 
trų. Taip atrodo, nes laiške rašoma: „Tu atvyksi į kapitulą 
su savo broliais“. Vargu ar būtų šitaip kreipiamasi į 
generalinį ministrą arba Pranciškaus vikarą, kuriuo tada 
buvo brolis Elijas. Akivaizdu, kad ministras toje provin- 
cijoje turėjo kažkokių sunkumų su broliais, įpuolusiais į 
nuodėmę, o galbūt ir šiokių tokių sunkumų su paša- 
liečiais. Todėl jis prašė leidimo pasitraukti į tylų ir ramų 
eremą, kad daugiau laiko galėtų skirti dvasiniams apmąs- 
tymams. Pranciškaus atsakyme mums blyksteli gilus jo 
asmeninis šventumas, ministro sunkumų supratimas, pa- 
brėžiama, kaip svarbu klusniai ir nuolankiai ištverti tuos 
sunkumus, jeigu tokia yra Dievo valia. Kalbant apie tuos, 
kurie nusideda, atsiskleidžia Pranciškaus meilės savo bro- 

liams, net ir nuodėmingiems, gelmė ir besiliejanti žo- 
džiais jausmo gilybė, troškimas grąžinti juos visus į tikrą 
meilę Kristui. 


LAIŠKAS MINISTRUI 


Broliui N..., ministrui. Telaimina tave Dievas. 

Štai mano patarimas dėl tavo sielos būklės. Kaip 
suprantu, visa, kas trukdo tau mylėti Dievą, tu turi 
laikyti ypatinga malone, net jeigu kiti asmenys, ar 
jie būtų broliai, ar ne, už tai atsakingi, net jeigu jie 
nueitų taip toli, kad pavartotų prieš tave fizinę jėgą. 
Tai kelias, kurio turėtum trokšti, ir gali jį priimti 
kaip Dievo ir mano įsakymą. Aš įsitikinęs, kad tai 
tikrasis nuolankumas. Tu turi mylėti tuos, kurie ši- 
taip su tavimi elgiasi, ir nenorėk iš jų nieko daugiau, 
vien tai, ką Dievas leidžia, kad su tavimi atsitiktų. 
Tu gali parodyti jiems savo meilę, trokšdamas, kad 
jie būtų geresni krikščionys. Tai duos tau daugiau 
naudos negu vienuma ereme. 

Aš norėčiau, kad tu įrodytum, jog myli Dievą ir 
mane, Jo tarną, kaip tik šitokiu būdu. Neturėtų būti 
nė vieno brolio visame pasaulyje, kuris, įpuolęs nuo- 
dėmėn, nesvarbu kokion, prašydamas tavęs atlei- 
dimo, jo negautų, net jeigu jis vien pažiūrėtų tau į 
akis. O jeigu jis neprašytų atleidimo, tu turėtum jo 
paklausti, ar jis to nenorėtų. Ir jeigu jis atsidurtų 
priešais tave vėl tūkstančius kartų, mylėk jį labiau, 
negu myli mane, kad patrauktum jį prie Dievo; būk 

visuomet gailestingas tiems broliams. Pasakyk ir 
gvardijonams apie šią savo nuostatą.“ 

Per Sekminių kapitulą, padedant Dievui ir pata- 
riant broliams, iš visų Regulos skyrių, kuriuose kal- 
bama apie mirtinąją nuodėmę, mes padarysime vie- 
ną skyrių. Tai bus maždaug šitaip: 


Jeigu brolis yra sugundomas ir mirtinai nusideda, 
jis privalo klusnumo vardan kreiptis pagalbos į 
savo gvardijoną. Kiti broliai, žinantys, kad jis nu- 
sidėjo, neturėtų jo apsunkinti, kalbėdami apie tai. 
Jie turėtų jį suprasti ir užjausti, ir laikyti savo 
brolio nuopuolį paslaptyje. „Ne sveikiesiems reikia 
gydytojo, o ligoniams“ (Mt 9,12). Klusnumas juos 
įpareigoja pasiųsti jį, lydimą kito brolio, pas vyres- 
nįjį. Vyresnysis savo ruožtu turi gailestingai juo 
pasirūpinti, kaip norėtų, kad būtų pasirūpinta juo 
pačiu, jeigu jis atsidurtų tokioje padėtyje. Vienuo- 
lis, padaręs atleistiną nuodėmę, tegu ją išpažįsta 
savo brolijos kunigui; jeigu tuo metu nėra kunigo, 
tegu išpažįsta kitam broliui, kol susitiks kunigą, 
galintį išrišti jį atgailos sakramentu, kaip buvo 
minėta!'. Kiti broliai neturi teisės skirti bausmę, o 
turi tenkintis patarimu: „Eik ir daugiau nebenu- 
sidėk“ (Jn 8, 11). 


Saugok šį laišką iki Sekminių, kad kuo ištikimiau 
būtų jo laikomasi. Tu atvyksi į kapitulą su savo 
broliais. Dievui padedant pamatysi, kad šie ir kiti 
punktai, nenumatyti Reguloje, yra įgyvendinami. 

Laiškas visiems Mažesniųjų brolių 
vyresniesiems“ 


Šis laiškas skirtas visiems Pranciškonų ordino kustodams, 
tačiau čia šis terminas pavartotas platesne prasme ir 
reiškia apskritai visus vyresniuosius, o ne vien 1223 m. 
Reguloje!? šiuo žodžiu nusakytas pareigas. 

Br. Luke Wadding OFM šv. Pranciškaus raštų rinkinyje 
išvertė šį laišką į lotynų kalbą iš vienintelio jam žinomo 
ispaniško varianto. Tačiau vėlesniais metais atsirado ir 
lotyniškasis laiško variantas; jį išleido Paul Sabatier. Šis 
rankraštis priskiriamas keturioliktam amžiui. 

Šiame laiške Pranciškus vėl grįžta prie savo mėgstamos 
temos — deramos pagarbos Švenčiausiajai Eucharistijai, 
raštams, kuriuose minimas Kristaus vardas ar jo Kūnas, 
ir šventintiems indams bei liturginiams drabužiams, susi- 
jusiems su Švenčiausiąja Eucharistija. Laiške raginama 
skelbti atgailą ir visiems pamokslininkams bei vyresnie- 
siems turėti laiško nuorašus. . 

Atrodo, kad laiško autentiškumas nekelia abejonių. Jo 
stilius panašus į kitų Pranciškaus raštų stilių, o turiniui 
būdingas karštas pamaldumas Švenčiausiajai Eucharis- 
tijai. Visas laiškas daug kuo panašus į „Laišką generalinei 
kapitulai“ ir Pranciškaus „Testamentą“. Tiksliai jo datuoti 
negalime, bet akivaizdu, kad tai paskutinių šv. Pranciš- 
kaus dienų darbas. 


LAIŠKAS VISIEMS MAŽESNIŲJŲ BROLIŲ 
VYRESNIESIEMS 


Visiems Mažesniųjų brolių vyresniesiems, kurie gaus 
šį laišką, brolis Pranciškus, niekam tikęs varguolis 

jūsų tarnas Dieve, siunčia sveikinimus su naujais- 
ženklais danguje ir žemėje?", kurie labai svarbūs Die- 
vo akyse, tačiau į kuriuos dauguma žmonių, tarp jų 
ir tikintieji, nekreipia jokio dėmesio. 

Kaip tiktai galėdamas ir dar labiau aš maldauju 
jus prašyti dvasininkų kuo nuolankiausiai, kai tai 
reikalinga ir kai jūs manote, kad tinka, garbinti mū- 
sų Viešpaties Jėzaus Kristaus Kūną ir Kraują ir gerb- 
ti Jo šventą vardą bei užrašytus Jo žodžius, žodžius, 
kuriais konsekruojamas Jo Kūnas. Tegu brangina 
taures, korporalus ir kitus altoriaus papuošimus, su- 
sijusius su šventuoju Aukojimu. Jeigu mūsų Viešpa- 
ties Kūnas būtų paliktas skurdžiose, apleistose vieto- 
se, tegu padeda Jį į Jam skirtą vietą pagal Bažnyčios 
įstatymą, kad Jis ten būtų saugiai laikomas. Jie turi 
nešti Jį kuo pagarbiausiai ir būti atidūs, duodami 
kitiems. Jeigu Dievo vardas ar raštai, kur surašyti Jo 
žodžiai, randami paniekinti, numesti į dulkes, tebū- 
na pakelti ir padėti į tinkamą vietą. 

Visuose savo pamoksluose kalbėkite žmonėms, 
kad būtina atgailoti, kad niekas negali būti išgel- 
bėtas, jeigu nepriima mūsų Viešpaties Kūno ir Krau- 
jo". Kai kunigas aukoja prie altoriaus auką ar neša- 
mas Švenčiausiasis Sakramentas, tegu kiekvienas 
parklumpa ant kelių ir aukština, šlovina, garbina 
mūsų Viešpatį Dievą, gyvąjį ir tikrąjį. 

Pamokslaudami pasakokite žmonėms apie Tam pri- 
klausančią šlovę, kad kiekvieną valandą ir skambi- 
nant varpams visagalis Dievas visame pasaulyje bū- 
tų garbinamas ir Jam dėkojama. 

Mano broliai ir vyresnieji, kurie gauna šį laišką, 
gali būti tikri, kad juos laimins Dievas ir aš, jeigu 
jie padaugins jį ir saugos, ir padalys broliams, atsi- 
dėjusiems pamokslavimui ar išrinktiems vyresniai- 
siais, ir jeigu skelbs laiško turinį iki pabaigos. Tegu 
priima šiuos nurodymus kaip tikrus įsakymus šven- 
to klusnumo vardan. Amen. 


Laiškas žmonių valdovams“ 


Šv. Pranciškus rūpinosi ne tik tiesiogine savo Ordino 
veikla ir dvasine brolių gerove, bet ir dvasine valstybės 
pareigūnų gerove, nes jų padėtis ir pareigos yra sunkios. 
Tačiau negalėdamas pats jų aplankyti, jis parašė jiems 
laišką, ragindamas, kad per tarnybos rūpesčius nepa- 
mirštų įsipareigojimų Dievui. Kaip jam būdinga, jis ragi- 
no juos priimti Kristaus Kūną ir Kraują ir savo sielomis 
rūpintis ne mažiau negu savo tarnybos pareigomis. 

Nors labai mažai žinoma, kaip ir kada šis laiškas 
parašytas, panašu, kad tai įvyko paskutiniais jo gyvenimo 
metais. Wadding įtraukė šį laišką į šv. Pranciškaus raštus, 
o įrodinėdamas jo autentiškumą pamini tokį faktą: vienu 
metu Ordino generaliniu ministru buvęs Pranciškus Gon- 
zaga (1579-1587) savo veikale apie Pranciškonų ordino 
kilmę? rašė, jog generalinis ministras Jonas Parenti (1227- 
1232) nusiuntęs laiško nuorašą į Ispaniją. Wadding išvertė 
šį laišką iš ispaniško egzemplioriaus ir įtraukė į Pran- 
ciškaus raštų rinkinį. Apie kitus šio laiško variantus nėra 
žinoma. 

LAIŠKAS ŽMONIŲ VALDOVAMS 


Visoms miesto galvoms ir visiems konsulams, tei- 
sėjams ir viso pasaulio valdovams visame pasaulyje, 
kitiems, kurie gaus šį laišką, brolis Pranciškus, men- 
kas ir niekingas jūsų tarnas Dieve, linki palaimos ir 
ramybės. 

Aš apsvarsčiau ir supratau, jog artinasi mirties 
diena“. Todėl meldžiu jus su visa įmanoma pagarba 
neužmiršti Dievo ir nenukrypti nuo jo įsakymų dėl 
šio pasaulio reikalų ir rūpesčių, kuriuos užsikrovėte 
ant savo pečių. Juk visi, kurie Jį pamirš ir „nusigręš 
nuo jo įsakymų“ (Ps 118, 21), Jo „bus pamiršti“ (Ezd 
33, 13). Kai ateis mirties diena, viskas, ką jie laikė 
savo nuosavybe, bus iš jų atimtaž. Juo didesne iš- 
mintimi ir valdžia jie mėgavosi šiame gyvenime, juo 
sunkesnes kančias jiems teks kentėti pragare“. 

Todėl, mano ponai, štai ką jums patariu. Atidėkite 
į šalį visokį susirūpinimą ir nerimastį ir karštai pri- 
imkite švenčiausiąjį mūsų Viešpaties Jėzaus Kristaus 
Kūną ir Kraują jo atminimui. Žiūrėkite, kad jūsų 
valdiniai didžiai gerbtų Dievą; kiekvieną vakarą, 
ženklą davus šaukliui ar kuriuo kitu būdu, visi žmo- 
nės tegarbina visagalį Viešpatį Dievą ir Jam tedėkoja. 
Jeigu jūs atsisakote kreipti dėmesį į tai, galite būti 
tikri, kad teismo dieną jums teks už tai atsakyti Jėzui 
Kristui, jūsų Viešpačiui ir Dievui. 

Tie, kurie saugos šio laiško nuorašą ir įgyvendins 
šiuos priesakus, gali užmigti su Dievo palaiminimu. 

Laiškas broliui Leonui“ 


Šis trumpas „Laiškas broliui Leonui“?8 išliko parašytas 
paties Pranciškaus ranka. Vienintelis kitas toks rankraštis 
yra lapelis, kuriame Pranciškus užrašė „Dievo garbinimą 
broliui Leonui“ ir savo palaiminimą jam??. Iki pat 1860. 
m. laiškas buvo Spolete kaip pranciškonų. konventualų 
nuosavybė. Bet po tais pačiais metais įvykusio vienuolijos 
skilimo laiškas kurį laiką buvo dingęs. Vėliau, 1890 m., 
paaiškėjo, kad jį turi Spoleto kunigas ir nori parduoti 
Amerikoje. Tačiau mons. Faloci-Pulignani, energingas 
pranciškonų tyrinėtojas, įkalbėjo popiežių Leoną XIII įsi- 
gyti šį dokumentą. Šventasis Tėvas jį įsigijo, susitaręs 
kunigui už jį mokėti 200 lirų metinę rentą. Vėliau Šven- 
tasis Tėvas perdavė šį dokumentą Spoleto miestui, kur 
pagal jo norą nuo 1902 m. laiškas saugomas miesto 
katedroje?“. 

Laiško parašymo datos tiksliai nustatyti negalime. Kai 
kas mano, kad jis parašytas apie 1220 m., kol! brolis 
Leonas dar nebuvo tapęs nuolatiniu Pranciškaus paly- 
dovu. Kiti siūlo datuoti po Pranciškaus stigmatizacijos. 
Pirmenybę reikėtų teikti pirmajai datai“', nes vargu ar 
Pranciškui būtų reikėję siųsti laišką broliui Leonui tuo 
metu, kai šis jau beveik nuolat būdavo kartu su Pran- 
ciškumi. Be to, jame kalbama apie kelionę, į kurią jie vyko 
kartu. Todėl panašiausia, kad jis parašytas prieš stigma- 
tizaciją, kai jie dar galėjo kartu keliauti. 

Kadangi laiškas rašytas jo paties ranka, jis geriausiai 
atskleidžia Pranciškaus stilių, niekieno kito netaisytą. 
Pranciškaus stiliui būdingas nuolat kartojamas „f“ (ir). 

LAIŠKAS BROLIUI LEONUI 


Broli Leonai, palinkėk palaimos ir ramybės savo bro- 
liui Pranciškui. 

Kaip motina savo vaikui aš kalbu tau, mano sū- 
nau. Vienu žodžiu, vienu patarimu aš norėčiau api- 
bendrinti viską, apie ką kalbėjomės keliaudami, ir 
jeigu po to tu dar manai, kad būtina atvykti pas 
mane patarimo, aš noriu tau pasakyti štai ką: jeigu 
tu manai, kad kokiu nors būdu geriausiai įtiksi mū- 
sų Viešpačiui Dievui ir seksi jo pėdomis ir neturtu, 
tai pasirink jį“? su Viešpaties Dievo palaiminimu ir 
mano klusnumu. O jeigu dėl tavo sielos ramybės ar 
tavo paguodos tai būtina ir tu nori ateiti pas mane, 
Leonai, tai ateik. 

Trečia dalis 


„ŠVENTOS MALDOS IR 
ATSIDAVIMO DVASIA“ 


Dievo garbinimas“ 


Tomas Celanietis aprašo, kaip Pranciškus nusprendė pa- 
rašyti broliui Leonui „Dievo garbinimą“. Kartą, kai Pran- 
ciškus ir Leonas buvo kartu Vernos kalne, Leonas „didžiai 
panoro turėti paties šv. Pranciškaus ranka užrašytus Vieš- 
paties žodžius. Mat vylėsi šitaip išvengsiąs sunkių, labai 
varginančių gundymų - ne tik kūno, bet ir sielos — arba 
bent pagaliau galėsiąs lengviau jiems atsispirti. Kankina- 
mas tokio troškimo, jis vis dėlto bijojo atskleisti tai šven- 
tam tėvui. Bet tai, ko Pranciškui nepasakė žmogus, at- 
skleidė Dvasia. Vieną dieną šventasis Pranciškus pasišau- 
kė šį brolį ir tarė jam: „Atnešk man popieriaus ir rašalo; 
noriu užrašyti Viešpaties žodžius ir jo pagarbinimą, kurį 
esu apmąstęs savo širdyje“. Greitai atnešus prašytuosius 
daiktus, Pranciškus savo paties ranka parašė „Dievo gar- 
binimą“ ir žodžius, kokius norėjo, ir galiausiai palaimini- 
mą šiam broliui, o paskui tarė: „Imk šį popierių ir rūpes- 
tingai saugok iki pat savo mirties“. Tučtuojau išnyko visi 
gundymai, o raštas buvo saugomas ir vėliau per jį įvyko 
stebuklingų dalykų“2. 

„Garbinimo“ rankraščio originalas šiandien saugomas 
Asyžiuje, Šv. Pranciškaus bazilikoje, relikvijų skrynioje. 
Vienoje lapo pusėje yra „Dievo garbinimo“ tekstas. Jis 
rašytas paties šv. Pranciškaus ranka, tačiau sunkiai įskai- 
tomas, nes tikriausiai brolis Leonas paklausė Pranciškaus 
patarimo ir laikė jį su savimi, bet sulankstytą. Todėl ir 
įvairūs rankraščiai pateikia skirtingus teksto variantus. 

Kitoje lapelio pusėje yra šv. Pranciškaus palaiminimas 
broliui Leonui. Jis toks pat kaip vyriausiojo kunigo Aaro- 
no palaiminimas Izraelio vaikams?. Pranciškus jį padikta- 
vo broliui Leonui,todėl jis užrašytas pastarojo ranka. Ta- 
čiau po juo yra paties Pranciškaus palaiminimas Leonui, 
rašytas šventojo ranka ir pasirašytas raide „Tau“, arba „T“4. 

Be to, šioje lapo pusėje brolis Leonas dar prirašė savo 
paties pastabų. Viršutiniame laukelyje jis raudonu rašalu 
parašė: „Palaimintasis Pranciškus, likus dvejiems metams 
iki mirties, Švenčiausiosios Mergelės Marijos, Viešpaties 
Motinos, ir šventojo arkangelo Mykolo garbei pasninkavo 
Vernos kalno būste nuo Ėmimo į dangų šventės iki šv. 
Mykolo šventės rugsėjo mėnesį. Ir Viešpats uždėjo ant jo 
savo ranką; po serafimo pasirodymo ir kalbos Kristaus 
žaizdoms įsispaudus jo kūne, jis sukūrė ir savo ranka 
užrašė „Garbinimą“, esantį kitoje šio lapo pusėje, dėkoda- 
mas Viešpačiui už jam suteiktas malones“. 

Žemiau yra biblinis palaiminimas, o po juo — brolio 
Leono pastaba: „Brolis Pranciškus man, broliui Leonui, 
savo ranka parašė šį palaiminimą“. Ir paskutinė pastaba, 
pačiame gale: „Lygiai taip jis savo ranka parašė šį ženklą 
„Tau“ ir nupiešė galvą“. Visi šie įrašai antroje lapo pusėje 
aiškiai įskaitomi“. 

Didžioji „Tau“, kuria Pranciškus pasirašė savo palaimi- 
nimą, nupiešta tarp vardo „Leo“ raidžių „e“ ir „0“. Atrodo, 
taip daryti buvo įprasta, ir tai labai aiškiai liudija, kad 
palaiminimas skirtas Leonui. Tai gali reikšti, jog palaimi- 
nimo tekstą reikia skaityti taip: „Telaimina tave, Leonai, 
Dievas“. Kai kurie tyrinėtojai mano, kad Pranciškus, taip - 
užrašydamas jo vardą, tarsi pagerbia Leoną ir nusilenkia 
jam. 

„Dievo garbinimas“ atskleidžia mistines aukštumas, ku- 
rias Pranciškus buvo pasiekęs tuo metu ir po stigmati- 
zacijos. 

DIEVO GARBINIMAS 


Tu esi šventas, Viešpatie, vienatinis Dieve, 
ir Tavo darbai yra įstabūs. 
Tu esi galingas. 
Tu esi didis. 
Tu esi Aukščiausiasis, 
Tu esi visagalis. 
Tu, Šventas Tėve, esi 
Karalius Dangaus ir žemės. 
Tu esi Trejybė ir Vienybė, 
Viešpatie Dieve, visas gėris. 
Tu esi Geras, visas Gėris, aukščiausiasis Gėris, 
Viešpatie Dieve, gyvasis ir tikrasis. 
Tu esi meilė. 
Tu esi išmintis. 
Tu esi nusižeminimas, 
Tu esi kantrybė. 
Tu esi poilsis, 
Tu esi ramybė, 
Tu esi džiugesys ir linksmumas. 
Tu esi teisingumas ir saikingumas. 
Tu esi visas mūsų turtas, 
Ir Tavęs mums pakanka. 
Tu esi grožis. 
Tu esi švelnumas. 
Tu esi mūsų globėjas, 
Tu esi mūsų sergėtojas ir gynėjas. 
Tu esi drąsa. 
Tu esi mūsų dangus ir viltis. 

Tu esi mūsų tikėjimas, 
Didi mūsų paguoda. 
Tu esi mūsų amžinasis gyvenimas, 
Didingas ir nuostabus Viešpatie, 
Dieve visagali, 
Gailestingasis Išganytojau. 


PALAIMINIMAS BROLIUI LEONUI 


Telaimina tave Dievas ir tepalaiko tave. 
Tegu šypsosi tau ir būna maloningas; 
Tegu Dievas pažvelgia į tave 
ir suteikia tau ramybę. 


Telaimina tave Dievas, broli Leonai. 


Sesers Saulės giesmė“ 


Kažkas yra pasakęs, kad poetas — tai žmogus, turintis 
stiprią vaizduotės galią, skvarbią įžvalgą, kilnią širdį ir 
gilų tikėjimą amžinosiomis vertybėmis. Be abejonės, šv. 
Pranciškui buvo būdingos visos šios savybės ir dar dau- 
gybė kitų. Poetas Francis Thompson, supratęs šv. Pranciš- 
kaus dvasią, tiksliai apibūdino Pranciškaus poezijos esmę: 
nors šventasis ir buvo susižadėjęs su neturtyste, jis neat- 
sižadėjo grožio, bet švytinčiame Grožyje įžvelgė Dievo 
Šviesą. 

Pranciškus pamatydavo mažą kirminą, gulintį ant tako, 
ir sustodavo jo pakelti, nes tai buvo Visagalio kūrinys. 
Jis gėrėdavosi laukų gėlėmis, bet dar labiau - jas sukū- 
rusio Dievo ranka. Jis žvelgdavo į mėnulį ir žvaigždes 


130 


nakties danguje, į vidurdienio saulę ir matydavo, kaip jų 
spinduliais Dievo meilė apgaubia savo vaikus. Net savo 
kentėjimuose jis regėjo „Jo rūpestingai ištiestos rankos 
šešėlį“/, kaip po daugelio metų pasakys Francis Thomp- 
son. Jis labiausiai iš visų suprato, kad visų daiktų pas- 
kirtis - paveikti žmonių širdis ir pakylėti jas prie Dievo“. 

Visa tai atsiskleidžia keliuose šv. Pranciškaus mums 
paliktuose eilėraščiuose. Tačiau vienas jų - „Sesers Saulės 
giesmė“ — ypač išryškina poetišką Pranciškaus prigimtį. 
Giesmė parašyta Umbrijos tarme, ir manoma, kad tai — 
seniausias išlikęs eilėraštis dabartine kalba?. „Giesmė“ by- 
loja, kad Dievas, vien tik Dievas, yra vertas būti garbina- 
mas, ir garbinimas turėtų sklisti iš kiekvieno šaltinio. Šv. 
Pranciškus kviečia visus kūrinius - saulę, mėnulį, žvaigž- 
des, stichijas, netgi kančią ir pačią mirtį — garbinti Dievą. 
Celanietis pastebi, kad tai panašu į pranašo Danieliaus 
giesmę apie tris jaunuolius degančioje krosnyje"". 

Pranciškus pradėjo kurti „Giesmę“ 1225 m. vasarą, tuo 
metu, kai tikrai labai kentėjo, bet jau buvo išgyvenęs 
mistinių aukštumų patirtį Vernos kalne!!. Tačiau šios 
didžios malonės džiaugsmą temdė mintis, kaip labai žmo- 
nės įžeidžia savo Kūrėją, piktnaudžiaudami sukurtu, Die- 
vo jiems duotu pasauliu. „Jo garbei,- pasakė jis,- aš noriu 
sukurti naują himną apie Viešpaties kūrinius, kurie kas- 
dien mums būna naudingi, be kurių mes negalėtume 
gyventi ir dėl kurių žmonija labai nusikalsta savo Kūrė- 
ju“, 

Pirmą „Giesmės“ dalį, iki posmelių apie atleidimą ir 
taiką, jis sukūrė Šv. Damijono Neturtėlių klarisių vienuo- 
lyno sode, kur kokias šešias ar septynias savaites gulėjo 
sirgdamas ir kęsdamas nuolatinius skausmus“. Vėliau 
giesmei sukūrė melodiją ir dažnai ragindavo pamoks- 
laujančius brolius ją giedoti. Antrą dalį, kurią sudaro du 
posmeliai apie atleidimą ir taiką, jis sukūrė šiek tiek 

vėliau, stengdamasis sutaikyti dvi besikivirčijančias pu- 
ses: pasaulietinę ir bažnytinę Asyžiaus valdžią!*. Paskuti- . 
nes eilutes apie seserį Mirtį Pranciškus pridūrė prieš pat 
savo mirtį, kai jo prašomi brolis Leonas ir brolis Angelas 
pagiedojo „Giesmę“. Celanietis teigia, kad paskutiniai jo 
žodžiai buvo: „Sveika, mano sese Mirtie“", 

„Giesmė“ dėl to gilaus jausmo, kuriuo išgyvenama visa 
kūrinija, yra ne kas kita kaip nuoširdi malda. Dar nuos- 
tabesnę ją daro tai, kad, parašyta per paskutinę ligą, 
neapsakomai kenčiant, ji atskleidžia širdį, kupiną džiaug- 
smo ir laimės, ir tikriausio dėkingumo visagaliam Dievui 
- netgi už. kančią ir sesę mirtį. 

„Giesmė“ parašyta Umbrijos tarme. Tačiau tai teikia 
giesmei poetiškumo. Tiesa, čia nėra ypatingo ritmo, įp- 
rasto anglų poezijoje; bet yra erdvus, atviras šnekamosios 
kalbos ritmas. Toks ritmo laisvumas daro jį panašų į tą, 
kurį Gerard Manley Hopkins vėliau pavadins „kylančių 
ritmu“. Kiekviena eilėraščio eilutė sudaryta iš dviejų pu- 
seilių, jos dera greičiau kaip asonansas!“ negu tobulas 
rimas''. Be to, eilėraščio ritmo grožis žavi dėl nuolat 
pasikartojančio garso „o“ ir sklandžiųjų „I“ ir „“ bei 
ryškaus žodžių kirčiavimo. Apskritai šį eilėraštį iš tikrųjų 
galima lyginti su giesme apie tris jaunuolius degančioje 
krosnyjelė. 


SESERS SAULĖS GIESMĖ 


Aukščiausiasis Visagali, gerasai Viešpatie, 
Tau visa garbė, šlovė ir gyrius! 
Iš tavęs — visa palaima. 

Tau vienam, Aukščiausiasis, visa priklauso, 
Ir joks mirtingasis 
Tavo vardo nėr vertas ištarti. . 

Tegarbina Tave, o Viešpatie, visi tavieji kūriniai, 
Ypač puikioji sesė Saulė, 
Kuria teiki mums dienos šviesą; 
Kokia graži jinai ir spinduliuojanti, 
Ji primena Tave, Aukščiausiasis. 
Garbinkim Tave, o Viešpatie, su broliu Mėnesiu ir 
sesėm Žvaigždėm; 
Tu sukūrei juos danguje gražius, 
Šviesius ir skaisčius. 
Garbinkim Tave, o Viešpatie, su broliu Vėju ir Oru 
- debesuotu, giedru, permainingu, 
Per juos Tu savo kūriniams teiki gyvastingumą. 
Garbinkim Tave, o Viešpatie, su broliu Vandeniu — 
Naudingu, nuolankiu, maloniu ir tyru. 
Garbinkim Tave, o Viešpatie, su sese Ugnimi, 
Kurią Tu mums teiki, kad šviestų tamsią naktį. 
Jinai graži, džiaugsminga ir stipri, galinga. 
Garbinkim Tave, o Viešpatie, su sese Žeme, mūs 
motina, 
Kuri maitina mus ir valdo, 
Ir augina visokį vaisių, žiedus spalvingiosius, žolę. 
Garbinkim Tave, o Viešpatie, 
kursai Tavosios meilės padedamas atleidžia 
ir ištveria sunkius mėginimus ir kančią. 
Palaiminti, išsaugantys ramybę, 
"Jie bus, o Aukščiausiasis, Tavo vainikuoti. 
Tegarbina Tave, o Viešpatie, sesė Mirtis mūs 
kūniškoji, 
Kurios joks mirtingasis negali išvengti. 
Vargas tiems, kurie miršta sunkiai nusidėję. 

Palaiminti, kuriuos jinai atranda Švenčiausios 
Tavo valios kelyje, 
Antroji mirtis jiems nebegresia. 
Garbinkite, šlovinkite mano Viešpatį ir Jam dėkokite, 
Ir tarnaukite su didžiu nusižeminimu. 


Dorybių išaukštinimas“ 

Tomas Celanietis „Antrajame šv. Pranciškaus gyvenime“ 
poetiškai aprašo tokią dorybę kaip šventas „paprastumas, 
malonės duktė, išminties sesuo, teisingumo motina“? ir 
baigdamas pamini trumpą Pranciškaus poetinę kompo- 
ziciją, vadinamą „Dorybių išaukštinimu“, arba „Dorybių 
pasveikinimu“: „Taigi savo sukurtame „Dorybių išaukš- 
tininime“ jis sako: „Sveika, karaliene Išmintie! Tesaugo 
tave Viešpats ir tavo brolį - tyrą, šventą Paprastumą“'2!. 
Taip prasideda trumpas kūrinėlis, kuris išliko iki mūsų 
dienų pavadinimu „Salutatio Virtutum“?2, 

„Išaukštinime“ Pranciškus pabrėžia, kad savęs atsižadė- 
jimas, numirimas sau yra visų dorybių pagrindas; jis 
atskleidžia, kaip susijusios dorybės: „Kas ugdo vieną ir 
nenusižengia kitoms, įgyja visas; kas nusižengia vienai, 
nebeturi nė vienos ir praranda visas“. Toliau kiekviena 
dorybė apibūdinama atskirai. Tai, kad iš visų dorybių 
Pranciškus labiausiai išaukština nuolankumą, klusnumą, 
leidžia daryti išvadą, jog „Išaukštinimas“ buvo greičiau 
skirtas vienuoliams negu kitiems tikintiesiems. 

Tikslios šio kūrinėlio datos pateikti negalime. 

DORYBIŲ IŠAUKŠTINIMAS 


Sveika, karaliene Išmintie! Tesergi tave Viešpats 
ir tavo brolį — tyrą, šventą Paprastumą. 
Šventoji Sužadėtine Neturtyste, tesaugo tave Dievas 
ir tavo brolį, šventą Nusižeminimą. 
Šventoji Sužadėtine Meile, tesaugo tave Dievas 
ir tavo brolį, šventą Klusnumą. 
Visos šventos dorybės, 
tesaugo jus Dievas, 
iš kurio jūs kylate ir sklindate. 
Nėra nė vieno visame pasaulyje, 
kuris įgytų bent vieną jūsų, 
nenumiręs prieš tai sau. 
Kas ugdo vieną ir nenusižengia kitoms, 
įgyja visas; 
Kas nusižengia vienai, 
nebeturi nė vienos ir praranda visas. 
Kiekviena jūsų ir visos kartu 
sugėdijate ydą ir nuodėmę. 
Šventa Išmintis sugėdija šėtoną 
ir visokią jo klastą. 
Tyras ir šventas Paprastumas sugėdija 
šio pasaulio mokytumą ir 
prigimto proto nuovokumą. 
Šventa Neturtystė sugėdija 
bet kokį godumą ir šykštumą, 
ir visokiausią susirūpinimą šiuo pasauliu. 
Šventas Nusižeminimas sugėdija išdidumą, 
visus, puikiai įsitaisiusius šiame pasaulyje, 

ir viską, kas tik yra pasaulyje. 
Šventa Meilė sugėdija visus 
velnio ir kūno gundymus, 
visas prigimtas baimes. 
Šventas Klusnumas sugėdija 
visus prigimtinius savanaudiškus norus. 
Jis apmarina žemesniąją mūsų prigimtį 
ir priverčia paklust ją dvasiai 
ir savo artimui. 
Klusnumas žmogų atiduoda 
šioj žemėj kiekvienam,- 
Ne tik kitiems žmonėms, 
bet ir naminiams gyvuliams, 
visiems žvėrims, 
Ir gali jie daryti su juo, ką tik nori — 
kiek leidžia Dievas. 


Švenčiausiosios Mergelės 
pasveikinimas“ 


“ 


Tomas Celanietis „Antrajame šv. Pranciškaus gyvenime 
pasakoja: „Jis [Pranciškus] jautė neapsakomą meilę Jėzaus 
Motinai, nes per ją didingasis Viešpats tapo mūsų broliu. 
Jis garbino ją giedodamas ypatingas šlovinimo giesmes 
(„Pašlovinimą“), apipildavo ją maldomis, aukodavo jai 
savo meilę, prisirišimus, ligas tokią daugybę kartų, kad 
žmogaus liežuvis per menkas tai apsakyti“2*. „Pašlovini- 
mai“, apie kuriuos kalba Celanietis, arba, kaip jie papras- 
tai vadinami, „Švenčiausiosios Mergelės pasveikinimas“, 
kai kuriuose ankstyvuosiuose rankraščiuose sudaro „Do- 

rybių išaukštinimo“ priedą. Mat „Pasveikinimo“ pabaigoje 
šlovinamos visos šventos dorybės. Tai tarsi liudija, kad 
čia — „Dorybių išaukštinimo“ pabaiga. Tačiau „Pasveikini- 
mas“ gali būti atskirtas, o šiandien paprastai ir pateikia- 
mas kaip atskiras kūrinys. 

„Pasveikinimas" ir antifona „Švenčiausioji Mergele Ma- 
rija“? atskleidžia šv. Pranciškaus gilų ir šiltą atsidavimą 
Dievo Motinai“. Dauguma vardų, kuriais jis į ją kreipiasi, 
pagrįsti šventąja liturgija. Apie šio kūrinio parašymo datą 
nieko negalime pasakyti. | 


ŠVENČIAUSIOSIOS MERGELĖS 
PASVEIKINIMAS 


Sveika, šventoji Sužadėtine, 
Švenčiausioji Karaliene, 
Marija, Dievo Motina, 
Per amžius Mergele; 

Švenčiausio dangiškojo Tėvo pasirinkta, 
Jo pašventinta 
Kartu su švenčiausiuoju mylimu Sūnumi 
Ir Šventąja Dvasia Guodėja. 

Tavin nusileido ir tavy pasiliko 
Visa malonės pilnatvė 
Ir visoks gėris. 

Sveika, Jo Rūmai. 

Sveika, Jo Tabernakuli. 

Sveika, Jo Rūbe. 

Sveika, Jo Tarnaite. 

Sveika, Jo Motina. 

Ir sveikos, visos šventos Dorybės, 
Šventosios Dvasios malone ir įkvėpimu 
Besiliejančios į tikinčiųjų širdis, 

Kad, atsikratę netikėjimo, 

Jie taptų ištikimi Dievo tarnai — 

Per tave. 


Garbinimas prieš pamaldas" 


Daugelyje senųjų ir šiuolaikinių šv. Pranciškaus raštų 
rinkinių, tarp jų ir 1949 m. Ouaracchi leidinyje, prieš 
maldą, vadinamą „Garbinimu“, eina „Tėve mūsų“ maldos 
parafrazė. Seniausiame - Asyžiaus MS 338 — rankraštyje 
yra pastaba: „Čia prasideda garbinimo maldos, kurias 
sudėjo mūsų palaimintasis tėvas Pranciškus ir kalbėdavo 
jas per kiekvieną kanoninę dienos ir nakties Valandą ir 
prieš Švenčiausiosios Mergelės Marijos pamaldas. Gar- 
binimo maldų pradžia tokia: „Švenčiausiasis mūsų Tėve, 
kuris esi danguje“ ir t. t., paskui - „Garbė“. Po to kalbama 
garbinimo malda „Šventas, šventas, šventas“ ir t. :*3 
Šiuolaikiniai tyrinėtojai linkę vis labiau abejoti „Tėve 
mūsų“ parafrazės autentiškumu. Iš tikrųjų parafrazė pra- 
sideda ne „Švenčiausiasis mūsų Tėve, kuris esi danguje“, 
bet po „Švenčiausiasis mūsų Tėve“, arba, kaip rašoma 
viename rankraštyje, po paprasčiausio „Tėve mūsų“?, pa- 
rafrazėje tęsiama: „Kūrėjau, Atpirkėjau, Išgelbėtojau ir 
Guodėjau“. Todėl atrodo, kad tai ne ta pati malda, apie 
kurią rašoma senojo rankraščio pastaboje. Kadangi abe- 
jojama parafrazės autentiškumu, ji čia ir praleista, bet 
kaip abejotino autentiškumo kūrinys pateikta priede. 
Tačiau malda, vadinama „Garbinimu“, visų laikoma 

autentišku šv. Pranciškaus darbu??. Kaip ir kitos šv. Pran- 
ciškaus maldos, ši taip pat sudaryta iš Šventojo Rašto ir 
liturgijos ištraukų. Ši malda — tai Dievo pagarbinimas už 
visus jo darbus. Tokia pat ir malda po pagarbinimo. Šio 
kūrinėlio sukomponavimo data nenustatyta. 


GARBINIMAS PRIEŠ PAMALDAS 


„oventas,šventas, šventas Viešpats, visagalis Dievas, 
Kuris buvo, kuris yra ir kuris ateis!“ (Apr 4, 8) 
A.: Garbinkime ir šlovinkime Jį per amžius. 


„Vertas esi, mūsų Viešpatie ir Dieve, 
priimti šlovę, pagarbą ir galybę“ (Apr 4, 11) 
A.: Garbinkime ir šlovinkime Jį per amžius. 


„Vertas Avinėlis, kuris buvo užmuštas, 

imti valdžią ir lobį, ir išmintį, 

ir galybę, ir pagarbą, ir šlovę, ir gyrių! (Apr 5, 12) 
A.: Garbinkime ir šlovinkime Jį per amžius. 

Laiminkime Tėvą ir Sūnų, ir Šventąją Dvasią. 
A.: Garbinkime ir šlovinkime Jį per amžius. 

„Visi Viešpaties padarai, šlovinkite Viešpatį, 

girkite ir labai aukštinkite jį per amžius.“ (Dan 3, 57) 
A.: Garbinkime ir šlovinkime Jį per amžius. 

„Šlovinkite mūsų Dievą, visi Jo tarnai, 

visi, kurie bijote Jo: maži ir dideli“ (Apr 19, 5) 
A.: Garbinkime ir šlovinkime Jį per amžius. 

„Garbinkite Jį, šlovingą danguje ir žemėje, visi 

kūriniai, esantys danguje, žemėje, po žeme ir jūroje, 

ir visa, kas juose yra.“ (Apr 5, 13) 
A.: Garbinkime ir šlovinkime Jį per amžius. 


Garbė Dievui Tėvui ir Sūnui, ir Sventajai Dvasiai. 
A.: Garbinkime ir šlovinkime Jį per amžius. 


Kaip buvo pradžioje, dabar ir visados, ir per 
amžius. Amen. 
A.: Garbinkime ir šlovinkime Jį per amžius. 


Malda 


Visagali, švenčiausias, aukščiausias ir didingiausias 
Dieve, kilniausias gėri, visas gėri, kiekvienas gėri, 
Tu vienintelis esi geras, ir Tave mes turime garbinti, 
šlovinti, Tau dėkoti, Tavo yra visas gyrius, visa pa- 
laima; ir visados turime priskirti visą gėrį Tau. 
Amen. 


Dievo kančios pamaldos“ 


„Legendoje apie šv. Klarą“ Tomas Celanietis apie šią 
šventąją sako: „Ji išmoko Kryžiaus pamaldas, kaip Pran- 
ciškus, Kryžiaus mylėtojas, jas buvo sukūręs, ir su tokia 
pat meile dažnai jas kartodavo“??. Žodžiai „Kryžiaus pa- 
maldos“, anot Wadding'o, neabejotinai reiškia „Dievo kan- 
čios pamaldas“. Šv. Pranciškus buvo šių pamaldų auto- 
rius, tačiau jis neketino jų teikti vietoj Mišių. 

Šios „Dievo kančios pamaldos“ sudarytos iš įvairiausių 
Psalmyno psalmių eilučių. Tai vienur, tai kitur pasitaiko 
frazių ar eilučių iš kurios nors kitos Biblijos vietos, ir 
dažnai priduriami keli paties Pranciškaus žodžiai. Tekste 
žymimas psalmės numeris ir atitinkamos eilutės numeris. 
Kai eilutė paimta iš kurio nors kito šaltinio, nurodomas 
tas šaltinis. Paties Pranciškaus žodžiai pateikiami kur- 
syvu. 

Pamaldos sukurtos penkiems skirtingiems metų laiko- 
tarpiams: (1) dviem paskutinėms Didžiosios Savaitės die- 
noms ir šiokiadieniams; (2) Velykų laikui; (3) sekmadie- 
niams ir pagrindinėms metų šventėms; (4) adventui; (5) 
Kalėdų laikui iki Trijų Karalių. Metų ciklas prasideda nuo 
Didžiojo Ketvirtadienio Naktinės valandos, „nes tą naktį 
mūsų Viešpats Jėzus Kristus buvo išduotas ir suimtas“. 
Atskirų dienų pamaldos pradedamos Naktine valanda ir 
tęsiasi iki Vakarinės, išskyrus tai, kad per Kalėdas jos 
prasideda pirmąja Vakarine ir trunka iki antrosios Vaka- 
rinės. 

Įžanginėse Asyžiaus MS 338 rankraščio pastabose pa- 
aiškinama, kaip Pranciškus kalbėdavo šias pamaldas: „Pir- 
miausia jis melsdavosi malda, kurios mus mokė Viešpats 
ir Mokytojas: „Švenčiausiasis mūsų Tėve“ ir t. t., kartu su 
garbinimu „Šventas, šventas, šventas“. Baigęs tai, kalbėda- 
vo pirmąją antifonos dalį - „Švenčiausioji Marija“. Tuomet 
jis iš pradžių kalbėdavo psalmės Švenčiausiajai Marijai, 
pridurdamas ir kitas paties pasirinktas psalmes, o pabai- 
goje kalbėdavo Dievo kančios psalmes. Paskui jis kalbėda- 
vo antifoną „Švenčiausioji Mergele Marija“. Po šios anti- 
fonos pamaldos būdavo baigtos““. 

Visos Dievo kančios pamaldos kupinos šilumos ir uo- 
laus, nuoširdaus maldingo žmogaus atsidavimo. Kada jos 
sudėtos, nėra žinoma. 

DIEVO KANČIOS PAMALDOS 


(Pirmosios pamaldos skirtos Didžiojo Ketvirtadienio 
Naktinei valandai, Didžiajam Penktadieniui ir Di- 
džiajam Šeštadieniui iki Vakarinės valandos; visiems 
šiokiandieniams, pradedant Trejybės sekmadienio 
Naktine valanda ir baigiant Naktine valanda šešta- 
dienį prieš pirmąjį advento sekmadienį; nuo Nak- 
tinės valandos Trijų Karalių oktavos dieną iki Di- 
džiojo Ketvirtadienio Vakarinės“.) 


Naktinė valanda 


Antifona: Švenčiausioji Mergele Marija. 
Psalmė: 

Tau žinomas visas tremties mano kelias, odmaišy 
surinktas mano ašaras saugai: argi knygose tavo jos 
nesurašytos?! (55, 9). 

Visi, kur manęs neapkenčia, kaip vienas prieš 
mane šnabždas (40, 8), jie mane seka ir tarias (70, 
10). 

Pikta už gera man moka, neapykantą rodo už 
meilę (108, 5). 

Aš juos mylėjau - jie mane kaltin, o aš tik mel- 
džiuosi (108, 4). 

Švenčiausiasis mano Tėve, dangaus ir žemės Kara- 
liau, nuo manęs nesišalink! Aš sielvartauju, vargai 
mane spaudžia, man nepadeda niekas (21, 12). 

Todėl mano priešai tuoj atgal trauksis, kai tik tavęs 
šauksiuos. Juk aiškiai žinau aš: mane Dievas užstoja 
(55, 10). 

Mano bičiuliai, draugai mane kenčiant apleido (37, 
12). 

Visus mano bičiulius nuo manęs tu atstūmei, ma- 
ne padarei tu jiems šlykštų, esu uždarytas, negaliu 
beišeiti (87, 9). 

Švenčiausiasis Tėvė, tu nuo manęs nesišalink, o, 
mano Dieve, skubėk man padėti (21, 20). 

Skubėk man padėti tu, Viešpatie, mano pagalba! 
(37, 23). 

Garbė Dievui Tėvui ir t. t. 


Antifona: Švenčiausioji Mergele Marija, tarp visų pa- 
saulio moterų nėra tokios kaip tu; tu esi aukščiau- 
siojo Karaliaus ir dangiškojo Tėvo duktė ir tarnaitė; 
tu esi mūsų švenčiausiojo Viešpaties Jėzaus Kristaus 
motina; tu esi Šventosios Dvasios sužadėtinė. Melski 
už mus su šv. Mykolu Arkangelu ir visomis dangaus 
galiomis, ir visais šventaisiais mūsų švenčiausiąjį ir“ 
mylimiausiąjį Sūnų, mūsų Viešpatį ir Mokytoją. 
Garbė Dievui Tėvui ir t. t. 


(Ši antifona kalbama kiekvieną kanoninę valandą, 
tarp jų ir Aušrinę. Ji atstoja ir antifoną, ir Biblijos 
skyrių, ir himną, ir eiles, ir maldą. Užbaigdamas 
pamaldas, šv. Pranciškus paprastai tardavo: „Telai- 
mina mus Viešpats ir Dievas, gyvasis ir tikrasis; Jam 
turime priskirti visą gyrių, šlovę, garbę, palaimą ir 
visokį gėrį per amžius. Amen“) 

Aušrinė 


Antifona: Švenčiausioji Mergele Marija. 
Psalmė: 

O Viešpatie, mano gelbėtojau Dieve, Tavęs šau- 
kiuosi per visą dieną, naktį tavo akivaizdoj raudu. 
Mano malda pas tave tenueina, pakreipk savo ausį 
į mano graudųjį šauksmą (87, 2-3). 

Arčiau prie manęs! Man gelbėk gyvybę, išvaduoki 
mane, kai priešai grasina (68, 19). 

Tu gi mane išvedei iš motinos įsčių, mane sergėjai 
prie jos krūtinės. Tau atiduotas buvau nuo gimimo, 
tu nuo pirmosios dienos buvai man Dievas. Todėl 
nuo manęs nesišalink! (21, 10-12). 

Žinai tu, kokios man tenka užgaulės, akibrokštai, 
gėda. Tu matai visus mano skriaudėjus. 

Paniekos plėšo man širdį, jėgas mano čiulpia. 
Užuojautos laukiu, bet nėr jos. Nerandu, kad mane 
kas paguostų (68, 20-21). 

Dieve, išpuikėliai prieš mane kyla, tyko stipruolių 
gauja mano gyvybės, kad esi Tu - visai jiems nerūpi 
(85, 14). 

Mane laiko tokiu, kuriam lemta žengti į duobę, aš 
bejėgis, baigiuosi. 

Paliktas esu tarp numirėlių (87, 5—6). 

Tu esi švenčiausias mano Tėvas, mano Karalius ir 
mano Dievas. 

Skubėk man padėti tu, Viešpatie, mano pagalba! 
(57, 23). 

Pirmoji 


Antifona: Švenčiausioji Mergele Marija. 
Psalmė: 

Pasigailėk manęs, Dieve, pasigailėki! Prie tavęs 
bėgu glaustis. Po tavo sparnais skubu slėptis, kol 
praūš ta nelaimė. 

Aukštybių Dievo, savo švenčiausiojo Tėvo, šau- 
kiuosi, Dievo, kuris gera man daro. 

Iš dangaus jis man teatsiunčia pagalbą, suniekina 
mano engėjus (56, 24). 

Išvaduoja mane iš priešų galingų, kurie manęs 
baisiai nemėgo ir už mane daug tvirtesni buvo (17, 
18). 

Mano žingsniams paspęsti žabangai, mano siela 
visai sugniuždyta. Jie man iškasė duobę, bet patys 
jon ir įkrito. 

Mano širdis atsigavo, o Dieve, mano širdis atsiga- 
vo, noriu tau giedoti ir skambint. 

Tad pabusk, mano siela! Pabuskite, arfa ir kank- 
liai,- aš žadinsiu miegančią aušrą. 

Tautose tau šlovę, Viešpatie, skelbsiu, tau skam- 
binsiu giesmes tarpe pagonių, nes didis kaip dangus 
tavo gerumas, ištikimybė debesis siekia. 

Aukštai danguje pasirodyk su savo didybe, spin- 
dėdamas apsireikšk visai žemei (56, 7-12). 

Trečioji 


Antifona: Švenčiausioji Mergele Marija. 
Psalmė: 

Pasigailėk manęs, Dieve: žmonės sutrypt mane 
nori, vargina, vis puldinėja. 

Be paliovos mane niekina priešai, daugybė jų mane 
puola (55, 2-3). 

Visi, kur manęs neapkenčia, kaip vienas prieš 
mane šnabždas, piktai pranašauja, kad man jau bus 
bloga (40, 8). 

Deja, mano priešai prieš mane kalba, tyko mano 
gyvybės; jie mane seka ir tarias (70, 10). 

Išėję laukan apkalbinėja (40, 7). 

Kas mane mato, pašiepia, vaiposi kraipydami gal- 
vas (21, 8). 

Aš ne žmogus, bet kirmis niekingas, žmonių iš- 
juoktas, minios atstumtas (21, 7). 

Priešai visaip mane plūsta, kaimynai pajuokia, 
draugai manim baisis (30, 12). 

Švenčiausiasis Tėve, tu nuo manęs nesišalink. Tu, 
mano pagalba, skubėk man padėti (21, 20). 

Skubėk man padėti tu, Viešpatie, mano pagalba! 
(37, 23). 

Šeštoji 


Antifona: Švenčiausioji Mergele Marija. 
Psalmė: 

Aš šauktinai Dievo šaukiuosi, jį maldaute maldau- 
ju. 

Savo vargus jam skaičiuoju, sielvartus savo dejuo- 
ju: 

Nors mano siela beviltiškai blaškos, tu žinai mano 
gyvenimo kelią. 

Man šioj kelionėj spendžiamos pinklės. 

Vos apsidairius matyti: niekas manęs neužjaučia. 

Aš neturiu prie ko glaustis, niekam nerūpi, kaip 
aš gyvensiu (141, 2-5). 

Dėl tavęs man tenka kentėti užgaules, turi raudo- 
nuot veidas. 

Esu savo broliams svetimas tapęs, nebe giminė 
vaikams tos pačios močios. 

Kadangi, Švenčiausias Tėve, uoliai rūpinaus tavo 
šventove, mane niekina tie, kurie tave užgaulioja (68, 
8-10). 

Bet kai tik sverdėt pradėjau, jie ėmė džiūgaut, 
būriuotis. Telkiasi jie prieš mane, skaudžiai burnoja, 
nebegaliu jų pažinti (34, 15). 

Daugiau kaip plaukų ant galvos turiu priešų, be 
priežasties jie manęs neapkenčia. Galingesni jie kaip 
aš, neteisingai prieš mane eina: argi nevogęs turėčiau 
grąžinti? (68, 5). 

Liudytojai įžūlūs prieš mane kyla, klausinėja, ko 
žinot nežinojau. Piktu jie moka už gera,- klaiku man 

sieloje daros (34, 11-12). 

Už gera jie moka piktybėm, visaip mane šmeižia 
už tai, kad aš pasukau į gerą kelią (37, 21). 

Tu esi mano švenčiausiasis Tėvas, mano Karalius 
ir mano Dievas. 

Skubėk man padėti tu, Viešpatie, mano pagalba! 
(37, 23). 


Devintoji 


Antifona: Švenčiausioji Mergele Marija. 
Psalmė: 

O, visi, kurie praeinate keliu, ateikite ir pažiūrė- 
kite, ar yra dar kur nors toks sielvartas kaip mano 
(R4 1, 12). 

Apspitęs mane šunų pulkas, nedorėlių aibė aplink 
mane zūja (21, 17). 

Jie sau tik žiūri, tik mane stebi, drabužius mano 
dalijas, meta dėl mano apdaro burtą (21, 18-19). 

Jie pervėrė mano rankas, mano kojas, jie sutrynė 
mane į mirties dulkes. Galiu suskaičiuoti visus savo 
kaulus (21, 17-18). 

Manęs tyko žiotys baisingos, tarsi riaumojančio 
plėšriojo liūto (21, 14). 

Aš lyg vanduo ištaškytas, išnarstyti man visi kau- 
lai. Širdis man kaip vaškas, ištirpęs mano krūtinėje. 

Gerklė man išdžiūvus lyg molio šukė, prie gomu- 
rio limpa liežuvis (21, 15-16). 

Į maistą pila man tulžį, actą duoda gerti ištroškus 
(68, 22). 

- Jie sutrynė mane į mirties dulkes (21, 16). 

Persekioja jie tą, kuris ištiktas tavo, kurį sužeidei, 
tam jie didina skausmą (68, 27). 

Aš nuėjau ilsėtis ir užmigau, ir vėl pabundu, nes 
mano Tėvas švenčiausiasis mane šlovingai palaiko 
(3, 6). 

Švenčiausiasis Tėve, iškilmingai man vadovausi ir 
pagaliau suteiksi man garbę. 

Ar yra, danguje kas man brangesnis? Kai esu su 
tavim, manęs nedžiugina žemė (72, 24-25). 

Liaukitės smarkaut ir pripažinkit: tik aš esu Die- 
vas, Viešpats tautų ir žemės Valdovas (45, 11). 

Viešpats vaduoja saviškių gyvybę savo paties nuo- 
stabiausiu krauju; sveikas išlieka, kuris prie jo glau- 
džias (33, 23). 

Jis tvarko pasaulį teisingai, ištikimiausiai valdo 
žmoniją (95, 13). 


Vakarinė 


Antifona: Švenčiausioji Mergele Marija. 
Psalmė: 

Plokite delnais, visos tautos, džiaugsmo šauksmais 
šlovinkit Dievą! 

Vai šiurpulinga Dievo didybė — tai visos žemės 
aukščiausias Valdovas (46, 2-3). 

Dangiškasis Tėve, švenčiausiasis mūsų Karaliau, 
prieš amžius iš aukštybių siuntęs savo numylėtąjį 
Sūnų, tu mūsų vaduotojas vidury pasaulio (73, 12). 

Tesidžiaugia dangūs, tekrykštauja žemė. Tešniokš- 


149 


čia jam jūra, pripildyta gyvių. Laukai su javais tegu 
kelia linksmybes (95, 11). 

Viešpačiui naują giesmę giedokit, giedokite jam 
visos šalys (95, 1). 

Didis gi Viešpats, vertas garbės begalinės. Jo reik 
bijoti labiau nei visokių dievaičių (95, 4). 

Šlovinkit Viešpatį, tautų visos šeimos, girkit jo 
garbę, galybę. Šlovinkit Viešpaties vardą! (95, 7-8). 

Parenkite savo širdis ir paimkite iš jo šventą kry- 
žių; pagal šventus jo įsakymus gyvenkite iki galo. 

Prieš jį tėgul dreba pasaulis! Skelbkit tautoms, kad 
Viešpats — galingas Valdovas (95, 9-10). 


(Psalmė šitaip skaitoma nuo Didžiojo Penktadienio 
iki Žengimo į dangų ketvirtadienio. Žengimo į dan- 
gų ketvirtadienį priduriamos dar šios eilutės.) 


Jis įžengė į dangų ir sėdi švenčiausiojo dangiškojo 
Tėvo dešinėje. 

Aukštai danguje pasirodyk su savo didybe, spin- 
dėdamas apsireikšk visai žemei (56, 12). | 

Kai Jis šit ateina, ateina tvarkyti pasaulio. Jis 
tvarko pasaulį teisingai (95, 13). 


(Pastaroji psalmė skaitoma kasdien per Vakarinę nuo 
Žengimo į dangų ketvirtadienio iki Advento. Kitos 
skaitomos kasdien, nurodytu laiku, išskyrus sekma- 
dienius ir didžiąsias šventes.) 

ANTROSIOS PAMALDOS 
(Didysis Šeštadienis) 
Naktinė valanda 


Antifona: Švenčiausioji Mergele Marija. 
Psalmė: 

O Dieve, mane gelbėti teikis, Viešpatie, skubėk 
man padėti! 

Tegu susigėsta, nuraudonuoja, kurie kėsinasi į ma- 
no gyvybę. 

Gėdingai tolyn tesitraukia, kurie mano negandais 
džiaugias. 

Tegu iš čia nešas, pagauti sarmatos, kurie sako: 
„Gerai tau, gerai tau!..“ 

Tegu tavim džiaugias, didžiuojas visi, kurie tau 
stengias patikti. „Aukštinkit Dievą!“ — te nuolat kar- 
toja visi, kurie trokšta tavo pagalbos. 

Aš esu vargšas, beturtis, padėk tu man, Dieve! Tu 
vaduotojas man, padėjėjas. Viešpatie, nedelsdamas 
gelbėk! (69). 


(Ši psalmė skaitoma kasdien per Naktinę valandą iki 
Sekminių oktavos.) 


(Velykų sekmadienis) 
Aušrinė 
Antifona: Švenčiausioji Mergele Marija. 
Psalmė: 
Naują giesmę giedokite Viešpačiui: nuostabius dar- 
bus jis daro! 

Jo dešinė visagalė, jo šventoji ranka pašventino 
savo Sūnų. 

Savo išganymą Viešpats apreiškė, jo teisingumas 
šviečia pagonims (97, 1-2). 

Dieną teatsiunčia man Viešpats savo malonę, ir 
naktį jo garbei giedosiu (41, 9). 

Šią dieną laimingą Viešpats padarė. Džiūgaukim, 
kelkim linksmybes! (117, 24). 

Palaima tam, kurs ateina Viešpaties vardu! Dievas 
yra Viešpats, ir jis mums šviečia (117, 26-27). | 

Tesidžiaugia dangūs, tekrykštauja žemė. Tešniokš- 
čia jam jūra, pripildyta gyvių. Laukai su javais tegu 
kelia linksmybes (95, 11-12). 

Šlovinkit Viešpatį, tautų visos šeimos, girkit jo 
garbę, galybę. Šlovinkit Viešpaties vardą (95, 7-8). 


(Ši psalmė skaitoma nuo Velykų sekmadienio iki 
Žengimo į dangų kiekvieną kanoninę valandą, išsky- 
rus Vakarinę, Naktinę ir Pirmąją. Žengimo į dangų 
ketvirtadienio naktį dar skaitomos štai šios eilutės.) 


Pasaulio valstybės, giedokite Dievui. Skambinkit 
Viešpaties garbei - to, kuris skrieja padangėm, amži- 
naisiais skliautais keliauja. 

Štai jis savo balsą paleidžia - nuaidi garsas griaus- 
mingas: „Supraskite Dievo galybę!“ Izraely didybę jo 
matom, debesyse - jo galybę. 

Šiurpulingai didus jis savo šventovėj, Izraelio tai 
Dievas! Savo tautą jisai daro stiprią, galingą. Pagar- 
binkim Dievą! (67, 33-36). 

(Ši psalmė skaitoma kasdien per Aušrinę, Trečiąją, 
Šeštąją ir Devintąją valandą nuo Žengimo į dangų 
iki Sekminių oktavos. Per Aušrinę ji skaitoma tik 
sekmadieniais ir didžiųjų švenčių dienomis nuo Sek- 
minių oktavos iki Didžiojo Ketvirtadienio. Per Auš- 
rinę tr Vakarinę vietoj jos gali būti skaitoma 29 psal- 
mė „Jūs, Dievo sūnūs, šlovinkit Viešpatį“, bet tiktai 


nuo Velykų iki Žengimo į dangų.) 


Pirmoji 


Antifona: Švenčiausioji Mergele Marija. 


Psalmė: 
Pasigailėk manęs, Dieve ... 
(kaip Pirmųjų pamaldų Pirmoji). 


Trečioji, šeštoji, devintoji 


Antifona: Švenčiausioji Mergele Marija. 


Psalmė: 


Naują giesmę giedokite Viešpačiui ... 


(kaip Antrųjų pamaldų Aušrinė). 


Vakarinė 


Antifona: Švenčiausioji Mergele Marija. 


Psalmė: 
Plokite delnais, visos tautos ... 
(kaip Pirmųjų pamaldų Vakarinė). 

TREČIOSIOS PAMALDOS 


(Sekmadieniais ir per didžiąsias šventes nuo Trijų 
Karalių oktavos iki Didžiojo Ketvirtadienio ir nuo 


Sekminių oktavos iki advento.) 
Naktinė valanda 


Antifona: Švenčiausioji Mergele Marija. 
Psalmė: 

O Dieve, mane gelbėti teikis ... 

(kaip Antrųjų pamaldų Naktinė). 


Aušrinė 


Antifona: Švenčiausioji Mergele Marija. 
Psalmė: 
Naują giesmę giedokite Viešpačiui ... 
(kaip Antrųjų pamaldų Aušrinė). 


Pirmoji 
Antifona: Švenčiausioji Mergele Marija. 
Psalmė: 


Pasigailėk manęs, Dieve ... 
(kaip Pirmųjų pamaldų Pirmoji). 


Trečioji 


Antifona: Švenčiausioji Mergele Marija. 
Psalmė: 


Visi pasaulio kraštai, sveikinkit Dievą, apie jo var- 

do didybę giedokit, iškilmingai teikit jam šlovę. 

Jūs Dievui kartokit: „O, kokie tavo darbai stebuk- 
lingi! Didžioji tavo galybė priverčia priešus tau nuo- 
lankiai lenktis. 

Tesilenkia, tegieda tau visa žemė, tegarsina tavąjį 
vardą“ (65, 14). 

Ateikit visi, kurie gerbiate Dievą, pasiklausykit: aš 
jums apsakysiu, kokių didingų dalykų man jis pada- 
rė. 

Šaukiausi jo aš savo burna, mano liežuvis teikė 
jam šlovę (65, 16-17). 

Jis savo šventovėj mano balsą išgirdo, mano šauks- 
mas jo ausį pasiekė (17, 7). 

O tautos, imkite garbinti Dievą, skelbkite jo gar- 
singąją šlovę (65, 8). 

Palaimintas bus jo vardas per amžius, kolei saulė 
švies — bus jis šlovingas. Per jį palaimą atras visos 
gentys pasaulio, turės visos tautos jį šlovint. 

Garbė Izraelio Viešpačiui - Dievui! Jis tiktai vienas 
stebuklus gali daryti. 

Garbė jo šlovingajam vardui per amžius! Garbės 
jo pilna visa žemė tebūna! Taip, tebūna, tebūna! (71, 
17-19). 


Šeštoji 
Antifona: Švenčiausioji Mergele Marija. 
Psalmė: 


Teišgirsta Viešpats tave sielvarto dieną. Tesaugo 
tave Jokūbo Dievas. 

Tegu iš savo šventovės tau siunčia pagalbą, tepa- 
deda tau iš Siono sosto. 

Visas tavo aukas teatsimena Viešpats, deginama 
tavo auka miela jam tebūna. 

Ko trokšta tavo širdis, tau teduoda, tepadeda kiek- 
vieną sumanymą vykdyt. 

Mus tavo pergalės džiugins. Vėliavas kelsim, duo- 
dami Dievui garbę. Visus tavo prašymus tegu paten- 
kina Viešpats. 

Jau žinau, kad Viešpats davė savo Sūnų Jėzų Kristų 
visiems žmonėms teisti (19, 2-7). 

Viešpats — pilis prispaustiesiems, saugiausia tvir- 
tovė nelaimėj. Vilias tavim, tave kas pažįsta, ir nieka- 
da neapleisi, kas tavęs, Viešpatie, ieško (9, 10-11). 

O aš sau giedosiu apie tavo galybę, apsauga tu, 
prieglauda mano, sielvarto dienai atėjus (58, 17). 


Devintoji 


Antifona: Švenčiausioji Mergele Marija. 
Psalmė: 

Tavo prieglobstin, Viešpatie, bėgu, ir niekuomet 
man neteks kaisti iš gėdos. 

Kaip teisingas esi, trauk mane, gelbėk, kreipki į 
mane savo ausį, vaduoki! Tu būk man uola prisi- 
glausti, gelbėtis — galinga tvirtovė. 

Tikrai, tu mano uola ir mano tvirtovė! (70, 123). 

Tu, Dieve, mano ramstis, tavim aš viliuosi nuo 
pat jaunystės. 

Nuo pat užgimimo mane tu globojai, buvai mano 

sargas nuo pat kūdikystės, pasitikėjau tavim visą 
laiką (70, 5-6). 

Mano burna tave šlovinte šlovino, garbindavo per 
visą dieną (70, 8). 

O Viešpatie, man atsiliepki,- tu maloningas, geru- 
mas tavo bekraštis,- į mane teikis pažvelgti! 

Neslėpk savo veido, nes aš tavo tarnas, aš sielvar- 
tauju, greičiau atsiliepki! (68, 17-18). 

Apsauga tu, prieglauda mano, sielvarto dienai atė- 
jus. 

O aš sau giedosiu apie tavo galybę. O mano tvir- 
tybe, tau skambinsiu giesmes, tu mano apsauga esi, 
Dieve! Dieve, koks tu man geras! (58, 17-18). 


Vakarinė 


Antifona: Švenčiausioji Mergele Marija. 
Psalmė: 

Plokite delnais, visos tautos ... 

(kaip Pirmųjų pamaldų Vakarinė). 


KETVIRTOSIOS PAMALDOS 


(Adventas iki Kalėdų išvakarių) 
Naktinė valanda 
Antifona: Švenčiausioji Mergele Marija. 
Psalmė: 
Ar dar ilgai, ar jau amžinai mane, Viešpatie, būsi 
užmiršęs? Ar dar ilgai nuo manęs slėpsi veidą? 
Ar dar ilgai mane spaus liūdnos mintys, sielą skau- 

dės kiaurą dieną? Ar dar ilgai mano priešas taip 
smarkaus? 

Pažvelk, išklausyk mane, Viešpatie Dieve! Ap- 
šviesk man akis, kad mirties miegu neužmigčiau. Lai 
priešai nešaukia: „Pergalė mūsų!“ 

Tegu nesidžiaugia engėjai, kad aš jau pražuvęs. 
Tikiu, kad tu man gailestingas. 

Džiaugiuosi tavo pagalba. Viešpačiui giesmes gie- 
dosiu: kiek jis man gera padarė! (12). 


Aušrinė 


Antifona: Švenčiausioji Mergele Marija. 
Psalmė: 

Šlovinsiu, Viešpatie, o mano Dieve, dangaus ir že- 
mės Karaliau, kad tu padedi man ir mane guodi (85, 
12 ir 17). 

Tu esi mano Gelbėtojas ir Dievas (24, 5), aš pasi- 
tikiu ir nebijau (Iz 12, 2). 

Viešpats - mano garbė, manoji stiprybė, jisai — iš- 
ganymas mano (117, 14). 

Tavo dešinė, Viešpatie, kurs esi nepalyginamas 
galybe; tavo dešinė, Viešpatie, užgavo neprietelius. 
Aukščiausia savo didybe tu nutrėmei savo priešus 
(Iš 15, 6-7). 

Kelkit galvas aukštyn, nuolankieji, pradžiukit! Te- 
atgis širdys tų, kurie Dievo ieško (68, 33). 

Garbę teduoda dangus jam ir žemė, jūrų platybės 
ir kas jose gyva (68, 35). 

Tikrai, išvaduos Dievas Sioną ir Judo miestus leis 

atstatyti. Ten saviškiai gyvens, kraštą užvaldę. Ir vai- 
kai jo tarnų paveldės tą žemę. Ten tėvynę atras, kurie 
gerbia jo vardą (68, 36-37). 


Pirmoji 


Antifona: Švenčiausioji Mergele Marija. 
Psalmė: 

Pasigailėk manęs, Dieve ... 

(kaip Pirmųjų pamaldų Pirmoji). 


Trečioji 


Antifona: Švenčiausioji Mergele Marija. 
Psalmė: 
Visi pasaulio kraštai, sveikinkit Dievą ... 
(kaip Trečiųjų pamaldų Trečioji). 


Šeštoji 


Antifona: Švenčiausioji Mergele Marija. 
Psalmė: 
Teišgirsta Viešpats tave sielvarto dieną ... 
(kaip Trečiųjų pamaldų Šeštoji). 


Devintoji 


Antifona: Švenčiausioji Mergele Marija. 
Psalmė: 
Tavo prieglobstin, Viešpatie, bėgu ... 
(kaip Trečiųjų pamaldų Devintoji). 

Vakarinė 


Antifona: Švenčiausioji Mergele Marija. 
Psalmė: 

Plokite delnais, visos tautos ... 

(kaip Pirmųjų pamaldų Vakarinė). 


(Ši psalmė skaitoma tik iki 8 eilutės, paskui iškart — 
„Garbė Dievui Tėvui“ ir t. t.) 


PENKTOSIOS PAMALDOS 


(Per visas valandas nuo Kalėdų 
iki Trijų Karalių oktavos) 


Antifona: Švenčiausioji Mergele Marija. 
Psalmė: 

Džiūgaudami šlovinkit Dievą - mūsų stiprybę (80, 
2). Džiaugsmo šūksniais šlovinkite Viešpatį, tikrąjį ir 
gyvąjį Dievą, linksmais, pergalingais balsais. 

Vai šiurpulinga Dievo didybė — tai visos žemės 
aukščiausias Valdovas (46, 3). 

Mūsų švenčiausiasis dangiškas Tėvas, mūsų Kara- 
lius, iš aukštybių siuntė savo mylimą Sūnų, ir jis gi- 
mė iš palaimintos švenčiausiosios Mergelės Marijos. 

Jisai man sakys: „tu mano Tėvas, tu mano Dievas“. 

Pirmagimio teises aš jam suteiksiu, jisai bus aukš- 
čiausias iš žemės valdovų (88, 27-28). 

Dieną teatsiunčia man Viešpats savo malonę, ir 
naktį jo garbei giedosiu (41, 9). 

Šią dieną laimingą Viešpats padarė, džiūgaukim, 
kelkim linksmybes! (117, 24). 

Mūsų giminei šis švenčiausias ir mylimiausias sū- 
nus yra duotas, dėl mūsų išganymo kūdikis gimė ša- 
likelėj ir gulėjo ėdžiose, nes jiems nebuvo užeigoje 
vietos (Lk 2, 7). 

Garbė Dievui aukštybėse, o žemėje ramybė jo myli- 
miems žmonėms! (Lk 2, 14). 

Tesidžiaugia dangūs, tekrykštauja žemė. Tešniokš- 
čia jam jūra, pripildyta gyvių. Laukai su javais tegu 
kelia linksmybes (95, 11-12). 

Viešpačiui naują giesmę giedokit, giedokite jam vi- 
sos šalys (95, 1). 

Didis gi Viešpats, vertas garbės begalinės. Jo reik 
bijoti labiau nei visokių dievaičių (95, 4). 

Šlovinkit Viešpatį, tautų visos šeimos, girkit jo gar- 
bę, galybę. Šlovinkit Viešpaties vardą (95, 7-8). 


Parenkite savo širdis ir paimkite iš jo kryžių; pagal 
šventus jo įsakymus gyvenkite iki galo. 

PRIEDAS 


Dvi. maldos 


Šios dvi maldos dažnai priskiriamos šv. Pranciškui, tačiau 
šiuolaikiniai tyrinėtojai tokią nuomonę neigia. 


„Tėve mūsų“ parafrazė! 


Daugelyje rankraščių ši „Parafrazė“ yra tarsi „Garbinimo 
prieš pamaldas“ įžanga. Tačiau yra rankraščių, kur ji pra- 
leista. Be to, iš šio kūrinio stiliaus galima spręsti, kad jį 
parašė žmogus, studijavęs mokyklose. Todėl dauguma 
šiuolaikinių tyrinėtojų išbraukė šį kūrinį iš tikrų paties 
šv. Pranciškaus darbų2. 


Tėve mūsų: Švenčiausiasis mūsų Kūrėjau ir Atpirkė- 
jau, mūsų Išganytojau ir Guodėjau. 

Kuris esi danguje: savo angeluose ir šventuosiuose. 
Tu juos apšvieti, kad jie galėtų pažinti, nes esi, Vieš- 
patie, šviesa. Tu juos uždegi, kad jie galėtų mylėti, 
nes esi, Viešpatie, meilė. Tu nuolat gyveni juose ir 
pripildai palaimos, kad jie galėtų būti laimingi, nes 
Tu, Viešpatie, esi aukščiausias gėris, amžinas gėris, 
ir visa, kas gera, iš Tavęs kyla, o be Tavęs gėrio iš 
viso nėra. 

Teesie šventas tavo vardas: tegu mes vis labiau Tave 
pažįstame, idant suvoktume tavo geradarybių dydį 
ir tavo pažadų tvirtumą, tavo didybės aukštį ir tavo 
sprendimų gilumą. 

Teateinie tavo karalystė: idant Tu savo malone vieš- 


ia 163 


patautumei mumyse ir įvestumei mus į savo kara- 
lystę, kur mes aiškiai Tave regėsime, tobulai Tave 
mylėsime, būsime laimingi bendraudami su Tavimi, 
amžinai Tavimi gėrėsimės. 

Teesie tavo valia kaip danguje, taip ir žemėje: idant 
mes mylėtume tave visa širdimi, nuolat mąstydami 
apie Tave, visa siela, nuolat susitelkdami į Tave ir 
siekdami visur Tavo garbės, visomis jėgomis, atiduo- 
dami visą kūno ir sielos stiprybę ir meilę vien Tava- 
jai meilei. Temylime savo artimus kaip save pačius, 
padrąsindami juos Tave mylėti, džiaugdamiesi kitų 
sėkme kaip savo, užjausdami juos varguose, nieko 
neįžeisdami ir neįskaudindami. 

Kasdienės mūsų duonos duok mums šiandien: savo 
mylimąjį Sūnų, mūsų Viešpatį Jėzų Kristų, kad pri- 
mintų mums savo meilę, kad padėtų suprasti ir pri- 
imti ją ir visa, ką Jis darė, kalbėjo ar kentėjo. 

Ir atleisk mums mūsų kaltes: savo beribiu gailestin- 
gumu, neapsakoma savo Sūnaus, mūsų Viešpaties 
Jėzaus Kristaus, kančios galia ir per švenčiausiosios 
Mergelės Marijos ir visų šventųjų nuopelnus bei už- 
tarimą. 

Kaip ir mes atleidžiame savo kaltininkams: ir jeigu 
mes atleidžiame netobulai, padėk, Viešpatie, tai pa- 
daryti tobulai, kad mes galėtume tikrai iš meilės Tau 
mylėti savo priešus ir karštai melstis už juos, nė 
vienam neatlygindami blogiu už blogį, o vien trokš- 
dami Tavyje tarnauti kiekvienam. 

Ir neleisk mūsų gundyti: slapta ar tiesiogiai, staiga 
ar nenumatytai. 

Bet gelbėk mus nuo pikto: dabartinio, buvusio ar bū- 
simo. Amen. 


Malda „Absorbeat“3 


Ši trumputė malda išlikusi labai nedaugelyje rankraščių, 
o jos forma tokia stilizuota ir taip skiriasi nuo Pranciškaus 
rašymo būdo, kad niekaip negali būti priskiriama Pran- 
ciškui. Vis dėlto ji labai panaši į ttumpą maldavimą, kurį 
Tomas Celanietis „Antrajame šv. Pranciškaus gyvenime“ 
priskiria Pranciškui“. 


Tegu karštos ir saldžios kaip medus tavo meilės ga- 
lybė atpratina, Viešpatie, mano širdį nuo visko, kas 
yra po dangumi, kad galėčiau numirti iš meilės tavo 
meilei, tavo, kuris buvai toks geras, kad numirei iš 
meilės mano meilei. 


Laiškas šv. Antanui" 


Maždaug 1219 m. Mažesnieji broliai atidarė studijų na- 
mus universitetų mieste Bolonijoje“. Netrukus po to, r0- 
dos, broliai paprašė šv. Antaną apsiimti jaunesniuosius 
brolius mokyti teologijos?. Tačiau, kaip rašoma „Chronica 
XXIV Generalium“š, nors ir atkakliai brolių prašomas, 
Antanas, būdamas šventas žmogus, „nesutiko mokyti, pir- 
ma negavęs palaimintojo Pranciškaus leidimo“. 

Kronika pažymi, jog buvo prašoma leidimo, ir Pranciš- 
kus, „sakoma, davė“ raštu palankų atsakymą". Trumputis 
atsakymas pateiktas apačioje laiško forma, tik vietoje pa- 
sveikinimo „Broliui Antanui, mano vyskupui“ čia rašo- 
ma: „Mano brangiausiam broliui Antanui brolis Pranciš- 

kus siunčia sveikinimus Kristuje“!?. Mat pirmasis Pranciš- 
kaus biografas Tomas Celanietis rašo, kad Pranciškaus 
laiškas šv. Antanui prasidėjo žodžiais: „Broliui Antanui, 
mano vyskupui“. Šis pasveikinimas paprastai siejamas su 
žemiau pateiktu laišku. 

Taigi aišku, kad Pranciškus tikrai rašė laišką šv. An- 
tanui. Tačiau dažnai ginčijamasi dėl šio laiško turinio. 
„Chronica XXIV Generalium“ kalba apie jį su tam tikra 
abejone, išreikšta žodžiu „fertur““ — t. y. „sakoma“, „pasa- 
kojama“. Akivaizdu, kad kronikos autorius nematė laiško, 
o vien pakartojo, ką girdėjęs. Jo pateiktas tekstas gali būti 
pagrįstas vien gandais. Daugybę panašių dalykų galima 
pasakyti ir apie kituose rankraščiuose pateiktą šio laiško 
tekstą! 

Todėl dauguma tyrinėtojų paneigė laiško autentiškumą 
ar bent jau suabejojo juo. Kiti įvairiais argumentais palai- 
kė jo autentiškumą. Tačiau šv. Pranciškaus raštų Ouarac- 
chi leidėjai abejojo laiško autentiškumu, todėl į raštus jo 
neįdėjo. Neseniai br. Cajetan Esser OFM ėmėsi iš naujo 
tirti šį dalyką!“ Ištyręs rankraščius ir tekstą, pateiktą 
įvairiuose šaltiniuose, jis padarė išvadą, kad vargu ar 
galima abejoti šio laiško teksto autentiškumu. Tačiau maž- 
daug po trejų metų br. Ottokar Bonmann OFM vėl ėmėsi 
tirti šį laišką, norėdamas atsakyti br. Cajetan'ui“. Jis nuo- 
dugniau ištyrė rankraščius bei tekstą ir nusprendė, kad 
iki šiol niekas nėra pateikęs objektyvaus ir vertingo ar- 
gumento laiško autentiškumui pagrįsti. Taip iki šiol šis 
klausimas ir liko neišspręstas, nors daugelis šiuolaikinių 
mokslininkų vis labiau linksta pripažinti jo autentišku- 
mąl4 

Panašiausia, kad laiškas, jeigu jis iš tikrųjų rašytas šv. 
Pranciškaus, galėtų būti datuojamas 1223 m. pabaiga arba 
1224 m. pradžia, nes ši data labiausiai atitinka šv. Antano 
veiklą tuo metu. 

LAIŠKAS ŠV. ANTANUI 


Broliui Antanui, mano vyskupui, brolis Pranciškus 
siunčia sveikinimus. 

Man priimtina, kad tu mokytum brolius šventosios 
teologijos tiek, kad per šias studijas neišblėstų jų 
maldos dvasia ir atsidavimas, kaip nurodyta Regulo- 
je. Sudie. 


Trečiojo ordino Regula (1221)“ 


Pranciškus ir pirmi jo sekėjai, 1209 m. Popiežiui patvir- 
tinus jų Regulą, pradžioje kurį laiką gyveno nuošalioje 
vietovėje netoli Orte, o paskui persikėlė į Spoleto slėnį!“. 
Aprašydamas šv. Pranciškaus gyvenimą tuo metu, Tomas 
Celanietis taip pasakoja apie jo veiklą: „Taigi Pranciškus, 
narsiausias Kristaus riteris, ėjo per miestus ir kaimus, 
skelbdamas Dievo karalystę, kalbėdamas apie taiką, mo- 
kydamas, kaip gelbėtis ir atgailauti, kad būtų atleistos 
nuodėmės. ... Jis drąsiai veikė, nes buvo apdovanotas 
apaštališka galia, nevartojo meilikaujančių ar viliojančių, 
pataikūniškų žodžių. ... Bėgo vyrai, bėgo ir moterys, sku- 
bėjo dvasininkai ir lėkė tikintieji, kad galėtų pamatyti ir 
išgirsti šventąjį Dievo žmogų, kuris visiems atrodė ne iš 
šio pasaulio. Vyrai ir moterys, jaunuoliai ir merginos, ber- 
niukai ir mergaitės skubėjo pamatyti nuostabių darbų, 
kuriuos Viešpats padarė pasaulyje per savo tarną. Tuo 
metu rodės, gal dėl šv. Pranciškaus buvimo ar garso apie 
jį, kad iš dangaus į žemę atsklido nauja šviesa, išsklai- 
džiusi tamsą, kuri taip buvo prislėgusi visą kraštą, kad 
vargiai kas besuvokė, kur eiti. Mat Dievo užmarštis taip 

giliai įsišaknijo ir Jo įsakymų nepaisymo slogutis taip 
apkvaitino kiekvieną, kad vargiai kas galėjo nors truputį 
atsiplėšti nuo savo senų smarkiai prigijusių nuodėmių“. 

„Pranciškus švietė kaip nuostabi žvaigždė nakties tam- 
sybėje, kaip ryto aušra sutemose. Ir to krašto veidas labai 
greitai pasikeitė, jis įgavo džiugesio, nes buvo atmestos 
ankstesnės nedorybės. ... Dauguma žmonių, kilmingų ir 
paprastų, dvasininkų ir pasauliečių, apimti dieviško įk- 
vėpimo, ėmė traukti pas šv. Pranciškų, trokšdami grumtis 
Dievo žmonės kaip sklidina dangiškos malonės upė buvo 
užlieti dovanų srovėmis; jis papuošė jų širdžių pievas 
dorybių gėlėmis, nes buvo nuostabus menininkas; pagal 
jo planą, taisykles ir mokymą Bažnyčia buvo atnaujinta 
ir vyrams, ir moterims, o triguba armija ieškančių išga- 
nymo pergalingai džiūgavo. Visiems jis davė gyvenimo 
pavyzdį ir parodė tikrą išsigelbėjimo kelią - kad ir kokios 
profesijos ar luomo jie būtų“!. 

Įprasta Trečiojo ordino įkūrimo data laikyti 1221 m.š 
Vis dėlto iš Celaniečio žodžių atrodo, kad ji buvo ankstes- 
nė. Žinoma, šiame epizode Celanietis greičiau šiek tiek 
užbėga įvykiams už akių, negu pateikia griežtai chronolo- 
ginę eigą. Tai akivaizdu dar ir iš to, kad jis čia kalba apie 
„trigubą armiją“, įtraukdamas į ją ir Neturtėlių klarisių 
ordiną, įkurtą 1212 m., taigi - po čia minimų įvykių“. Ta- 
čiau yra pagrindo tikėti, jog Pranciškus nelaukė iki 1221 
m., kad įkurtų Trečiąjį ordiną, nes iš Celaniečio aprašymo 
aišku: atsakas į Pranciškaus pamokslavimą buvo didžiu- 
lis, ir daugelis žmonių jau nuo pat pradžių troško gyventi 
kaip Pranciškus ir pirmieji jo sekėjai. 

Be abejonės, Pranciškus labai anksti parašė kažką pana- 
šaus į trumpą Regulą tiems žmonėms, kurie negalėjo pa- 
likti pasaulio, bet troško siekti tobulybės kaip ir jis. Gali 
būti, kad jis juos parašė 1209 ar 1210 m., bet tikrai prieš 

1221 m. Tačiau 1221 m. kardinolas Hugolinas, Pranciško- 
nų ordino globėjas ir artimas Pranciškaus draugas, paė- 
mė Pranciškaus parašytą trumpą Regulą ir suteikė jai 
priimtinesnę formą. Tais pačiais metais šią Regulą žodžiu 
patvirtino popiežius Honorijus III??, 

Vėlesniais metais Trečiojo ordino Regula sukėlė didelę 
painiavą dėl skirtingų variantų, atsiradusių papildžius 
tekstą įvairiais vietiniais statutais. Todėl 1289 m. popie- 
žius Mikalojus IV išleido sutvarkytą Regulą?, kuri galiojo, 
kol popiežius Leonas XIII 1883 m.Ž pritaikė ją to meto 
sąlygoms. Popiežiaus Leono pritaikytoji Regula yra šian- 
dieninė Trečiojo ordino Regula, papildyta pagrindiniais 
teiginiais, patvirtintais 1957 m.3 

Regula, kurią Trečiajam ordinui parašė Pranciškus, ne- 
išliko. Tačiau Reguloje, kurią 1221 m. sudarė kardinolas 
Hugolinas, be abejonės, išlikusi pradinės Regulos esmė. 
Kardinolo Hugolino Regula yra išlikusi keturiais senai- 
siais variantais: (a) Venecijos regula, apie 1228 m.; (b) Koe- 
ningsbergo regula, taip pat apie 1228 m; (c) Capistrano 
regula, po 1228 m.; (d) Mariano regula, apie 1234 m. ar 
vėliau? Čia pateiktas Venecijos regulos vertimas. 

PIRMOJI TREČIOJO ORDINO REGULA 


Čia prasideda Atgailojančiųjų brolių 
ir seserų Regula 


Vardan Dievo Tėvo ir Sūnaus, ir Šventosios Dvasios. 
Amen. 

Užrašai atminti tam, kas skirta atgailojantiems bro- 
liams ir seserims, gyvenantiems savo namuose, pra- 
dėti mūsų Viešpaties 1221 metais ir yra tokie. 


I skyrius. Kasdienis gyvenimas 


1. Vyrai, priklausantys šiai brolijai, tegu vilki kuk- 
liais, nespalvotais drabužiais. Jų medžiagos masto 
kaina neturi būti didesnė negu šeši Ravenos soldai, 
nebent dėl akivaizdaus būtinumo gautų laikiną lei- 
dimą daryti kitaip. Renkantis drabužio plotį ir plo- 
numą, turi būti atsižvelgta į minėtąją kainą. 

2. Jie turi dėvėti viršutinius drabužius ir kailinius 
be atvirų apykaklių, pasiūtus uždarai ar neperkirp- 
tus, bet, aišku, visada suvarstytus, o ne atlapotus, 
kaip dėvi pasauliečiai; drabužių rankovės turi būti 
ilgos ir neplačios. 

3. Seserys taip pat tegu dėvi viršutinius drabužius 
ir tunikas iš audinio tokios pat kainos ir prastos 
kokybės ar bent jau kartu su viršutiniu drabužiu 
tegu dėvi baltą ar juodą skarą, apatinį sijoną ar 
plačią lininę mantiją be klosčių. Medžiagos masto 
kaina neturi būti didesnė negu dvylika Pizos dinarų. 
Tačiau dėl kainos, o ir dėl kailinių, kuriuos jos dėvi, 

joms gali būti duotas atleidimas, atsižvelgiant į mo- 
ters luomą ir vietos papročius. Jos neturi gaubtis 
šilkiniais ir spalvotais šydais ir puoštis kaspinais. 
4. Tiek broliai, tiek seserys tegu vilki tiktai avies 
kailinius. Jiems leidžiama turėti odines pinigines ir 
diržus, pasiūtus paprastai, be šilkinių siūlų, ne kito- 
kius. Jie turi atsisakyti ir kitų papuošalų, kaip įsaky- 
ta vizitatoriaus. 

5. Jie turi neiti į nederamus vakarėlius ar vaidini- 
mus, ar šokius. Tegu neaukoja aktoriams ir uždrau- 
džia tai daryti savo namiškiams. 


II skyrius. Susilaikymas 


6. Visi privalo susilaikyti nuo mėsos, išskyrus sek- 
madienius, antradienius ir ketvirtadienius; išimtis 
daroma silpniems ir ligoniams, taip pat tris dienas 
tiems, kuriems buvo nuleistas kraujas, taip pat kė- 
liaujantiems, be to, visiems per didžiąsias šventes, 
pavyzdžiui, per Kalėdas — tris dienas, Naujuosius 
metus, Tris Karalius, Velykas - tris dienas, šveniųjų 
apaštalų Petro ir Pauliaus, šv. Jono Krikštytojo, pa- 
laimintosios Mergelės Marijos Ėmimo į dangų, Visų 
Šventųjų ir šv. Martyno šventę. Kitomis dienomis, 
kai nėra pasninko, jie gali valgyti sūrį ir kiaušinius. 
Bet kai būna kartu su vienuoliais jų vienuolynuose, 
tegu valgo, kas duodama. Ir tegu visi, išskyrus silp- 
nus, sergančius ar tuos, kurie kelionėje, tenkinasi tik 
pietumis ir vakariene. Tegu sveikieji valgo ir geria 
saikingai. 

7. Prieš pietus ir vakarienę tegu jie sukalba Viešpa- 
ties maldą, kaip ir pavalgę, ir tegu padėkoja Dievui. 
Arba tegu sukalba tris „Tėve mūsų“. 


III skyrius. Pasninkas 


8. Nuo Velykų iki Visų Šventųjų jie turi pasninkauti 
penktadieniais. Nuo Visų Šventųjų iki Velykų turi 
pasninkauti trečiadieniais ir penktadieniais, bet kar- 
tu laikytis ir tų pasninkų, kurie apskritai prisakyti 
Bažnyčios. | 

9. Jie turi pasninkauti kasdien, nebent sirgtų ar dėl 
ko kito negalėtų, per visą šv. Martyno pasninką nuo 
minėtosios dienos iki Kalėdų ir per didįjį pasninką 
nuo Užgavėnių iki Velykų. 

10. Seserys, kurios yra nėščios, atleidžiamos nuo su- 
silaikymo, kol pagimdys, bet turi laikytis nurodymų 
dėl aprangos ir maldų. 

11. Tie, kurie dirba sunkius darbus, gali valgyti tris 
kartus per dieną nuo Velykų iki šv. Mykolo dienos. 
O kai dirba kitiems, gali valgyti viską, kas jiems 
padėta, išskyrus penktadienius ir visuotinius Bažny- 
čios pasninkus. 


IV skyrius. Maldos 


12. Visi privalo kasdien kalbėti septynias kanoninės 
Valandas, tai yra Aušrinę, Pirmąją, Trečiąją, Šeštąją, 
Devintąją, Vakarinę ir Naktinę. Dvasininkai tegu kal- 
ba jas taip, kaip jiems pridera. Tie, kurie gali skaityti 

Psalmyną, tegu skaito „Deus in nomine tuo“ ir „Beati 
immaculati“ iki „Legem pone“ per Pirmąją, ir kitas 
Valandoms skirtas psalmes su „Garbė Dievui Tėvui“, 
o kai neina į bažnyčią, tegu per Aušrinę skaito tas 
psalmes, kurios skaitomos Bažnyčioje, arba bet ku- 
rias aštuoniolika psalmių ar bent jau kalba „Tėve mū- 
sų“, kaip daro neraštingieji per bet kurią iš Valandų. 
Kiti kalba dvylika „Tėve mūsų“ per Aušrinę, 0 
kiekvieną kitą Valandą — septynis „Tėve mūsų“ su 
„Garbė Dievui Tėvui“ po kiekvienos. O tie, kurie 
moka „Tikiu“ ir „Miserere mei Deus“, turi juos kalbėti 
per Pirmąją ir Naktinę. Jeigu jie to nedaro nurody- 
tomis Valandomis, tegu sukalba tris „Tėve mūsų“. 
13. Sergantieji neprivalo kalbėti Valandų, jeigu neno- 
ri. 
14. Visi turi eiti į Aušrinę per šv. Martyno pasninką 
ir didįjį pasninką, jeigu tai neapsunkina žmonių ir 
dėl to nenukenčia darbai. 


V skyrius. Sakramentai; kiti dalykai 


15. Triskart per metus jie turi išpažinti savo nuodė- 
mes ir priimti Komuniją — per Kalėdas, Velykas ir 
Sekmines. Jie privalo susitaikinti su savo artimaisiais 
ir grąžinti tai, kas priklauso kitiems. Jie turi sumokė- 
ti Bažnyčios dešimtinę už praėjusį laiką ir mokėti 
ateityje. 

16. Jie negali nešiotis mirtį nešančių ginklų ir prieš 
ką nors jų pavartoti. 

17. Visi turi susilaikyti nuo oficialių priesaikų, jeigu 

neverčia būtinybė, išskyrus tuos atvejus, kai leidžia 
Popiežius: dėl taikos, tikėjimo, apšmeižtam ir duo- 
dant parodymus. 

18. Tegu daro viską, kad savo kasdieniuose pokal- 
biuose išvengtų dievagojimosi, prisiekinėjimo ir kei- 
ksmų. O jeigu nejučiom kam nors tai išsprūstų, kaip 
atsitinka, kai daug kalbama, tos pačios dienos vaka- 
re, apmąstydamas, ką veikė, tegu sukalba tris „Tėve 
mūsų“, už tai atsiteisdamas. Tegu kiekvienas narys 
padeda savo namiškiams tarnauti Dievui. 


VI skyrius. Ypatingosios Mišios ir 
susirinkimai kiekvieną mėnesį | 


19.Visi broliai ir seserys iš kiekvieno miesto ir vieto- 
vės turi kas mėnesį susiburti ministro nurodytu lai- 
ku jo paskirtoje bažnyčioje ir ten dalyvauti Dievo 
pamaldose. 

20. Ir kiekvienas narys turi duoti iždininkui vieną 
paprastą dinarą. Iždininkas turi tuos pinigus surin- 
kti ir išdalyti, kaip pataria ministrai, vargingiau- 
siems broliams ir seserims, ypač ligoniams ir tiems, 
kurie neturi iš ko laidoti, ir kitiems varguoliams; ir 
jie turi paaukoti šiek tiek pinigų minėtajai bažnyčiai. 
21.Jei metas tinkamas, jie turi rasti kelis vienuolius, 
išmanančius Dievo žodį, kad pamokytų juos ir su- 
stiprintų ištvermingai atgailoti ir daryti gailestingu- 
mo darbus. Išskyrus patarnautojus, jie turi būti tylūs 
per Mišias ir pamokslą, susikaupti aukojimui, mal- 
dai ir pamokslui. 

VII skyrius. Ligonių lankymas, 
mirusiųjų laidojimas 


22. Kai kuris nors brolis ar sesuo suserga, ministrai, 
jeigu ligonis jiems praneša, turi patys ar per kitus 
kartą per savaitę jį aplankyti ir priminti jam apie 
atgailą; ir, jeigu reikia, turi aprūpinti jį iš bendro 
fondo tuo, kas būtina jo kūnui. 

23. Jeigu sergantysis palieka šią žemę, tai turi būti 
pranešta visiems tame mieste ar vietovėje gyvenan- 
tiems broliams ir seserims, kad jie galėtų susirinkti 
į laidotuves. Jiems nevalia pasitraukti tol, kol aukoja- 
mos Mišios ir laidojamas kūnas. Paskui kiekvienas 
narys aštuonias dienas po mirties turi melstis už 
velionio sielą: jeigu jis kunigas, laikyti Mišias, jeigu 
moka skaityti Psalmyną — penkiasdešimt psalmių, o 
jeigu ne — penkiasdešimt „Tėve mūsų“ su „Regiem 
aeternam“ po kiekvienos maldos. 

24. Be to, kiekvienais metais už mirusiuosius ir gy- 
vuosius brolius ir seseris kiekvienas kunigas turi 
aukoti trejas Mišias, kiekvienas narys, suprantantis 
Psalmyną, perskaityti jį, o kiti sukalbėti šimtą „Tėve 
mūsų“ su „Reguiem aeternam“ po kiekvienos mal- 
dos?. 

25. Visi, kurie turi teisę, privalo per tris mėnesius 
nuo įstojimo surašyti testamentą ir paskirstyti savo 
turtą, kad nė vienas nenumirtų nepalikęs testamento. 
26. Jeigu reikėtų sutaikinti nesutariančius brolius ir 
seseris arba pasauliečius, nepriklausančius Ordinui, 
tegu būna daroma taip, kaip ministrai mano esant 

teisingiausia; jeigu reikia, tepasitaria su vyskupu. 
27. Jeigu, nepaisydami brolių ir seserų teisių ir pri- 
vilegijų, gyvenamųjų vietų valdovai padarys jiems 
kokių nors nemalonumų, vietos ministrai, pasitarę 
su vyskupu, tegu daro tai, ką, jų manymu, reikia 
daryti. 

28. Tegu kiekvienas narys priima ir ištikimai mokosi 
jam patikėtų tarnystės pareigų, nors kiekvienas gali 
po metų iš jų pasitraukti. 

29. Jeigu kas nori įstoti į šią broliją, tegu ministrai 
rūpestingai pasidomi jo padėtimi ir veikla, paaiškina 
jam brolijos įsipareigojimus, ypač dėl grąžinimo to, 
kas priklauso kitiems. Ir jeigu tai jį patenkina, tegu 
apsirengia taip, kaip minėta, ir tegrąžina savo skolas, 
mokėdamas tiek pinigų, kiek buvo įsipareigojęs. Te- 
gu susitaikina su savo artimaisiais ir sumoka dešim- 
tines. 

30. Jeigu jis su tuo sutinka, praėjus metams ir paaiš- 
kėjus, kad yra tinkamas, tegu, laiduojant keliems 
protingiems broliams, būna priimtas su šia sąlyga: 
tegu pažada visą gyvenimą laikytis to, kas čia sura- 
šyta arba bus įrašyta ar palengvinta broliams pasita- 
rus, jeigu dėl kokios nors priežasties ministrai nuo 
to neatleis. Jeigu jis to nevykdys, apsvarstytas minis- 
trų turės atsiteisti taip, kaip įsakys vizitatorius. Ir 
tas pasižadėjimas turi būti užrašytas ir patvirtintas 
notaro. Niekas negali būti priimtas kitaip, net jeigu 
ministrams ir atrodytų tinkamas dėl savo padėties 
ar rango. 

31. Niekas negali išstoti iš šios brolijos ir nukrypti 

nuo to, kas čia surašyta, nebent įstotų į vienuolių 
Ordiną. 

32. Negali būti priimamas eretikas ar blogą vardą 
turintis klaidatikis. Jeigu žmogus įtariamas erezija, 
jį galima priimti tik po to, kai pasiaiškina vyskupui. 
33. Ištekėjusios moterys negali būti priimamos ki- 
taip, kaip tik sutikus jų vyrams. 

34. Broliai ir seserys, išmesti iš brolijos kaip nepatai- 
somi, negali būti priimami į ją vėl, nebent su tuo 
sutiktų labiau prityrę broliai. 


VIII skyrius. Bausmės, ypatingos malonės, 
pareigos 


35. Kiekvienos vietovės ar miesto ministras turi pra- 
nešti apie brolių ir seserų kaltes vizitatoriui, kad jis 
galėtų juos nubausti. Ir jeigu kuris nors pasirodo 
esąs nepataisomas, pasitarus su protingesniais bro- 
liais, apie jį reikia pranešti vizitatoriui, kad šis jį 
išmestų iš brolijos. Paskui apie tai turi būti paskelbta 
kapituloje. Be to, jeigu tai brolis, apie jį reikia pra- 
nešti merui ar valdytojui. 

36. Jeigu kas nors sužino, kad tarp brolių ir seserų 
kyla šmeižtai, apkalbos ar kivirčai, jis turi pranešti 
ministrams ir vizitatoriui. Nereikia pranešti, jeigu tai 
įvyksta tarp vyro ir žmonos. 

37. Vizitatorius turi galią atleisti brolius ir seseris 
nuo kurio nors iš šių nurodymų, jeigu mano, kad 
tai tikslinga. 

38. Praėjus metams, ministrai, pasitarę su broliais, 

turi išrinkti kitus du ministrus ir ištikimą iždininką, 
kuris rūpintųsi broliais, seserimis ir kitais varguo- 
liais, ir dar pranešėjus, kurie, įsakius ministrams, 
turi pranešti, kas brolijos pasakyta ir padaryta. 

39. Visais minėtaisiais atvejais nė vienas nėra įparei- 
gotas kaltinti, tik atgailoti; jeigu dukart įspėtas mi- 
nistrų kas neatliks vizitatoriaus jam paskirtos atgai- 
los, tebūna apkaltintas neklusnumu. 


Čia baigiasi Atgailotojų ordino Regula““. 

PASTABOS IR NUORODOS 


Įvadas 


1. II Cel., 10-11. Tomo Celaniečio citata paimta iš „Pran- 
ciškaus gyvenimų“ angliško Placid'o Hermann'o OFM ver- 
timo, pavadinto „Šv. Pranciškus iš Asyžiaus“ (Franciscan 
Herald Press, 1963). 

2. St Bonaventure. Legenda Major S. Francisci.- Analec- 
ta Franciscana, t. 10, IX, 2. 

3. I Cel., 115. 

4. Žr. Sacrum Commercium Sancti Francisci Cum Do- 
mina Paupertate.-Oaracchi edition, 1929. Ubertino da Ca- 
sale pridūrė tokią įdomią mintį: „Kadangi kryžius buvo 

ir kartu su Tavimi savo skausminga meile kentė Tavo 
kančią) - tuomet, aš sakau, mylimoji Neturtystė buvo ten 
kartu kaip labiausiai laukiama tarnaitė su visu savo il- 
gesiu, stokojimu, kad apglėbtų tave dar stipriau negu 
visada ir turėtų dalį Tavo kančioje“. Žr. Meyer James 
OFM. The Words of St Francis.-Franciscan Herald Press, 
1952, p. 10. 

5, II Cel., 55. 

6. Ibid., 140. 

7. Jam tai atsitiko 1224 m., likus dvejiems metams iki 
mirties. Vernos kalne Pranciškui atsivėrė stigmos. Dauge- 
lis žmonių kalbėjo apie jį kaip apie „Umbrijos Kristų“. 

8. 1 Cel., 24. 

9. Neįmanoma tiksliai nustatyti, kas yra vadinamoji 
„Nendrių kapitula“. Ir negalime būti tikri nei dėl šios 
sąvokos prasmės, nei dėl ten dalyvavusių vienuolių skai- 
čiaus. Panašu, kad ši kapitula vyko 1221 ar 1222 m., nors 
kai kurie tyrinėtojai primygtinai tvirtina, jog tai buvo 

1218-aisiais (žr. J. R. H. Moorman. The Sources for the 
Life of St Francis of Assisi. - Manchester University Press, 
1940, p. 29). Kapitulai nusakyti vartojami įvairūs lotynų 
k. terminai; dauguma jų reiškia ir „nendrės, meldai, plau- 
šinė, demblys“, ir visi kartu paimti - laikiną pastogę, pa- 
darytą iš nendrių. Lotyniškas apibūdinimas sestorium, 
sextorium, sistoriorum gali būti paprasčiausias sutrum- 
pinimas žodžio consistorium, reiškiančio draugijos arba 
susirinkimo namus, kaip pastebi Rosalinda Brooke kny- 
goje „Early Franciscan Goverment, Elias to Bonaventure“ 
(Cambridge University Press, 1959, p. 288-291). Ji taip 
pat renkasi 1222 m. datą, nors Brolis Jordanas iš Giano 
savo „Metraštyje“ datuoja 1221 m. (žr.: XIII th Century 
Chronicles.-Franciscan Herald Press, 1961, p. 30-31; vertė 
Placid Hermann OFM). Brolis Jordanas teigia, kad dalyva- 
vo 3000 vienuolių. Kiti šaltiniai nurodo 5000. 

10. Žr. Brolio Cajetan'o Esser'o OFM straipsnių rinkinį, 
pavadintą „The Order of St Francis“ (Franciscan Herald 
and Forum, t. 34 ir 35). Br. Cajetan teigia: „Mūsų tyrinėji- 
mai, stengiantis pagauti Pranciškonų ordino dvasią ir 
esmę, leidžia daryti šias išvadas: šventojo Pranciškaus 
mokiniai yra brolija, šeima brolių, kurie gyvenime yra 
labdaringi, gailestingi, tiksliai ir be nuolaidų seka švento- 
mis Kristaus pėdomis. Kupini Dievo Dvasios, jie privalo 
vis dėlto būti mažesnieji; jau šiame gyvenime patirdami 
amžinojo Tėvo meilės palaimą, jie pasirengę tą meilę sklei- 
sti visiems žodžiais ir darbais“. 

11. Žr. Archivum Franciscanum Historicum, t. 5, |-Ž 
237-239, Benvenuto Bughetti OFM paaiškinimą apie Asy- 
žiaus MS 338. Yra daug kitų rankraščių, artimų šiam 
Asyžiaus MS: Vatikano MS 4354, Berlyno MS 196, Lem- 
berg'o MS 131, Liegnitz'o MS 12, Mazarin'io MS 989 ir 
1743, Diuesseldorfo MS 132. Tie patys kūriniai randami 
taip pat „Florencijos Mariano kronikoje“, parašytoje apie 

1500 m., ir XIV a. rinkinyje, žinomame kaip „Fac secun- 
dum exemplar“ - pagal pirmuosius įvado žodžius. 

12. Die Aelteste Handschrift des Opuscula des HI. Fran- 
ziskus (cod. 338 von Assisi). -Franziskanische Studien, t. 
26, 1939, p. 121-142. 

13. Žr. Archivum Franciscanum Historicum, t. 41, p. 
26. 

14. Le Speculum Perfectionis.-Manchester, The Univer- 
sity Press, 1931, t. II, p. 8—17. 

15. Šį rankraštį sudaro taip pat „Speculum Perfectionis“, 
„Legenda Trium Sociorum“ ir kelios kitos žinutės. 

16. Kiti rankraščiai, giminingi Ognissant MS, yra tokie: 
Kodeksas 1/ 25, esantis Romoje, Šv. Izidoriaus kolegijoje; 
Vatican MS 7650; kodeksas, esantis kapucinų vienuolyne 
Foligno. Taip pat žr. Bajaus iš Pizos „Liber de Conformi- 
tate Vitae Beati Francisci ad Vitam Domini Jesu“ (Liber 
Conformitatum .-Analecta Franciscana, IV, Fructus XII), 
parašytą tarp 1385 ir 1390. Šioje antroje rankraščių grupė- 
je esantis raštų rinkinys truputį skiriasi nuo Asyžiaus MS 
338. 

17. Pavyzdžiui, „Monumenta Ordinis Minorum“ sudaro 
„Pirmoji regula“, „Testamentas“, „Tikėjimo (Išpažinimo) 
paaiškinimas“, „Laiškas visiems krikščionims“ ir dalis 
„Laiško visiems vienuoliams“. 

18. Taip pat žr. Luke Wadding OFM, Scriptores Ordinis 
Minorum, perspausdintas: Joannes Hyacinthus Sbaralea 
OFM Conv. Supplementum ad Scriptores Ordinis Mino- 
rum.-Rome, 1906. 

19. Vieną „Saulės giesmės“ itališką variantą galima rasti: 
Placid Hermann OFM. Via Seraphiča.-Franciscan Herald 
Press, 1959, p. 32. 

20. Dietrich Coelde-Verlag, Werl i. Westfalen, 1951. 

21. Oeuvres de saint Francois d'Assise.-Paris, Editions 
Albin Michel, 1959. 

22. Hugolinas buvo paskirtas Ordino kardinolu globėju 
maždaug 1220 ar 1221 m. 1227 m. jis tapo popiežiumi 
Grigaliumi IX ir gyveno iki 1241 m. 

23. I Cel., 100. 

24. Hugolinas daug prisidėjo rašant 1223 m. Regulą, 
kaip vėliau pats yra teigęs bulėje „Ouo elongati“ 1230m. 

25. Eccleston'o darbo angliškas vertimas yra „XIII th 
Century Chronicles“. 

26. Tikriausiai tai buvo 1221/1222 m. „Nendrių kapitu- 
la“. Taip pat žr. II Cel., 57. 

27. The coming of the Friars Minor to England, 6, p. 
126. į 

28. Tai atsitiko apie 1222 m. Kiti metraštininkai irgi 
aprašo šį įvykį. Loc. cit. 

29. Šio darbo būta dviejų redakcijų. Pirmoji, išleista br. 
Leonard'o Lemmens'o OFM (Documenta Antigua Fran- 
ciscana.-Pars II, Ouaracchi, 1901), parašyta maždaug tarp 
1277 ir 1300 m. Antroji, išleista Paul Sabatier (Le Specu- 
lum Perfectionis, 2 t.-Manchester, The University Press, 
1928, 1931), parašyta maždaug 1318 m. 

30. Pranciškus buvo Sienoje 1226 m. balandį ar gegužę. 
Mirė jis 1226 m. spalio 3/4. 

31. Lemmens'o variante — Prato. 

32. Versta iš „Speculum“, Sabatier leidimo, sk. 87, p. 
259-260. 

33. Ibid., sk. 90, p. 265—266. 

34. Tarp rugsėjo 27 ir spalio 3 d. Ibid., sk. 108, p. 
309-310. į 

35. Tačiau ji gyveno iki 1253 m. 

36. Iš pradžių Pranciškus buvo palaidotas Šv. Jurgio 
bažnyčioje Asyžiuje. 1230 m. jo palaikai perkelti į naują, 
jam skirtą baziliką. 

37. Žr. L.J. Daly SJ. The Medieval University.-N.Y., 
Sheed 6: Ward, 1961. Brolis Salimbene degli Adami, gar- 

sus Pranciškonų ordino metraštininkas, savo „Metraštyje“, 
parašytame tarp 1282 ir 1288 m., prasitaria, kad pats 
praleido 15 metų studijuodamas gramatiką, iki 1238 m. 
įstojo į Ordiną. Žr. jo „Metraščio“ Parmos leidimą, 1856, 
p. 120. 

38. Iš paprastumo ir kuklumo Pranciškus buvo visada 
linkęs save menkinti. 

39. Italų „Hrovatori“, iš kurio kilo trubadūrai, reiškia 
„išradėjai“ arba „ieškotojai“ (novatoriai). 

40. Provansas buvo sritis šalia Viduržemio jūros, tarp 
Pirėnų ir Alpių. Čia buvo kalbama provansalų tarme. 
Lotynų kalba, žinoma, buvo greičiau oficiali išsilavinusių 
žmonių kalba, nors dauguma buvo bent truputį pramokę 
ir jos. 

41. Šv. Matą jis cituoja 62 kartus, šv. Luką - 40, šv. 
Joną - 32 kartus. Žr. Willibrord Lampen OFM, Archivum 
Franciscanum Historicum, t. 17, p. 443—445. 

42. Pavyzdžiui, Pirmojoje reguloje, 7 skyriuje, randame: 
„Dykinėjimas yra sielos priešas“, nors tas pats sakinys yra 
šv. Anzelmo „Epistola“, 49. Taip pat 9 skyriuje jis cituoja 
vieną posakį: „Būtinybė nepažįsta įstatymo“. Kelis kartus 
cituoja šv. Bernardą, pvz., „Garbinime prieš pamaldas“: 
„Tu es bonum, omne bonum, summum bonum“. Be to, 
pateikia ištraukų ir iš liturgijos. 

43. Apie tai bus daugiau pasakyta kalbant apie Ordino 
regulą. 

44, Žr. M. D. Lambert. Franciscan Poverty.-London, S. 
P. C. K., 1961, p. 1—30. Taip pat: Moorman, The Sources 
for the Life of St Francis of Assisi, p. 31 ir kt. 

45. Žr. 1223 m. Regula, sk. 4. 

46. Žr. Testamentas. 

Pirma dalis 


1. Pirmoji regula rasta žymiame Ognissanti MS (XIV a.) 
ir daugelyje kitų ankstyvųjų rankraščių, ypač „Šv. Antano 
kolegijos kodekse“ Romoje (XIV a.) ir „Šv. Izidoriaus kole- 
gijos kodekse 1/25“ Romoje (XIV a.) Dėl jos autentiškumo 
nekyla jokių abejonių. 

2. Data nustatyta remiantis Celaniečio teiginiu, kad 
Pranciškus mirė dvidešimtaisiais metais po savo atsiver- 
timo. I Cel., 119. 

3. I Cel., 9. 

4. Ibid., 14-15, ir II Cel., 12. 

5. Tuo metu tai buvo už miesto sienų, dabar - pačiame 
mieste. 

6. I Cel., 21. 

7. Tikriausiai tai buvo šv. Mato šventė — 1208 m. vasario 
28 d. 

8. I Cel., 21. Tikriausiai jis dėvėjo tuniką, sujuostą leng- 
vu diržu, avėjo batais ir turėjo lazdą. 

9. Ibid., 22. 

10. Ibid., 24-25. 

11. Ibid., 32233. 

12. Ibid., 32. 

13. Buvo mėginta visokiais būdais atkurti ankstyvesnią- 
ją Regulą. Vienas sėkmingiausių bandymų yra br. Domi- 
niko Mandiko OFM „De Legislatione Antigua OFM 1210- 
1221“ (Mostar, 1924, p. 122-123). 

14. Ordino gyvavimo pradžioje generalinė kapitula bu- 
vo visų brolių susitikimas Porciunkulėje dukart per me- 
tus: per Sekmines ir šv. Mykolo Arkangelo šventę. Žr. 
Legenda apie tris bičiulius, sk. XIV. Bet Pirmoji regula 
nurodo: „Visi ministrai įpareigoti per Sekmines atvykti į 
kapitulą Porciunkulėje, Švč. Marijos bažnyčioje; tie, kurie | 
yra užjūriuose ar kitapus Alpių - kartą per trejus metus, 
o visi kiti — kartą per metus, jei generalinis ministras ... 

nerengia dar kokių susibūrimų“. Bet provincijų minis- 
trams kiekvienais metais leidžiama per šv. Mykolo Ark- 
angelo šventę susitikti su savo provincijos broliais. 1223 
m. Regula numato rengti generalinę kapitulą kartą per 
trejus metus ir provincijos kapitulą —- kartą per metus po 
Sekminių generalinės kapitulos. 

15. Žr. diskusijas šiuo klausimu br. Dominiko Mandiko 
knygoje, kuri minima ankstesnėje pastaboje, p. 53-59. 

16. Žr. Legendą apie tris bičiulius, sk. XIV. 

17. II Cel., 128. Žr. Pirmoji regula, sk. VII. 

18. Pirmoji regula, sk. II. 

19. Ibid. Šis ir ankstesnis nutarimai yra Honorijaus III 
bulėje „Cum secundum consilium“, 1220 m. rugsėjo 22 d. 

20. Pranciškonų ordine generalinis ministras vadovauja 
visam Ordinui. Atskiras Ordino provincijas tvarko pro- 
vincijų ministrai. Kartais, ypač ankstyvosiomis Ordino 
gyvavimo dienomis, provincija būdavo suskirstyta į kus- 
todijas, kad būtų patogiau vadovauti. Kiekvieną kustodiją 
tvarkė kustodas. Šis kustodas buvo pavaldus provincijos 
ministrui. Paskiras brolijas tvarkė gvardijonai, mažesnius 
namus — jų vyresnieji. 

21. Kapituloje, kuriai vadovavo brolis Matas iš Narni 
ir brolis Grigalius iš Naples'o — Pranciškaus patikėtiniai 
tuo metu, kai jis buvo Rytuose,- buvo įtraukti keli nauji 
teiginiai, neatitinkantys Regulos. Be to, brolis Pilypas tuo 
metu siekė Šventojo Sosto privilegijų Neturtėlėms kla- 
risėms, o brolis Jonas Kapela norėjo įsteigti Ordiną raup- 
suotiesiems, kartu vyrams ir moterims. Žr. brolio Jordano 
iš Giano „Kroniką“ (angliškas vertimas leidinyje: XIII th 
Century Chronicles, n. 11-13). 

22. Vis dėlto Pirmojoje reguloje kalbama tik apie gene- 
ralinį ministrą ir apskritai ministrus; Antrojoje reguloje 
jau pasirodo terminas — provincijos ministras. 

23. Žr. brolio Jordano „Kroniką“, n. 15. 

24, Ji buvo greitai peržiūrėta ir pakeista galutine 1223 
m. Regula. 

25. „Caperon“ - tai viršutinis rūbas, krintantis žemyn 
iki virvės. Visa, kas iš jo šiandien liko,- tai vien ilga, 
siaura medžiagos juosta, pritvirtinta prie naujoko gob- 
tuvo. 

26. Bulėje „Cum secundum consilium“, 1220. 

27. Ankstyvosios liturginės Ordino praktikos problema 
susijusi su daugybe istorinių sunkumų. Pirmieji broliai, 
išskyrus Silvestrą, kuris buvo Asyžiaus kunigas, ir Petrą 
Katani, kuris buvo katedros kanauninkas, teturėjo tik pir- 
mąją tonzūrą. Todėl dauguma jų nemokėjo kalbėti brevi- 
joriaus. Tad Pranciškus savo „Testamente“ nurodė: „Tie iš 
mūsų, kurie buvo kunigai, kalbėjo brevijorių kaip ir kiti 
kunigai, tuo tarpu paprasti broliukai kalbėjo „Tėve mū- 
sų““. Be abejo, nuo pat pradžių buvo kelios Dievo gar- 
binimo pamaldų formos, nors, žinoma, nėra ko kalbėti 
apie liturginių valandų giedojimą choru, nes dar daugelį 
metų choro jie neturėjo. Kai Pranciškus tapo diakonu 
(maždaug tarp 1209 ir 1216 m., pasak Michael Bihl OFM. 
Žr. Archivum Franciscanum Historicum, t. 20, 1927, p. 
193-196), jis, taip pat Silvestras, Petras bei kiti kunigai, 
priklausę Ordinui, turėjo kalbėti kanonines valandas kaip 
ir kiti klierikai bei kunigai. Bet kai kunigų įstojo daugiau, 
jie ir mokytesni broliukai norėjo turėti nešiojamus brevi- 
jorius (portos), kad galėtų skaityti liturgines valandas. 
1221 m. Regula gana painiai aiškina, kaip įvairioms Or- 
dino grupėms kalbėti kanonines maldas, bet atrodo, kad 
buvo artėjama kaip tik prie tokios formos. Išsilavinę dva- 
sininkai turėjo kalbėti kanonines valandas pagal kanono 
teisę ir tradiciją (kartu su padėkos bei atgailos psalmėmis 
už gyvus ir mirusius). Neišsilavinę dvasininkai ir nemo- 
kyti broliukai turėjo kalbėti vien „Tėve mūsų“. Mokyti 
broliai, kurie galėjo skaityti Psalmyną (knygą, paplitusią 

ir tarp pasauliečių), galėjo jį turėti ir skaityti tos dienos 
psalmes (žr. išn. 43). Žr. Stephan Van Dijk OFM. Litur- 
gical Legislation of the Franciscan Rules.-Franciscan Stu- 
dies, 1952; taip pat jo knygą, parašytą kartu su J. Hazel- 
den Walker: The Origins of the Modern Roman Liturgy, 
1960 (žr. Bibliografija). 

28. Šv. Pranciškus seka šv. Pauliumi: „O mes gavome 
ne pasaulio dvasią, bet iš Dievo einančią Dvasią, kad 
pažintume mums suteiktas Dievo dovanas“ (1 Kor 2, 12). 
Ir dar: „Kūno siekimai veda į mirtį, o dvasios siekimai — 
į gyvenimą ir ramybę“ (Rom 8, 6). Pranciškui kūnas, lytis, 
žmogaus prigimtis reiškė tai, kas atsiduoda žeme, sava- 
naudiškumu. Dievo dvasia, aišku, nėra Šventoji Dvasia, 
bet Dievo malonė, įkvepianti kiekvieną teisingai įvertinti, 
kas yra iš Dievo, ir to laikytis. Žr. Ignatius Brady OFM. 
The Marrow of the Gospel, p. 198-199; Esser-Hardick 
OFM. Die Schriften des h. Franziskus, p. 168—172. 

29. St Jerome, Epistle, 125. 

30. St Anselm, Epistle, 49. 

31. Todėl jis kaip Judas. 

32. Senovės patarlė (priežodis). 

33. Švento paprastumo žmogus — tai toks žmogus, ku- 
riam nedaro įtakos žmogiški samprotavimai; jis nesvar- 
sto, neskaičiuoja, nekuria schemų, norėdamas įgyvendinti 
savo tikslus; jo širdis nėra padalyta tarp Dievo ir pasau- 
lio. 

34. Tyra širdis ir protas reiškia laisvę nuo savanau- 
diškumo, savimeilės, prisirišimo prie žemiškų gėrybių, 
bet ne laisvę nuo kaltės dėl nuodėmių. Žmogus yra tyras, 
jeigu gyvena vien Dievui, jeigu jo širdyje nėra vietos eg0 
troškimams ar prisirišimui prie pasaulio ir jo gėrybių. 

35. 1223 m. Regula kartu su Popiežiaus bule saugomi 
Asyžiuje, Sacro Convento zakristijoje. 

36. „Speculum Perfectionis“ prologe (Sabatier leidime, 

p. 1) Ubertino da Casale „Arbor vitae crucifixae Jesu 
Christi“ (c. 1305) mini du bendražygius: brolį Leoną ir 
brolį Rufiną (bk. 5, c. 5). „Speculum“ teigia: „po to, kai 
Pranciškaus Antroji regula buvo pamesta“, jis nukeliavo 
į Fonte Colombo, netoli Rieti, rašyti kitos. Ministrai, bijo- 
dami, kad Pranciškaus Regūla bus pernelyg griežta, ragi- 
no brolį Eliją eiti pas jį ir jų vardu pasakyti, kad tada jie 
jos nesilaikysią. Iš pradžių Elijas atsisakė, bet galop jų 
įkalbinėjamas sutiko. Kai jis išdėstė Pranciškui, kokia pa- 
dėtis, visi dalyvavusieji išgirdo Kristaus balsą: „Pranciš- 
kau, Reguloje nėra nieko tavo, viskas ten mano. Aš noriu, 
kad Regulos būtų laikomasi pažodžiui, be iškraipymų“. 
Apie pražuvusią Regulą šv. Bonaventūras pasakoja, kad 
Pranciškui grįžus iš kalnų ir padavus Regulą savo vika- 
rui, šis po kelių dienų pareiškė, jog per aplaidumą (per 
incuriam) Regula pamesta. Tuomet Pranciškus vėl išėjo 
jos atkurti ir galop įteikė ją popiežiui Honorijui, kad šis 
galutinai patvirtintų (Leg. Maj., IV, 11). Nors ir kas būtų 
nutikę, ar pirmasis Antrosios regulos variantas būtų pa- 
mestas netyčia, ar turint kokių kėslų, atrodo, kad po 
Pirmosios 1221 m. regulos ir prieš galutinį 1223 m. Regu- 
los variantą Pranciškus buvo parašęs trumpesnę Regulą. 
Žr. Brady „The Marrow of the Gospel“ įvairių Regulos 
variantų aptarimą. 

37. Mes žinome, kad kardinolas Hugolinas dalyvavo 
parengiant galutinį Regulos variantą. Jis pats, jau tapęs 
popiežiumi Grigaliumi IX, tai teigė 1230 m. bulėje „Ouo 
elongati“: „Mes dalyvavome Pranciškui rengiant anksčiau 
minėtą Regulą ir gaunant Apaštalų Sosto pritarimą, kai 
dar ėjome žemesnes pareigas“, vadinasi, kai dar buvo 
Ostijos vyskupas, kardinolas ir Ordino globėjas. 

38. Kad Pranciškui kažkas padėjo tvarkyti Regulą, aišku 
iš jos stiliaus, nes jis sklandus, laisvas ir grakštus, o tai 
nebūdinga kitiems jo darbams. Tereikia tik paskaityti 6 

skyriaus lotynišką ištrauką, kurioje šlovinamas neturtas, 
kad iškart pastebėtume stiliaus gražumą, meniškumą: 
Haec est illa celsitudo altissimae paupertatis, guae vos, 
carissimos fratres meos, heredes et reges regni caelorum 
instituit, pauperes rebus fecit, virtutibus sublimavit (II 
Regula, Opuscula.-Ouaracchi, 1949, p. 68-69). Arba tame 
pačiame skyriuje esantį menišką pasakymą apie brolišką 
meilę: guia si mater nutrit et diligit filium suum car- 
nalem, guanto diligentius debet guis diligere et nutrire 
fratrem suum spiritualem (loc. cit.). Šios antrosios ištrau- 
kos ir Pranciškaus rašytosios Pirmojoje reguloje, 10 sky- 
riuje, lotynų kalbos kontrastas yra akivaizdus: Et guilibet 
diligat et nutriat fratrem suum, sicut mater nutrit et di- 
ligit filium suum, in guibus ei Dominus gratiam largietur 
(Opuscula, p. 39). „Jeigu jau motina maitina ir myli sūnų 
savo kūnišką, daug labiau reikia mylėti ir maitinti brolį 
savo dvasišką“. — „Ir jeigu kas nors myli ir maitina brolį 
savo, kaip motina maitina ir myli sūnų savo, už tai jiems 
Viešpats suteikia malonę“. Tolesnį šio klausimo aptarimą 
rasite: Brady. The Marrow of the Gospel. 

39. Čia reikėtų paminėti, kad kai kas neteisingai aiški- 
nasi Pranciškaus santykius su Bažnyčia tomis dienomis, 
kai buvo rašomi Antroji regula ir vėliau. Paul Sabatier, 
aprašydamas Pranciškaus gyvenimą, laikėsi nuomonės, 
kad Pranciškaus ordino idealą teisingai atskleidžia vien 
pradinė Pirmoji regula (pagal Sabatier - 1210 m.). Pasak 
jo, visa, kas pakeista vėliau iki pat paskutinės 1223 m. 
Regulos redakcijos, padaryta prieš Pranciškaus valią, rei- 
kalaujant bažnytinei vyresnybei. Laikantis tokio požiūrio, 
perimto ir kai kurių kitų tyrinėtojų, atrodytų, kad sunki 
Bažnyčios ranka įsikišo ir sutrukdė Pranciškui įgyvendin- 
ti idealą, paversdama jį žlugusiu genijumi, o gyvenimo 
pabaigoje ir versdama maištauti prieš Bažnyčios vyresny- 
bę. Iš tikrųjų istoriniai šaltiniai nepagrindžia tokio po- 

žiūrio. Nuo pat pradžių Pranciškus kaip tik ėmė rūpintis 
Bažnyčia. 1209 m. jis savo noru išvyko į Romą gauti 
Popiežiaus patvirtinimo savo Regulai. Pats Pranciškus 
maždaug 1220 m. pabaigoje paprašė Popiežiaus (Honori- 
jaus III) oficialiai įsteigti Ordino globėjo pareigas. Paties 
Pranciškaus prašymu juo neoficialiai jau buvo Hugolinas. 
Nekelia abejonių ir tai, kad Pranciškus pats reikalavo, jog 
Hugolinas dalyvautų rašant galutinį 1223 m. Regulos va- 
riantą. Paskutiniai Pranciškaus gyvenimo metai iš tiesų 
buvo pažymėti kančių ir išbandymų. Jis buvo silpnos 
sveikatos, ir jį, be abejo, trikdė kai kurių brolių požiūris 
į Regulos laikymąsi, pasikeitusios sąlygos Ordino viduje. 
Mai Ordinas išaugo ir paplito po visą pasaulį. Tokia 
padėtis reikalavo įstatyminių apribojimų, kurie suteiktų 
Ordinui stabilumo ir garantuotų geresnes gyvenimo sąly- 
gas, leidžiančias išsiskleisti vienuoliniam gyvenimui. Bet 
visa tai Pranciškui nesutrukdė išlikti „1 vir catholicus et 
totus apostolicus“, t. y. tikru kataliku, visiškai atsidavusiu 
Apaštalų Sostui (totus apostolicus prasme), kaip sakoma 
Cezario iš Speyer sueiliuotų šv. Pranciškaus pamaldų pir- 
mojoje antifonoje. Be to, faktai rodo, kad kaip tik per 
šiuos paskutiniuosius metus Pranciškus pasiekė dvasinės 
laimės viršūnę, laimės, kuri siūbtelėjo iš mistinių aukš- 
tumų per stigmatizaciją Vernos kalne 1224 m. Šį dvasios 
džiaugsmą jis išreiškė šlovinančia „Saulės giesme“, para- 
šyta paskutiniais metais prieš mirtį. Žr. M. D. Lambert. 
Franciscan Povertų, p. 130. 

40. II Cel., 208. 

41. Šie Popiežiaus bulės žodžiai yra Regulos pratarmėje: 
„Popiežius Honorijus, Dievo tarnų tarnas, mūsų myli- 
miems sūnums, broliui Pranciškui ir kitiems iš Mažesnių- 
jų brolių ordino, linki sveikatos ir siunčia apaštalinį palai- 
minimą. Apaštalų Sostas pritaria dievobaimingiems no- 
rams ir palankiai atsižvelgia į pagirtinus prašytojų troški- 


190 


mus. Todėl, mylimi vaikai Viešpatyje, sujaudinti jūsų kar- 
štų maldų, mes Apaštalų Sosto galia patvirtiname ir šiuo 
raštu leidžiame bei giname jūsų Ordino regulą, jau apro- 
buotą amžino atminimo mūsų pirmtako popiežiaus Ino- 
cento. Regula yra tokia, kaip išdėstyta toliau“. 

42. Honorijaus III bulė „Cum secundum consilium“, 
1220 m. rugsėjo 22 d. 

43. Žr. išn. 27. Nurodymai 1223 m. Reguloje labai tiks- 
lūs: kunigai ir klierikai turi kalbėti brevijorių, paprasti 
broliukai - „Tėve mūsų“. Dievo pamaldos turėjo būti lai- 
komos šventosios Romos Bažnyčios nustatyta tvarka (o7- 
do), įsigalėjusia Popiežiaus rūmuose. Ji buvo ypač ištobu- 
linta vadovaujant popiežiui Inocentui III. Tačiau Psalmy- 
nas turėjo būti ne Romos psalmynas, o vadinamasis „Galų 
psalmynas“, vartojamas ne Romoje (šv. Jeronimo ir Orige- 
no Hexaplos variantas). Be abejo, naujieji nurodymai su- 
kėlė tam tikrų sunkumų, kadangi visi kunigai, ir mokyti, 
ir nemokyti, turėjo kalbėti brevijorių, o visi broliukai, net 
tokie išsilavinę kaip Pranciškaus vikaras brolis Elijas, tu- 
rėjo kalbėti „Tėve mūsų“. Atrodo, kaip tik tai sukėlė ne- 
pritarimą ir ginčus, trukusius net kelerius metus, ir keli 
broliai norėjo, kad Regula būtu šiek tiek pakeista. 1224 
m. Pranciškus parašė laišką generalinei kapitulai (žr. šios 
knygos antrą dalį), kad, atliekant Dievo tarnybą, tiksliai 
būtų laikomasi Regulos; 1226 m. „Testamente“ jis grįžta 
prie šios temos ir kaltina kaip „ne katalikus“ tuos, kurie 
norėjo pakeisti pamaldas. Žr. Van Dijk'o straipsnį, minėtą 
anksčiau, ypač jo knygą, rašytą kartu su J. H. Walker'iu, 
taip pat minėtą ankstesnėse pastabose (išn. 27). 

44. Prazė „x guo habere poterunt breviaria“ buvo su- 
prantama įvairiai. Keturi mokytojai iš Paryžiaus (vado- 
vaujami Haymo iš Faversham'o, 1240-1244) išvertė ją kaip 
„EX guo temporė“ („nuo tam tikro laiko“), šv. Bonaventū- 
ras — kaip „ex guo officio“ („kaip privalomą įpareigojimą“; 


191 


Expositio Regulae), Angelas iš Klareno - kaip „guando“ 
(„kai jie gali turėti brevijorius“), Van Dijk — „kadangi jie 
turės brevijorius“ (žr. ankstesnėse nuorodose minėtus jo 
darbus). Kiti — „dėl to jiems leidžiama turėti brevijorius“. 
Prasmė, parinkta dabartiniam vertimui: „todėl jiems lei- 
džiama turėti brevijorių“, rodos, atitinka šv. Bonaventūro 
supratimą. 

45. Regula baigiama šiais Popiežiaus bulės žodžiais: 
„Taigi niekam neleidžiama nepaisyti šiame lape surašyto 
mūsų patvirtinimo ar prieštarauti jam įžūliai ir neapgal- 
votai. Bet jeigu kas nors drįs tai padaryti, tebūna jam 
žinoma, kad jis .užsitrauks visagalio Dievo ir jo šventųjų 
Petro ir Pauliaus nemalonę. Lateranas, lapkričio 28 d., 
8-ieji mūsų pontifikato metai“. 

46. „Testamentas“ yra ir Asyžiaus MS 338, ir Ognissanti 
MS. Be to, jis taip pat yra daugelyje kitų rankraščių rin- 
kinių. 

47. Pranciškus mirė 1226 metais, iškart po saulėlydžio. 
-Tai jau buvo spalio 4-oji - pagal tuometinį laiko skaičia- 
vimą, kadangi diena buvo skaičiuojama nuo saulėlydžio 
iki saulėlydžio. Pagal mūsų laiko skaičiavimą tai turėtų 
būti spalio 3 d. 

48. Šią bulę patogiausia rasti Placid Herman OFM „Via 
Seraphica“. 

49. Celanietis tiesiogiai cituoja „Testamentą“ (I Cel. 17, 
23; II Cel. 163) ir keliskart remiasi juo kitose vietose. 

50. Šv. Bonaventūras (Leg. Maj. III, 2) cituoja Pranciš- 
kaus pasveikinimą: „Viešpaties ramybė su jumis“ ir pri- 
mena, kad, pasak Pranciškaus, šis pasveikinimas jam ap- 
reikštas Dievo. 

51. „ad mandatum illud vos (t. y. testamentas), dicimus, 
non teneri; guod sine consensu Fratrum, maxime Mini- 
strorum, guos universos tangebat, obligare neguivit: nec 
successorem suum guomodolibet obligavi; cum non ha- 

bet imperium par in parem“ („šis įsakas, sakome, jūsų 
neliečia, be brolių ir ministrų sutikimo negali saistyti nei 
saistyti kokiu nors būdu mano įpėdinio, nes neturi galios 
kaip lygus tarp lygių“). 

52. I Cel., 17. Bonaventure, Leg. Maj., II, 6. 

53. Kai kuriuose rankraščiuose praleista „čia“, pvz.: I 
Cel., 45. Tačiau akivaizdu, kad šių žodžių prasmė apima 
ir „čia“. 

54. Tuo metu — kardinolas Hugolinas. 

55. Šis trumpas darbelis randamas įvairiuose kodek- 
suose, ypač: Ognissanti MS (XIV a.); kapucinų vienuolyno 
Foligno MS (XV a.), Vatikano MS 7650 (XV a.) ir kituose. 

56. I Cel., 6. 

57. Ibid., 21. 

58. Ibid., 35. 

59. II Cel., 71. 

60. I Cel., 63, 92; II Cel., 46, 168. 

61. I Cel., 61, 94; II Cel., 44, 49, 59, 61, 64, 116, 131, 167, 
178-179. 

62. Marijos gyvenimas yra kontempliatyvaus gyvenimo, 
Mortos - aktyvaus gyvenimo simbolis. 

63. Asyžiaus MS šioje ištraukoje yra „sui ministri“ vietoj 
„Sui custodi“. 

64. Asyžiaus MS čia yra „cum ministro et custode suo“ 
vietoj paprasto „cum custode sui“. 

65. Čia pateikiama ištrauka rasta šv. Klaros Reguloje. 
Inocento IV bulės (1253 m. rugpjūčio 9 d.) ir šv. Klaros 
Regulos lotyniško teksto originalą 1893 m. pavasarį rado 
Šv. Klaros vienuolyno abatė, suvyniotą į šv. Klaros abitą 
ir paslėptą relikvijų skrynioje. Ištraukų autentiškumas ga- 
rantuojamas. 

66. Tomas iš Celano, Legenda S. Clarae, 10. 

67. Popiežius Grigalius IX laiške palaimintajai Agnietei 
iš Prahos (1238 m. gegužės 11 d.) užsimena apie tai ir 

vartoja terminą „formula vitae“: „Kai Klara ir kelios kitos 
maldingos moterys Viešpatyje pasirinko vienuolišką tar- 
nystę Viešpačiui, palaimintasis Pranciškus davė joms gy- 
venimo apibrėžimą“. Bullarium Franciscanum, I, 243. 

68. Žr. Ignatius Brady OFM. The Legend and Writings 
of Saint Clare of Assisi.-The Franciscan Institute, St Bona- 
venture, N. Y., 1953, p. 73-74. 

69. Šv. Klara labiausiai troško dviejų dalykų: pirma, 
gyventi tobuliausio neturto gyvenimą — pagal Evangeliją 
ir Pranciškaus pavyzdį, antra, Mažesniųjų brolių dvasinio 
vadovavimo. Popiežius Inocentas III 1215-1216 m. patvir- 
tino jai „didžiausio neturto“ privilegiją, kuri reiškė ne tik 
asmeninį neturtą, bet kartu ir visos bendruomenės netur- 
tą, kaip ir Pranciškaus su Mažesniaisiais broliais. Šio pat- 
virtinto teksto originalas iki šių dienų nėra išlikęs, bet 
Tomas Celanietis mini jį savo aprašytame šv. Klaros gyve- 
nime (IX, 14). Popiežius Grigalius IX šią privilegiją pat- 
virtino 1228 m. rugsėjo 17 d. 1218-1219 m. kardinolas 
Hugolinas parengė Regulą visoms Neturtėlėms klarisėms, 
ne tik toms, kurios gyveno Šv. Damijono vienuolyne, 
tačiau jie nebuvo joms priimtini, nors Klara kai kuriuos 
nurodymus ir įtraukė į savo pačios galutinę Regulą. 1245 
m. Inocentas IV paskelbė Hugolino Regulą privaloma vi- 
soms Neturtėlėms klarisėms, bet po dvejų metų atšaukė 
šį sprendimą ir pats parašė joms naują Regulą. Tačiau 
kadangi ši Regula leido turėti bendrą nuosavybę, Klara 
atsisakė ją priimti. Galų gale ji pati parengė Regulą, kurią 
Inocentas IV aprobavo žodžiu, lankydamas Klarą jos mir- 
ties patale (1253 m. rugpjūčio mėn., tarp 1 ir 8 d.), ir dar 
kartą - bulėje „Solet annuere“ - rugpjūčio 9 d. Žr. Bullarii 
Franciscani Epitome et Supplementum. Sbaralea-Eubel, 
1908, p. 241, 251. Taip pat: Archivum Franciscanum His- 
toricum, t. 5, 1912, p. 181-209, 413—447 ir Brady, op. cit. 

70. „Admonitiones“ („Perspėjimai“) rasti Asyžiaus MS 

338, Ognissanti MS, XIII a. rankraštyje Laurencijaus bib- 
liotekoje Florencijoje ir dar dvidešimt viename rankraš- 
tyje. Kadangi rankraščiai vieningai priskiriami šv. Pran- 
ciškui, jų autentiškumas nekelia abejonių. 

71. XIV skyrius. 

72. Žr. Goetz, op. cit., p. 4147. 

73. Savo kūrinyje „Legenda Major S. Francisci“ (VI, 1) 
šv. Bonaventūras rašo: Pranciškaus „lūpose nuolat buvo 
šie žodžiai: „Koks žmogus yra Dievo akyse, toks jis yra, 

ir nieko daugiau“. 


Antra dalis 


1. Šis „Laiškas“ rastas Asyžiaus MS 338, Ognissanti MS 
ir daugelyje kitų ankstyvųjų kodeksų. Visi pripažįsta, kad 
jis autentiškas, nes mintimis ir dvasia visiškai atitinka 
visą Pranciškaus kūrybą. 

2. Apie dingusius Pranciškaus raštus žr. pagrindinėje 
pratarmėje. 

3. Wadding mini septyniolika laiškų, tačiau tikrai au- 
tentiškais gali būti laikomi mažiau kaip pusė. 

4. I Cel., 55-56. 

5. Wadding pateikia datą - 1213 m. Br. Paschal Robin- 
son OFM („The Writings of St Fracis of Assisi“, 1905) 
pateikia kitą datą - 1215 m. Kai kurie tyrinėtojai renkasi 
ankstesnę datą, nes įžvelgia šiame laiške Trečiojo ordino 
Regulos apmatus. Jis atskleidžia Pranciškaus mintis kaip 
tik apie tokį gyvenimą. Tačiau teikiama pirmenybė vėles- 
nei datai —- 1224-1226 m. 

6. I Cel., 57. 

7. Loc. cit. Taip pat brolio Jordano „Kronikoje“, nr. 10. 
Malikas al Kamilis sultonu buvo 1217-1238 m. Kryžiuo- 
čiai buvo nugalėti Damietoje iki 1218 m. gegužės 9 d. Po 
1219 m. rugpjūčio 29 d. mūšio Pranciškus pasinaudojo 

taikos paliaubomis tarp krikščionių ir saracėnų ir aplankė 
sultoną. 

8. Jordano „Kronika“, n. 17. Pranciškus susirgo akių 
liga, rodos, dar ir maliarija. 

9. Šis kūrinėlis rastas Asyžiaus MS 338 ir daugybėje 
senųjų kodeksų. Br. Livarius Oliger OFM aptiko senąjį 
tekstą Subiako vienuolyno mišiole, kodekse B24 Vallicel- 
lanus; jis siekia 1238 m., o gal ir dar ankstesnį laiką, ir 
galėjo būti perrašytas iš paties Pranciškaus ranka rašyto 
egzemplioriaus. Žr. straipsnį leidinyje „Archivum Fran- 
ciscanum historicum“, t. 6, 1913, p. 1-12. Šio kūrinio au- 
tentiškumas nekelia jokių abejonių. 

10. Ouaracchi „Opuscula“ leidinyje jis nėra įdėtas tarp 
laiškų, bet pateiktas tokiu pavadinimu: „Apie pagarbą 
Kristaus Kūnui ir altoriaus švarumą“. 

11. Šis laiškas rastas daugelyje senųjų rankraščių, tarp 
jų ir Asyžiaus MS 338 bei Florencijos MS (Ognissanti). 
Asyžiaus MS priduria: broliui A, generaliniam ministrui. 
Kai kurie tyrinėtojai manė, kad tasai turimas omenyje 
generalinis ministras buvo arba Albertas iš Pizos (1239- 
1240), arba Aymo (Haymo) iš Favershamo (1240-1244). 
Tačiau tai paneigtų laiško autentiškumą, o dėl to nėra 
jokių abejonių. Greičiausiai „A“ raide buvo pažymėtas to 
meto generalinio ministro vardas ar kieno nors kito, kas 
užėmė tas pareigas vėliau. Laiško pabaigoje minimas bro- 
lis „H“, be abejonės, yra brolis Elijas (Helias). 

12. Pamaldų giedojimas choru, be abejonės, kur tik 
įmanoma, buvo įvestas kuo greičiau, priėmus 1223 m. 
Regulą. Tai akivaizdžiai matyti iš to, ką Pranciškus čia 
sako. Tačiau privalomos chorinės pamaldos tapo vėliau, 
apie 1250 m., kai generaliniu ministru buvo Jonas iš Par- 
mos (Inocento IV bulė „Cum tamguam veri“, 1250 m. 
balandžio 5 d.). 

13. Ši malda keliuose rankraščiuose, taip pat ir Asy- 

žiaus MS 338, įdėta pačioje laiško pabaigoje. Tačiau ki- 
tuose rankraščiuose ji yra prieš laišką. Wadding ją deda 
atskirai. Laiško turinys rodo, kad ji turėtų būti pabaigoje, 
nes yra tarsi turinio santrauka. 

14. Reikėtų pabrėžti, kad „vienerios Mišios“ turėjo būti 
laikomos pagal šventosios Bažnyčios apeigas, tai yra Ro- 
mos apeigas. Tokios Mišios truko ilgiau ir buvo puošnes- 
nės, pilnesnės, su procesija, nuoseklia eilės tvarka ir pan., 
ir labai skyrėsi nuo eilinių Mišių, kurios buvo trumpesnės 
ir ne tokios puošnios. Į eilinės Mišias tais laikais aukojan- 
tysis (celebrantas) galėjo laisvai įtraukti asmenines mal- 
das. Pranciškus viena proga broliui Leonui davė tokį 
patarimą: „Aukok savo Mišias atsidavęs ir nesugaišk daug 
laiko aukojimui, o prisitaikyk prie kitų kunigų. Bet jei 
Viešpats suteikia tau malonę, eik po Mišių į savo celę ir 
ten mąstyk ir džiaukis dieviškąja paguoda, jeigu ji tau 
duota iš dangaus. Aš manau, kad geriau ir saugiau daryti 
šitaip. Juk per tuos, kurie lanko tavo Mišias, lengvai gali 
atsitikti taip, kad tu įgysi tuščiagarbystę ar kokią kitą 
ydą. ... Kita vertus, velnias gali tuo pasinaudoti, atimda- 
mas tavo nuopelnus, nekalbant jau apie tavo Mišių patar- 
nautojus, kurie galbūt pavargo laukti tavęs“ („Liber exem- 
plorum fratrum minorum“, XII a., išleistas L. Oliger, 
Antonianum, 1927, p. 203-276). Kai kurie tyrinėtojai šią 
ištrauką ir pastaruosius žodžius supranta taip, kad Pran- 
ciškus norėjo tiktai vienerių Mišių savo brolijose, ir grin- 
džia tai tokia ištrauka: „Kai yra keletas kunigų, vienas 
turi tenkintis išklausydamas kito Mišias“ (žr. Van Dijk 
and Walker, The origin of the Modern Roman Liturgy, 
1960). Tačiau, kaip pabrėžia „Opuscula“ leidėjai, yra pa- 
grindo manyti, kad vienerios Mišios čia reiškia Mišias 
pagal Romos nustatytas apeigas, ilgesniąsias Mišias. Ir 
jeigu brolijoje yra keli kunigai, tai kiekvienas iš jų turi 
būti „patenkintas“, tai yra laimingas, džiugus ir uolus, 

dalyvaudamas kito Mišiose, nes lotyniškai „alter ... alte- 
rius“ reiškia abipusį veiksmą, veikimą kartu (žr. James 
Meyer OFM, The Words of St Francis, p. 322). 

15. Apie Dievo pamaldas žr. Pirma dalis, išn. 27, 43. 

16. Šis laiškas randamas įvairiuose rankraščiuose, ypač: 
Florencijos MS (XIV a., Ognissanti), MS 1/25 šv. Izido- 
riaus kolegijoje Romoje (XIV a), Vatikano MS 7652 (XV 
a.), kapucinų vienuolyno Folinjo MS (XV a.). Dviejuose 
rankraščiuose sakoma, kad jis buvo parašytas „generali- 
niam ministrui“; tačiau dauguma jų pateikia tokį tekstą: 
„broliui N..., ministrui“. 

17. Žr. 1221 m. Regulos 20 skyrių. 

18. Šis laiškas yra Kodekse 225 Ouaracchi bibliotekoje 
Volteroje, Italijoje (XIV a.). 

19. Žr. Pirma dalis, išn. 20. 

20. Užuomina apie Šventąją Eucharistiją. 

21. Žr. Jn 6, 54. 

22. Vienintelis žinomas šio laiško egzempliorius Wad- 
ding'o įtrauktas į Pranciškaus raštų rinkinį. Tačiau jo 
autentiškumą pripažįsta visi, nes stiliumi ir turiniu jis 
panašus į kitus jo raštus. 

23. De Origine Seraphicae Religionis Franciscanae, 
Venice, 1603. 

24. Pr 47, 29. 

25. Lk 8, 18. 

26. Išm 6,7. 

27. Pasveikinimas „Laiške broliui Leonui“ yra toks: „F. 
Leo, F. Francisco tuo salutem et pacem“. Kai kurie tyrinė- 
tojai ginčijosi dėl šio pasveikinimo gramatikos, sakyda- 
mi, kad toks parašymas daro įspūdį, jog tai brolio Leono 
laiškas Pranciškui, kadangi naudininkas vartojamas „Fran- 
cisco tuo“. Žinoma, tai galėtų būti dar vienas Pranciškaus 
„prastos lotynų kalbos“ pavyzdys. Tačiau, kaip pažymi 
kiti, Pranciškus, be sveikinimo Leonui, dar prašo Leono 

jį ir palaiminti. Taigi: „Broli Leonai, palinkėk palaimos ir 
ramybės savo broliui Pranciškui“. Taip atrodo teisingiau- 
sia. 

28. Brolio Leono gimimo data nežinoma. Greičiausiai 
jis kilęs iš Asyžiaus, kaip ir Pranciškus, ir buvo tarp 
pirmųjų, prisidėjusių prie Pranciškaus po pradinės 1209 
m. Regulos patvirtinimo. Tuo metu jis jau galėjo būti 
kunigas ir greitai tapo Pranciškaus nuodėmklausiu ir sek- 
retoriumi. Maždaug nuo 1220 m. jis buvo nuolatinis Pran- 
ciškaus palydovas ir kartu su broliu Angelu slaugė jį per 
paskutinę jo ligą. Jis buvo su Pranciškumi ant Vernos 
kalno, kai Pranciškus gavo stigmas, ir galėjo smulkiai 
papasakoti apie tą įvykį, nors ir nebuvo tiesioginis liu- 
dytojas. Pranciškus labai jį mylėjo. Jis vadindavo Leoną 
savo „mažąja avele“, kalbėdavo apie jį kaip apie idealų 
brolį, nes tas buvo paprastas ir doras, atidavė jam savo 
abitą, kai rengėsi mirti. 1244 m. Leonas ir keletas kitų 
brolių atsiliepė į generalinio ministro prašymą surinkti 
kiek galima daugiau žinių apie Pranciškų. Vėliau jis para- 
šė trumpą darbelį apie Pranciškaus Regulos intencijas 
(Sanctissimi Patris Nostri Francisci Intentio Regulae, Do- 
cumenta Antigua Franciscana, Pars I, Scripta Fratris Leo- 
nis, išleido br. Leonardus Lemmens OFM, 1901 Ouarac- 
chi). Be to, jis surinko ir kitokios medžiagos apie šventąjį, 
kurios didžiumą patikėjo saugoti Neturtėlėms klarisėms 
Asyžiuje. Leonas mirė 1271 m. lapkričio 15 d. ir buvo 
palaidotas šalia paties Pranciškaus kapo Asyžiaus bazili- 
koje. Analecta Franciscana, III, p. 65-74. 

29. Žr. šio tomo Trečią dalį. 

30. Ši žinia paimta iš Esser-Hardick vokiško raštų Ver- 
timo Die Schriften des HI. Franziskus von Assisi, p. 14-15. 
Kiti tyrinėtojai paprasčiausiai sako, kad laiškas buvo kon- 
ventualų Šv. Simeono bažnyčioje, kol 1893 m. ši bažnyčia 
iš Ordino buvo nusavinta ir tapo valstybės globojama 

našlaičių prieglauda. Žr., pavyzdžiui, Edward Hutton, 
Assisi and Umbria Revisited, Hollis and Carter and David 
McKay Company, Inc., 1953, p. 76 arba P. Nicola Cavanna 
OFM, L'Umbria Francescana, Perugia, Unione tip. coope- 
rativa, 1910, p. 340—341. 

31. Žr. Ubald D'Alencon'o pratarmę angliškajam ponios 
de la Warr vertimui „The Writings of St Francis of Assisi“, 
1907. ' 

32. Čia vartojama lotynų k. daugiskaita: „faciatis“. Kai 
kurių tyrinėtojų manymu, tokia galėjo būti itališka lotynų 
k. vartosena. Arba tai gali būti, pasak Ecclestoniečio, pa- 
prasčiausias Pranciškaus „prastos lotynų kalbos“ pavyz- 
dys. 


Trečia dalis 


1. Dalis „Garbinimo“ parašyta paties Pranciškaus ranka. 
Kadangi originalo tekstą sunku įskaityti, Ouaracchi „Opu- 
scula“ leidėjai pasinaudojo XIV a. MS 344. 

2. II Cel., 49. 

3. Sk 6, 24-26. 

4. Celanietis rašo, kad Pranciškus žymėjo šiuos ženklus 
laiškuose ir ant celių sienų. Tractatus de miraculis, 3. Šv. 
Bonaventūras liudija, kad Pranciškus labai gerbė šį žen- 
klą, nuolat girdavo jį savo kalbose ir juo pasirašinėdavo 
savo laiškus. Leg. Maj., IV, 9. 

5. Tai, ką brolis Leonas vadina „galva“, nelengva iššif- 
ruoti. Tačiau „Tau“, be abejo, yra kryžiaus simbolis. Gal- 
būt galva yra Kalvarijos kalno (kaukolė), ant kurio stovėjo 
Kristaus kryžius, simbolis. Todėl visa tai gali simbolizuoti 
ir Pranciškaus stigmatizaciją. Vienas tyrinėtojas galvos 
kontūrus prilygina Vernos kalno piešiniui. Tačiau šiuo 
atveju visa tai irgi reiškia Pranciškaus stigmatizaciją. 

6. Tomas Celanietis keletą kartų mini „Giesmę“ šv. 

Pranciškaus biografijose (t. y., I, 80, 109; II, 213, 217). Ji 
buvo rasta įvairiuose senuosiuose rankraščiuose, ypač 
Asyžiaus MS 338. Taip pat ji yra „Speculum Perfectionis“ 
(120) ir „Liber Conformitatum“ (Analecta Franciscana, V, 
p. 261-262). Ouaracchi „Opuscula“ leidinyje ji praleista, 
bet tik todėl, kad parašyta ne lotynų kalba. Jos auten- 
tiškumas yra visuotinai pripažintas. 

7. „The Hound of Heaven“. 

8. Šv. Bonaventūras rašė: „Visuose nuostabiuose daik- 
tuose jis įžiūrėjo Jį, Šviesiausiąjį, o iš ženklų, įspaustų 
sukurtuose daiktuose, visur atsekdavo savo Mylimąjį, visi 
daiktai jam sudarė laiptus, kurie vedė jį pas Visų malo- 
niausiąjį. Su nepaprasta meile jis ragavo iš visų kūrinių 
gerumo versmės tarsi iš daugybės upeliukų. Dievo duo- 
tose darniose jų galiose ir paskirtyje jis girdėjo dangišką 
simfoniją ir tarsi pranašas. Dovydas ragino visus garbinti 
Viešpatį“ (Leg. maj., IX, L). 

9. J. R. H. Moorman, The Sources for the Life of St 
Francis of Assisi, p. 17. 

10. I Cel., 80: „Kaip kadaise trys jaunuoliai, degę ugnyje, 
kvietė visus kūrinius garbinti ir šlovinti visatos Kūrėją, 
taip ir šis Žmogus, kupinas Dievo dvasios, niekuomet 
nesiliovė šlovinęs, garbinęs ir laiminęs visų daiktų, gyvū- 
nų ir sutvėrimų Kūrėją ir Valdovą“. Žr. Dan 3. 

11. 1224 m. stigmatizacija. 

12. Speculum Perfectionis, 100. 

13. Loc. cit. Žr. taip pat Asyžiaus MS 338 pastabą: „Čia 
prasideda kūrinių Pagarbinimas, kurį palaimintasis Pran- 
ciškus sudėjo Dievo garbei ir šlovei gulėdamas ligos pa- 
tale Šv. Damijono vienuolyne“. Archivum Franciscanum 
Historicum, t. 24, 1931, p. 551. 

14. Asyžiaus vyskupas ekskomunikavo Asyžiaus miesto 
burmistrą, o pastarasis savo ruožtu žmonėms uždraudė 
ką nors parduoti vyskupui. Taika įsigalėjo, kai buvo su- 

giedota Pranciškaus „Giesmė“. Žr. Speculum Perfectionis, 
101. 

15. II Cel., 217. 

16. Tai yra kai kirčiuotuose skiemenyse skiriasi tik prie- 
balsiai, o balsiai būna tokie pat. Pavyzdžiui, „Signore“ ir 
„benedizione“ šiose dviejose eilutėse: „Altissimo, onnipo- 
tente, / bon Signore, // tue so le laude, / la gloria e Vono- 
re e onne benedizione“. Žr. Vittore Branca sudiją apie II 
Cantico Di Frate Sole, Archivum Franciscanum Histori- 
cum, t. 41, 1949, p. 1-87. 

17. Yra keletas tobulų rimų, pavyzdžiui, „Stelle“ ir „bel- 
le“ šiose dviejose eilutėse: „Laudato si, mi Signore, / per 
sora Luna e le Stelle: // in cielo Vhai formate clarite / e 
preziose e belle“. Branca, loc. cit. 

18. Norint teisingai suprasti giesmę, reikia turėti ome- 
nyje, jog pagarbinimas skirtas ne kūriniams: garbinamas 
Visagalis Dievas, juos sukūręs, tai yra davęs juos mums. 
Prielinksniai „cun“ ir „per“ vartojami priemonės reikšme 
(įnagininko 1.), tai yra „by means of“ ar „trough“. Matthew 
Arnold savo „Essays in Criticism“ tai nurodo jau 1875 m., 
nors jis vartojo „of“ kaip paprastesnį pasakymo „by means 
of“ ar „Hrough“ būdą. Tai atitinka itališką šių prielinksnių 
reikšmę. Vokiškame šio eilėraščio vertime, kurį išleido 
Esser-Hardick, vartojamas „durch“, kaip daroma ir iš- 
samesnėje Erhard Platzek OFM studijoje (Das Sonnenlied 
des Heiligen Franziskus von Assisi, 1956). Dabartinis an- 
gliškas vertimas laikosi šios minties. Žr. James Meyer 
OFM, The Woras of Saint Francis, p. 339—340. 

19. „Dorybių išaukštinimas“ rastas daugelyje senųjų 
rankraščių, taip pat ir Asyžiaus MS 338 (XIII a.), ir Og- 
nissanti MS (XIV a). Jo autentiškumas argumentuotai 
įrodytas. 

20. II Cel., 189. 

21. Loc. cit. 

22. Šis pavadinimas vartojamas Ouaracchi „Opuscula“. 

23. Šis „Pasveikinimas“ rastas visuose ankstyvuosiuose 
rankraščiuose, išskyrus Asyžiaus MS 338. Jo autentišku- 
mas visuotinai pripažintas. 

24. II Cel., 198. 

25. Žr. Kančios pamaldos šiame tome. 

26. II Cel., 198. Celanietis čia priduria: „Bet labiausiai 
mus džiugina tai, jog jis pasirinko ją Ordino gynėja ir po 
jos skraiste priglaudė sūnus, kuriuos jam teks palikti, kad 
ji galėtų globoti ir saugoti juos iki galo“. Žr. taip pat II 
Cel., 19. 

27. „Garbinimas prieš pamaldas“ rastas daugelyje se- 
nųjų rankraščių, tarp jų — ir Asyžiaus MS 338, ir Ognis- 
sant MS. Kartais vadinamoji „Tėve mūsų parafrazė“ ran- 
dama kartu su „Garbinimu“, kartais - atskirai. „Parafrazė“ 
priskiriama broliui Egidijui MS 1/ 73 Šv. Izidoriaus kole- 
gijoje, Romoje (XIV a.). Daugelis abejoja „Parafrazės“, bet 
ne „Garbinimo“ autentiškumu. 

28. Ouaracchi „Opuscula“ leidinys, p. 119. 

29. MS 1/ 73. 

30. Tai gali būti giesmė, apie kurią užsiminė Pranciš- 
kus, rašydamas broliams į Prancūziją ir ragindamas juos 
giedoti pagarbinimą Švenčiausiajai Trejybei. Eccleston, 
„de Adventu“, 6 skyrius. Žr. taip pat Speculum Perfec- 
honis, 82. 

31. Šios pamaldos rastos įvairiuose rankraščiuose, taip 
pat ir Asyžiaus MS 338. 

32. Legenda S. Clarae, XX, 30. Žr. The Legend and 
Writings of St Clare of Assisi, p. 40. 

33. Ouaracchi „Opuscula“ leidinys, p. 126. 

34. Loc. cit. 

35. Čia pastabos sutrumpintos iš pastabų, pateiktų Asy- 
žiaus MS. Žr. Ouaracchi „Opuscula“ leidinį. 

Priedas 


1. Žr. kas pasakyta apie „Garbinimą prieš pamaldas“ 
(Trečia dalis). 

2. Tai galėjo būti malda, kurią Pranciškus mokėjo pats 
ir kurios išmokė brolius, todėl galėjo būti sakoma, kad ji 
yra jo. 

3. Ouaracchi „Opuscula“ leidėjai sako: „Norėdami įro- 
dyti šios maldos autentiškumą, mes galime pasakyti tik 
tą pat, ką Wadding, t. y., kad šv. Bernardinas (Darbai, II, 
60 pam.) ir Hubertinas iš Casale („Arbor Vitae“) minėjo, 
kad jos autorius -yra Pranciškus. Tai gali būti ir malda, 
kurią Pranciškus mokėjo ir kurios išmokė brolius“. 

4. II Cel., 196: „Meilė To, kuris mylėjo mus labiausiai, 
turi būti labiausiai mylima“, sakė jis. 

5. Šis laiškas išlikęs penkiuose gimininguose rankraš- 
čiuose, kurie žinomi kaip „Avinjono rinkinys“, vadinama- 
jame „Liber Miraculorum s. Antoni“ ir „Chronica XXIV 
Generalium“. „Avinjono rinkinyje“ yra įžanga, vadinama 
„Fac secundum exemplar“, kurioje autorius (Avinjono stu- 
dentas) aiškina, kad jis sudėjo tekstus kartu į šį rinkinį 
savo paties nuožiūra ir kad juose šį tą pakeitė. Jis taip 
pat teigia, jog parašė apie šv. Antaną iš tikrųjų labai 
mažai žinomų dalykų, tarp kurių galėjo būti ir šis laiškas. 
Ar jis paprasčiausiai nukopijavo šį laišką, ar įdėjo jį pač- 
męs iš turimų šaltinių, nėra tikrai žinoma. Žr. Archivum 
Franciscanum Historicum, t. 45, p. 474—492. 

6. Šv. Antanas gimė Lisabonoje 1195 m. Apie 1210 m. 
jis įstojo į augustinų vienuolyną. Pamatęs pirmųjų pran- 
ciškonų kankinių kūnus (nukankinti Maroke 1220 m. sau- 
sio 16 d.), atvežtus į Portugaliją, 1220-1221 m. tapo Pran- 
ciškonų ordino naujoku. Nuo 1221 iki 1222 m. gyveno 
kaip eremitas Montepaolo. 1222 m. rudenį buvo pasiųstas 
pamokslauti į Romagna provinciją. 1223 ar 1224 m. pas- 

kirtas pirmuoju Ordino teologijos dėstytoju. Vėliau, 1224 
m., pasiųstas pamokslauti į Prancūziją. 1227 grįžo į Italiją 
ir nuo 1228 m. gyveno Paduvoje. 1231 m. birželio 13 mirė 
ir 1232 m. gegužės 30 d. buvo kanonizuotas. 1946 m. 
birželio 16 d. pripažintas Bažnyčios mokytoju. 

7. Akivaizdu, kad brolių teologijos mokyklos išaugo į 
Bolonijos universiteto teologijos fakultetą (c. 1360). 

8. Analecta Franciscana, t. III, p. 132. 

9. Tai yra „fertur“. 

10. Nenuostabu, kad Pranciškus galėjo „vyskupu“ va- 
dinti mokytą teologą. Laterano IV Susirinkime (1215) bu- 
vo pasakyta, kad mokymo pareigos priklauso vyskupui, 
o Pranciškus prašė, kad paskirtų jam Hugoliną kaip „po- 
piežių“, tai yra kaip jo Ordino kardinolą globėją. Žr. II 
Cel.,163 apie užuominą į šį laišką. Baltramiejus iš Pizos 
„Liber Conformitatum“ (Analecta Franciscana, IV, p. 270) 
liudija, kad jis žinojo šį pasveikinimą — „mano vyskupe“,- 
tačiau neužrašė paties laiško. Baltramiejus rašo, kad šv. 
Pranciškus labai mylėjo Antaną ir vadino jį „savo vys- 
kupu, nes labai jį gerbė“. 

11. „Chronica XXIV Generalium“ pateikia laišką taip: 
„Hic autem vir sanctus Antonius legere non praesumpsit, 
guantumcumgue rogatur fratribus, nisi beati Francisci 
praehabita voluntate. Oui tale in scriptis fertur dedisse 
responsum: „Carissimo meo fratri Antonio frater Francis- 
cus salutem in Christo. Placet mihi, guod sacram theo- 
logiam leges fratribus, dummodo propter hujusmodi stu- 
dium sanctae orationis et devotionis spiritum non extin- 
guant, sicut in regula continetur. Vale“. Analecta Francis- 
cana, III, p. 132. 

12. Franziskanische Studien, vol. 31, 1949, p. 135-151. 
Br. Cajetan grindė savo argumentą rankraščių istoriją; 
tekstas paimtas iš trijų seniausių šaltinių („Chronica XXIV 
Generalium“, „Liber Miraculorum S. Antonii“, rankraščiai 

iš „Avinjono rinkinio“. Tačiau „Liber“ pateikia tekstą iš 
„Chronica XXIV Generalium“). 

13. Archivum Franciscanum Historicum, t. 45, 1952; p. 
474—492, 

14. Br. Bonmann daro išvadą: „Jeigu kas nori įrodyti, 
kad Avinjono sudarytojas atkūrė šį laišką, yra pagrindo 
ji palaikyti, nors iki galo tai neįrodoma. Bet niekas dar 
nepateikė objektyvaus ir tvirto argumento, įrodančio, kad 
šv. Pranciškus būtent šį laišką parašė šv. Antanui“. Loc. 
cit. 2 

15. Dabartinis Trečiojo ordino Regulos vertimas su kai 
kuriais nežymiais pakeitimais atliktas br. James Meyer'io 
OFM, parengtas The Words of St Francis, Franciscan He- 
rald Press, 1952. Jis remiasi vadinamuoju Venecijos regu- 
los variantu, netikėtai rastu Landau bibliotekoje Kodekse 
225-226. Tai XIII ar XIV a. pabaigos kodeksas. Trečiojo 
ordino Regula sudarė antrąją šio kodekso dalį (fol. 183r- 
185y). Žr. šio kodekso ir Regulos teksto aprašymą Archi- 
vum Franciscanum Historicum, t. 14, p. 109—121. 

16. I Cel., 34—35. Celanietis sako, kad jie gyveno netoli 
Orte penkiolika dienų. 

17. Ibid., 36-37. 

18. Be kitų senesniųjų šaltinių, „Chronica XXIV Gene- 
ralium“ (c. 1370) pateikia Trečiojo ordino įkūrimo datą — 
1221 m. (Analecta Franciscana, II, p. 27). „Liber Confor- 
mitatum“ (c. 1390) nenurodo konkrečių metų, bet rašo, 
kad šis Ordinas įkurtas prabėgus maždaug keturiolikai 
metų po Pranciškaus atsivertimo (Analecta Franciscana, 
IV, p. 360—361). Julijonas iš Spejerio („Vita S. Francisci“, 
c. 1232), rašo, kad Pranciškus, be Pirmojo ir Antrojo or- 
dino, įkūrė Trečiąjį atgailotojų ordiną dvasininkams ir 
pasauliečiams, vyrams ir moterims — tiek viengungiams, 
tiek vedusiems, tačiau jokios datos nenurodo. Kaip ir 
Celanietis, kurio „Pirmuoju gyvenimu“ jis vadovaujasi, 

Julijonas pažymi, kad trys Ordinai buvo įkurti iškart po 
to, kai Pranciškus ir jo sekėjai grįžo į Spoleto slėnį (Ana- 
lecta Franciscana, X, p. 346. Žr. taip pat jo eiliuotas šv. 
Pranciškaus šventės pamaldas, ten pat, p. 380). Šv. Bona- 
ventūras savo Legenda Major S. Francisci (c. 1262) patei- 
kia aprašymą apie Trečiąjį ordiną tuojau po pasakojimo, 
kaip Pranciškus persikėlė iš Rivo Torto į Porciunkulę 
(Analecia Franciscana, X, p. 573). „Legenda Trium Socio- 
rum“ (maždaug XIV a. pradžia) rašo apie tai maždaug 
toje pačioje vietoje (XIV skyrius). 1221 m. gruodžio 16 d. 
bulėje „Significatum esf““ popiežius Honorijus III įsako 
Rimini vyskupui globoti Atgailojančius brolius iš Faenzos 
netoli Rimini ir iš aplinkinių miestų bei kaimų; tai turėtų 
reikšti, kad 1221 m. Trečiasis ordinas jau buvo tvirtai 
įsikūręs (Bullarium, I, 8). Dažniausiai Trečiasis ordinas 
buvo vadinamas „Atgailos ordinu“, o jo nariai - „Atgailos 
broliais ir seserimis“ (tais, kurie atsižada nuodėmingo ir 
tuščio gyvenimo ir atsigręžia į Dievą) arba „Susilaikymo 
broliais ir seserimis“ (tais, kurie susilaiko nuo tam tikrų 
dalykų). Pavadinimas „Trečiasis ordinas“, regis, pirmąkart 
pavartotas popiežiaus Grigaliaus IX 1230 m. laiške vi- 
siems Italijos vyskupams. 

19. Senieji biografai nesijautė privalą griežtai laikytis 
chronologinės įvykių sekos. Jau 18-20 pastraipose Cela- 
nietis kalba apie Neturtėlių klarisių įkūrimą, o 50 pastrai- 
pos pabaigoje rašo: „O dabar grįžkime prie to, apie ką 
kalbėjome auksčiau, ir vėl laikykimės istorinės eigos“. 

20. Br. Cuthbert „Šv. Pranciškaus Asyžiečio gyvenimo 
aprašyme“ (1912, p. 283) cituoja „Vita Gregori IX“ auto- 
rių, teigusį, kad Trečiąjį ordiną ir Neturtėles klarises įstei- 
gė kardinolas Hugolinas. Bernardas iš Besse („Liber de 
Laudibus“, Analecta Franciscana, III, p. 686) yra daug 
tikslesnis kalbėdamas, kad Hugolinas suteikė tai, ko norė- 
jo Pranciškus, sukurdamas Trečiojo ordino Regulą. 

21. Dvidešimt skyrių. Bulė „Supra montem“. 

22. Sutrumpinta iki trijų skyrių. Bulė „Misericors Dei 
Filius“. 

23. Popiežius Leonas X išleido pagrindinę Trečiojo ordi- 
no Regulą „Inter cetera“, 1521. Ši Regula buvo pakeista 
nauja 1927 m. (Pijus XI, „Rerum conditio“). 

24. Angliškąjį Capistrano regulos vertimą galima rasti 
Maximus Poppy OFM, The Rules of Third Order of St 
Francis, Franciscan Institute, St Bonaventure, N. Y., 1945, 
Regulos kitų tekstų aprašymus galima rasti Archivum 
Franciscanum Historicum, t. 6, p. 242-250 - Koenigsbergo 
regula; t.. 13, p. 3-77 — Mariano regula; t. 14, p. 109-121 
- Venecijos regula. Žr. taip pat puikų br. Marion'o Ha- 
big'o OFM straipsnį apie Trečiojo ordino įkūrimą „Fran- 
ciscan Herald and Forum“, April 1959 — „Seven Hundred 
and Fifty Years“. 

25. Ši pastraipa baigiasi nebaigtu sakiniu: „Kita vertus, 
leiskite jiems padauginti ..“ 

26. Venecijos regulos pabaigoje, kaip ir kitur, pridėtos 
pastabos, susijusios su konkrečioje vietovėje gyvenančių 
brolių įsipareigojimais. 

PRANCIŠKAUS ASYŽIEČIO 
GYVENIMAS 


Šią šv. Pranciškaus gyvenimo chronologiją parengė Omer 
Englebert ir Raphael Brown leidiniui: O. Englebert „Saint 
Francis of Assisi: A Biography“.-Chicago, 1965. 


1181 vasara ar ruduo (?) - gimė Asyžiuje. Krikštytas Jono 
(Giovanni di Pietro di Bernardone), tėvo pavadintas 
Pranciškaus (Francesco) vardu. 

1198 sausio 8 — Inocentas III išrenkamas popiežiumi. 
Pavasaris - kunigaikščio Konrado Urslingeno tvir- 
tovė Roka apsupta, paimta ir sugriauta Asyžiaus 
žmonių, kadangi jis atidavė Spoleto kunigaikštystę 
Inocentui III. 

1199-1200 — pilietinis karas Asyžiuje, griaunamos kilmin- 
gų feodalų pilys; šeimos, kuriose užaugs šv. Klara 
ir brolis Leonardas, išsikelia į Perudžą. 

1202 lapkritis — karas tarp Perudžos ir Asyžiaus. Pastarojo 
kariuomenė sumušama Kolestrados mūšyje. Pran- 
ciškus praleidžia metus Perudžos kalėjime, kol tėvo 
išlaisvinamas kaip ligonis. 

1204 - ilgai trunkanti liga. 

1204 pabaiga ar 1205 pavasaris (?) —- Pranciškus išvyksta 
kariauti į Apuliją, bet kitą dieną, po Spolete patirto 
regėjimo ir apreikštos žinios, grįžta. Palaipsniui pra- 
sideda atsivertimas. 

1205 birželis — Gautier de Brienne miršta pietų Italijoje. 
Ruduo ir metų pabaiga — Nukryžiuotojo apreikšta 
žinia Šv. Damijono bažnyčioje. Konfliktas su tėvu. 

1206 


1206 


1208 


1209 


1209 


sausis ar vasaris - vyskupo teismas. Vasara, galbūt 
liepa — grįžta į Asyžių, apsivelka atsiskyrėlio abitą 
ir imasi atstatyti Šv. Damijono bažnyčią; atsiverti- 
mas įvyksta iki galo. Nuo čia prasideda atsivertimo 
metų chronologija pagal Tomą iš Celano. 

vasara - 1208 sausis ar vasaris — atstato Šv. Dami- 
jono, Šv. Petro ir Porciunkulės bažnyčias. 

vasario 24 —- Pranciškus per šv. Mišias išgirsta 
Evangelijos pagal Matą žodžius. Iš atsiskyrėlio ere- 
mito tampa basuoju pamokslininku; ima skelbti Die- 
vo Žodį. Balandžio 16 — broliai Bernardas ir Petras 
Katani prisideda prie Pranciškaus. Balandžio 23 — 
Porciunkulėje priimamas draugėn brolis Egidijus. 
Pavasaris - pirmoji misija: Pranciškus ir Egidijus 
iškeliauja į Ankonos Marką. Vasara — dar trys, tarp 
jų ir Pilypas, prisideda prie jų. Ruduo ir žiema — 
antroji misija: visi septyni keliauja į Poggio Bustone 
Rieti slėnyje. Padrąsintas nuodėmių atleidimo ir 
būsimos Ordino plėtotės, Pranciškus siunčia šešis 
savo sekėjus ir ką tik priimtą septintąjį po du į trečią 
misiją. Bernardas ir Egidijus iškeliauja į Florenciją. 
pradžia — grįžta į Porciunkulę aštuoniese. Prie jų 
prisideda dar keturi. Pavasaris —- Pranciškus parašo 
trumpą Regulą ir kartu su vienuolika bendražygių 
iškeliauja į Romą. Čia gauna popiežiaus Inocento III 
pritarimą. Grįždami atgal, jie trumpam sustoja Orte, 
paskui — Rivo Torto. Rugsėjis — Vokietijos impera- 
torius Otto IV vyksta pro Rivo Torto. 

ar 1210 — broliai iškeliauja į Porciunkulę. 


1209-1210 (?) — gali būti, kad šiais metais susikuria 


1211 


1212 

Trečiasis ordinas. 

vasara (?) — Pranciškus iškeliauja į Dalmatiją ir 
grįžta. 

kovo 18/19 - Verbų sekmadienio naktis. Porciun- 


1213 


kulėje priimama šv. Klara. Gegužė (?) - kelias dienas 
pabuvusi Šv. Pauliaus ir Panzo benediktinų vienuo- 
lynuose, Klara išvyksta į Šv. Damijono vienuolyną. 
gegužės 8 — San Leo vietovėje netoli San Marino 
grafas Orlandas pasiūlo Pranciškui Vernos kalną 
atsiskyrėlio būstui. 


1213-1214 ar 1214-1215 (?) Pranciškus keliauja į Ispaniją 


ir atgal. 


1215 lapkritis — Visuotinis Laterano IV Susirinkimas. Pran- 


ciškus Romoje. 


1216 liepos 16 —- Perudžoje miršta popiežius Inocentas III. 


1217 


1219 


1220 


Liepos 18 — išrenkamas Honorijus III. Prancūzijos 
arkivyskupas Jokūbas iš Vitry Perudžoje. Vasara - 
Pranciškus Perudžoje gauna iš popiežiaus Honori- 
jaus III Porciunkulės atlaidus. 

gegužės 5 - Porciunkulėje įvyksta Sekminių gene- 
ralinė kapitula. Pirmosios misijos anapus Alpių ir 
užjūrin. Egidijus išvyksta į Tunisą, Elijas — į Siriją, 
Pranciškus — į Prancūziją, bet kardinolas Hugolinas 
susitinka jį Florencijoje ir įkalba pasilikti Italijoje. 
gegužės 26 — kapitula. Į Maroką išvyksta būsimi 
pirmieji kankiniai. Birželio 24 - Pranciškus išplaukia 
iš Ankonos į Akrą ir Damietą. Ruduo —- Pranciškus 
aplanko sultoną. Lapkričio 5 - Damietą užima kry- 
žiuočiai. 

sausis — pirmieji kankiniai nužudomi Maroke. 


1220 pradžia - Pranciškus vyksta į Akrą ir Šventąją Žemę. 


1220 


Pavasaris ar vasara (?) — Pranciškus grįžta į Italiją, 
apsistoja Venecijoje. Kardinolas Hugolinas paskiria- 
mas Ordino globėju. 

ar 1217, 1218 (?) — Pranciškus atsisako pareigų. 
Petras Katani tampa vikaru. 


1221 kovas - Petras Katani miršta. Gegužės 30 - kapitula. 


Pirmoji regula. Elijas tampa vikaru. 

1221 


1221 


1222 


1223 


1224 


1224 


1224 


1225 

— popiežius Honorijus aprobuoja Trečiojo ordino 
Regulą. 

ar 1222 (?) - Pranciškus keliauja pamokslaudamas 
po Pietų Italiją. 

rugpjūčio 15 — Pranciškus skelbia Dievo žodį Bolo- 
nijoje. 

pradžia — Fonte Kolombe Pranciškus sudaro Antrąją 
regulą. Birželio 11 — kapitula aptaria ją. Ruduo — 
tolesnis svarstymas Romoje. Lapkričio 29 — popie- 
žius Honorijus III aprobuoja antrąją Regulą. Gruo- 
džio 24/25 - šv. Mišios vidunaktį prie Kalėdų pra- 
kartėlės Greccio vietovėje. 

birželio 2 - kapitula siunčia misionierius į Angliją. 
Liepos pab. -rugpjūčio pr. (?) - būdamas Foligno, 
Elijas sužino per regėjimą, kad Pranciškui liko gy- 
venti tiktai dveji metai. 

rugpjūčio 15 - rugsėjo 29 (nuo Ėmimo į dangų iki 
šv. Mykolo dienos) - Pranciškus pasninkauja Verno- 
je, maždaug rugsėjo 14 gauna stigmas. Spalis -lap- 
kričio pr. - Pranciškus grįžta į Porciunkulę per Bor- 
go San Sepolkrą, Monte Kazalę ir Kastelos miestą. 
ar 1225 gruodis-vasaris (?) — raitas ant asilo keliauja 
po Umbriją ir Marką, skelbdamas Dievo Žodį. 
kovas (?) - lankantis pas šv. Klarą Šv. Damijono 
vienuolyne, staiga labai pablogėja regėjimas, sustip- 
rėja akių liga. Beveik aklas, jis turi apsistoti ten 
celėje ar kapeliono namuose. Reikalaujant broliui 
Elijui, galų gale sutinka priimti medicinos pagalbą, 
bet oras pernelyg šaltas, tad gydymas atidedamas. 
Balandis-gegužė (?) - Šv. Damijono vienuolyne iš- 
kenčia gydymą, bet sveikata nepagerėja. Gauna die- 
višką amžinojo gyvenimo pažadą ir sukuria „Sesers 
Saulės giesmę“. Birželis (?) — tęsia „Giesmę“ ir su- 
taiko besivaidijančius Asyžiaus vyskupą ir Asyžiaus 


1225 


1226 


1227 


1228 


1230 


miesto burmistrą. Kardinolo Hugolino iškviestas 
laišku, palieka Šv. Damijono vienuolyną ir vyksta į 
Rieti slėnį. Liepos pr. (?) - jį priima kardinolas 
Hugolinas ir vyskupo rūmai Rieti (čia prabūna nuo 
birželio 23 iki vasario 6). Vyksta į Fonte Kolombą 
gydytis akių, kaip siūlo Hugolinas, bet visa tai 
atidedama, nes nėra brolio Elijo. Liepa-rugpjūtis (?) 
- Fonte Kolombo gydytojas pridegina šventajam 
smilkinius, bet liga nepraeina. Rugsėjis - Pranciškus 
vyksta į San Fabiano, netoli Rieti gydytis pas kitus 
gydytojus, kurie perveria jam akis. Atgaivina su- 
tryptą vargšo kunigo vynuogyną. 

ar 1226 spalis-kovas (?) — tai Rieti, tai Fonte Ko- 
lombe. 

balandis — Pranciškus Sienos mieste gydosi toliau. 
Gegužė ar birželis (?) - grįžta į Porciunkulę per 
Kortoną. Liepa-rugpjūtis — per vasaros karščius pai- 
mamas į Banjaros kalnus prie Nočeros. Rugpjūčio 
pab.-rugsėjo pr. — jo būklė blogėja. Notijano keliu 
vežamas į Asyžiaus vyskupo rūmus. Vyskupas Gvi- 
donas išvykęs maldingon kelionėn į Monte Garganą. 
Rugsėjis - žinodamas, jog mirtis neišvengiama, Pran- 
ciškus reikalauja, kad jį nuneštų į Porciunkulę. Spa- 
lio 3 — čia jis miršta. Sekmadienį, spalio 4, palaido- 
jamas Šv. Jurgio bažnyčioje. 

kovo 19 - jo draugas Hugolinas tampa popiežiumi 
Grigaliumi IX. 

liepos 16 — Asyžiuje Grigalius IX kanonizuoja šv. 
Pranciškų. 

gegužės 25 — šventojo palaikai perkeliami į naują 
Šv. Pranciškaus baziliką. 

Pranciškus Asyžietis. Raštai. Juos sudaro Regulos, kurias 
šv. Pranciškus surašė savo brolijai, norėdamas tiksliai apibrėž- 
ti jos gyvenimo būdą, taip pat laiškai ir maldos. Savo Regulą 
jis pagrindė esmine nuostata: „Laikytis Kristaus mokymo ir 
sekti Jo pėdomis“. Ne visi šv. Pranciškaus rankraščiai yra 
išlikę. Į šį rinkinį pateko visi jo raštai, pripažinti autentiškais. 


Tomas Celanietis. Pranciškaus Asyžiečio gyvenimas 


Pirmasis šv. Pranciškaus gyvenimas - tai pirmoji Pranciškaus 
Asyžiečio biografija, užsakyta popiežiaus Grigaliaus IX, 1228 
m. paskelbus Pranciškų šventuoju. Vienuolis Tomas iš Celano 
miestelio Italijoje galėjo pats pažinoti Pranciškų, bet daugiau- 
sia rėmėsi artimų draugų ir bendražygių pasakojimais, ku- 
riuos rinko pėsčiomis keliaudamas po Italiją. Sutvarkęs juos 
ir sugrupavęs, papildė teologiniais samprotavimais. 

1246 m. Ordino generalinis ministras visiems Pranciškų paži- 
nojusiems mažesniesiems broliams liepė parašyti apie jį atsi- 
minimus. Iš gautų užrašų Tomui iš Celano vėl uždavė sukurti 
šventojo biografiją. Beveik nesikartodamas ir, matyt, per praė- 
jusį laiką ir pats prikaupęs nemažai papildomos medžiagos, 
Tomas antrąkart aprašė, beje, gana įmantriu stiliumi, Asy- 
žiaus neturtėlio nueitą kelią ir kai kuriuos stebuklus Antra- 
jame šv. Pranciškaus gyvenime. 


Bonaventūras. Pranciškaus Asyžiečio gyvenimas 


Išrinktas Ordino generaliniu ministru, Bonaventūras ėmėsi 
rašyti naują oficialią šv. Pranciškaus biografiją — Didįjį šv. 
Pranciškaus gyvenimą,- nes reikėjo trumpesnės ir autoritetin- 
gesnės. Taurus jo 1262 m. pabaigtas darbas pateikia žavų 


šventojo, nuolankaus Kristaus sekėjo, Ordino įkūrėjo paveiks- 
14. Tik liko nutylėtos visos ginčytinos temos, nemalonumai, 
nesutarimai. Tačiau taip visus taikydamas, Bonaventūras pa- 
darė lemiamą įtaką Ordino, kaip Bažnyčios institucijos, išli- 
kimui. Jis laikomas kone antruoju Ordino įkūrėju. 

Mažasis šv. Pranciškaus gyvenimas atsirado todėl, kad reikėjo 
trumpesnio kūrinio skaitiniams per pamaldas. Sunku glau- 
džiau sutalpinti tiek faktų ir tiek asketinio bei mistinio paži- 
nimo į tokį trumpą tekstą, kaip tai pavyko Bonaventūrui. 


Trijų draugų legenda. Žodis Aegenda“ čia, kaip ir „Perudžos 
legendoje“, nereiškia sakmės ar padavimo, tai tiesiog „skirtas 
viešai skaityti“ kūrinys. Jo autorius ir parašymo data nėra 
galutinai nustatyti. Kai kurių tyrėjų nuomone, jį parašė broliai 
Leonas, Andželas ir Rufinas apie 1244 m. Nors aprašymas 
lieka fragmentiškas, sužavi šios legendos nuoširdumas ir pa- 
prastumas; nauji, Celaniečio ir Bonaventūro nepaminėti faktai 
ir kitoks požiūris papildo šv. Pranciškaus portretą. 


Perudžos legenda. Šie atsiminimai, daugelio priskiriami bro- 
liui Leonui, vienam pirmųjų Pranciškaus pasekėjų, atskleidžia 
jaudinantį, su niekuo „nesuderintą“, neoficialų šv. Pranciškaus 
paveikslą. Tai tiesiog draugo prisiminimai, kurių tonas ir 
stilius paprasti, be menkiausio polinkio moralizuoti. Nors 
esama visiems memuarams būdingų trūkumų - neplanin- 
gumo, nuklydimų į šalis, praeities idealizavimo,- tai vienas 
autentiškiausių liudijimų apie šv. Pranciškų, požiūrio gaivu- 
mu sulyginamas su „Žiedeliais“. 


Tobulybės veidrodis. Manoma, kad nežinomas vienuolis su- 
sistemino brolio Leono atsiminimus, ir taip atsirado šis pole- 
minės dvasios kupinas kūrinys. Ko nors nauja apie šv. Pran- 
ciškų, ko nežinotume iš kitų šaltinių, jame nerasime. Užtat 
jis liudija sūnišką XIV a. pranciškonų meilę Ordino įkūrėjui 
ir vienintelis pateikia idealaus mažesniojo brolio portretą. 


Šventojo Pranciškaus žiedeliai. Ši plačiausiai skaitoma kny- 
ga apie mažąjį Asyžiaus neturtėlį, manoma, kad parašyta 
brolio Ugolino iš Monte Santa Maria apie 1330 m. Tai populia- 
rūs viduramžių pasakojimai, kuriuose aprašomi įvairūs nuos- 
tabūs šv. Pranciškaus ir jo bendraminčių nutikimai, atsklei- 
džiamas kontempliatyvusis Pranciškaus gyvenimas bei pir- 
mieji Mažesniųjų brolių ordino gyvavimo dešimtmečiai, tai 
pasakojimai apie meilę nuskriaustiesiems žmonėms, žvėrims 
ir visai gamtai. 


Sacrum commercium arba Šv. Pranciškus ir jo sužadėtinė 
Neturtystė —toks kūrinio, datuojamo 1227 m., taigi vieno iš 
ankstyviausiųjų apie šv. Pranciškų, pavadinimas atskleidžia 
ir jo turinį. Alegorine, didžiai meniška forma čia pasakojama, 
kaip Neturtystė tapo Pranciškui evangelinio gyvenimo kelio 
esme: likti jai ištikimam, vadinasi, sekti Kristumi, . 


Trylikto amžiaus liudijimai. Tuometinius metraštininkus — 
apie Pranciškaus gyvenimą rašė ne tik Ordino nariai, nes 
Asyžiaus neturtėlis turėjo didžiulę įtaką visai Bažnyčiai,- do- 
mino ne tiek pati Pranciškaus asmenybė, kiek visas „Umbrijos 
stebuklas“, evangelinį atsinaujinimą paskatinęs religinis įkarš- 
tis. Pateikiami liudijimai naujai ir iš šalies nušviečia šv. Pran- 
ciškaus ir pirmųjų jo brolių veiklą. 


Klara Asyžietė. Raštai. Gyvenimas. Neturtėlių seserų or- 
dino pradininkės šv. Klaros Asyžietės, pasivadinusios Pran- 
ciškaus „augalėliu“, raštai, skirti seserims vienuolėms, taip pat 
laiškai bendramintėms pasaulietėms moterims. Šalia pateikia- 
mi jos gyvenimo aprašymas bei du Popiežiaus dokumentai - 
šv. Klaros ilgai siekta „Neturto privilegija“ ir kanonizacijos 
bulė. 


Pranciškaus Asyžiečio kūriniai yra 
nenykstamos vertės ir krikščioniui, 
siekiančiam išganymo šiame bepro- 
tiškame pasaulyje ir blaškomam 
pasaulio vilionių; ir vienuoliui, be- 
sigrumiančiam dėl tobulumo ben- 
druomenėje, ir kunigui, apraizgy- 
tam parapijos rūpesčių; biografui, 
rašytojui, poetui ir netgi mažiems 
vaikams, turintiems savo rūpestėlį 
- išmokti mylėti Dievą. Šv. Pranciš- 
kus kiekvienam yra šventasis, kiek- 


vieną įkvepiantis tobulesniam gy- 
venimui ir visuotinesnei pilnatvei 
Kristuje, Karaliuje ir Visatos Šer- 
dyje. 

